
Bevezető 


Ez a könyv az Árpád-kor történetének bemutatására vállalkozik, ám az cse- 
mények időrendjét követő hagyományos feldolgozásoktól jelentősen eltérő mód- 
szerrel. A különbség lényege abban áll, hogy a korszak történetét az csemények 
egyetlen szálon futó, esetenként társadalom-, gazdasági-, vagy művelődéstörténeti 
kitérőkkel megszakított előadása helyett az Árpád-kor társadalmának tükrében 
ismerheti meg az olvasó. A korszak forrásait, az Árpád-kori magyar történelem 
színterét és az eseménytörténetet áttekintő bevezető jellegű fejezetet követően a 
többi a kor szereplőinek egy-egy típusát rajzolja meg a királytól a szolgáig, a sza- 
bad parasztig terjedően. Mindazon ismeretanyag, amely egy, az Árpád-kor törté- 
netének egészét tárgyaló munkától elvárható, cz alkalommal ebbe a társadalom- 
történeti körképbe beillesztve kap helyet. 

Ennek a megoldásnak megvannak a maga clőnyei és persze, hátrányai. Az 
utóbbiak előszámlálása kritikusaim feladata lesz, magam — érthető és talán meg- 
bocsátható módon — előljáróban inkább az előnyökről ejtenék néhány szót. Ezek 
legfontosabbikát abban látom, hogy ily módon a korszak eseményeit alakító vagy 
elszenvedő ember kerül az előtérbe, lehetőséget nyújtva a társadalom általános 
képének bemutatása mellett egy-egy jellemző vagy éppen különleges egyéni életút 
felvázolására is. Nem titkolt reményem, hogy ennek következtében az olvasó a 
gyakran nehezen emészthető adathalmazokkal kevert általános megállapításoknál 
érdekesebb és az egykor volt valóság sokszínűségét hívebben tükröző képet alkot- 
hat magának az Árpád-korról. Hasonlóan fontosnak tartom, hogy szakítva az idő- 
rendet követő elbeszélés kötöttségeivel, lehetővé válik olyan történeti folyamatok 
egybefüggő tárgyalása, melyek egyébként csak több részre tagolva lettek volna 
beilleszthetők az előadás menetébe. A választott megoldás mellett szóló további 
érvként vettem figyelembe, hogy az cseménytörténet tudatos háttérbe szorításával 
olyan jelenségek bemutatására nyílik alkalom, amelyeknek egy hasonló terjedel- 
mű hagyományos feldolgozás esetén szükségképpen nem vagy csak alig jutott 
volna tér. Magam úgy vélem, az Árpád-kor történetét az általam választott módon 
ís el lehet beszélni: hogy tévedek-e, s ha igen, mekkorát, annak eldöntésére jelen 
kötet olvasói a hivatottak. 

A könyv megírása számomra tanulságos s egyúttal szórakoztató feladatot 
jelentett — ha az olvasó hasonló érzésekkel teszi le a kötetet, elégedett lehetek: 
nem dolgoztam hiába. Végezetül kedves kötelezettségemnek teszek eleget, amikor 
köszönetet mondok lektoromnak s mindazoknak, akik tanácsaikkal és észrevéte- 
leikkel segítették munkámat. Mindaz, ami jó a könyvben, nekik is köszönhető, az 
esetleges hibákért azonban minden felelősség engem terhel. 


Bevezető O 9 


1. A források 


A múltat, az egykor volt valóságot a kései utókor személyes tapasztalatok 
híján történeti források alapján ismerheti meg. A kérdésre, hogy voltaképp mi 
számít történeti forrásnak roppant egyszerű válasz adható: gyakorlatilag minden 
olyan emlék, mely alkalmas arra, hogy segítségével megismerhessük régmúlt 
korok embereinek tetteit, életmódját és munkamódszereit, szokásait vagy éppen 
gondolatvilágát. A történeti források ily módon az előember zápfogától a tegnapi 
újságig terjedően rendkívül sokfélék lehetnek, s minden egyes darabjuk egy-egy 
eleme annak a mozaiknak, mely a múlt képét rajzolja elénk. A történeti források- 
nak a háborúk, a természeti katasztrófák vagy pusztán önnön régiségük folytán 
bekövetkező folyamatos pusztulása miatt a múltról alkotott kép soha nem lehet 
teljes. Általában minél régebbi a kor, annál kevesebb mozaikdarab áll a rendelke- 
zésünkre, s többnyire a meglévőkről is nehéz — vagy éppen lehetetlen — megálla- 
pítani, mi módon illeszkednek egymáshoz. 

Vannak korok, melyeknek csak tárgyi emlékei maradtak ránk. Véletlenül 
fellelt vagy tervszerű kutatómunka — régészeti ásatások — eredményeként feltárt 
települések és temetők kőből, csontból vagy különféle fémekből készített szerszá- 
mokat és fegyvereket, ékszereket és ruhadíszeket, edényeket, vagyis a mindennapi 
élet megannyi kellékét és tartozékát őrízték meg. E tárgyi emlékek ma már túl- 
nyomórészt a föld felszíne alatt rejtőznek, napvilágra hozásukkal, történeti jellegű 
következtetéseket megalapozó elemzésükkel a régészet tudománya foglalkozik. Az 
emberi beszéd hangjait egyezményes jelekkel megörökítő írás megszületését kö- 
vetően már írott dokumentumok is vallanak a múltról. Az éppen aktuális, napi 
ügyek elintézését megkönnyítő feljegyzések mellett kialakulnak az utókornak szánt 
írások műfajai, megjelenik a múlt elbeszélésére vállalkozó történetírás. 

A történeti források összegyűjtése, hitelességük és megbízhatóságuk ellenőr- 
zése, az általuk szolgáltatott információk elemzése és az így szerzett ismeretek 
beillesztése eddigi tudásunk rendszerébe: ez a múlt feltárásával foglalkozó kutatók 
— történészek, régészek, művészettörténészek — feladata. 

A magyarság történetének legkorábbi időszakai különböző jellegű források 
vallatóra fogása alapján rekonstruálhatók. A magyar nép őstörténetének kutatásá- 
ban a nyelvészeti forrásoknak jut csaknem kizárólagos szerep; a magyar nyelv 
történetének vizsgálatából adódó következtetéseket legfeljebb a régészet képes 
némely pontokon kiegészíteni vagy módosítani. A honfoglalás koráról való isme- 

reteinket viszont elsősorban a régészeti leletek alapozzák meg, melyek tanúsága 
mellé írott források társulnak. Ez utóbbiak olyan beszámolók, amelyeket a hon- 
foglalókkat kapcsolatba került vagy viszonyaikról hallomásból tudó idegenek — 
mohamedán utazók, itáliai, német vagy bizánci történetírók — hagytak ránk. Ki- 
emelkedő hely illeti meg ezek sorában VII. (Bíborbanszületett) Konstantin bi- 
zánci császár ,A birodalom kormányzásáról" címen ismert munkáját, mely a 
legrészletesebb tudósítás e korról. Az Árpád-kor történetét illetően már egyértel- 
műen az írott források kerülnek előtérbe. Az államalapítás után kibontakozó 
magyarországi. írásbeliségnek köszönhetően forrásaink többsége a magyarság 
körében keletkezett, s ennek megfelelően információik egyfelől bőségesebbek, 
másfelől pontosabbak, mint a külföldi megfigyelők híradásai, amelyek mindazo- 
náltal maguk is épp oly mellőzhetetlen forrásai az Árpád-kor történetének, mint a 
régészeti leletek. 


1/1. Évkönyvek, geszták, legendák 


Az Árpád-kor történetének írott forrásai közül némelyik eleve történetírói 
alkotásként született meg. A középkor történctírása jobbára négy műfajt alkalma- 
zott. Az évkönyvek (annales) többnyire kolostorokban készültek, s szűkszavú 
tudósításaik a szerzetesközösség életének fontosabb cseményeit örökítették meg, 
hírt adva ugyanakkor a rendház környékén történt jelesebb dolgokról is az egy- 
mást követő évek rendje szerint. Számos németországi kolostor évkönyve tartal- 
maz magyar vonatkozású tudósításokat a 10—13. századra vonatkozóan. Nyilván 
Magyarországon is több helyütt vezettek évkönyveket, ám közülük csak egyetlen 
maradt ránk. A Pozsonyi Évkönyv, melyet eredetileg talán a pannonhalmi bencés 
monostorban kezdtek el vezetni, 997 és 1203 közötti eseményeket foglal össze 
egy-egy rövid mondatban és változó pontossággal. Szövegét egy, korábban Po- 
zsonyban, ma az Országos Széchenyi Könyvtárban őrzött kódex — kézzel írott kö- 
zépkori könyv — tartotta fenn, ez magyarázza az évkönyv elnevezésében szereplő 
,pozsonyi" jelzőt. 

Az események időrendjéhez igazodott egy másik műfaj, a krónika 
(cbronicon) előadása is. A krónikák az ismert világ történetének bemutatására 
vállalkoztak, többnyire a szerző saját korának történéseit állítva az elbeszélés 
középpontjába. Ismereteink szerint krónika nem készült a középkor Magyarorszá- 
gán; azok az alkotások, amelyeket hagyományosan ,.krónika"-ként emlegetünk, 
valójában geszták. 

: A geszta egy személy vagy nép tetteit, , viselt dolgat" (fatnul res geside, 
innen az elnevezés) foglalja össze. Szerkesztése során kevésbé szigorúan követték 
az események egymásutániságát, mint az előző két műfajhoz tartozó munkák 
esetében, olykor kifejezetten szakítottak is azzal. Ilyen, a magyar nép történetét 
elbeszélő geszta a Képes Krónika is, melyet megkülönböztetett hely illet meg az 
Árpád-kor írott forrásai között. 

; , Az Úr ezerháromszázötvennyolcadik évében . . . kezdtem el ezt a krónikát a 

ú; magyarok régi és legújabb tetteiről, eredetükről és gyarapodásukról, győzelmükről 

és bátorságukról, különböző régi krónikákból szerkesztve egybe, melyeknek igaz 

állításait belevettem, hamisításaikat viszont teljes egészükben elutasítottam." 

Ezekkel a szavakkal kezdődik a Képes Krónika szövege, sok mindent elárulva a mű 

keletkezésének körülményeiről. A krónika szerzője — akit egy nem teljesen bizo- 

nyított feltevés a magyar Anjou-királyok egyik udvari papjával, bizonyos Kálti 

Márkkal azonosít — valóban nem tett mást, mint egybeszerkesztette és saját fu- 

galmazásű részekkel bővítette azon korábbi krónikákat, amelyekhez a magyar 

királyi udvarban hozzájutott. Az alapmunka, amelyre támaszkodott, nem maradt 
ránk eredeti formájában, csupán későbbi másolatok alapján következtethető ki 
egykori tartalma. E másolatok egyike azon pazar kiállítású kódex — a tulajdonkép- 
peni Képes Krónika —, amelyben a szöveghez kicsiny képek (iminiaturák) társul- 
nak. Ezek olykor csupán illusztrálják a leírtakat, máskor viszont a szövegben nem 

vagy másként szereplő eseményekre utalnak, alaposan feladva ezzel a leckét a 

kutatás számára. Más kódexek más szövegvariánsokat tartalmaznak, s az összes 

változat együttes megjelölésére használatos a történettudományban a , 14. századi 
krónikakompozíció" elnevezés. 

A krónikakompozíció keletkezéstörténete olyan téma, melyben hosszú évti- 
zedek szakadatlan kutatásai ellenére sem áll rendelkezésünkre minden vitás 
kérdésre megnyugtató választ adó megoldás. A Képes Krónika idézett bevezető 
sorai nem hagynak kétséget afelől, hogy a műben különböző eredetű szövegek 
keverednek egymással. A krónika egyszeri figyelmes elolvasása után is nyilvánvaló, 
hogy időnként ugyanazon esemény több, egymást kizáró változatban olvasható. A 
krónikakutatás egyik fő törekvése éppen arra irányul, hogy a lehető legtöbbet 
megtudja azokról a , különféle régi krónikák"-ról, amelyeket a Képes Krónika 
szerzője munkája során forrásként felhasznált. Ezen alkotások ugyanis — talán a 
török kor pusztításai során — elvesztek, egykori szövegük ma már csak a 14. szá- 


zadi krónikakompozíció elemzése révén ismerhető meg, s úgy is csak töredéke- 
sen. 

" Általánosan elfogadott az a vélemény, hogy a magyar nép történetét elbeszélő 
első összefoglalás, az ún. ősgeszta már viszonylag korán, a királyság első évszáza- 

dában megszületett, Hogy pontosan mikor, az már vita tárgya: a 11. század köze- 
pétől a 12. század elejéig terjedő időszak majd minden évtizede szóba került már. 
A legyalószínűbbnek az tűnik, hogy Salamon király idején, egy minden bizonnyal 
magyar nemzetiségű egyházi személy készíthette e munkát. Az ősgeszta elbeszélé- 
sét utóbb több szerző folytatta. Az első kiegészítést Kálmán király udvarában fűz- 
hették hozzá, s ezt egy II. István-kori folytatás követhette, A 12. század második 
felében legalább egy, de meglehet, hogy több szerző dolgozott a gesztán. áz 1167 
utáni évszázad eseményeit csak igen rövid, többnyire a királyok uralkodásának 
legfontosabb adataira szorítkozó évkönyvszerű bejegyzések foglalják össze. V. 
István korában viszont ismét jelentős változtatásokon — részben bővítésen, rész- 
ben rövidítésen — esett át a szöveg. A szerzőt — vannak kutatók, akik személyét 
Ákos óbudai préposttal azonosítják — elődeitől eltérően nem az Árpádok dinaszti- 
kus története foglalkoztatta elsősorban, hanem saját kora előkelőinek múltja. Ő 
illesztette be a krónika szövegébe az c rokonságok eredetére vonatkozó családtör- 
téneti fejezeteket, miközben a kalandozások korának néhány történeti mondáját is 
lejegyezte. Nem sokkal később az első minden kétséget kizáróan név szerint is- 
mert magyar történetíró, Kézai Simon vette elő a krónikát. IV. Lásztó udvari pap- 
jának 1282 és 1285 között elkészített munkája voltaképpen önálló alkotás, még 
sem független a krónikakompozíciótól. Részben ugyanis elődei munkáit kivona- 
tolta, részben pedig olyan fejezetekkel egészítette ki a krónika szövegének törzsét, 
melyek egyes részeit utóbb beiltesztették a krónikakompozíció későbbi változatai- 
ba. Ez történt például azzal a részletes , hun történet"-tel, amelyet Kézai külföldi 
forrásai és a magyar mondakincs egyes elemeinek felhasználásával fogalmazott 
meg, s melyben kidolgozta a hun és a magyar nép azonosságának utóbb évszázad- 
okon át történeti tényként kezelt elméletét. Ezt követően az 1330-as években egy 
vagy több ferences szerzetes folytatta a krónikát, melynek szövege végül 1358-ban 
nyerte el ma ismert alakját. 

Mint az iménti — erősen vázlatos — áttekintésből is látható, a krónikakompo- 
zíció ma rendelkezésre álló szövege évszázadokon át, számos szerző kezén for- 
málódott. Az egyes szerzők szövegrészei csak rendkívül aprólékos, helyenként 
mondatról mondatra, szóról szóra haladó elemzés révén választhatók el egymás- 
tól. A különböző eredetű szövegek egymásba olvadásának két fő oka van. Egyfelől a 
középkori krónikások nem csak nem jelölték meg pontosan forrásaikat, de arra 
sem ügyeltek, hogy az általuk megfogalmazott szövegeket elhatárolják az elődeiktől 
átvett mondatoktól. Másfelől pedig a forrásként felhasznált munkákat nem egysze- 
rűen csak kiegészítették a saját korukig terjedő események elbeszélésével, hanem 
különböző szempontokat követve bele is javítottak azok szövegébe. Egy-egy újabb 
krónikás tehát legalább annyira volt átdolgozója a krónikakompozíciónak, mint 

folytatója. Mindez igen csak megnehezíti a krónika tudósításainak értelmezését, 
történeti felhasználását. Ezzel együtt aligha szükséges bővebben bizonygatni: a 
krónika felbecsülhetetlen értékű kútfője az Árpád-kor történetének, részint mert a 
11-12. századot illetően a legrészletesebb hazai forrás, részint pedig azért, mert — 
éppen a tetten érhető átdolgozások clemzése révén — máshonnan nem meríthető 
ismereteket nyújt a kor eszmevilágáról, politikai gondolkodásáról. 

Az Árpád-kori magyar történetírás másik közismert alkotása az a geszta, 
amelyet a magát , mesternek mondott P"-ként megnevező Névtelen (Anonymus) 
írt. A szerző elárulja még önmagáról, hogy egykoron ,a jó emlékezetű Béla király 
jegyzője" volt. Azzal viszont már adós maradt, hogy egyértelművé tegye, a négy 
Béla nevű király közül melyik értendő, s ezzel végeláthatatlan viták alapját vetette 
meg. Az ma már bizonyosnak tekinthető, hogy I. Béla mellett nem hozhatók fel 
komoly érvek, s kevéssé valószínű, hogy II. vagy IV. Béláról lenne szó, bár mindkét 
utóbbi megoldásnak vannak hívei a kutatók között. Az uralkodónak számító nézet 
III. Bélával azonosítja az említett királyt, s magát a művet ennek megfelelően a 
12-13. század fordulóját követő évtizedekre keltezi. A pontosabb datálás megint 
csak viták tárgya, miként az is, hogy a kor ismert és szerzőként egyáltalán szóba 
jöhető egyházi személyei közül ki húzódik meg a , P" kezdőbetű mögött. 

Anonymus a magyar őstörténet rövid összefoglalása után részletes képet 
rajzol a — tegyük rögtön hozzá: általa elképzelt — honfoglalásról. A geszta lapjain 
dicső hősök diadalmas csatái követik egymást, az ellenséges vezérek sorra elbuk- 
nak, népük pedig, mi mást tehetne, meghódol. Mindennek persze, vajmi kevés 
köze van a magyar honfoglalás valóságos eseményeihez, de a szerzőt — s ez némi- 
képp a mentségére szolgál — nem is történetírói szándék vezérelte a szó mai ér- 
telmében. Írása mindenekelőtt irodalmi alkotás, mely regényes formában jeleníti 
meg elbeszélése tárgyát. Hogy a geszta mégis jelentős történeti értékkel bír az 
annak köszönhető, hogy Anonymus a Kárpát-medence leírásakor és a honfoglalók 
jellemzésekor saját korának viszonyait vetítette vissza a múltba, s — bár megvetően 
emlegeti a ,parasztok hamis meséj"-t és a ,regösök csacsogó énekei"-t — bőven 
merített a történeti mondák anyagából valamint az uralkodócsalád és az előkelő 
rokonságok hagyományaiból. A honfoglalók ellenfeleit illetően viszont, nem ren- 
delkezvén megfelelő forrásokkal, teljesen a képzeletére bízta magát jórészt helyne- 
vek megszemélyesítésével keltve életre őket. 

A középkori történetírás negyedik műfajaként az egyes szentek élettörténetét 
és a velük vagy általuk megesett csodákat elbeszélő legendákat (legenda) szokás 
számon tartani. A kereszténység elterjedésével a szentkultusz is meghonosodott 
Magyarországon, a 11. század végétől pedig már saját szenteket tudhatott a magá- 
énak a fiatal magyar egyház. Az Árpád-kori magyar szentek mindegyikének isme- 

retes a legendája. Némelyikük esetében több változat is készült, így az államalapító 
Szent István életét három legenda mutatta be. A legenda elsődleges célja hőse 
életszentségének igazolása, mindazonáltal esetenként történeti forrásként is hasz- 
nosítható. A mártírhalált halt Gellért püspök legendájának hosszabb változata 
szemléletes és a maga nemében páratlan képet rajzol az államalapító harcok egyik 
fő szereplőjének, Ajtonynak a hatalmáról, Szent István Harteik püspök által ké- 
szített életírása pedig betekintést enged abba, miként vélekedtek a 12. század 
elején a magyar udvarban a királyi hatalom és az egyház kapcsolatáról. 

Az Árpád-kori magyar történelem elbeszélő forrásai sorában vannak olyanok 
is, melyek nehezen illeszthetők be az említett műfaji keretek közé. Ezek közül 
kiemelkedik Rogerius mester Siralmas ének (Carmen miserabíle) címen ismert 
fiktív levele. Az itáliai születésű Rogerius munkája a magyarországi tatárjárás egyik 
fő forrása. A nem sokkal az események után 1244-—45 táján írt beszámoló a 
szemtanú hitelességével — és persze, szubjektivitásával — adja elő a történteket: 
egy ideig maga Rogerius is a tatárok fogságában sínylődött, de sikerült megszök- 
nie. A szerző kiváló történetírói képességekről tesz tanúbizonyságot amikor igyek- 
szik feltárni a katasztrófa okait. Jellemző e tekintetben, hogy az ország belső álta- 
potait boncolgató elemzése számos ponton egybevág a modern történetírás 
eredményeivel. 

Az Árpád-kori elbeszélő források együttes terjedelme, főként a Nyugat- 
Európával való összehasonlításban, kifejezetten szerénynek mondható. Szerencsé- 
re más írott források is a kutatás rendelkezésére állnak. 


1/2. A törvények 


A középkor jogéletében az uralkodó szerepet a jogi természetű ügyek gya- 
korlati elintézése során kikristályosodó szokásjog játszotta. Így volt ez Magyaror- 
szágon is, ám ennek ellenére már az államszervezéssel egyidejűleg sor került 
tételes, írott törvények (decretum) megfogalmazására. Szent István — mint törvé- 
nyei bevezetőjében olvasható — ,a régi és mostani császárok példáját követve" 
törvényekben szabta meg népének , miképpen éljen tisztességes és békés életet". 
Az államalapító törvényei két , törvénykönyv"-be rendezve maradtak ránk, melyek 
közül az első vélhetően közvetlenül királlyá koronázását követően készült, míg a 
második 1010 vagy még később, 1030 táján. Nagyon valószínű, hogy István köz- 
vetlen utódai is hoztak törvényeket: Péter király esetében ez bizonyosra vehető, 
még ha maguk a szövegek el is vesztek, I. Andrásról pedig feltehető. A továbbiak- 
ban különösen a I1. század végét jellemzi élénk törvényalkotó tevékenység. Szent 

László neve alatt három, Kálmán király korából öt törvény és zsinati határozat 
jellemzője valamennyi 11. századi törvénynek, hogy csak későbbi másolatokból 
ismertek, szövegük az idők folyamán nem egyszer eltorzult a másolás hibájából. A 
törvények némelyike erősen töredékes, más esetekben pedig kétségtelen, hogy két 
vagy több alkalommal készült jogszabályok későbbi egybeszerkesztése révén ala- 
kult ki a , törvénykönyv" ma ismert alakja. Bizonytalan végül a törvények keletke- 
zésének ideje is, egyedül a Szent László I. dekrétumaként számon tartott törvény- 
ről tudjuk, hogy 1092-ben, a Szabolcson tartott zsinaton születtek meg végzései. 
Jellemző azonban, hogy utóbb ennek végéhez is hozzácsatoltak két oda nem illő, 
ismeretlen körülmények között keletkezett cikkelyt. 

A 12. századból egyetlen törvényről sincs tudomásunk, ami persze, koránt- 
sem jelenti azt, hogy ilyenek egykor nem is voltak. Az Árpád-kor utolsó évszázadá- 
ból már ismét maradtak fenn törvények. Ezek legismertebbike minden bizonnyal 
a II. András által 1222-ben kiadott ún. Aranybulla, melynek rendelkezéseit némi 
módosításokkal 1231-ben megújították. Az Aranybullához szokás társítani, ren- 
delkezései hasonló jellege miatt, azt a törvényt, melyet IV. Béla 1267-ben bocsátott 
ki. IV. László 1279-ben a kunok helyzetét szabályozta külön törvényben, s végül a 
sort III. András két törvénye zárja, az egyik 1290-ben, a másik 1298-ban született. 

A törvény természeténél fogva meglehetősen sajátos történeti forrás. Rendel- 
kezései kétségtelenül a valós viszonyokat tükrözik, mégis ajánlatos határozott 
különbséget tenni a törvényhozói szándék és annak megvalósulása között. Amikor 
például Szent István elrendelte, hogy minden tíz település építsen egy templomot, 
az, egyházszervezés munkájának hétköznapjaiba nyerünk bepillantást. A törvény 
célja magától értetődő: a szentkirály ily módon is azt akarta elősegíteni, hogy az 
újonnan felvett hit gyökeret eresszen a magyar társadalomban. Abban azonban 
már korántsem lehetünk biztosak, hogy a kérdéses templomok valóban fel is 
épültek. A dolog ugyanakkor fordítva is igaz, indokolatlan lenne pusztán e tör- 
vényhely alapján arra gondolni, hogy minden, a 11. század első felére keltezhető 
templom ezen törvény végrehajtásának köszönhetően épült fel. Általános érvényű 
megfigyelés szerint a középkori törvények igen szerény hatásfokkal rendelkeztek, 
előírásaik megvalósulása legalábbis kétséges, s ezért minden egyes esetben külön 
igazolásra szorul. Az is igaz viszont, hogy a törvények számos, voltaképpeni tár- 
gyuktól messzevezető következtetés levonására adnak lehetőséget. Előző példánk- 
nál maradva, mivel nincs okunk feltételezni, hogy István eleve teljesíthetetlen 
kötelezettségeket rátt volna alattvalóira, ezért joggal gondolhatunk arra, hogy tíz 
település átlagos anyagi ereje elegendő volt az építkezés költségeinek fedezésére; a 
feladat technikailag sem haladta meg a falusiak lehetőségeit; a települések elég 

közel feküdtek egymáshoz ahhoz, hogy az építkezés során lakóik együttműködhes- 
senek s ahhoz, hogy a felépült templomot rendeltetésének megfelelően használ- 
hassák. Ilyen és ehhez hasonló megfontolások alapján juthatunk el ezen egretlen 
törvénycikk — a felmerülő lehetőségek teljességét távolról sem kimerítő — elemzé- 
se során az egyházszervezéstől a korai magyar településhálózat egyes kérdéseihez. 
A törvény tehát, minden hatástalansága ellenére is elsőrangú történeti forrás, 
megszólaltatásához azonban sajátos módszerek szükségesek. 


1/3. Az oklevelek 


A törvény a társadalom egészére vagy egy részére érvényes általános szabá- 
lyokat fogalmaz meg. Az egyedi jogesetek írásba foglalásának eszköze az oklevél 
volt a középkorban. Az oklevél ebben az értelemben olyan irat, mely jogi tényt 
nyilvánít ki, eredeti rendeltetése szerint ennek a jogi ténynek a bizonyítására szol- 
gál, s végül meghatározott szabályokat követve állították ki. Az oklevelek formai és 
tartalmi tekintetben meglehetősen sokfélék lehetnek, megvannak azonban az 
általánosan jellemző közös vonásaik is. 

Az okleveleket, hogy rendeltetésüknek tartósan megfelelhessenek, időálló 
anyagra írták. A korai középkorban még használatos papiruszt a 10. században az 
állati bór megfelelő kikészítése révén nyert hártya (bergamen) váltotta fel. Az 
Árpád-kor oklevelei kizárólag hártyára íródtak, az ókori Kína találmánya, az Euró- 
pába arab közvetítéssel érkező papír csak a 14. század elején jelent meg Magyaror- 
szágon. : 
Mivel az oklevél jogi jelentőséggel bírt, nagy gondot fordítottak tartalma 
hitelességének igazolására. Ennek legáltalánosabb, bár korántsem kizárótagos 
eszköze a megpecsételés volt. A pecsétes oklevelet többnyire úgy állították elő, hogy 
a természetes színű vagy adalékanyagok segítségével színezett viaszba belenyomták 
az oklevél kibocsátójára utaló ábrázolással és felirattal ellátott pecsétnyomót, s a 
pecsétet, annak jeleként, hogy az oklevél tartalma megfelel kibocsátója akaratá- 
nak, ráerősítették a hártyára. Könnyen formálható fémekből — ólomból, arar:yból 
— szintén készítettek pecséteket. Ezeket bullának nevezték, s II. András 1222. évi 
Aranybullája is annak köszönheti közismert elnevezését, hogy a király aranyleme- 
zekből megformált pecsétje hitelesítette. 

Az oklevél szerkezetét meghatározott szövegrészek, a kötött megfogalmazású 
ún. formulák egymásutánisága alakította ki. áz oklevél szövege az égi hatalmakat 
segítségül hívó fohásszal (invocatio) kezdődött. Ezt követte az oklevél kibocsátó- 
jának (intitulatio) és címzettjének (inscriptio) megnevezése. A bevezető részt a 

címzett formális üdvözlése (salutatio) zárta. Az érdemi részben az oklevél tartal- 
mával kapcsolatos bölcselkedés (arenga), az intézkedés kinyilvánítására utaló 
formula (promulgatio), az oklevélnyerő érdemeit elbeszélő rész (narratio), maga 
az intézkedés (disbosítio), az azt megszegők számára kilátásba helyezett büntetés 
(sanctio) és az írás hitelesítésének módját előadó formula (corroboratio) követ- 
ték egymást. Az oklevél záró részének központi eleme a keltezés (datatio) volt, 
emellett szokásos volt az intézkedés tanúinak és az oklevél kiállításában szerepet 
vállaióknak a megnevezése is. Mindez persze, csupán elméleti modell, annak sem 
teljes, a gyakorlatban az oklevél fajtája és tárgya szabta meg, hogy a felsorolt okle- 
vélrészek közül melyek s milyen sorrendben kerültek bele egy-egy irat szövegébe. 
Minél fejlettebb volt az oklevéladás, annál inkább megszilárdult a formulák hasz- 
nálata. Az állandósuló gyakorlat során a hasonló tárgyú okleveleket azonos vagy 
legalábbis egymáshoz nagyon közel álló fordulatokkal élő formulákkal szerkesz- 
tették meg, s végül az azonos típusú oklevelek kiállításakor elegendő volt az adott 
ügy konkrét adatait behelyettesíteni a formulás részek megfelelő helyeire. 

A középkor kutatója számára minden egyes oklevél és az oklevél minden 
egyes részlete hasznos információt hordozhat, mivel a legalapvetőbb történészi 
kérdésre a , mi történt?"-re adják meg a választ. Nem egyszerűen csak az tudható 
meg általuk, hogy mikor és ki kapott például királyi birtokadományt vagy kik és 
miért pereskedtek egymással, hanem ennél jóval több. Az azonos tárgyú oklevelek 
sorozata felvilágosítással szolgálhat arról is, hogy milyen eljárások és szabályok 
szerint ment pontosan végbe a birtokadományozás vagy a pereskedés folyamata, s 
egyetlen családra, településre vagy jelenségre vonatkozó oklevelek összegyűjtése és 
feldolgozása révén azok története a rendelkezésünkre álló lehetőségek határain 
belül a legteljesebb módon követhető nyomon. Az egyes oklevélrészek az irat tár- 
gyától függetlenül is értékes ismereteket nyújthatnak. Ennek bemutatására ele- 
gendő talán csupán két példára hivatkozni. A magyar okleveles gyakorlat sajátos 
jellemzője, hogy az oklevélnyerő érdemeire a narratio nem csak általánosságok- 
ban aivatkozik, hanem — az ünnepélyes formában kiállított királyi oklevelek ese- 
tében — hosszabb-rövidebb elbeszéléssé formálja azokat. Hogy c szokásnak mi az 
eredete, az nem teljesen világos, de most nem is ez a lényeg. Szempontunkból az 
az érdekes, hogy a narratiok felhasználásával olyan katonai és politikai események 
válnak rekonstruálhatóvá, amelyekről elbeszélő forrásaink csekély terjedelme 
miatt csak töredékes ismeretcink lennének vagy éppen még azok sem. Más jelle- 
gű, dec nem kevésbé fontos adatokkal szolgál a királyi oklevelek ugyanezen típusa 
az által, hogy a keltezésükhöz kapcsolódóan szokássá vált a főbb egyházi és világi 
méltáságviselőket felsorolni. áz ilyen ún. méltóságsorok összegyűjtése és időrend- 
be állítása révén — máshonnan nyert adatokkal kiegészítve persze — pontos képet 

kaphatunk arról, hogy kik intézték az ország sorsát, ami bőséges lehetőségeket 
kínál további politika-, társadalom- és intézménytörténeti következtetések leroná- 
sára. Még az önmagukban nem túlságosan informatív formulás részeknek is 
meglehet a maguk szerepe a történeti kutatásban. Az oklevelek megszerkesztésé- 
ben és megfogalmazásában ugyanis az egyes oklevél-kibocsátók a maguk szokásai 
szerint jártak el. Az ezektől való eltérés magyarázatot kíván, s ha ilyen nem ikad, 
akkor alapos okkal merülhet fel a gyanú, hogy az oklevél hamis. 

Az oklevelek jogot biztosítottak, hamisításuk is azt a célt szolgálta, hogy ki- 
váltságokat, javakat szerezzenek vagy törvényesítsenek általuk. A hamisítás :öbb- 
féle módon volt lehetséges. Előfordult, hogy soha nem volt oklevelet állítottak elő 
hiteles példányok mintáit követve, olykor eredeti oklevélről leválasztott pecséttel 
fokozva a valódiság látszatát. Máskor elegendőnek tűnt, ha a hiteles oklevél szöve- 
gét változtatták meg kisebb-nagyobb mértékben s a hártyáról levakart eredeti 
szöveg helyébe beírták a kívántat. Arra szintén ismerünk példát, hogy az oklevél 
kibocsátóját megtévesztve külsejében kifogástalan, ám tartalmában hamis okleve- 
let eszközölt ki magának valaki. Ezek ismeretében érthető, hogy az okleveleket — 
csakúgy, mint minden más történeti forrást — alapos kritikai vizsgálatnak kell 
alávetni annak érdekében, hogy a hamisítványok félre ne vezessék a történetírást. 
Adott esetben persze, a hamisítványok maguk is fontos forrásai lehetnek a kuta- 
tásnak, főként, ha a hamisítás idejét és indítékát sikerült megállapítani. 


1/4. Az írásbeliség és intézményei az Árpád-korban 


Az írás és az olvasás ma már alapvető és jószerével nélkülözhetetlen kultu- 
rális készségnek számít. Az Árpád-korban ugyanez az elitkultúra részeseinek ki- 
váltságai közé tartozott, s a társadalom túlnyomó többsége számára az írástudat- 
lanság volt a normális állapot. Nem csak írni és olvasni nem tudtak az emberek, 
még a leghatalmasabbak és gazdagabbak sem, de jó ideig nem is igényelték az 
írásbeliség által nyújtott szolgáltatásokat. Ügyeiket, legyenek azok kisebbek vagy 
nagyobbak, élő szóval intézték. Szent István az uralkodói oklevéladás terén is 
igyekezett a nyugati mintákat követni, ám az írásbeliség csak igen lassan tudott 
gyökeret verni Magyarországon. A királyi oklevelek kiállításának gyakorlata ugyan 
folyamatosnak mondható a 11. század során, ám kezdetlegességéről árulkodik, 
hogy az oklevélnyerő gyakran a már megszerkesztett oklevéllel érkezett meg a 
királyi udvarba, hogy rátétesse a királyi jóváhagyást igazoló uralkodói pecsétet. Ha 
alkalomszerűen mégis az udvarban került sor az oklevél kiállítására, akkor az ott 

élő papokat összefogó intézmény, a királyi kápolna egyik tagja szerkesztette meg 
azt lezjobb tudása szerint. 

Az uralkodói oklevéladás a 12. század közepén kezdett szilárdabb formát nyer- 
ni. Ennek első jeleként a királyi kápolnában fokozatosan állandósult azok köre, akik 
az okievelek kiállításával foglalkoztak. Ez a fejlemény vezetett el III. Béla uralkodásá- 
nak idején a királyi kápolna szervezetétől különválasztott, önálló ,iroda", a kancel- 
lária megszervezéséhez. A király egyik oklevele elvi igénnyel is megfogalmazta az 
uralkodó azon törekvését, hogy a továbbiakban minden, a királyi udvarban tárgyalt 
ügyben hozott döntésről , az írás tanúsága" tegyen bizonyságot. Ettől kezdve a kan- 
cellária volt a felelős a királyi udvar írásbeliségének az intézéséért, s a 13. század 
folyamán a királyi oklevéladás gyakorlata valóban kiteljesedett. Ugrásszerűen meg- 
nőtt az oklevelek száma, ami jól lemérhető azon, hogy míg a század elején II. András 
uralkodásának harminc éve alatt 319 királyi oklevél kiállításáról van tudomásunk, a 
század végén, III. András királyságának egy évtizede alatt közel kétszer ennyi, 724 
oklevél! hagyta el a királyi kancelláriát. A kancellári tisztséget rendszerint magas 
egyházi méltóságok — eleinte prépostok, utóbb püspökök és érsekek — töltötték be. A 
13. század elejétől fogva a kancellária tényleges munkáját már az alkancellár irányi- 
totta helyettük. Az alkancellár maga is az egyházi személyek közül került ki, a 13. 
század végére a tisztség a székesfehérvári prépostsággal kapcsolódott össze. Az okle- 
velek fogalmazásával foglalkozó kancelláriai alkalmazottakat jegyzőknek nevezték, 
ezek egyike volt állítása szerint a gésztaíró Anonymus is. A kancellária szervezetének 
további fejlődése során a 13. század közepén , titkos" vagy , különös jegyzők" kerül- 
tek az uralkodó mellé bizalmi, afféle titkári feladatok ellátására. A királyi kancellária 
kezdeti nehézkességeinek levetkőzése után IV. Béla korában már olajozottan műkö- 
dő gépezetként tette a dolgát, s a kancelláriában foglalkoztatott írástudók közül 
jónéhányan futottak be fényes egyházi karriert. 

. A királyi oklevéladás fejlettebb formáinak kialakulásával egy időben bontakozott 
ki az udvartól független , vidéki" írásbeliség. A két folyamat egymást erősítve fejtette ki 
hatását: mivel az udvarban írásba foglalták az ott tárgyalt ügyeket, célszerűnek lát- 
szott :. társadalom tagjai számára, ha maguk is ilyen módon szereznek bizonyságot 
jogügyleteikről. Az 1220-as évek végén tartott országos birtokvizsgálatok alkalmával 
már megkívánták a királyi biztosok, hogy ki-ki oklevéllel igazolja birtokaihoz való 
jogát, s a 13. század végére már teljesen általános lett, hogy jogviták esetén az okle- 
veles bizonyítás eredménye mondta ki a döntő szót a felek között. A királyi kancellá- 
ria azonban gyors fejlődése ellenére sem volt képes kielégíteni az írásbeliség iránt 
hirtelen feltámadt igényeket. A feladat ellátására végül az egyház vállalkozott, s ez 
több okból is megfelelő megoldásnak bizonyult. Az egyházi intézményekben mindig 
akadt írástudó és az oklevélszerkesztés tudományában jártas személy, az egyház 

iránti bizalom kikezdhetetlen volt, s az sem mellékes szempont, hogy az egyházi 
intézmények valamelyike — egy kolostor, káptalan vagy püspöki székhely — az ország 
bármely lakott részén elérhető volt egy-két napi járóföldön belül. A 13. század első 
felére kialakult gyakorlat szerint az emberek magánjogi ügyleteiket — adásvételeket, 
végrendelkezéseket és egyebeket — a legközelebbi egyházi intézmény előtt intézték, s 
ügyeikről oklevelet állíttattak ki maguknak. Az ilyen szerepet vállaló egyházi testülete- 
ket nevezték hiteleshelyeknek (loca credibilia), melyek szolgálatait az uralkodó és 
a királyi tisztségviselők is igénybe vették különféle hivatalos eljárások során. 

Az oklevéladók számát tovább gyarapították a királyi család tagjai, az egyházi és 
világi méltóságviselők, a városok és a század végétől a megyék hatóságai. Ennek 
következtében az Árpád-kor teljes oklevéltermése tekintélyes nagyságúra, mintegy 
tízezer darabra tehető. E számba azonban csak a napjainkig fennmaradt oklevelek 
értendők bele, bizonyosra vehető, hogy egykoron ennél jóval több oklevél létezett. 
Már a tatárjárás alatt pusztultak el oklevelek, a későbbi korok háborúiban és tűzvé- 
szeiben pedig tömegesen semmisültek meg ma már pótolhatatlan okmányok. Más 
iratokat egyszerűen nem tartottak elég fontosnak ahhoz, hogy megőrizzék őket. Szent 
László ún. III. törvénye említést tesz arról, hogy korábban készült egy összeírás, 
amely — az utalásból kikövetkeztethetően — a királyi birtokok népeit mérhette fel, 
Kálmán király I. törvénye pedig azt rendelte el, hogy egy bizonyos adófajta fejében 
beszedett pénzt részletes írásos kimutatással együtt kell eljuttatni a királyi udvarba. 
Könnyen belátható, hogy milyen értékes forrásai lehetnének ezek az iratok a törté- 
netírásnak, ha meglennének. De nincsenek meg, vélhetően főként azért, mert nem 
jogbiztosító oklevelek lévén, ha aktualitásukat vesztették, nem sokat törődtek velük a 
továbbiakban. Jórészt ezzel magyarázható, hogy az Árpád-kor és általában is a ma- 
gyar középkor forrásbázisa éppen az ilyen összeírás-jellegű iratokban a legszegénye- 
sebb. 

Az Árpád-kor történeti kutatásának korlátait éppen a rendelkezésünkre álló 
források mennyiségi és egyéb jellemzői jelölik ki. A forrásanyag nem egyenletesen 
oszlik meg a korszak három évszázada között. Az elbeszélő források a 11. és — kisebb 
mértékben — a 13. századra nézve a legbővebbek, törvények pedig csak e két évszá- 
zadból maradtak ránk. Az oklevelek túlnyomó többsége a 13. század, s főként a 
tatárjárás utáni korszak viszonyairól nyújt tájékoztatást. A magyar középkor alig 
ismert, , sötét korszaka" tehát a 12. század. 

Az Árpád-kor írott forrásai, ha egy-két lappangó oklevél előkerülése nem is 
lehetetlen, aligha fognak a jövőben lényegesen gyarapodni. Ez sem az oklevelek, sem 
az elbeszélő források esetében nem valószínű. Annál inkább bízni lehet viszont ab- 
ban, hogy a régészeti kutatások kiteljesedése révén az Árpád-korra vonatkozó isme- 
reteink jelentősen bővülni, esetenként pedig bizonyára módosulni fognak. 

2. Az események színtere 


A magyar őstörténet nagyszámú vitás kérdéseinek egyike arra keresi a vá- 
laszt, hogy Eurázsia mely térségei szolgáltak annak a folyamatnak a színteréül, 
amelynek eredményeként kialakult a honfoglaló magyarság. Az egymással vitázó 
őstörténeti koncepciók e folyamat egyes szakaszaiban különböző területeknek 
juttatnak szerepet az Altaj hegységtől az Uralig és a Kaukázusig, az Ob és a Volga 
folyóktól a Fekete-tenger partvidékéig. Nem sokkal jobb a helyzet a honfoglalók 
utolsó két Kárpát-medencén kívüli szállásterületével; a sokat emlegetett Levédiával 
és Etelközzel kapcsolatosan sem, jóllehet ezekről már írott forrás is rendelkezésre 
áll. Levédia, az e területről egyetlenként hírt adó Bíborbanszületett Konstantin 
; bizánci császár szerint ott terült el, ahol egy bizonyos folyó, a Khingilusnak is 
nevezett Khidmas folyik, A földrajzi meghatározás értelmezését az teszi nehézzé, 
" hogy e nevek kizárólag a császár munkájában fordulnak elő, s ezért azonosításuk 
jóformán lehetetlen. Konstantin más utalásai alapján a legvalószínűbbnek min- 
denesetre az tűnik, hogy Levédia a Don és a Dnyeper folyók között terülhetett el. 
Ettől nyugatra kercshető Etelköz, mely ilyen módon a Dnyeper és az Alduna 
I közötti vidéket jelölné. Más elképzelések mind Levédiát, mind Etelközt ennél 
ho keletebbre vagy nyugatabbra helyezik, s olyan vélemény is megfogalmazódott, 
hg mely szerint a császár félreértette informátorait, s Levédia valójában a tágabb 
kiterjedésű Etelköz egy része lenne. 

Az Árpád-kor történetét illetően hasonló nehézséggel nem kell szembenéz- 
nünk. Az események színtere egyértelműen meghatározható: a Kárpát-medence és 
annak közvetlen szomszédsága. 


2/1. A Kárpát-medence 


Kö A Közép-Európa keleti részén fekvő Kárpát-medence környezetétől termé- 
9; szetes határok mentén elkülönülő, zárt földrajzi egység. A medence egyedül nyu- 
.§ gati irányban, az Alpok felé nyitott. Északon, keleten és délkeleten a medencének 
" nevet adó Kárpátok vonulatai, délen a Balkán hegyvidékei jelölik ki határait. A 
nagyméretű (mintegy 300 ezer km?) medencén belül változatos felszíni formák 
alakítottak ki természeti tájegységeket. 

A Kárpát-medence közepét hátságokkal, olykor homokos területekkel tarkí- 
tott, többnyire azonban jelentős folyókkal és kisebb vízfolyásokkal tagolt síkság, az 
Alföld uralja. Kisebb, de hasonló jellegű tájegység a medence nyugati szélén a 
Duna mindkét partjára kiterjedő Kisalföld. A két alföld között elterülő Dunántúl 
szelíd dombvidékét egy alacsony hegyvonulat és a Balaton tava teszi változatosab- 
bá. Jóval magasabb hegyek jellemzik a Kárpát-medence északi harmadát kitöltő 
Felvidéket. Az egymás mögött sorakozó hegyláncokat folyóvölgyek tagolják, me- 
lyek néhol kisebb medencévé szélesednek. Ezek sorában a jelentősebbek közül 
való a Szepesség, valamint a Turóci- és a Liptói-medence. Az Alföldet keletről 
határoló, erdőkkel borított hegyeken túl fekszik s a Keleti- és Déli-Kárpátokig ter- 
jed Erdély (eredetileg , erdő elü", azaz ,erdőn túli [terület]"). A Dunántúltól 
délre feküdt Szlavónia. Fontos tudni azonban, hogy más területet jelölt a közép- 
korban, és mást az újkorban a Szlavónia név. A középkorban a Dráva és a Száva 
folyók közének nyugati felét nevezték Szlavóniának, mely déli irányban az akkor 
Gozdnak, ma Dinári Alpoknak nevezett hegyláncig terjedt. A török terjeszkedéssel 
összefüggő etnikai és igazgatási változások következtében állt elő az a ma is érvé- 
nyes helyzet, hogy a középkori Szlavónia területe az újkori Ilorvátország része lett, 
s ezzel párhuzamosan maga a Szlavónia név a Dráva-Száva-köz keleti felére szállt 
át, mely a középkorban minden külön elnevezés nélkül tartozott Magyarország- 
hoz. 

E tájnevek többsége az újkorban született meg, némelyik, mint a Kisalföld 
vagy a Felvidék, egyenesen a 19. században. A Dunántúl kifejezés akkor állandó- 
sult a mai értelmében, amikor Pozsony vált — a koronázások, az országgyűlések 
színhelyeként és a központi kormányszervek székhelyeként — az ország központjá- 
vá, tehát a 18. századtól kezdve. E vidék ugyanis Pozsonyból nézve fekszik a 
, Dunán túl", a középkorban a , Dunán innen" és a , Dunán túl" jelentése aszerint 
változott, hogy a folyó mely partjáról szemlélték a kérdéses helyet. 

Az említett tájnevek közül az Árpád-korban csupán a két utolsó, az Erdély és 
a Szlavónia volt ismert és használatos. Ez aligha véletlen. A magyarázat vélhetően 
abban kereshető, hogy mind Erdély, mind Szlavónia sajátos módon kapcsolódott 
az ország egészéhez. Mindkét tájegység igazgatása elkülönült az ország többi ré- 
szétől, s az ily módon kialakított tartományok számos tekintetben önálló, egyedi 
arculatot mutattak. A jól érzékelhető különállás ellenére mind Erdély, mind pedig 
Szlavónia az ország testének szerves részét alkotta, aminek jeleként a magyar 
uralkodók soha nem viselték az . Erdély" vagy a . Szlavónia királya" címet, egysze- 
rűen azért, mert ilyen nem is létezett. Erdély és Szlavónia tehát benne foglaltatott 
a , Magyar Királyság", az ország fogalmában. Erdély esetében ez magától értetődő, 
hiszen az Etelközből érkező honfoglaló magyarok, mint az a krónikák hitelesnek 

tartott tudósításaiból kiderül, először Erdély központi medencéjét szállták meg, s 

innen továbbvonulva vették birtokba az Alföldet. Szlavónia esetében annyiban más 

a helyzet, amennyiben egy középkori hagyomány szerint a tartományt csak 1091 

táján hódította volna meg Szent László. Ennek azonban nem csak a már említett 

megfontolás mond ellent, hanem számos történeti adat is, egyebek mellett 
Bíborbanszületett Konstantin munkájának több utalása valamint az a körülmény, 
hogy a dél-dunántúli magyar megyék eredetileg rendre átterjedtek a Drávától délre 
fekvő, később Szlavóniához tartozó területekre. Mindent egybevetve szerfelett 
valószínű, hogy a honfoglalók még a 10. század első felében ellenőrzésük alá 
vonták ezt a területet, melyet szláv fakóiról magyarul Tójországnak neveztek. (A 
utót" volt ugyanis — minden, az újkorban rárakódott pejoratív él nélkül — a szlávok 
régi magyar neve.) 

A Kárpát-medence természeti arculatát jelentős mértékben folyóvizeinek 
bősége szabta meg. Fő folyója a Duna, mely egy-két kivételtől eltekintve az összes 
itteni folyó vizét magába gyűjti. Nagyobb mellékfolyói közül a Tisza az Alföldet szeli 
ketté, a Dráva a Dunántúl, a Száva pedig — durva megközelítéssel — az egész Kár- 
pát-medence déli határát jelöli ki. A Felvidék jelentősebb folyói közül némelyik 
közvetlenül torkollik a Dunába, mint a Vág és a Garam, mások közvetve, mint a 
Tiszába ömlő Sajó (a Hernáddal) vagy a több önálló nevet viselő ágból egyesülő 
Bodrog. Erdélyből tör utat magának a Tisza két fő mellékfolyója, a Szamos és a 
Maros, A folyókat az Árpád-korban, s még azt követően is jó ideig, széles árterület 


övezte, melyek, különösen az év csapadékosabb időszakaiban, nagy kiterjedésű 
mocsárvilággá szélesedtek. 


2/2. A természet kincsei 


Az Árpád-kori Magyarország általános képének megrajzolásához több, egy- 
mást megerősítő s egyúttal kiegészítő leírás áll a rendelkezésünkre. Három közü- 
lük a 12. század közepéről való. 1147-ben, a második keresztes hadjárat résztve- 
vőivel vonult át az országon a német Ottó, Freising püspöke, aki az I. Frigyes 
német-római császár tetteit megörökítő gesztájában írta meg magyarországi ta- 
pasztalatait. A püspök nem tetszelgett az elfogulatlan szemlélő szerepében, meg 
sem próbálta leplezni a magyarokkal szemben táplált ellenszenvét. Sokkal tárgyi- 
lagosabban örökítette meg emlékeit egy másik utazó, az arab Abu-Hámid al- 
Garnáti. Ő 1150 és 1153 között tartózkodott Magyarországon, s tudósítása első- 
sorban az itt élő mohamedánokra vonatkozóan tartott fenn fontos adatokat. Arab 
volt a harmadik leírás szerzője is. A földrajztudós Idríszi Szicíliában élt s vélhetően 

soha nem járt Magyarországon. Az egész ismert világot bemutató munkájának 
Magyarországgal kapcsolatos ismeretanyaga alighanem itáliai kereskedők beszá- 
molóin alapszik. Negyedik forrásunk, mely mind közül a legrészletesebb, , Kelet- 
Európa leírása" (Descriptio Europae Orientalis) címen ismert s az Árpád-kort 
közvetlenül követő évekből, 1308 tájáról való. Szerzője ismeretlen, bár van olyan 
vélemény, mely szerint egy magyar személy, az előbb V. István magyar király, 
utóbb a pápa és a nápolyi Anjouk szolgálatában álló , Magyarországi András" 
(Andreas Hungarus) írta volna. 

A négy leírás egybehangzó állítása szerint az Árpád-kori Magyar Királyság 
természeti kincsekben bővelkedő, jólétben és gazdagságban élő, nagy kiterjedésű 
ország. Idríszi összefoglalóan csak annyit jegyez meg, hogy , Magyarország hosszú 
és széles ország, művelt földjei egymást érik. Sok városa van és mindenféle gaz- 
dagsággal bír", Abu-Hámid hasonlóképpen vélekedik, mondván: , Magyarország 
egyike azoknak az országoknak, ahol a legkönnyebb és a legjobb az élet". Nem 
mond ellent a két arabnak Freisingi Ottó tudósítása sem (az ország , belsejében 
nagy kiterjedésű síkság van, amelyet jeles folyók és vizek öntöznek, erdőkben 
fölötte gazdag, erdei telve mindenféle vadakkal, s felszínének természeti szépsége 
épp oly megkapó, mint amilyen dús a föld termékenysége"), ám nem mulasztja el 
hozzátenni: , joggal hibáztatható a végzet vagy inkább csodálandó az isteni elnézés, 
amely nem mondhatom, hogy embereknek, hanem ilyen emberi szörnyetegeknek 
(ti. a magyaroknak] oly gyönyörűséges országot adott". Abu-Hámidnak nem voltak 
hasonló, előítéletekből táplálkozó aggályai, az ország lakóival kapcsolatban ő in- 
kább azt tartotta említésre méltónak, hogy , bátor emberek és megszámlálhatatla- 
nul sokan vannak". Ezzel áll összhangban a Kelet-Európát leíró ismeretlen véle- 
ménye a magyarokról: , általában alacsonyak, feketék és szikárak, és a fegyverek 
bármelyik nemében nagyon jó harcosok, leginkább mégis kiváló íjászok ... Ma- 
gyarország népe nagyon alázatos és katolikus, ámde a főrangúak és a nemesek 
igen kegyetlenek". 

Az ország földjének Freisingi Ottó által említett , dús termékenysége" bőséges 
élelmet biztosított a lakosságnak, s mindezt abban a korban, amikor Nyugat- 
Európa országaiban gyakori vendég volt az éhínség réme. A Descriptio szerzője 
szerint az ország , földje legeltetésre alkalmas és rendkívül gazdag kenyéiben, 
borban, húsféleségekben ... a halak bősége pedig meghaladja csaknem az összes 
országot", Az okleveles adatok és a régészeti leletek tanúsága arra vall, hogy a 
gabonafélék közül a búza, a rozs, helyenként az árpa és a kölcs termesztése volt 
igen jelentős. A fő húsforrást a szarvasmarha jelentette, de a letelepült életforma 
megszilárdulása után a sertéstenyésztés és a baromfitartás is általánossá vált. A 
szőlőtermesztés igen kedvelt művelési ágnak számított. A bor egyfelől élelmezési, 

másfelől kereskedelmi cikként volt kiemelkedő jelentőségű. Az Árpád-korban, 
mikéat a középkor egészében is, a Duna és a Száva között fekvő Szerémség borai 
voltal. a legkercsettebbek, de szőlővel ültették be a déli fekvésű domboldalakat, 
ahol csak lehetett. 

A természet föld alatt rejlő kincseinek feltárása is megindult már az árpád- 
korban. Abu-Hámid az első, aki említést tesz arról, hogy a magyarok ..hegyei sok 
ezüstöt és aranyat rejtenek magukban". A Descriptiot megalkotó ismeretlen 
emellett arról is tud, hogy a , folyóknak majd mindegyike hord aranyat fővenyé- 
ben, és ezért Magyarországon folytonosan mosatják, kinyeretik és összegyűjtetik az 
aranyat a fejedelmek és a többi nemesember, akik az említett folyók mellett fak- 
nak." A leírások egyenlő súllyal emlegetik az aranyat és az ezüstöt, az okleveles 
adatok azonban nem hagynak kétséget afelől, hogy a nemesfémbányászatban 
valójában az ezüst kitermelése volt az általánosabb. Az aranybányászat igazából 
csak a 14. század folyamán virágzott fel, bár aranyat — kisebb mennyiségben — 
már az Árpád-korban is sokfelé találtak akár a Felvidéken, akár Erdélyben. A korai 
ezüstbányák közül az észak-erdélyi Radna és a felvidéki Selmecbánya volt a két 
legjelentősebb. Az előbbi termelése a tatárjárást követően már legfeljebb ha stag- 
nált csupán, a Felvidéken viszont újabb bányák nyíltak Besztercebánya, ill. 
Gölnicbánya, Igló és Rozsnyó környékén. Az említett központok körül alakult ki az 
Árpád-kor végére a magyarországi fémbányászat két centruma a Garam folyó 
mentén és a Gömör-Szepesi Érchegységben. A bányászat általános fellendülése 
azzal állt összefüggésben, hogy ezekben az évtizedekben váltotta fel a korábbi 
időszak döntően szolgamunkán alapuló, kezdetleges bányaművelését a középkori 
tőkés vállalkozók szabad bányamunkásokat alkalmazó üzemszervezési modellje, 
mely a mélyebben fekvő telérek kiaknázását lehetővé tevő technikai fejlődést is 
biztosította. Ez a változás adott új lökést a nagy múltú vasbányászat megizmosodá- 
sához, s ekkortájt jelenik meg új vonásként a réz kitermelése. 

A nemesfémek mellett a bányászat fő terméke az ételízesítőként és tartósító- 
szerként is nélkülözhetetlen só volt. A Kárpát-medence gazdag sólclőhelyekkel 
rendelkezett. , Az erdélyi részeken hatalmas sóhegyek vannak, s ezekből a hegyek- 
ből mint a követ, úgy fejtik a sót, és szállítják szerte az egész országba és vala- 
mennyi környező országba" — írja erről a Descriptio szerzője. Tudósítása kiegé- 
szíthető azzal, hogy Erdély mellett a felvidéki Sáros megyében szintén bányásztak 
sót, s alighanem még az Árpád-korban kezdődött el a máramarosi lelőhelyek 14. 
században fellendülő kiaknázása is. Az erdélyi bányákat — Dés-, Kolozs-, Szék-, 
Torda- és Vízakna — már a honfoglalás előtt is művelték, a magyar államalapítást 
követően pedig, az egyetlen Vízakna kivételével, az összes bánya királyi tulajdonba 
került. Ezen az alapon fejlődött ki az uralkodói sónnonopólium a 14. századra, az 

Árpád-korban azonban a sóforgalmazás busás hasznán a királyi hatalom az egy- 
házzal osztozott. 


2/3. Utak szárazon és vizen 


A Kárpát-medence tájait utak kötötték össze, s ezek országhatáron túlnyúló 
folytatásai kapcsolták be a Magyar Királyságot a környező világ vérkeringésébe. Az 
úthálózat, ahol csak erre lehetőség nyílt, a régi római utakra támaszkodott, ezek 
mellett azonban újabbak is létesültek. Szent István 1018-ban nyitotta meg a Nyu- 
gat-Európát Bizáncon keresztül a Szentfölddel összekötő zarándokutat, mely Győr 
és Székesfehérvár érintésével szelte át a Dunántúlt, hogy aztán a Duna vonalát 
követve vezessen tovább dél felé. 

Az úthálózat vélhetően már az államalapítást követően elnyerte centrális 
jellegét, mely — némi módosulásokkal — az egész középkoron át legfőbb jellemzője 
maradt. A kereskedelmi és katonai szerepet egyszerre betöltő , nagyutak" (magna 
via) a korai királyi központok (Esztergom, Székesfehérvár, Óbuda) által határolt 
háromszögből indultak ki, s egyebek mellett ez magyarázza, hogy e vidéket, mely 
valóban az egész Kárpát-medence centrális régiója, már igen korán az ,ország 
közepé"-nek (medium regni) nevezték. A korai úthálózatról Idríszi tartott fenn 
értékes híradást. Munkája alapján négy fő irány követhető nyomon. Gyulafehérvár, 
Csanád és Csongrád az erdélyi sóút egyes állomásait jelöli, ez döntően a belső 
forgalomban jutott szerephez. Vác, Eger és Ungvár említése a kijevi, Bács, Titel, 
Keve és a Duna jobb partján fekvő Barancs, továbbá a szerémségi Nagyolaszi vala- 
mint Nándorfehérvár (Belgrád) pedig a bizánci kereskedelem útvonalát rajzolja 
meg. Idríszi ezeket a településeket jellemzi virágzó, gazdag helyekként, míg a 
nyugati kereskedelemben érdekelt Pozsony csak , közepes város"-ként szerepel. Ez 
a körülmény megbízhatóan tanúskodik arról, hogy Magyarország a 11—12. szá- 
zadban elsősorban a keleti , gazdasági világ" része volt. Ez a helyzet a 13. század 
folyamán, annak is inkább a második felében vett döntő fordulatot. A változás 
során a korábbi centrális régió szerepét mind határozottabban egyetlen város, a 
tatárjárás után alapított Buda vette át, s a keleti kereskedelem hanyatlásával a 
nyugat felé vezető utak váltak a forgalom fő ütőereivé. 1250 után az eredetileg 
Esztergomba tartó és a Duna vonalát követő , győri nagyút" Bánhida és Bicske 
érintésével közvetlenül vezetett Budára. A Brünn felől érkező a Nagyszombaton 
áthaladó , cseh út" ugyan nem kerülte el Esztergomot, de végcélja már nem itt, 
hanem Budán volt, miként Székesfehérvár is csak egy állomás lett a Velencéből 
Muraszombaton, Körmenden és Veszprémen át Budának tartó , latin út"-on. A 

Szerémséget az ország közepével összekötő , baranyai nagyút" szintén Budán 
végzédött, Fehérvár felé már csak egy leágazása vezetett. Az ország keleti felébe a 
Budával szemközti Pestről indultak az utak. A Hatvanon átmenő nagyút immár 
nem Kijev felé vitte utasát, hanem Kassán át a Szepességbe, Erdélyt pedig a Szol- 
nokoi és Nagyváradot érintő útvonal kötötte az ország belsejéhez. A hat főútvonal 
mellett számos kisebb biztosította a közlekedési lehetőségeket. Megőrizték jelentő- 
ségüket a korai sóutak: az Idríszi által is említett délebbi Szegedig a Maros 
viziútjával volt azonos, onnan a Duna-Tisza-közét átszelő szárazföldi út vezetett 
Pcst felé, míg az északi sóút Désről indult és Szalacs érintésével torkollott a váradi 
útba. Szlavónia felé a , latin út"-ról leágazó, zákányon át Zágrábnak tartó út je- 
fentette a legrövidebb utat. . 

A szárazföldi utak mellett a hajózható folyók, mindenekelőtt az országot 
átszelő Duna játszott szerepet a forgalom lebonyolításában. A szárazföldi utakat 
keresztező folyókon révek biztosították főként az átkelést, állandó híd csak elvétve 
akadt. A számos dunai átkelőhely közül, éppen az úthálózat centrális jellege miatt 
a mai Budapest területén lévő megyeri, jenői és pesti rév volt a legforgalmasabb, a 
Tiszán a tokaji, a poroszlói, a szolnoki és a szegedi, a Dráván pedig az említett 
zákányi mellett a valpói és az eszéki révek számítottak igazán jelentősnek. 


2/4. Az ország határai és a szomszédok 


A sztyeppei népek körében általános szokás volt, hogy szállásterületeiket 
több napi járóföldre kiterjedő lakatlan sávval vették körül, ezzel igyekezvén elejét 
venni az ellenséges támadások váratlanságának. Nem volt ez másként a magyarság 
esetében sem. A honfoglalást követően a Kárpát-medence természeti viszonyai 
lehetőséget kínáltak ezen védelmi rendszer változatlan továbbélésére. A honfoglaló 
magyarok ugyanis a Kárpát-medence központi fekvésű síkságain és dombvidékein 
telepedtek le elsősorban, a sűrű erdőségekkel borított hegyvidékek lakatlanul 
maradtak, legfeljebb a folyóvölgyek alsó szakaszain számolhatunk korai megszál- 
lássai. A Kárpátok földművelésre és legeltető állattartásra alkalmatlan hegyláncai 
természetes és nehezen áthatolható védőgyűrűként ölelték körül a magyarság 
szállásterületeit, míg délen a nagy folyók, a Duna és a Száva biztosítottak védelmet. 
A Kárpát-medence nyitott nyugati határán megelőző jellegű támadásokkal pusztí- 
tották a vidéket a magyarok, hogy elriasszák a határ közeléből az idegeneket és 
kialakítsák a lakatlan területsávot. Az államalapítást követően a királyi hatalom 
feladata lett az ország védelmének megszervezése. Minden bizonnyal ekkor vette 
kezdetét a gyepű módszeres kialakítása, a határok mesterséges létesítményekkel 

történő megerősítése: sáncok, sövények, csapdák, útelzáró torlaszok építése révén. 
A gyepűkön — vélhetően állandóan őrzött — ún. kapuk nyitottak utat, ilyen volt 
nyugat felé például a Mosoni, keleti irányban pedig a Vereckei-hágóval azonosít- 
ható Orosz Kapu. A gyepűk rendszere közvetlenül a lakott területeket védte, azon 
túl a lakatlanul hagyott gyepűelve (.gyepűn túli terület") feküdt, mely egyfajta 
, senki földje" volt ugyan, ám magyar katonai ellenőrzés alatt állott. Ahogy haladt 
előre a Kárpát-medence peremterületeinek benépesülése, részint a belső népes- 
ségszaporulat kirajzásával, részint a külországokból érkezők betelepítésével, úgy 
tolódott mind kijjebb a gyepűk vonala, mígnem a 13. század végére nagyjából 
minden ponton elérte a Kárpátok külső vonulatain húzódó természetes határokat. 
Maga az ország tehát, értve ez alatt a ténylegesen betelepült, lakott vidékeket, 
évszázadokon át tartó folyamat eredményeként töltötte ki a természeti viszonyok 
által kínált kereteket. 

A nyitott nyugati határ állandósulása a 11. század fejleménye: 1043-ban Aba 
Sámuel magyar király kénytelen volt feladni a mai Ausztria és Morvaország mind- 
azon területeit, amelyek addig Magyarországhoz tartoztak, s a III. Henrik német- 
római császárral kötött megállapodás értelmében ekkor lett, mégpedig évszáza- 
dokig ható érvénnyel a Lajta, illetve a Duna túloldalán a Morva folyó az ország 
nyugati határa. 

A Kárpát-medencében megtelepedő magyarság szomszédai, mind a népek, 
mind az országok az Árpád-kor folyamán több ízben megváltoztak. 

A honfoglalást megelőzően a Dunántúl és Szlavónia területe a keleti frank 
királyság keleti tartománya (Oriens) volt, melyet az avar birodalom bukását kö- 
vetően, a 9. század első harmadában szerveztek meg. A honfoglaló magyarok 900- 
ban ragadták el ezt a területet a frankoktól, s hódításukat a 907-ben a mai Po- 
zsony közelében győzelmesen megvívott brezalauspurci csatában biztosították. A 
keleti frank uralom ezt követően jó ideig az Enns folyó mögé szorult vissza. A 911 
után jószerével független hercegségekre bomló keleti frank királyság egységének 
helyreállítását nem kis részben éppen a kalandozó magyarok támadásainak elhá- 
rítása tette kívánatossá és elodázhatatlanná. Az első lépéseket ennek érdekében I. 
(Madarász) Henrik király (919—936) tette meg, művét végül fia és utóda, I. (Nagy) 
Ottó (936—973) teljesítette ki és fejezte be. Ottó vetett véget 955. évi augsburgi 
győzelmével a magyarok nyugati irányba vezetett hadjáratainak, s néhány évvel 
később, 962-ben, a nyugati birodalom eszméjét feltámasztva Rómában császárrá 
koronáztatta magát. Ettől kezdve évszázadokon át a Német-római Birodalom volt 
Magyarország nyugati szomszédja. 

Augsburg után Ottó újjászervezte a birodalom keleti határainak védelmét. A 
magyarokkal közvetlenül határos bajor hercegség keleti végeit védő Osímark ha- 

tárőrgrófságát már II. Ottó császár adta 976-ban a Babenberg családból származó 
Lipótnak. Az őrgrófság hozzávetőleg a mai Alsó- és Felső-Ausztria területére terjedt 
ki, melynek megjelölésére 996-tól kezdődően lett használatos az Ostarricbi, azaz 
az Ausztria elnevezés. Az Árpád-kor nagy részében a Babenbergek álltak Ausztria 
élén előbb mint őrgrófok, 1156-tól kezdve pedig hercegi rangot viseltek az osztrák 
uralkodók. A család 1246-ban, II. Frigyes herceg elhunytával halt ki. A herceg, akit 
a kortársak , Harcias" melléknévvel illettek, történetesen a IV. Béla magyar király 
ellenében a Lajta folyó mellett vívott csatában esett el, s halála után évtizedekig 
elhúzódó küzdelem indult a Babenberg-örökség megszerzéséért. Ebből végül az 
1273-ban német királlyá választott Habsburg Rudolf került ki győztesen, aki 1276- 
ban szerezte meg — más területek mellett — Ausztriát, mely utóbb a Duna völgyé- 
ben kiépülő Ilabsburg Birodalom magja lett. 

A középkori Ausztriától délre Stájerország volt a Magyar Királyság szom- 
szédja. Stájerország — mely ma Ausztria egyik tartománya — eredetileg épp úgy a 
bajor hercegség része volt, mint a történeti Ausztria. Területét 1050-ben szervezték 
őrgrófsággá, majd 1180-ban hercegség lett. Sorsa 1192-ben, amikor a 
Babenbergek uralma alá került, kapcsolódott össze végleg Ausztriáéval. A 
Babenberg-örökség részeként 1282-ben lett a hercegség a Habsburgoké. 

Szintén a Német-római Birodalomhoz tartozott az Ausztriával északról, Ma- 
gyarországgal északnyugatról határos Morvaország. A honfoglalás előtti Morvaor- 
szág a keleti frank királyságtól függő, ám önállóságra törekvő fejedelemségként 
alakult ki, fénykorában a Cseh-medencére és a Kárpát-medence északnyugati 
részeire is kiterjedt. A morva fejedelemséget 902-ben a magyarok pusztították el, 
területe részben Ostmarkhoz, részben a magyarokhoz került, központi vidékeit 
pedig az időközben Morvaországtól elszakadó és a Német-római Birodalom keretei 
között kiformálódó cseh hercegség — 1197-től kezdve királyság — kebelezte be 
morva őrgrófságként. A Csehországban uralkodó Pfemysl-dinasztia kevéssel az 
Árpád-házat követően, 1306-ban halt ki. A család utolsó férfitagja, III. Vencel né- 
hány évig (1301—1305) a magyar királyi címet is viselte László néven, nagyanyja 
ugyanis IV. Béla unokája volt. 

Északon az egész Árpád-kor alatt Lengyelország volt a Magyar Királyság 
szomszédja, melynek uralkodói a Piast-dinasztiából kerültek ki. A szomszédság 
tényén Lengyelország 12. században bekövetkező részfejedelemségekre szakadása 
nem változtatott. Keletebbre a kijevi Oroszországgal érintkeztek az ország határai. 
Az óorosz állam a 12. században Lengyelországhoz hasonlóan részekre hullott. Ezt 
követően az 1140-es évekre önálló fejedelemséggé váló Halics lett a közvetlen 
szomszéd, mely 1199 után a tőle északra fekvő vlagyimíri fejedelemségre 

(Volhínia, a magyarországi latinságban: Lodomeria) is kiterjedt. Erdélytől keletre 
és délre a nomádok uralta vidék következett. A honfoglalást követően előbb a 
besenyők, utóbb az úzok éltek e területeken. A 11. század utolsó negyedében 
jelentek meg itt a kunok, s a 13. században róluk nevezték el Kunországnak azt a 
területet, melyen a 14. században részint Moldva (Erdélytől keletre), részint Ha- 
vasalföld (Erdélytől délre) kialakul majd. 

A Kárpát-medence délj szomszédságában a honfoglalás idején két államala- 
kulat létezett: Horvátország és Bulgária. A horvátok minden bizonnyal a szláv 
népvándorlás idején, a 6—7. században vándoroltak az Adriai-tenger partvidékére. 
A tenger és a Dinári Alpok közötti területen az egymást váltó avar, frank és bizánci 
uralom alatt formálódott ki a horvát állam a Trpimirovié-dinasztia vezetésével. Az 
egyik horvát uralkodó, az Árpádokkal sógorságban álló Zvonimir, 1076-ban hűbé- 
resként királyi koronát kapott VII. Gergely pápától — elődei közül némelyik már czt 
megelőzően is királynak címeztette magát —, ám az állandósuló belharcok követ- 
keztében Horvátország viszonylagos önállósága nem tudott megszilárdulni. A 11. 
század végén előbb Szent László, majd Kálmán király vezetett hadjáratot Horvátor- 
szágba, melyet sikerült is elfoglalni. Kálmán 1102-ben horvát királlyá koronáztatta 
magát, s ezzel Horvátország önálló államisága megszűnt. Sajátos, a magyarorszá- 
gitól lényeges mértékben eltérő társadalmi és intézményi berendezkedése megma- 
radt ugyan, ám egészen 1918-ig a mindenkori magyar uralkodó viselte — a továb- 
biakban immár külön koronázási ceremónia nélkül is — a horvát királyi címet. 
Horvátország meghódításával a Magyar Királyság, ha tengeri hatalom nem is lett, 
mindenesetre saját tengerparthoz jutott. 

A középkori Horvátországtól délre fekvő tengerpartot és az előtte fekvő sziget- 
világot nevezték Dalmáciának. Területe eredetileg Bizánchoz tartozott, az ezred- 
fordulót követően Velence és a még önálló Horvátország küzdött birtoklásáért, 
váltakozó sikerrel. Horvátország elfoglalása után a Magyar Királyság mintegy mcg- 
örökölte a gazdag dalmát kereskedővárosok — a jelentősebbek Zára (ma Zadar), 
Trau (Trogir), Spalato (Split), Raguza (Dubrovnik) voltak — megszerzésére irá- 
nyuló törekvéseket, s a Dalmáciáért folytatott velencei-magyar háborúk végigkí- 
sérték az Árpád-kor egész történetét, sőt, azon is túlnyúltak. 

Az eredetileg a török népek családjához tartozó bolgárok a 7. század végén 
telepedtek le a Balkánon, s alakítottak ki önálló államot. Az elszlávosodó bolgárok 
függetlenségüket csak a Bizánc ellenében folytatott szakadatlan harcok révén 
biztosíthatták, idővel azonban maguk is képesek lettek hódítani: a Kárpát- 
medence déli területei — nagyjából a Maros vonaláig — a honfoglalás idején laza 
bolgár fennhatóság alatt álltak. A magyar honfoglalás véget vetett az itteni bolgár 
uralomnak, s jó száz évvel később az első bolgár állam is összeomlott Bizánc 

csapásai alatt. Ezt követően közel kétszáz éven át az önmagát az antik Róma örö- 
kösének tartó Bizánci Birodalom volt a Magyar Királyság déli szomszédja. Ez a 
helyzet a 12—13. század fordulójának évtizedeiben változott meg. 1187-ben bolgár 
felkelés tört ki a bizánci uralom ellen, melynek sikere helyreállította a bolgár 
állam önállóságát, 1204-ben pedig a ÍV. keresztes hadjárat résztvevői elfoglalták a 
trónviszályok által legyengített birodalom fővárosát, Konstantinápolyt. A kereszte- 
sek a Balkánon nyugati típusú államokat szerveztek, melyek közül Konstantiná- 
polyt az ún. Latin Császárság birtokolta. Ekkor vált függetlenné és a Magyar Király- 
sággal szomszédos állammá az addig Bizánchoz tartozó két délszláv államalakulat, 
Bosznia és az 1217-től királyságként szereplő Szerbia. 

Önnön államiságának 11. század végi megszilárdulását követően a Magyar 
Királyság — modern kifejezéssel élve — a regionális nagyhatalom szerepét töltötte 
be Közép-Európa keleti felében. A 12. század közepén Abu-Hámid úgy ítélte meg, 
hogy a magyar király katonai ereje felülmúlja a bizánci császárét is. A század má- 
sodik felének magyar-bizánci háborúi ugyan arról tanúskodnak, hogy Abu-Hámid 
némileg túlbecsülte a magyar uralkodó hatalmát, kétségtelen azonban, hogy az 
ország a két szomszédos nagyhatalom, a Német-római és a Bizánci Birodalom 
egyenrangú ellenfeleként vehette fel a küzdelmet, ha éppen úgy adódott. A kisebb 
szomszédok ugyanakkor sorra szembe találták magukat a Magyar Királyság ter- 
jeszkedési törekvéseivel. Sokat elárul ez utóbbiról, hogy az ünnepélyes alkalmak- 
kor használatos teljes uralkodói cím az Árpád-kor végére a , Magyarország, Dalmá- 
cia, Horvátország, Ráma [Boszniára utaló területnév], Szerbia, Halics, Lodoméria, 
Kunország és Bulgária királya" formában állandósult. Valóságos birodalom gon- 
dolhatnánk, csakhogy valójában másról van szó. Egy-egy tartomány vagy ország 
nevét az oda vezetett egyik hadjárat után iktatták be a magyar királyok 
intitulatiojába, s a jogigény jeleként ott maradt az akkor is, ha a területet csak 
ideiglenesen sikerült meghódítani vagy ha birtokbavétele voltaképpen meg sem 
történt. Szó sincs tehát arról, hogy ÍV. László vagy III. András ténylegesen is mind- 
ezen területek urának mondhatta volna magát. Tartósan csak Iorvátország és — 
hosszabb-rövidebb megszakításokkal — Dalmácia került magyar uralom alá, vala- 
mint a 13. században az Észak-Balkánnak az Olt folyótól Horvátország keleti hatá- 
ráig terjedő, Bosznia jó részét is magában foglaló sávja. A Magyar Királyság befolvá- 
si övezete azonban valóban messze túlnyúlt a ténylegesen is az országhoz tartozó 
területeken. Erre utalt egy nápolyi követ 1269-ben, amikor így írt haza: , a magyar 
királyi háznak .. . hihetetlen a hatalma; meg sem lehet mondani, mennyi a fegy- 
vere. Keleten és északon moccanni sem mer senki, ha a dicsőséges király seregét 
megindítja. Észak és kelet legtöbb országa és fejedelme a rokonság vagy a meghó- 
dolás címén birodalmához tartozik". 

3. Az események rendje 


Az Árpád-kor időhatárainak kijelölése a magyar történelemben magától 
értetődő: kezdete a korszaknak nevet adó Árpád vezette honfoglalás, amelynek 
során a magyarság birtokba vette a mindmáig hazájául szolgáló Kárpát-medencét, 
a végét pedig az Árpádtól fiágon leszármazó utolsó uralkodó, III. András Halála 
jelenti. Az előbbi esemény ideje nem határozható meg a kívánatos egyértelműség- 
gel — a legvalószínűbbnek a 895. év tekinthető —, az utóbbié viszont pontosan 
ismert: 1301. január 14. Ennek a bő négyszáz évnek a belső tagolása már sokkal 
inkább lehet viták tárgya. Az escmények logikája az egymásra következő évszázad- 
ok határain átnyúlva alakít ki elkülönülő kisebb korszakokat, melyek többsége 
maga is további időszakokra osztható. Az alábbiakban éppen ezt a logikát igyek- 
szünk kitapintani az Árpád-kor eseménytörténetének vázlatos áttekintése során. 


3/1. Vereckétől Esztergomig 


Mindaz, ami a honfoglalás előtt történt, a magyar őstörténethez tartozik. 
Ekkor alakult ki önálló népként a finnugor eredetű nyelvet beszélő magyarság, 
mely e nyelvet azt követően is megőrizte, hogy időről-időre kisebb-nagyobb iráni és 
török nyelvű néptöredékeket fogadott magába. Ezekben az évszázadokban formá- 
lódott ki a honfoglalók anyagi kultúrája, gazdálkodása, társadalmi és politikai 
szervezete a kelet-európai sztyeppe által kínált életfeltételekhez való alkalmazko- 
dás jegyében. A honfoglalás előestéjén a magyarság a sztyeppe nyugati határán, a 
Kárpátok előterében fekvő Etelközben élt, s a hegyek túloldalán elterülő vidék sem 
volt teljesen ismeretlen számára. A 9. század közepe óta ugyanis egy-egy hadjárat 
erejéig megfordult ott, s az is valószínűnek tűnik, hogy a Kárpát-medence keleti 
részeit már a 890-es évek első felében laza katonai ellenőrzése alá vonta a magyar 
törzsek szövetsége. Hogy ez a honfoglalás tudatos előkészítéseként értékelhető-e 
vagy sem, az egyike a korszak számos vitatott kérdésének. 

A magyar törzsek Kárpát-medencébe történő áttelepülését előidéző est.mé- 
nyek egy bolgár-bizánci háborúval indultak meg. A harcokban a magyarok Bizánc 
szövetségeseiként vettek részt, s eleinte nagy győzelmeket arattak. A két tűz közé 
szorult bolgárok azonban békét kötöttek a császárral s szövetséget a besenyőkkel. 
A bolgárok a magyar haderőre, a besenyők pedig a védtelenül maradt etelközi 

szállásokra támadtak. Az új helyzetben most már a magyarok szenvedtek veresé- 
get, s ellenségeik elől a Kárpátok természetes védőfala mögé húzódtak, részben 
talán éppen a Vereckei-hágón át. A honfoglalás ezen első szakaszában, mely ko- 
rántsem volt tehát olyan diadalmenet, mint azt háromszáz évvel később Anony- 
mus gondolta, a Kárpát-medence Dunáig terjedő keleti felénck az elfoglalására 
került sor. A következő néhány évben a magyarok nem szerepelnek forrásainkban, 
a súlyos vereséget követően alighanem soraik rendezésével voltak elfoglalva. 899- 
ben aztán Arnulf keleti frank uralkodó (896-tól császár) szövetségeseiként 
Berengár itáliai király ellen vezettek hadjáratot, melyről a következő évben vissza- 
térve, értesülvén Arnulf haláláról, elfoglalták az addig frank uralom alatt álló 
Pannoniát. Ezzel befejeződött a Kárpát-medence birtokbavétele, s a néhány év 
múlva Pannonia visszavételére induló frank seregek legyőzésével (brezalauspurci 
csata, 907.) a magyarok szilárdan megvetették a lábukat új hazájukban. 

A honfoglalók társadalmi és politikai szervezete a törzsekre és azok alcso- 
portjaira, a nemzetségekre épült. Bíborbanszületett Konstantin bizánci császár hét 
magyar törzset sorol fel, ezek alkották a magyarság egészét átfogó . Hétmagyar"- 
nak nevezett törzsszövetséget. (Nyolcadik törzsként szokás figyelembe venni a 
magyarokhoz Etelközben csatlakozott kabarok népét.) A törzsek kezdetben bizo- 
nyára csak laza szövetsége fölött a 9. század közepe táján sajátos fejedelmi rend- 
szer épült ki, mely kazár mintát követett. A magyarok az idő szerint a kefet- 
európai sztyeppe nagy részét uraló Kazár Birodalom alattvalói voltak, s magának a 
fejedelemségnek a létrehozását is a kazár uralkodó, a kagán szorgalmazta. Az új 
politikai rendszer ,.kettős fejedelemség" néven ismert a magyar történetírásban. 
Élén a kende címet viselő, szakrális tiszteletben részesített fejedelem állt, aki 
helyett azonban a kormányzat napi ügyeinek vitele — azon belül is főként a hadve- 
zetés feladatai — a gyula tisztséget ellátó személyre hárultak, s így a tényleges. 
politikai hatalom is ez utóbbi kezében összpontosult. Az első kende a honfoglaló 
Árpád apja, Álmos volt, akinek születéséhez idővel egy totemisztikus mítosz, a 
közismert turulmonda kapcsolódott. A már keresztény időkben lejegyzett történet 
szerir.t Álmos anyját egy sztyeppei ragadozó madár, a turul termékenyítette meg. 
Mindazonáltal Álmos ténylegesen létező történeti személy volt, aki fokozatosan 
függe-lenítette magát és népét a Kazár Birodalomtól. Mivel a magyarok hite szerint 
az isteni eredetű kende, azaz Álmos testesítette meg a nép életerejét, a besenyőktől 
895-ben elszenvedett vereséget követően Álmost Erdélyben feláldozták. A rituális 
gyilkosság után lett Álmos fia, árpád az új kende, s az ő uralkodása alatt történt 
meg a Kárpát-medence birtokbavétele. (A harcok tényleges irányítója Kusál — 
elterjedtebb, de helytelen névváltozat szerint: Kurszán — gyula volt.) A 10. század 
első éveiben meghalt Kusál — őt a bajorok ölték meg egy határincidens alkalmával 

— és Árpád is. Halálukkal a kettős fejedelemség rendszere bizonnyal a sírba szállt. 
A magyar törzsek közötti kapcsolatok természetesen nem szakadtak meg, ám 
politikai tekintetben a törzsek a maguk útját járták. 

A 10. századi Kárpát-medence belső viszonyait alig ismerjük, mindaz. amit 
tudni vélünk, jórészt a későbbi fejleményekre alapozott következtetésekre épül. 
Valószínűnek tűnik, hogy árpád törzse a Kárpát-medence középső vidékein, a mai 
Budapest környékén telepedhetett meg, míg egy másik — melynek törzsfői család- 
ján belül a gyula cím öröklődött — Erdélyben. (A többi törzs szállásterületét illető- 
en csak találgatásokra hagyatkozhatunk.) Az egyes törzsek politikai önállóságára 
mi sem jellemzőbb annál, mint hogy egymástól függetlenül igyekeztek megoldást 
találni arra a válságra, melyet a nyugati és déli irányba vezetett, a magyar törté- 
netírásban hagyományosan ..kalandozások"-ként emlegetett hadjáratok kudarcai 
idéztek elő a 10. század közepén. Az erdélyi törzs a Bizánci Birodalommal való 
kapcsolatfelvételtől remélte a kiutat. A törzsfő — személynevét nem ismerjük, 
forrásaink csak a , Gyula"-ként emlegetik — 950 táján Konstantinápolyban járt, s 
megkeresztelkedett. A Gyula tehát elindult azon az úton, mely törzsét vallási te- 
kintetben a görög kereszténységhez, politikailag pedig a Bizánci Birodalomhoz 
közelítette. 

Nem sokkal előbb egy másik törzsfőnek gyanítható személy, Bulcsú is ke- 
resztvíz alá hajtotta a fejét Konstantinápolyban. Ő azonban, ellentétben a Gyulával, 
ezt követően sem hagyott fel a kalandozásokkal. Végül rajta vesztett: az Augsburg 
melletti Lech-mezőn katasztrófális vereséget szenvedett I. Ottó német királytól, aki 
az elfogott Bulcsút más magyar vezérekkel együtt kivégeztette. 

Az augsburgi kudarc épp oly sokkoló hatású lehetett a magyarok számára, 
mint hatvan évvel korábban a besenyőktől és bolgároktól elszenvedett vereség. 955 
után egyetlen esetben sem vezettek a Nyugat ellen hadjáratokat, s nem sokkal 
később egy újabb vereség a déli támadásoknak is végét szakasztotta. Augsburg 
másik következménye a Kárpát-medencén belüli hatalmi viszonyok átrendeződése 
volt. A nyugati hadjáratokban elsősorban érdekelt törzsek erősen meggyengültek 
055 után, s az így kínálkozó lehetőségeket Árpádnak a honfoglalás után némiképp 
háttérbe szorult törzse nem hagyta kihasználatlanul. Amennyire tudható, a feje- 
delmi törzs élén Árpád halála után az egykori kende leszármazottai követték egy- 
mást, s az is valószínű, hogy az Árpádok fenntartották igényüket az összes magyar 
feletti uralomra, mégha tényleges hatalmuk csak saját törzsük népére terjedt is ki. 
Ebben a helyzetben hozott változást az augsburgi vereség, melyet követően a feje- 
delmi törzs fokozatosan a maga uralma alá kényszerítette a törzsek egy részét. 

mazva. A hercegek már úton voltak hazafelé, amikor Péter uralma ellen népi 
felkelés tört ki az előkelő Vata vezetésével. A Péter hatalmát elsöprő lázadás egy- 
szerre irányult az állam és az egyház intézményei és képviselői ellen: a harcok 
áldozatai között az elfogott és megvakíttatását követően csakhamar meghalt Péter 
mellett a Vazul-fiak fogadására induló püspökök is voltak, élükön a korszak egyik 
kiemelkedő alakjával, Gellért csanádi püspökkel. A megürcsedett trónt András 
herceg foglalta el, aki hamarosan úrrá lett a zűrzavaron. A pogánylázadást elfoj- 
totta, s minden jel szerint komoly erőfeszítéseket tett annak érdekében, hogy 
népét visszaterelje az István által kijelölt útra. Törekvései támogatására hazahívta 
Lengyelországban élő öccsét, Béla herceget, akivel megosztozott az ország feletti 
uralmon. Együtt hárították el a Péter halálának megbosszulása és a hűbéri függés 
visszaállítása érdekében indított német támadást 1051-ben. Sokáig zavartalan 
együttműködésüknek az vetett véget, hogy I. András — mellőzve öccsét — saját fiát, 
. Salamont tette meg örökösévé. A két fivér csakhamar sereggel vonult egymás ellen. 
András csatát vesztett és belehalt sérüléseibe; családja német földre menekült, a 
trónt pedig Béla foglalta el. 

.I. Béla rövid uralkodása során hasonló nehézségekkel kényszerült szembe- 
nézni, mint egykor Sámuel. A Székesfehérvárott 1061-ben összegyűlő köznép a 
papok legyilkolását követelte, miközben német uralkodó, IV. Henrik, sógora, Sa- 
lamon megsegítésére készülődött. A pogány érzelmű tömegmozgalmat Béla lever- 
te, az országba betörő birodalmi serégek azonban csak holtában találkoztak vele: 
egy baleset során elszenvedett sérüléseibe belehalt. Most az ő fiai — Géza, László és 
Lampert — kereshettek külföldön menedéket, Salamon pedig felülhetett végre apja 
trónjára. 

Salamon, bár bőkezűen megjutalmazta pártfogóját, Henriket, hűbéresküt 
nem tett. Henrik távozása után a Béla-fiak nyomban megjelentek az országban, 
összecsapásokra azonban nem került sor, mert a sok háborút megelégelő ország- 
nagyok egyezséget közvetítettek az unokafivérek között. Salamon királyként ural- 
kodott tovább, Béla fiai pedig megkapták apjuk egykori országrészét. A dinasztia 
két ágának harca ezzel egy időre nyugvópontra jutott. Salamon és a hercegek 
közös erővel győzték le 1068-ban az országba betörő besenyő-úz sereget, s együtt 
ostromolták a besenyőket felbujtó bizánciak fontos határerősségét, Nándorfehér- 
várt. Az itt aratott győzelem után a király és a hercegek egymás ellen fordultak: 
Géza sorozatosan provokálta Salamont, akit viszont saját hívei — kiváltképpen 
legbefolyásosabb tanácsadója, bizonyos Vid ispán — bújtogattak a hercegek ellen. 
Az elkerülhetetlen összecsapás előbb Salamon sikerét hozta, a Pest melletti Mo- 
gyoródnál vívott ütközetben viszont a hercegek diadalmaskodtak. Salamon híveivel 

a nyugati határszélre vonult vissza s bezárkózott Pozsony és Moson váraiba, az 
ország többi része Géza kezére került. 

I. Géza uralkodásának legnagyobb tehertétele Salamon léte és az országban 
való jelenléte volt. A még mindig törvényes uralkodónak számító Salamon ismét 
IV. Henriktől remélte ügye jobbra fordítását, s hogy megnyerje sógora hajlandósá- 
gát, most már a hűbér vállalására is kész volt. Henriket azonban a pápasággal 
kirobbant konfliktus foglalta le, s a hatékony támogatással adós maradt. Géza 
megpróbálta a maga javára fordítani a birodalom és a pápaság közötti küzdelmet, 
csakhogy VII. Gergely pápa túlontúl magas árat szabott támogatásáért cserébe — a 
Szentszék hűbéruraságának elismerését a Magyar Királyság felett —, s ezt Géza 
nem volt hajlandó megfizetni. Kevésbé mohó támogatóra lelt a bizánci császár 
személyében, akitől uralma elismerése mellett koronát — a mai Szentkorona alsó 
részeként ismert ún. görög koronát — is kapott. A Salamonnal fennálló patthely- 
. zetet azonban Géza nem tudta megoldani, ennek rendezését trónjával együtt öcs- 
csére, Lászlóra hagyta. 


3/3. A Szent István-i modell kiteljesedése 


I. László uralkodása elejét a Salamon-kérdés megoldása töltötte ki: részben 
fegyverrel, részben tárgyalással elérte unokafivére meghódolását. Salamon utóbb 
megbánta döntését s összeesküvést szőtt László ellen, aki erre Visegrádon — ám 
nem a 13. század közepén épült ún. Salamon-toronyban — börtönbe vetette. végül 
szabadon bocsátotta, s a trónfosztott Salamon távozott az országból. László nagy- 
lelkűsége az ünnepi hangulatban fogant: az évben, 1083-ban, került sor az állam- 
alapító István király, fia, Imre herceg, a vértanú Gellért püspök és két jámbor 
remete — András és Benedek — szentté avatására. Az eljárást László kezdemé- 
nyezte, s az arra volt hivatott, hogy ország-világ előtt hirdesse: az előző évtizedek 
minden vihara ellenére az immár szentként is tisztelt István vetése beérett, a 
Magyar Királyságot méltó hely illeti meg a keresztény államok közösségében. 
László uralkodásának hétköznapjain is a Szent István-i mű kiteljesítése érdekében 
fáradozott, s feltűnően szigorú törvényei gondoskodtak a korábbi háborús idő- 
szakban felbomlott rend helyreállításáról. Ebbéli sikerci következményeként az 
ország nem csak visszanyerte erejét, de — s ez új fejlemény a magyar állam törté- 
netében — László uralkodásának végén már hódítani is képes hatalommá vált. 
Beavatkozván a horvát belviszályokba László 1091-ben elfoglalta az Adria-parti 
országot, s a korábbiaknál szorosabb szálakkal kötötte királyságához a [orvátor- 

szág és a Dráva között elterülő Szlavóniát, ahol Szent István példáját követve püs- 
pökséget alapított Zágrábban. 

A fiúörökös nélkül meghalt László politikája méltó folytatóra talált az 1095- 
ben trónra lépő unokaöccsében, Kálmánban. Az eredetileg papnak nevelt Kálmán 
fivérével Álmossal vetélkedett a trónért, s uralkodását végigkísérték a csalódott 
Álmos próbálkozásai a hatalom megszerzésére. A testvérével folytatott áldatlan 
hadakozás, mely véres végkifejletbe torkollott, rossz emlékűvé tette Kálmán ural- 
kodását. Pedig Kálmán tevékeny és koncepciózus királynak bizonyult. Folytatódott 
a László idején megindult élénk törvényalkotási munka, mely adó- és hadszerve- 
zeti reformot, az igazságszolgáltatás intézményeinek átalakítását és egyes birtokjogi 
kérdések rendezését eredményezte. A nyitrai püspökség létrehozásával tovább 
bővült a magyar egyházszervezet, s Kálmán volt az, aki helyreállította a Magyar 
Királyság uralmát az időközben rövid időre függetlenné váló Horvátországban, 
mely mellé még Dalmácia jó részét is meghódította. A közép-európai térségben 
mind aktívabbá váló magyar külpolitika számára Kálmán fedezett fel egy új terü- 
letet, az egymással viszálykodó részfejedelemségekre hulló Oroszországot. Ide 
vezetett hadjárata ugyan csúfos kudarccal végződött, utódai alatt azonban rendsze- 
ressé váltak az oroszországi hadjáratok. 

László és Kálmán uralkodásának korszaka társadalomtörténeti szempontból 
nem kevésbé számít a Szent István-i modell kiteljesedését hozó időszaknak. Az 
Árpád-kori társadalom alapvonásai már az államalapító korának forrásaiban 
megjelennek. Az akkor kialakult kereteket e két király uralkodásának négy évtize- 
de alatt tölti ki a társadalom mind bonyolultabbá váló szövete, melynek mintázata 
lényegesebb módosulások nélkül egészen a 13. századi nagy átalakulásig jellemző 
maradt. 

Kálmán halála után fia, II. István a trónt örökölte ugyan, ám apja képességeit 
nem. Minden tekintetben sikertelen politikája belső elégedetlenséget érlelt. Egye- 
sek a megvakított Álmost kívánták a trónra, de voltak hívei más megoldásoknak is. 
A gyermektelen király azonban haláláig megőrizte hatalmát. Mikor értesült arról, 
hogy az Álmossal együtt megvakított unokafivére, Béla herceg az országban rejtő- 
zik, maga clé hívatta s méltóképpen gondoskodott róla. Halála után a vak II. Béla 
követte a királyi méltóságban, aki helyett azonban felesége, a szerb Ilona királyné 
kormányozta az országot. Béla és Ilona két ízben is lemészároltatták politikai 
ellenfeleiket: előbb a király megvakíttatásában részesnek gyanított Kálmán-párti 
előkelők között rendeztek vérfürdőt, majd a magát Kálmán fiának állító trónköve- 
telő, Borisz híveit gyilkoltatták le. Béla uralkodása alatt került a magyar terjeszke- 
dés célpontjai közé Bosznia, s elsőként I. Béla viselte a Bosznia feletti uralmat 
kifejező , Ráma királya" címet. 


40 O Zsoldos Attila: Az Árpádok és alattvalóik 


A szerencsétlen sorsú II. Béla korai halála után kiskorú fia, II. Géza követke- 
zett a trónon. Helyette eleinte anyai nagybátyja, Belos vezette az ország ügyeit, 
mégpedig sikerrel. A felnőtté váló Géza igencsak harcias uralkodónak bizonyult. 
Hat hadjáratot vezetett Oroszországba, de beavatkozott a német belviszályolkba, s 
támogatta a szerbek Bizánc elleni felkelését is. E nagyfokú aktivitást két körül- 
mény szorította korlátok közé. A két szomszédos birodalomban nagy formázumú 
uralkodók — I. (Barbarossa) Frigyes és Komnénosz Mánuél — parancsoltak me- 
gálljt Géza terveinek, belföldön pedig az újra feltámadó trónviszály. Géza öccsei — 
László és István — hatalomra vágytak, s törekvéseikhez külföldön kerestek s talál- 
tak támogatót. A szerepet az említett Mánuél bizánci császár vállalta magára, s így 
hiába sikerült II. Gézának fiára, III. Istvánra hagynia a királyi méltóságot, az új 
uralkodó országa csakhamar Pozsony környékére zsugorodott. A Bizánc támogatá- 
sát élvező nagybátyjai közül előbb II. László uralkodott alig fél évig, majd váratlan 
halála után IV. István még rövidebb ideig. Ez utóbbi uralkodásának egy Székesfe- 
hérvár mellett vívott csata vetett véget, mely III. István fegyvereinek győzelmét 
hozta. IV. István száműzöttként Bizáncba távozott, s bár trónigényét nem adta fel, 
visszatérési kísérletei rendre kudarcot vallottak. Az országát ily módon visszanyerő 
III. István még évekig hadakozott Bizánc ellenében, míg végül az 1167. évi zimonyi 
csatában elszenvedett súlyos vereség megértette vele, hogy Bizánc még mindig 
nagyhatalom. 

. IN. István halála után — mivel egyetlen fia még életében meghalt — két öccse 
vetélkedett egymással a trónért. Az előkelők választása az akkor már évek óta 
Bizáncban élő Béla hercegre esett, de voltak hívei a fiatalabb Gézának is. Kettejük 
küzdelméből Béla került ki győztesen, s Géza, sokadikként immár a dinasztia 
tagjai közül, bizánci száműzetésben fejezte be életét. III. Béla sikerei a közvetlen 
utókor szemében aranykorrá tették királysága éveit. Unokája, IV. Béla a , Nagy" 
jelzővel tüntette ki egy oklevelében, mely azonban — nem tudni, miért — végül is 
nem állandósult Béla neve mellett, noha igazán rászolgált az elismerésre. Mánuél 
császár halála után Béla visszafoglalta a korábban bizánci kézre került Dalmáciát, 
s ő volt az első magyar uralkodó, aki nem csak hadakozni, de hódítani is akart 
Oroszországban. Az addigi hadjáratok többnyire a házasságkötések révén teremtett 
dinasztikus kapcsolatok folyományai voltak, Béla viszont koncepciót váltctt, s 
fiatalabb fia, a későbbi II. András számára akarta megszerezni a szomszédos orosz 
fejedelemséget, Ialicsot. Kudarcot vallott ugyan, de e cél a következő hetven évben 
rendre felbukkan az Árpádok külpolitikájában. Ez volt Béla egyetlen jelentősebb 
balsikere, hogy egyébként mennyire biztos kézzel kormányozta országát, azt az 
mutatja, hogy uralkodása alatt ha nem is eseménytelenül, de nagyobb megráz- 
kódtatások nélkül teltek az évek királyságában. Új, pompás palotát emeltetett 

Esztergomban, ahol vendégül látta az országon keresztes hadával átvonuló 
Barbarossa Frigyes császárt. Több monostor alapításával lendítette át a holtponton 
a ciszterci szerzetesrend magyarországi elterjedésének ügyét, s 1192-ben szentté 
avattatta I. László királyt. Ő szervezte meg a királyi udvarban a kancelláriát s ural- 
kodása idejére esnek a hiteles helyi tevékenység kezdetei is. III. Béla volt az utolsó 
Árpád-házi király, akinek hatalma még mindenestül azokon az alapokon nyugo- 
dott, amelyeket egykoron Szent István fektetett le. Halála után megindult az ar- 
chaikus intézményi és társadalmi struktúrák előbb lassú, alig észrevehető, majd 
mind jobban felgyorsuló, s a 13. század közepe után immár feltartóztathatatlanul 
nekilendülő lebomlása. 


3/4. Az összeomlás 


III. Béla trónját idősebb fiára, Imrére hagyta, a fiatalabb Andrásra pedig 
beváltatlanul maradt keresztes fogadalmát, s elegendő kincset a vállalkozás meg- 
indításához. András valóban háborúskodásra használta fel örökségét, de nem a 
Szentföldön a muszlimok, hanem Magyarországon a bátyja ellen. Eleinte még 
beérte Horvátország és Dalmácia kormányzásával, utóbb azonban már a koronára 
áhítozott. Imre uralkodásának néhány évét ez a viszály keserítette meg. Ha a fivé- 
rek éppen nem egymás ellen harcoltak, akkor — egymástól függetlenül — a balkáni 
terjeszkedés kötötte le a figyelmüket. A Mánuél császár halálát követően gyors 
hanyatlásnak indult Bizánci Birodalom után támadt hatalmi űr betöltése remé- 
nyében előbb András herceg, majd Imre király vezetett hadjáratot Szerbiába, Imre 
fel is vette a , Szerbia királya" címet. 

András előtt Imre korai halálával nyílt meg a trónhoz vezető út. Igaz ugyan, 
hogy Imrét elvben kiskorú fia, III. László követte a királyi méltóságban, de a gyer- 
mek csak néhány hónapig viselte e címet, s akkor is Ausztriában időzött, ahová 
hívei jobbnak látták nagybátyja elől kimenekíteni. A tényleges hatalmat ily módon 
már koronázása előtt is András gyakorolta, aki aztán utóbb valóban bátyja halálá- 
tól számította uralkodása kezdetét, mintha unokaöccse soha nem is létezett volna. 
II. Ardrás néhány évvel trónralépte után a hatalomgyakorlás hagyományos intéz- 
ményeit és szokásait gyökeresen átalakító intézkedések sorozatába kezdett. Ennek 
leglátványosabb elemeként addig soha nem látott bőkezűséggel adott túl a királyi 
birtokokon. Régi párthívei és új kegyencei hatalmas vagyonok urai lettek. Az ural- 
kodói bevételek új súlypontját András a pénzjövedelmekben kereste: elsőként az 
Árpádok közül rendkívül adót vetett ki, új külkereskedelmi vámot vezetett be, 
gyakran élt a pénzrontás eszközeivel s hogy az ügyintézéssel se kelljen vesződnie, 

jövedelmei igazgatásának és behajtásának feladatát bérlőkre bízta. Aligha lesz 
véletlen, hogy a királyi pénzügyeinek irányítására hivatott tárnokmester éppen II. 
András uralkodásának éveiben vált az udvar egyik legbefolyásosabb méltóságává. 

András intézkedései meglehetősen széles körben kavartak viharokat. Ímre 
egykori támogatói eleve nem tartoztak hívei közé, mások azért csatlakoztak hoz- 
zájuk, mert nem részesültek az adományokból. Az előkelők egy része Gertrúd 
királyné arroganciája miatt fordult szembe a királlyal. Az egyház azt sérelmezte, 
hogy a királyi jövedelmek bérlői zsidó és muszlim pénzemberek voltak. A kiscbb 
birtokosok pedig, akiket ezeken az években kezdtek a királyi kancelláriában kiál- 
lított oklevelekben királyi szerviens néven emlegetni, egyszerűen csak féltek, hogy 
a rohamos gyarapodásnak kiinduló nagybirtokos réteg árnyékában elvész a. füg- 
getlenségük. 

A különféle forrásokból táplálkozó elégedetlenség változatos formákban tört 
a felszínre. Néhány évvel András koronázása után az előkelők egy szűk csoportja 
III. Béla száműzetésben meghalt Géza öccsének fiait akarta trónkövetelőkként 
feltéptetni, de tervük idejekorán napvilágra került, s az összeesküvők rajta vesz- 
tettek. Kevéssel később az uralkodó távollétében a lázongók egy másik csoportja a 
királyné ellen hajtott végre gyilkos merényletet. Újabb néhány hónap múlva párt 
szerveződött a király legidősebb — akkor még kiskorú — fia, Béla köré, kikénysze- 
rítve a herceg megkoronázását. Az egymástól elszigetelt akciók végül egy országos 
mozgalomban csúcsosodtak ki, mely kierőszakolta Andrástól az Aranybulla kiadá- 
sát. A törvény a királlyal szemben álló különböző érdekcsoportok sérelmeit lett 
volna hivatott orvosolni, s végrehajtása esetén a király addigi politikájának számos 
elemét feladni kényszerült volna. A rendelkezések végrehajtására azonban sem 
ekkor, sem az Aranybulla néhány évvel későbbi megújításakor nem került sor. 
Botor dolog lenne ebben a királyi hatalom gyengeségének a jelét látni, hiszen az 
Aranybullák részben irreális követeléseket fogalmaztak meg, részben pedig olya- 
nokat, amelyeket András eleve nem is akart megvalósítani. Komolyabb engedmé- 
nyekre a király csak az egyház irányában kényszerült, amely a pápai hatalom 
támogatását maga mögött tudva, sikerrel kérte számon Andráson sérelmeit. 

A belső nehézségek a legkevésbé sem korlátozták András külpolitikai vállal- 
kozó kedvét. Végeláthatatlan hadjáratokba bonyolódott a halicsi fejedelernség 
megszerzése érdekében, de tartós sikert nem tudott felmutatni. Uralkodásának 
nevezetes epizódja volt szentföldi keresztes hadjárata. András hosszas húzódozás 
után szánta rá magát az akcióra, mely katonai szempontból kudarcnak számított, 
egyetlen eredményeként az könyvelhető el, hogy a kíséretében lévő előkelők alapo- 
sabb ismeretséget köthettek a lovagi kultúra egyes elemeivel. 

András halála után legidősebb fia, Béla foglalhatta el az Árpádok trónját. IV. 
Béla nem sok kétséget hagyott afelől, hogy minden tekintetben szakítani kíván 
apja politikájával. Programja lényege szerint konzervatív fordulat volt, visszatérés a 
III. Béla-kori állapotokhoz. Ennek legfőbb eszközét a korábbi évek általa 
, fölösleges"-nek minősített adományainak visszavonásában vélte Béla felfedezni. E 
megoldással már apja életében kísérletezett, minden eredmény nélkül. Uralomra 
jutása után újra nekilátott a feladatnak, s csakhamar országszerte bizottságok 
hajtották végre a király akaratát. Az akció mérsékelt eredményeket hozott, követ- 
kezményei annál súlyosabbak voltak. A királlyal szembeni elégedetlenség lángja 
ismét a magasba csapott, s végül Béla kénytelen volt felhagyni az adományok 
érvénytelenítésével. Az uralkodó és alattvalói közötti feszültséget ugyanakkor a 
nomád kunok befogadása s a király irántuk tanúsított engedékenysége ezt követő- 
en sem engedte enyhülni. 

. [yen zilált állapotban érte az országot az elsöprő erejű tatár támadás. Az 
Eurázsia mindaddig legnagyobb birodalmát kiépítő és félelmetes katonai erőt 
képviselő tatárok három irányból támadtak a felkészületlen és az összecsapás elé 
túlzott önbizalommal néző országra. Az Árpádok közül katonai tehetségtelenségé- 
vel kirívó IV. Béla képtelennek bizonyult az elvileg rendelkezésére álló haderő 
mozgósítására, ami paradox módon csak javára vált királyságának. Béla serege 
ugyanis Muhinál katasztrófális vereséget szenvedett, ám a rosszul végrehajtott 
mozgósításnak köszönhetően mégsem pusztult el az ország teljes katonai ereje, 
miként arról a Duna vonalának fél éven át sikeres védelme tanúskodik. A tatárok 
csak a tél beálltával keltek át a befagyott Dunán, hogy szokásuknak megfelelően 
megkíséreljék kézre keríteni a megtámadott ország uralkodóját, ez esetben IV. 
Bélát. Igyekezetük hasztalannak bizonyult, s 1242 tavaszán váratlanul kivonultak a 
feldúlt országból. 

A tatárjárás sajátos szerepet töltött be az Árpád-kor történetében. II. András 
politikai berendezkedése megindította a királyság első két évszázadára jellemző 
struktúrák felbomlását. A folyamat fő eleme a korábban nyomasztó túlsúllyal 
rendelkező királyi birtokszervezetek megroppanása volt, mely számottevő társa- 
dalmi következményekkel járt az uralkodói birtokok szolganépeinek új függőségi 
formákba való kényszerű beilleszkedésétől a királyi szerviensek jogainak kikristá- 
[yosocásán át az uralkodó és a világi előkelők viszonyának gyökeres megváltozá- 
sáig. Ezekben az évtizedekben jelentek meg az országban a nyugat-európai típusú 
városok első példái, melyek lakói megint csak a társadalom palettáját színesítették 
sajátos kiváltságaik birtokában. A társadalom átalakulása természetszerűleg az 
intézményrendszer módosulásával járt együtt, a jellemző példák egyikeként említ- 
hető a megye átformálódásának megindulása. Mindezen, a teljesség igénye nélkül 

említett változások a tatárjárás következményeinek hatására gyorsultak fel oly 
mértékben, hogy az ország újjáépítése a katasztrófa előtti állapotok helyreállítása 
helyett olyan új alapok lefektetését eredményezte, amelyeken a magyar középkor 
további évszázadainak fejlődése megindulhatott. 


3/5. Új utakon 


A dalmáciai menedékéből visszatérő IV. Bélának nem csak az ország pusz- 
tulásával, de addigi politikája teljes csődjével is szembe kellett néznie. Keserves 
tapasztalatok döbbentették rá, hogy nincs és nem is lehet visszatérés a korai Árpá- 
dok szinte korlátlan uralkodói hatalmához. Feladva korábbi merevségét, a továb- 
biakban arra koncentrálta erőfeszítéseit, hogy megtalálja az egyensúlyt a 13. szá- 
zad elején megindult változások társadalmi következményei és a királyi hatalom 
működőképességének megőrzése között. Az ország újjáépítésének emberfeletti 
munkája során ez sikerült is neki, miközben alkalma nyílt képességei legjavát 
kibontakoztatni. Figyelme mindenre kiterjedt: intézkedéseket hozott az elnéptcle- 
nedett vidékek betelepítéséről, rendet teremtett az összekuszálódott birtokviszo- 
nyokban biztosítva kinek-kinek az őt jogosan megillető javak élvezetét — attól 
azonban már bölcsen tartózkodott, hogy eközben szerzett jogokat sértsen —, gon- 
doskodott az ország védelmének megerősítéséről, új települések alapításával vagy 
a már addig is létezők kiváltságolásával megteremtette a középkori magyar város- 
hálózat alapjait, az uralkodói jövedelmek átszervezésével gyarapította a kincstár 
bevételeit. Szervező munkájának sikere következtében az ország meglepően ha- 
mar talpra állt, s erejéből néhány év elteltével már külpolitikai aktivitásra is tellett. 

Négy évvel a tatárok elvonulása után Béla ismét csatát vesztett. Az ellenség ez 
alkalommal II. Frigyes osztrák herceg volt, aki ellen nem csak a régi ellentétek tü- 
zelték harcra Bélát, hanem a tatárjárás idején elszenvedett friss megaláztatás is: a 
menekülő királyt Frigyes országába csalta, majd kirabolta, s ráadásként hátba tá- 
madta a tatárok ellen harcoló Magyar Királyságot. Az 1246-ban a Lajta folyó mellett 
vívott csatában Frigyes csapatai győzedelmeskedtek ugyan, maga a herceg viszont 
elesett. Vele halt ki a Babenberg-dinasztia, melynek az örökségéért folyó küzdelem 
döntő befolyással volt Közép-Európa további történetére. A Babenbergek tartományati- 
ra, Ausztriára és Stájerországra többen pályáztak, végül II. Ottokár cseh és IV. Béla 
magyar király maradt a porondon. Váltakozó sikerű vetélkedésük előbb kompro- 
misszumra vezetett, melynek eredményeként Stájerország egy része néhány évre 
magyar fennhatóság alá került, utóbb azonban — egy újabb csatavesztést követően — 
IV. Béla kénytelen volt feladni a nyugati terjeszkedés álmát. A korosodó uralkodó 

utolsó éveit idősebb fiával, Istvánnal kirobbant s fegyveres összecsapásba torkolló 
ellentétei árnyékolták be. 

V. István alig két évet ülhetett apja trónján. IV. Bélával ellentétben kiváló kato- 
nának bizonyult, aki meghátrálásra kényszerítette a birodalmának építése során a 
Magyar Királyság nyugati területeire is szemet vető II. Ottokárt. Egyebekben apja 
tatárjárás utáni politikájának folytatójaként uralkodott István, korai halála azonban 
megakadályozta, hogy Béla méltó utódjává válhasson. 

V. István halálával véget ért a királyi hatalom és a 13. század folyamán önálló 
politikai erővé váló nagybirtokos előkelők közötti egyensúly korszaka. István gyer- 
mekfejjel megkoronázott fia, IV. László uralkodása a bárói érdekcsoportok egymás 
elleni küzdelmét hozta, melyben a tekintélye mélypontjára süllyedő királyi intéz- 
ménynek még epizódszerep is csak alig jutott. Felbomlott a jogrend, egymást érték a 
lázadások, s a nyers erőszak eluralkodása anarchikus állapotokat teremtett. Egy, a 
bárók hatalmaskodásait megelégelő főpapi csoport tevékenysége rövid időre felvil- 
lantotta a kibontakozás lehetőségét. Támogatásukkal az általuk nagykorúvá nyilváni- 
tott László némi sikereket könyvelhetett el a központi hatalomtól független tartomá- 
nyaik kiépítésére törő bárók ellenében, s ugyanckkor a Magyar Királyság az curópai 
politikában is újra szerephez jutott. A német királlyá választott Habsburg Rudolf a 
morvamezei Dürnkrutnál IV. László szövetségesi támogatásával győzte le II. Ottokárt, 
s vetette meg ezzel a közép-európai Habsburg Birodalom alapjait. IV. László kezdeti 
sikerei mindazonáltal rövid életűcknek bizonyultak, s a kunok megrendszabályozása 
kapcsán kirobbant szerencsétlen konfliktus semmivé foszlatta a királyi hatalom 
erőre kapásához fűzött reményeket. Az ország visszasüllyedt az anarchiába. 

Amikor a gyermektelen IV. Lászlót néhány kun meggyilkolta, sokan úgy tartot- 
ták, hogy kihalt Magyarország királyi dinasztiája. A még zilált állapotában is kívánatos 
örökségnek számító Magyar Királyság koronájáért megindult az Árpádokkal női ágon 
rokon uralkodócsaládok közötti versengés. Ennek szakasztotta végét az ország egyhá- 
zi és világi előkelőinek azon döntése, mely II. András — korábban kétes származású- 
nak tartott — unokáját, a Velencében született András herceget ültette az Árpádok 
trónusára. III. András idején, a már IV. László alatt is fellépő főpapok az ország kor- 
mányzatának a rendiség elveit követő átszervezésével igyekeztek megtörni a bárók 
uralmát. Az oligarchák lázadásai András uralkodásának évtizedében is sorra követték 
egymást, 1300-ra viszont stabilizálódni látszott a központi hatalom helyzete. A rendi 
kormányzat első eredményeinek beérése mégsem hozott tartós sikert. A király halá- 
lát követően az oligarchák új erőre kapva fordították a maguk javára a dinasztia 
immár kétségtelen kihalása után fellépő trónkövetelők egymás elleni küzdelmeit. 

A politika viharos eseményeinek hátterében húzódva jelentős gazdasági és 
társadalmi változások zajlottak le. Ezekben az évtizedekben formálódott ki főbb 

vonalaiban a középkori magyar nemesség, és a jogilag egységes jobbágyság kialakulá- 

.sa is ekkor indult meg, átformálva a falu világát. Az ország a 13. század második 
felében vált végérvényesen a nyugat-európai gazdasági világ részévé, elsősorban 
nyersanyag kincseinek exportja révén. Az árutermelés és a pénzforgalom általánossá 
válásával a belső piac országos és regionális struktúrái is határozott körvonalakkal 
rajzolódtak ki. Mindez kedvező feltételeket kínált a további fejlődés kibontakozásá- 
hoz, feltéve persze, hogy olyan uralkodó kerül az Árpádok üresen maradt trónjára, 
aki képes felszámolni az oligarcháknak az ország egészére ránehezedő hatalmát. 
Ebben a helyzetben köszöntött rá a Magyar Királyságra 1301. január 15., III. András 
halálának és az Árpád-ház kihalásának másnapja. 


Az események rendje O 47 


4. A király 


,, . .. Mindnyájan úgy engedelmeskednek a fejedelemnek, hogy nemcsak nyílt 
ellentmondásokkal felingerelni, hanem még titkolt suttogással sérteni is bűnnek 
gondolnák. Innen van, hogy . . . ebben a nagy területű országban senki sem mer a 
királyon kívül pénzt verni vagy vámot szedni. Ha valaki az ispánok rendjéből a 
királyt a legkisebb mértékben megsértette vagy róla valamikor igaztalanul csak egy 
gyalázó szót is mondott, az udvartól kiküldött bármelyik alantas állású szolga 
egyedül ... elfogja őt, vasra veri és különböző fajtájú kínvallatásra hurcolja .. . 
Amikor pedig a király sereget akar vezetni, mindnyájan ellentmondás nélkül egy 
hadban egyesülnek ..., s akik katonáskodni tartoznak, csak a legsúlyosabb okkal 
mernek otthon maradni." A magyar király hatalmát jellemzi ily módon a német 
Freisingi Ottó püspök a 12. század közepén, s nincs okunk arra gyanakodni, hogy 
túlzásokra ragadtatta volna magát. Honnan cz a hatalom, s hogy működik? Mi a 
király és ki lesz király? Az alábbiakban ezekre a kérdésekre keresünk választ. 


4/1. A koronázás 


Amióta a kereszténység a római birodalom államvallásává vált, az egyház a 
mindenkori császárt tekintette önmaga védelmezőjének és irányítójának. A biro- 
dalom bukása után a keresztséget felvevő, népüket megtérítő, országukban az 
egyházszervezetet kiépítő barbár királyok örökölték ezt a szerepet, s ennek megfe- 
lelően a korai középkornak a keresztény teológia tanításain alapuló politikai gon- 
dolkodása a királyra nem csak világi, hanem egyházi méltóság betöltőjeként is 
tekintett. A 7. század óta szokássá vált, hogy a királyi méltósággal egyházi szertar- 
tás keretei között ruházzák fel az új uralkodót. A kereszténység ószövetségi zsidó, 
antik római és barbár germán elemek felhasználásával alakította ki a királlyá 
avatás szertartását, melynek a 9-10. századtól kezdve több, egymástól a felhasz- 
nált egyházi szövegek, a méltóságjelvények és a szertartás egyes részcselekményei- 
nek sorrendje tekintetében különböző változata fejlődött ki. A szertartás közép- 
pontjában nem maga a koronázás, hanem az uralkodó megszentelt olajjal történő 
felkenése állt, amit épp úgy szentségnek tartottak, mint például a püspökök fel- 
szentelését. A felkenés révén az uralkodó főpapi hatalomhoz jutott: egy személy- 

ben volt , király és pap" (rex et sacerdos), akit ilyenformán a világi főhatalom 
mellett egyházkormányzati jogok is megillettek. 

Amikor a honfoglaló Árpád ükunokája, a keresztségben az István nevet el- 
nyert Vajk úgy határozott, hogy megkoronáztatja magát és keresztény királyként 
uralkodik népe felett, voltaképpen arról döntött, hogy hatalmát ezen eszmerend- 
szer keretei közé illeszti be. Megkoronázása tehát nem csak utólag, ezer év távla- 
tából visszatekintve látszik szimbolikus jelentőségű eseménynek, ténylegesen az 
volt már a maga korában is. Erről az első koronázásról jelentőségéhez képcst igen 
keveset tudunk. A 13. századi magyar királyi udvarban az a hagyomány élt, hogy a 
szertartásra Esztergomban került sor, e tudósítás hitele azonban nem igazolható. 
A koronázás időpontjaként 1000. december 25. és 1001. január 1. mellett hozha- 
tók fel érvek, s az utóbbit támogatók tűnnek nyomósabbaknak. Arról, hogy a ma 
ismert magyar Szent Korona — vagy annak akárcsak egy része — valami módon 
István személyéhez köthető-e vagy sem, újra és újra fellángoló heves viták dúlnak, 
ám megnyugtató megoldásra ezek mindmáig nem vezettek, s meglehet, a jövőben 
sem fognak. Forrásaink végül a tekintetben is ellentmondásosak, hogy honnan 
származott István koronája. 

A 12. század elején az akkor már szentként tisztelt István legendáját Könyves 
Kálmán király parancsára megíró Hartvik püspök szerint Istvánt a II. Szilveszter 
pápától! kért és kapott koronával avatták királlyá. István kortársa, Theotmar 
merseburgi püspök viszont arról tudósít krónikájában, hogy III. Ottó német-római 
, császár kegyéből és biztatására . . . Vajk, aki országában püspöki székeket létesít, 
koronát és áldást nyert". Mivel II. Szilveszter pápa korábban III. Ottó nevelője volt, 
s kettejük kapcsolata azt követően is harmónikus maradt, hogy az ifjú császár 
Róma püspöki székébe emelte mesterét, aligha vitatható, hogy István koronához 
jutásában szerepe volt a régi római birodalom helyreállításáról álmodó Ottó csá- 
szárnak, mégpedig — miként azt Theotmar krónikája állítja — kezdeményező sze- 
repe. Bármi módon került azonban István birtokába a korona, az bizonyos, hogy 
független, senki főhatalma alá nem vetett királyként uralkodott országában. 

Az Árpád-házi királyok István példáját követve valamennyien megkoronáz- 
tatták magukat. A szertartások részleteiről forrásaink többnyire nem tájékoztat- 
nak, viszonylag bővebb ismeretek csak I. András király fiának, Salamonnak a 
gyermekkori koronázásáról és az utolsó Árpád-házi uralkodó, II. András, szertar- 
tásrendjében attól lényegesen különböző, királlyá avatásáról állnak a rendelkezé- 
sünkre. Ahhoz azonban nem férhet kétség, hogy a magyar király koronázásának 
törvényességét illetően a későbbiekben támasztott követelmények a királykoroná- 
zás Árpád-kori gyakorlatában gyökereznek. E szabályok három feltétel egyidejű 
teljesítéséhez kötötték a koronázás érvényességét: a szertartást Esztergom érseké- 

nek kellett elvégeznie, mégpedig különös módon nem saját székesegyházában, 
hanem a székesfehérvári bazilikában és azzal a koronával, melyről az volt a köz- 
felfogás, hogy egykoron Szent István uralkodói fejéke volt. A szabályok bármelyik 
elemének betartásán esett csorba az egész eljárást érvénytelenítette, mint történt 
az a 14. század elején I. Károly király esetében, aki két sikertelen kísérlet (1301, 
1309) után csak a harmadik alkalommal (1310) tudott eleget tenni az említett 
követelményeknek. 

Hogy pontosan mikor és mi módon alakultak ki ezek a sajátosan magyar 
szabályok, nem tudható, alighanem fokozatosan állt össze az Árpád-kor végére az 
előírások egységes rendszere. A szabályok egyes elemeit mindenesetre különböző 
időpontokig tudjuk visszavezetni a múltban. Arra nézve, hogy az esztergomi érsek 
már 1172 előtt megszerezhette a koronázás előjogát, III. Béla koronázásának 
körülményei szolgáltatnak bizonyságot. Történt ugyanis, hogy Lukács esztergomi 
érsek megtagadta a trónra Bizáncból visszatérő III. Béla megkoronázását, talán 
azért, mert attól tartott, hogy Béla a bizánci egyház befolyása alá került ifjúkorá- 
ban, s királyként háttérbe szorítja majd a latin egyházat. Lukács azt követően is 
kitartott elhatározása mellett, hogy maga a pápa szólította fel a szertartás elvégzé- 
sére. Bélát végül a kalocsai érsek koronázta meg, ám mind a király, mind a pápa 
szükségesnek tartották kinyilvánítani, hogy a kínos incidens jövőben nem szolgál- 
hat alapul a mindenkori esztergomi érsek koronázási jogának megkérdőjelezésé- 
hez. Ezt követően II. András király sógora, Berchtold kalocsai érsek tett kísérletet 
arra, hogy megszerezze a maga, ill. érseksége számára a koronázás jogát olyan 
esetekre, ha az esztergomi érsek nem tudná vagy nem akarná elvégezni a koroná- 
zást, ám próbálkozása kudarcot vallott. III. Ince pápa 1212-ben végérvényesen az 
esztergomi érseknek biztosította a király megkoronázásának fontos politikai sze- 
reppel járó előjogát. 

Az az előírás, hogy a koronázást Székesfehérvárott kell tartani, úgy tűnik, 
még régebbről veszi eredetét. Amikor egyáltalán tudomásunk van arról, hogy hol 
koronázták meg az Árpád-házi uralkodókat, a szertartás színhelye minden esetben 
Székesfehérvár volt. Itt koronázták meg már a 11. század közepének uralkodóit — 
I. Andrást, I. Bélát és Salamont —, miként a későbbiekben II. Bélát, majd IV. 
Bélától kezdődőn az összes további Árpádot: V. Istvánt, IV. Lászlót és végül III. 
Andrást. A többieket illetően forrásaink nem említik a koronázás helyét, így legfel- 
jebb feltételezni lehet, hogy esetükben is Székesfehérvárott ment végbe a szertar- 
tás. Megerősíti ezt a gyanút, hogy egy 12. század közepéről való bizánci forrás egy 
alkalommal a , Paionia (— Magyarország] koronás temploma a körülötte lévő 
székvárossa!" fordulattal él, s ez az utalás a körülmények ismeretében aligha 
vonatkoztatható másra, mint Székesfehérvárra. Annak magyarázata, hogy Székes- 


50 O Zsoldos Attila: Az Árpádok és alattvalóik 


fehérvár, mely a 18. századig még csak püspöki székhely sem volt, mi módon tett 
szert erre a kiemelkedő jelentőségre megelőzve az esztergomi érsek székvárosát is, 
abban a különleges kapcsolatban rejlik, mely a székesfehérvári prépostságot az 
Árpádok dinasztiájához fűzte. A prépostságot Szent István Szűz Mária tiszteletére 
alapította és a saját magánkápolnájának tekintette, melyet ezért a területileg illeté- 
kes veszprémi püspök helyett az esztergomi érseknek rendelt alá. (Utóbb, 1204- 
ben az érsek joghatósága alól is mentcsült a prépostság, s ettől kezdve egyházi 
ügyekben közvetlenül a Szentszék alá tartozott.) A prépostság templomaként fel- 
épített székesegyházban — az előbbiekben idézett forrásunk , koronás templom"- 
ában — őrizték a királyi kincstárat az uralkodói felségjelvényekkel együtt, s itt 
állították fel az ünnepélyes alkalmakkor használt királyi kőtrónust is. Még szoro- 
sabbá tette a dinasztia és a prépostság kapcsolatát, hogy István a székesegyházban 
temettette el fiát, Imre herceget s utóbb ide temetkezett maga is. Mindczen kö- 
rülmények egyértelműen arra vallanak, hogy István dinasztiája szakrális központ- 
jának szánta a székesfehérvári prépostságot. Az egyház be is töltötte a neki szánt 
szerepet: Kálmánnal kezdődően rendszerint a székesfehérvári bazilika szolgált a 
királyi család tagjainak temetkező helyéül, s mint láthattuk, korán kialakult az a — 
későbbiekben szigorúan megkövetelt szabállyá merevedő — szokás, mely ezt a 
templomot jelölte meg a koronázás színhelyéül. 

A koronázás törvényességével szemben támasztott harmadik követelmény az 
volt, hogy a szertartás során azt a koronát használják, melyet a közvélekedés Szent 
István személyéhez kapcsolt. Az, hogy a korona ténylegesen Szent Istváné volt-e, 
nagyon is kétséges, ám nem is ez volt a lényeg. Jelentősége egyedül annak volt, 
hogy a középkor embere szentül meg volt győződve arról: az új király fejére való- 
ban Szent István koronája kerül. Ennek a hitnek az első kétségtelen bizonyosságú 
dokumentuma viszonylag késői: 1292-ben III. András állította egyik oklevelében, 
hogy uralkodói jelvénye , Szent István koronája". Jóval korábbról is vannak ugyan- 
akkor arra utaló adataink, hogy Szent István utódai királyi méltóságuk külsőségei- 
ben is igyekeztek kapcsolatba kerülni az államalapítóval. Trónra kerülése után I. 
András felkutatta és birtokba vette Szent István még fellelhető uralkodói jelvényeit, 
ami éppenséggel magyarázható lenne oly módon is, hogy a hatalmat erőszakkal 
megszerző András így akarta kifejezésre juttatni a folytonosságot Szent István és a 
saját uralma között. András ez irányú törekvése azonban nem csak pillanatnyi 
politikai érdekből fakadt, hiszen eljárása a későbbiekben folytatókra talált. Egy 
1240-ből származó forrásunk hírt ad arról, hogy Magyarországon ,a királyokat 
koronázásukkor mind a mai napig István trónjára ültetik, és az ő híres felszerelé- 
sével díszítik azokat, akiket ... királyokká szentelnek". Ugyanerre a szokásra 
utalhat IV. László akkor, amikor a székesfehérvári prépostság egyik kanonokjáról 


A király O 51 


azt írja egyik oklevelében, hogy ő , öltöztetett fel bennünket koronázásunk napján 
szent elődeink szent ruháiba, amelyeket a koronázás céljára szenteltek fel". Mind- 
ezek ismeretében éppen nem meglepő, hogy idővel az a szilárd meggyőződés is 
gyökeret vert, mely szerint a koronázáskor használt különféle ruhák és tárgyak 
mellett maga a korona is egykor Szent István tulajdonában volt. 

Mint látható, a koronázással kapcsolatos előírások többsége — ti. a helyszínre 
és a koronára vonatkozó — kifejezetten arra irányult, hogy közvetlen kapcsolatot 
teremtsen az éppen trónra lépő uralkodó és Szent István között. Ez persze nem 
véletlenül alakult így, hanem nagyon is tudatos törekvés eredménye volt. Az Árpá- 
dok és alattvalóik ugyanis Szent István személyében nem egyszerűen csak az első 
magyar királyt, még csak nem is az egyház egyik szentjét tisztelték, hanem azt a 
mitikus őst, akitől a királyok hatalma és az alattvalók jogai erednek. Mit sem 
számított e tekintetben az a tény, hogy egyetlen Árpád-házi uralkodó sem mond- 
hatta magát Szent István egyenes ági leszármazottjának. Istvánt tekintették a di- 
nasztia alapítójának, az Árpádokat pedig — utalva a szintén szentté avatott I. Lász- 
lóra is — a , szent királyok nemzetség"-ének. István tekintélye megfellebbezhetet- 
lennek számított, s ezért ki-ki igyekezett a maga kiváltságait Szent István tényleges 
vagy vélt intézkedéseire visszavezetni. Mi sem természetesebb tehát, mint hogy egy 
olyan nagy fontosságú eseményt, mint amilyen az uralkodó koronázása volt, min- 
den lehetséges módon Szent István személyéhez kapcsoltak. 


4/2. Öröklés, jelölés, választás 


A koronázás ünnepélyes szertartását megelőzte annak eldöntése, hogy ki 
legyen a király. Abban, hogy az uralkodónak az Árpádok közül kell kikerülnie, 
senki sem kételkedett: a dinasztiából való származás biztosította a király uralmá- 
nak törvényességét (legítimitas). Az viszont már nehéz politikai döntést igényelt, 
hogy több jelölt esetében az uralkodócsalád melyik tagját illeti meg a trón. A trón- 
öröklés mindig kényes kérdésének megválaszolására elvileg több módszer kínál- 
kozhatott. Ha a királyt legidősebb fia követte a trónon, akkor az elsőszülöttség joga 
(primogenitura) érvényesült, ami kézenfekvő megoldásnak tűnhetett, ugyanakkor 
azonban magában rejtette azt a veszélyt, hogy az apa halálakor fia esetleg még 
gyermek s életkora korlátozza uralkodói teendői ellátásában. Ilyen helyzet előállá- 
sának a lehetőségét nagyban csökkentette az az öröklési elv, mely a dinasztia 
mindenkori legidősebb tagjának juttatja a hatalmat (semioralus). Eldönthette az 
öröklés kérdését az is, ha az uralkodó jelölte ki utódát, s végül számításba jöhetett 
a királyi méltóság választás (electio) útján való betöltése. Mindezen öröklési elvek 

mellett felmerülhetett az utód alkalmasságának (idoneitas) szempontja, mely 
részint testi, főként azonban erkölcsi követelményeket támasztott az uralkodó 
személyével szemben. 

Meglehetősen nehéz állást foglalni abban a kérdésben, hogy az Árpád-házon 
belül a trónöröklés valamely megszabott rendet követett-e vagy sem. A 12. század 
közepén egy bizánci történetíró határozottan azt állítja, hogy a ,hunok" (azaz a 
magyarok) között az a törvény, hogy a király életben lévő testvérére száll a trón, s 
amikor II. Géza öccsei, László és István mellőzésével saját fiát, HI. Istvánt koro- 
náztatta meg, megsértette ezt a törvényt. Ez az adat látszólag további vitát nem 
tűrő egyértelműséggel tanúskodik amellett, hogy az Árpádok dinasztiáján belül a 
szeniorátus öröklésrendje volt érvényben. A tudósítás megbízhatóságára azonban 
árnyékot vet az a nehezen elhárítható gyanú, hogy az információ a III. Istvánnal 
szembeni trónigényük támogatását Bizánctól remélő László és Isiván hercegektől 
származhat, akik nyilván igyekeztek uralkodói ambícióikat törvényes jogigényként 
feltüntetni. Teljesen légből kapottnak azonban mégsem minősíthető a tudósítás, 
főként azért, mert a dinasztia történetében az említett öröklési elvek mindegyikére 
találunk ugyan példát, többnyire nem is egyet, ezek között azonban a szeniorátus 
az, mely makacsul újra és újra visszatér. 

Ott találjuk ezt az elvet mindjárt a kezdet kezdetén. Szent István trónra ke- 
rülésének történetét Hartvik püspök által szerkesztett életírása úgy adja elő, hogy 
, apja összehívta Magyarország főembereit és ... a közös tárgyalás tanácsa szerint 
fiát, Istvánt a nép élére állította, hogy uralkodjék utána és ennek megerősítésére 
mindet külön-külön megeskette". Géza fejedelem tehát maga jelölte ki utódát, 
történetesen saját fia személyében. Döntésével egyik rokona, Koppány szembehe- 
tyezkedett, mivel — a krónika híradása szerint — , vérfertőző házassággal magához 
akarta kapcsolni Szent István anyját". Ez a megjegyzés arra a pogány szokásra 
(levíratus) utalhat, melynek értelmében az örökös elhalt rokonának özvegyét 
feleségül véve veszi birtokba az örökséget, esetünkben a fejedelmi hatalmat. En- 
nek alapján az eseményeket úgy szokás magyarázni, hogy 997-ben, az események 
idején, Koppány volt az Árpádház legidősebb férfitagja, s trónigényét a 
szeniorátusra alapozta. Az István és a Koppány által képviselt öröklési elvek vitájá- 
ban végül a fegyverek döntöttek István javára. 

Maga István megint csak a fiát jelölte utódjának, ám az uralkodásra gondos 
nevelés révén felkészített Imre herceg még apja életében meghalt. Halálával a 
trónöröklés kérdése nyitottá vált, s István végül úgy döntött, hogy meltőzi apja 
fivérének fiait, Vazult és Szár Lászlót, jóllehet a hercegek a szeniorátus rendje 
szerint igényt formálhattak a trónra. Ielyettük egyik unokaöccsére, Péterre esett 
István választása, mégpedig azért, mert — mint a krónika írja — úgy találta, hogy 

, vérrokonai közül senki sem látszott alkalmasnak arra, hogy halála után az orszá- 
got Krisztus hitében megőrizze". A szeniorátus elve tehát ismét alulmaradt a je- 
löltek alkalmasságát mérlegelő uralkodói döntéssel szemben. 

Péter uralma néhány év elteltével zsarnokságba torkollott, s a lázongó elő- 
kelők elűzték a királyt. A trón azonban nem maradhatott üresen. Betöltésének 
módjáról a krónika úgy számol be, hogy , a magyarok főemberei és vitézei a püs- 
pükök tanácsára egybegyűltek ... és izgatottan kutatták, hogy az időtájt találhat- 
nak-e az országban a királyi nemzetségből származó olyan valakit, aki alkalmas 
volna az ország kormányzására ... S miután ilyet nem találhattak, kiválasztottak 
maguk közül egy bizonyos Aba nevű ispánt, Szent István király sógorát, és őt tették 
meg királlyá maguk fölött." Ez alkalommal tehát egy új elv, a király választásának 
elve lépett a színre. Mint látható, a 11. század első felének gyakorlatában a legkü- 
lönbözőbb módokon került sor a trón betöltésére, s jó ideig nem is tapasztalható e 
téren változás. I. András legidősebb fiára, Salamonra akarta hagyni a királyságot, 
ami ellen azonban fivére, Béla, a szeniorátusra hivatkozva lázadt fel, s ugyanezen 
az alapon lépett fel trónigénnyel a már említett I. László és IV. István is a 12. 
század közepén. Szent László a törvényesen megkoronázott, ám elűzött Salamon- 
nal szemben az előkelők választása révén lett királlyá, ő maga pedig — mivel nem 
születtek fiai — bátyja fiai közül jelölte ki utódát. Az nem dönthető el egyértelmű- 
en, hogy választása végül Kálmánra vagy Álmosra esett, mindenesetre a trónon, 
alkalmasint egy részleteiben nem ismert hatalmi harc győzteseként, Kálmán kö- 
vette. A 12. század elejétől vált mind gyakoribbá a királyi hatalom apáról fiúra 
történő átörökítése, feltéve persze, hogy volt egyáltalán fia az uralkodónak. Első- 
szülöttként került trónra II. István, II. Géza és III. István, hogy aztán III. Béla 
halála után egyeduralkodóvá váljon a trón betöltésének a primogenitura elvét 
követő gyakorlata. Valószínűtlen, hogy e fejlemény bekövetkeztében az elsőszülött- 
ségi jognak a többi öröklési elv feletti , győzelme" nyilvánulna meg, az előzmények 
ismeretében sokkal inkább gyanakodhatunk arra, hogy a kérdést valójában a 
trónigénnyel fellépni képes oldalágak hiánya döntötte el a primogenitura javára. 

Végső soron tehát elmondható, hogy az Árpád-korban a trónöröklésnek 
egyetlen szabálya ismerhető fel bizonyosan, nevezetesen az, hogy a trón az Árpá- 
dok dinasztiáját illeti. Több jelölt esetében a különböző öröklési elveknek legfel- 
jebb csak a trónigény megalapozásában jutott elvi szerep, magát a kérdést azon- 
ban nem ezek, hanem a mindenkori hatalmi erőviszonyok döntötték el egyik vagy 
másik fél javára. 

4/3. A királyi hatalom 


Koronázását követően a király az , ország természetes ura"-ként vette át a 
kormányzást, s jutott azon hatalom teljességének birtokába, melyet Freisingi Ottó 
püspök előljáróban idézett szövege oly érzékletesen jellemez. E hatalom nem csak 
rendkívüli mértékű volt, de épp oly összetett is. Ez utóbbi körülmény magyarázata 
leginkább abban kereshető, hogy a középkor gondolatvilágában a modern állam 
elvont fogalmának helyét jórészt az uralkodó nagyon is valóságos személye töltötte 
bc. A király legfontosabb feladatának a kor az igazságszolgáltatást tekintette. Ennek 
gyakorlása során kellett a királynak biztosítania, hogy alattvalóia különb ö- 
ző közösségek, mind az egyes személyek — az őket megillető jogok és kötelezettsé- 
gek szerint éljenek. Az igazságszolgáltatás fogalmába ilyen formán a megsértett 
jogrend helyreállításán — azaz a tulajdonképpeni bíráskodáson — kívül az érvé- 
nyes, követendő jog megállapítása — tehát a jogalkotás, törvényhozás — is beletar- 
tozott. Ebből fakadóan a király volt az országban az egyetlen igazi bíró, minden 
más ítélkező személy bírói hatalma, közvetlenül vagy közvetve, az uralkodótól 
eredt. A király hozta a törvényeket, s ő adhatott az arra érdemesnek tartott szemé- 
lyeknek az egyébként kötelező érvényű szabályok alóli mentességet biztosító kivált- 
ságokat. 

A király személye képviselte az országot a külföld felé, ő testesítette meg az 
ország szuverenitását. Ő fogadott és küldött követeket, ő döntött a háború és a 
béke kérdésében. Ha hadjáratra indult, a király nevében hívták hadba a katonás- 
kodásra kötelezetteket, arra a helyre és időpontra, amelyet a király megjelölt. A 
hadjárat, legalábbis a 13. század utolsó negyedében, a király székesfehérvári bazi- 
likában őrzött zászlajának ünnepélyes felemelésével kezdődött — itt őrizték egyéb- 
ként a zsákmányul ejtett ellenséges zászlókat és más haditrófeákat is —, végét 
pedig a had királyi feloszlatása jelentette. A hadizsákmány felosztásáról szintén az 
uralkodó intézkedett, s ő jutalmazta meg a hadjárat során kiemelkedő érdemeket 
szerzett személyeket is. 

Méltóságánál fogva a királyt bizonyos gazdasági jellegű és az egyházzal kap- 
csolatos előjogok is megillették, ezek részfeteiről a későbbiekben esik majd szó. 

Az Árpádok hatalmukat személyesen gyakorolták, részint mert a korban még 
nem létezett a közügyek minden területére kiterjedő , államgépezet", részint, mert 
alattvalóik is ezt várták el tőlük. A legmagasabb bírói fórum a király személyes 
ítélkezése volt, s a nem kifejezetten bírói ügyek elintézésében is személyesen vett 
részt az uralkodó. Jellemző, s épp ezért gyakran idézett példája ennek, hogy III. 
Béla egy végrendelkezést , egy vasárnapon Sene ispán házában egy tölgyfa alatt" 
ülve hagyott jóvá. Amikor IV. Béla még a tatárjárás előtt úgy döntött, hogy bevezeti 


A király O 55 


az írásbeli kérvényezés rendszerét, alattvalói igencsak felzúdultak az intézkedés 
ellen, vélhetően nem elsősorban az ügyintézés hosszadalmasabbá és költségeseb- 
bé válása miatt — bár ez sem lehetett mellékes szempont —, hanem azért, mert 
megszakadni látták az uralkodó és az alattvalók közötti személyes kapcsolatot. A 
kérvényezést olyannyira sérelmesnek találták, hogy évtizedekkel később törvénybe 
foglaltatták annak eltörlését. 

A hatalom személyes gyakorlásának elvével állt kapcsolatban az az — 
egyébként a kor Európájában szintén általános — szokás, hogy a király az év nagy 
részében állandóan úton volt. A korai középkorban a modern értelemben vett 
főváros ismeretlen volt, s nem volt fővárosa az Árpád-kori Magyarországnak sem, 
jóllehet Esztergom és Székesfehérvár, majd a 13. század első harmadában immár 
Óbuda is rendelkeztek a székváros jellemzőinek néhány vonásával. Esztergomban 
gyűjtötte össze a király a 12. század elején az adókat, s talán itt működött az or- 
szág sokáig egyetlen pénzverdéje; Székesfehérvár volt, mint láthattuk, a dinasztia 
szakrális központja, s itt valamint Óbudán az év meghatározott időszakaiban kor- 
mányzati és bíráskodási ülésszakokat tartottak a király részvételével, aki mindhá- 
rom említett városban saját palotát tartott fenn. Az államkormányzat állandó 
központjává azonban egyik település sem fejlődött az Árpád-korban: e központ ott 
volt, ahol a király éppen tartózkodott. Már Szent Istvánról feljegyezte a krónikás, 
hogy , a legfőbb szokása az volt, hogy az összes egyházat, amelyet ő alapított, min- 
den évben ... meglátogatta", S valóban, 11—12. századi adatok szólnak amellett, 
hogy a királyok országjáró útjukat úgy szervezték, hogy a nagyobb ünnepeket — a 
húsvétot, a karácsonyt — valamelyik püspöki székhelyen vagy jelesebb apátságban 
ülhessék meg. A misével majd lakomával kísért ünnepségek során a 11—12. szá- 
zadban szokás volt a király megkoronázása. Ez azt aktus nem tévesztendő össze a 
királlyá avatás szertartásával, szerepe az ünnepség fényének emelése mellett a 
király uralkodói hatalmának demonstrálása volt. 

Rendkívül tanulságos lenne pontosan nyomon követni egy-egy uralkodó 
mozgását, csakhogy a rendelkezésünkre álló adatok még az Árpád-kor végének 
viszonylagos forrásbősége idején sem elegendőek a királyok tartózkodási helyeit 
hézagmentesen bemutató lista (itineraríum) összeállításához. Erről tanúskodik 
az alábbi példa is. IV. Béla király fiát, István herceget 1270. március 5-én a for- 
galmas tiszai átkelőhelyen, Poroszlón találjuk. E tájon érhette apja május 3-i 
halálának híre, mindenesetre néhány nap múlva (május 13.) már átkelt a Dunán 
apja országrészébe és a , pesti új hegyen", azaz a tatárjárás után alapított Budán 
tartózkodott. Innen Székesfehérvárra vonult a koronázásra, melyet követően né- 
hány napig (május 21—24.) még a városban időzött, majd Esztergomba ment 
(június 2.). Esztergomból előbb Nyitra (július 6.), majd Zólyom (július 22.) felé 

vette az irányt, végül visszatért a Dunakanyarba (július 26.). Augusztus elején 
ismét a zólyomi erdőségben találjuk (augusztus 5.: Zólyom, augusztus 10.: Lip- 
cse), a hónap végén azonban újra délnek fordul s a mai Budapest környékén tölti 
az ősz elejét (augusztus 28.: Óbuda, szeptember 8.: Pest, szeptember 18.: Óbuda, 
szeptember 25.—október 1.: Csepel-sziget, október 9.: Torbágy). Az évet észak- 
dunántúli körút zárta le (október 12.: Füzítő, november 5.: Győr, november 8.: 
Pannonhalma, november 21-december 8.: Vasvár), melynek során, miként az az 
ilyen utak alkalmával szokásos volt, az útjába eső területeken felmerülő ügyekkel 
foglalatoskodott a király: így Vasvárott birtokügyek elintézésére hivatott gyűlést 
tartott a megye lakosai számára. Ennek befejezte után az új év ismét Budán találta 
(1271. január 16.). 

Az uralkodó nem egymagában járta az országot, útjára elkísérte udvartartása. 
A királyi udvar (curia, aula regia) fogalma ennek megfelelően az Árpád-korban 
nem helyet jelöl, hanem azon személyek összességét, akik az uralkodó közvetlen 
környezetében tartózkodtak. Az udvar alapvetően kettős funkciót látott el: részben 
az uralkodó mindennapi életét szervezte, részben pedig az államkormányzat leg- 
felső szintjének adott otthont. Az előbbi az udvartartáshoz beosztott lovászok, 
szakácsok, hírnökök s még seregnyi más feladatot ellátó szolgálónépek kötelessége 
volt az udvar tisztségviselőinek irányítása és felügyelete mellett. Az udvar á:lam- 
kormányzati szerepét ugyanakkor az biztosította, hogy itt, a király környezetében 
tartózkodtak rendszerint a főbb egyházi és világi méltóságok viselői. Ők alkották a 
királyi tanácsot, mely testület az uralkodó elnökletével a legfontosabb politikai 
döntéseket hozta az Árpád-korban. , Amikor királyuk udvarában összejönnek, az 
előkelőbbek közül némelyek széket visznek magukkal, és országuk állapotáról 
tárgyalni, tanácskozni el nem mulasztják" — írja erről Freisingi Ottó. A tanács 
tagjai a felmerülő ügyekkel kapcsolatos véleményük előadásával segítették a királyt 
döntései meghozatalában. Az uralkodót elvben semmi sem kötelezte a kapott 
tanács megfogadására, a gyakorlatban az mégis célszerű volt, mivel közfelfogás 
szerint a tanács képviselte az ,ország"-ot. A tanácsban helyet foglaló méltóságvi- 
selők szavának súlyát részint tisztségük tekintélye, részint a királlyal való szemé- 
lyes kapcsolatuk mindenkori hőfoka szabta meg. E két szempontot persze erősen 
közelítette egymáshoz, hogy az uralkodók rendszerint bizalmas híveikkel töltötték 
be a tanácstagsággal járó méltóságokat. A király bizalmát élvező előkelők a köz- 
ügyek mellett adott esetben saját érdekcik érvényesítéséről sem feledkeztek neg. 
Az előkelők különböző érdekcsoportjai közötti egyensúly megtalálásának művé- 
szete épp úgy hozzátartozott az uralkodáshoz, mint maga a szűkebb értelemben 
vett kormányzás. 

Az udvarba a tisztséget éppen nem viselő előkelők kis bejáratosak voltak, 
annál is inkább, mert kiváltságaik közé tartozott, hogy pereiket a helyi bíróságok 
mellőzésével, közvetlenül a királyi udvarban folytathatják le. Az udvar volt ugyanis 
a királyi bíráskodás centruma, ahol maga az uralkodó — vagy a helyettesítésével 
megbízott tisztségviselője — hozta meg az ítéleteket. A király és az udvar országon 
belüli állandó vándorlásának — egyebek mellett — éppen ez, az ítélkezés volt az 
egyik mozgatórugója. 


4/4. A királyi hatalom gazdasági háttere 


Az országot udvarukkal együtt bejáró Árpádok útjuk során részint alattvalóik 
vendéglátást élvezték, részint az ország egész területén fellelhető királyi birtokok 
javait élték fel. Az Árpádok — kivált a 11—12. század folyamán — felmérhetetlen 
gazdagságot mondhattak a magukénak. A király volt az ország legnagyobb birtoko- 
sa, ám a tényleges helyzetet sokkal hívebben jellemzi, ha úgy fogalmazunk: az 
ország legnagyobb része a király birtoka volt. Ez a földekben, szolganépekben, 
állatállományban és kincsekben mérhető vagyon különböző eredetű elemekből 
állt össze. Alapjait az a gazdagság vetette meg, amelyet az Árpádok törzsfői nemzet- 
sége már a Szent István-i államalapítás előtt is a magáénak mondhatott. Az állam- 
szervezést követően ez a nyilván eredetileg is tekintélyes vagyon megsokszorozó- 
dott, mivel István elbukott ellenfeleinek javait a maga számára foglalta le. A királyt 
illették meg ezenfelül az ország még be nem telepített vidékei, s a királyra. szálltak 
az örökös nélkül meghalt személyek birtokai épp úgy, mint a súlyosabb bűncse- 
lekmények elkövetőitől elkobzott javak. 

A királyi birtokok sokaságát és a rajtuk élő népek tömegeit a középkor viszo- 
nyai között lehetetlen lett volna egyetlen központból igazgatni, c feladatot különbö- 
ző birtokszervezetek látták el. A sűrű erdőkkel borított hegyvidékeken gyéren lakott 
erdőuradalmakat létesítettek, melyek bőséges vadállománya pazar lehetőséget 
biztosított a királynak és udvarának a kedvelt időtöltés, a vadászat űzésére, vagy 
egyszerűen csak menedéket nyújtott a nyári hőség elől. Ilyen erdőuradalmak 
főkért az északi országrészben jöttek létre (pi. Zólyom, Sáros, Bereg), de megta- 
láljuk ezeket másutt is (pl. Pilis, Bakony). 

Az ország betelepült vidékein lévő királyi birtokokat eltérő célokat szolgáló 
ispánságokba (comitatus) szervezték, Az ország egész területén fellelhető királyi 
udvarházakhoz (curia, curtis) kapcsolt birtokokból kialakított udvarnokispánsá- 
gok a király és udvartartása élelmezéséről, eltartásáról gondoskodtak. Az ilyen 
birtokokon élő szolgarendű parasztokat nevezték udvarnokoknak. Az udvarházak 

az országot járó királynak és kíséretének alkalmi szálláshelyül szolgáltak, néme- 
lyiküket az uralkodók az egyháznak adományozták, hogy monostorok vagy más 
egyházi intézmények létesüljenek bennük. 

Külön ispánságokba szervezték a királyi szolgálónépek olyan speciális fel- 
adatokat ellátó csoportjait, mint amilyenek például a lovászok, a tárnokok vagy a 
vadászok voltak. 

A királyi birtokok és népek egy másik részét az országban talált és helyreál- 
lított vagy a Szent István parancsára újonnan emelt várak alá rendelték. Az így 
kialakított királyi várszervezet — ellentétben az udvari birtokszervezettel — első- 
sorban nem gazdasági, hanem hatalmi szereppel bíró intézmény volt. Ez biztosí- 
totta az ország katonai megszállását, melynek révén mind a külső támadások 
elhárítására, mind a belső lázongások elfojtására rendelkezésre állt gyorsan m07- 
gósítható haderő. Az egyes várakhoz tartozó, egymástól kisebb-nagyobb távolságra, 
olykor egyesével, máskor csoportosan elhelyezkedő várföldek és a rajtuk élő — 
várnépbelinek nevezett — szolgálónépek alkottak egy-egy várispánságot, melyek 
épp úgy területileg össze nem függő birtoktestekből álltak ilyen formán, mint az 
udvarnokispánságok. 

A királyi birtokok jövedelmei mellett az uralkodók rendelkeztek más bevételi 
forrásokkal is. Ezek egyike a pénzverés volt, mely Magyarországon a Szent István-i 
államszervezés részeként indult meg. A pénzverés eredetileg Európaszerte uralko- 
dói felségjog volt, a Magyar Királyságban — ritka kivételképpen — meg is maradt 
annak. A középkor a nemesfémből, nevezetesen az ezüstből vert érméket tekin- 
tette pénznek — aranypénz a 13. század közepéig csak Bizánc és az arabok révén 
került Európába —, s az érmék, ellentétben mai társaikkal, tényleges értékkel 
bírtak, annyival ugyanis, amennyi ezüstöt tartalmaztak. A verdékben pontosan 
megszabták tehát, hogy meghatározott súlyú fémből, hány érmét kell verni. A 
pénzverést többféle módon lehetett jövedelmezővé tenni. Az egyik lehetőséget a 
pénzújítás gyakorlata kínálta. Ennek lényege abban állt, hogy a király — Magyaror- 
szágon ismereteink szerint elsőként I. András — bizonyos időközönként — évente, 
kétévente — új pénzérméket veretett, melyeket egyfajta , áru"-ként felvásároltatott 
alattvalóival. Mivel az árat a király diktálta, a nyereség nem maradhatott el, s a 
, kamara haszna" — ahogy az ilyen jövedelmet nevezték — a kincstárat gazdagította. 
Ha a király túlságosan gyakran nyúlt ehhez az eszközhöz, alattvalói joggal elége- 
detlenkedhettek, érthető tehát az 1222. évi Aranybulla rendelkezése, mely évente 
legfeljebb egy pénzújítást engedett meg az örökös pénzhiánnyal küzdő II. And- 
rásnak. A másik megoldás a pénzrontás volt, amikor is csökkentették az érmék 
ezüsttartalmát, s a hiányzó súlyt adalékanyagokkal pótolták. Ez, a pénzújítással 
kombinálva, jelentős többletjövedelemhez juttatta ugyan a pénz kibocsátóját, 

hosszabb távon azonban mégsem volt kifizetődő az alkalmazása az általa okozott 
gazdasági bajok miatt. Az Árpád-kori Magyarországon mindkét megoldás ismeretes 
és használatos volt: a pénzújítással rendszeresen éltek a királyok, a pénzrontás 
viszont csak esetenként okozott komolyabb gazdasági nehézségeket. 

A már forgalomba hozott pénz többféle módon juthatott vissza a kincstárba. 
Okka: feltételezhető, hogy már Szent István megkezdte alattvalói adóztatását, utó- 
da, Péter pedig bizonyosan kivetett adókat. A 12. század elején Kálmán király 
egymással összefüggő adó- és hadszervezeti reformot hajtott végre, melynek rész- 
leteibe I. törvénye enged betekintést. Rendkívüli adót először II. András vetett ki, 
utódai aztán rendre alkalmat találtak arra, hogy maguk is éljenek ezzel az eszköz- 
zel. Az országosan kivetett adókat néhol helyi változatok kísérték vagy helyettesí- 
tették: így Szlavónia lakosai nyestbőrrel adóztak, melyet azonban Kálmán említett 
reformjai után pénzben fizettek meg. Közvetett adófajtáknak tekinthetjük végeze- 
tül a különféle címeken szedett vámokat, melyeket részint a közlekedés (rév-, híd- 
és útvámok), részint a kereskedelmi forgalom (vásár, ill. külkereskedelmi vám) 
után szedtek. Ezek eredetileg megint csak a GESSZÉESZTÜEÉTB voltak, az uralko- 
dók azonban esetenként adományokat tettek a fámokból előbb csak egyes egyházi 
intézmények javára, utóbb, a 13. század folyamán, viszont a vámjövedelmek nagy 
része épp úgy magánkézre jutott, mint a királyi birtokok többsége. Az Árpád-kor 
végén már az sem ment ritkaság számba, hogy némely hatalmasok önkényesen 
kivetett vámokkal sarcolták meg a birtokaikon áthaladókat. 

A középkor egyik , stratégiai árucikk"-e, a só forgalmazásának hasznán az 
Árpádok az egyházzal osztoztak. Utóbb II. András zsidó és mohamedán bérlőknek 
engedte át a sóügyek intézését, amit az egyház részint elvi okokból, részint bevé- 
telei kiesése miatt nem nézett jó szemmel, s haragját kemény eszközökkel hozta a 
király tudomására. 

Mindezen jövedelmek páratlan összefoglalását tárja elénk egy 12. század végi 
dokumentum, mely vélhetően egy külföldi udvar tájékoztatására készült, talán ITT. 
Béla második házasságához kapcsolódóan. A kimutatás fő célja a magyar király és 
országa gazdagságának bemutatása lehetett s alighanem ennek tudható be, hogy 
irreálisan magasnak tűnő értékek szerepelnek benne. A bevételek összetétele és az 
egyes tételek egymáshoz viszonyított arányai azonban a valóságos helyzetet tükröz- 
hetik. A jegyzék a legfontosabb jövedelmi forrásnak a pénzverést mutatja (37 9 ), 
melyet a vámok (19 95) és a megyékből befolyó jövedelmek (16 96) követnek. A 
sóforgalmazás haszna az összes bevétel tizedére rúgott, s ezen felül kisebb tétel- 
ként szerepel Szlavónia és az erdélyi telepesek adója valamint azon ajándékok, 
melyeket az ispánok adtak a királynak. A kimutatás csak a pénzbeli bevételekre 

terjed ki részletesen, az óriási kiterjedésű királyi birtokokat egy könnyed megjegy- 
zéssel intézi el: , mindezek mellett a föld népe teljesen ellátja élelemmel a királyt". 


4/5. , Siratták őt hűséges szívük siralmával" 


Bármilyen nagy volt a király hatalma, a természet rendje szerint előbb-utóbb 
meg kellett válnia tőle. Rendes körülmények között ez a király halálával követke- 
zett be, s az Árpádok esetében inkább előbb, mint utóbb. A középkor embere 
általában nem volt hosszú életű, s nem voltak azok az Árpád-ház férfitagjai sem. A 
dinasztia huszonhárom királyt adott az országnak, s az uralkodók alig harmada 
érte meg 40. életévét. Szent István és IV. Béla a maguk 63-71, illetve 64 évével 
valóságos Matuzsálemeknek számítottak. A királyok többségét 30. és 37. éve között 
ragadta el a halál, de voltak, akiknek még 30 év sem adatott meg. Az csetek jelen- 
tős többségében természetes okok vezettek a király halálára, többnyire különféle 
betegségek, de I. Béla például balesetet szenvedett: összeomló fatrónusa maga alá 
temette, a csakhamar belehalt sérüléseibe. :A trónharcok gyakoriságához képest 
kevés királygyilkosságról van tudomásunk. Ez talán a pogány kor örökségeként az 
Árpádokat övező szinte vallásos tiszteletnek tudható be, mindenesetre más orszá- 
gokban éppen nem volt ritka az uralkodók megölése. Mindössze két királyról 
állítható bizonyosan, hogy gyilkosság vetett véget életének: IV. Istvánt saját hívei, 
IV. Lászlót pedig kedvelt kunjai ölték meg. II. László és IH. István esetében szintén 
felmerülhet a gyanú, hogy talán méreggel oltották ki életüket. Erőszakos halált 
halt Péter, Aba Sámuel és I. András is. Mindhárman a trónfosztásukat kísérő har- 
cok során szerzett sebekbe haltak bele, ám Aba esetében annak is van nyoma, 
hogy őt Péter talán kivégeztette. 

Az uralkodó rendszerint jó előre kiválasztotta temetkezési helyét. A II. szá- 
zadban az lehetett az általános szokás, hogy a saját alapítású egyházak valamelyik- 
ét jelölte ki a király e célra. Így temetkezett Szent István a székesfehérvári baziliká- 
ba, I. András a tihanyi, I. Béla a szekszárdi, Szent László a somogyvári apátságba — 
Lászlót csak utóbb szállították át Váradra —, de Aba Sámuelt is saját monostorá- 
ban, Abasárott temették el. Pétert Pécsett helyezték örök nyugalomra, vélhetően 
azért, mert ő fejezte be a székesegyház építését, s alighanem ugyanezen okbál 
temették I. Gézát Vácra. Kálmán Szent István mellé, a székesfehérvári bazilikába 
temetkezett, s példáját több utóda (II. Béla, II. Géza, II. László, III. Béla, III. Lász- 
ló) követte. A fehérvári prépostság mindazonáltal nem lett a dinasztia kizárólagos 
temetkező helye: királysírokat ápoltak Váradon (II. István), Esztergomban (III. 
István, IV. Béla), Egerben (Imre) az egresi ciszterci monostorban (II. András), a 

Margit-szigeti domonkos apácakolostorban (V. István), Csanádon (IV. László) s 
Budán (III. András). 

A halott király végső nyugalomra helyezését olykor olyan események előzték 
meg, melyek a legkevésbé sem mondhatók kegyeletteljesnek. Ezek közül a legkirí- 
vóbb minden bizonnyal IV. István esete. István alig néhány hónapot uralkodott 
unokaöccse, III. István ellenkirályaként. Királyságának egy csatavesztés vetett 
véget, melyet követően fogságba esett, s csak úgy szabadulhatott, hogy ígéretet tett 
trónigénye feladására. Ennek ellenére utóbb többször ís kísérletet tett a visszaté- 
résre. Utoljára Zimonyba vette be magát, ám ostromolt hívei az ő élete árán vásá- 
rolták meg maguknak a szabad elvonulást. István holttestét temetetlenül a város 
kapuja elé vetették, ám végül — mégis csak a dinasztia egyik tagjáról volt szó — 
végtisztességben részesítették s előbb Zimonyban, utóbb Székesfehérvárott temet- 
ték el. Alig valamivel járt jobban IV. Béla, noha ő köztiszteletben álló uralkodóként 
hunyta le szemét. Az öreg királyt végakarata szerint az esztergomi ferencesek 
templomában temették el kedvenc fia, Béla herceg mellé, ám Esztergom érseké- 
ben feltámadt a féltékenység, s a holttestet a maga székesegyháza számára köve- 
telte. Az érsek és a barátok közötti vita a tettlegességig fajult, s végül csak pápai 
ítélet biztosíthatta a ferenceseknek a holttestet, IV. Bélának pedig a nyugalmat. 

Az Árpád-házi királyok némelyikének története halála után sem zárult le. A 
trónjáról előzött Salamon 1083 után elhagyta az országot, s a besenyőkhöz csatla- 
kozott, tőlük remélve, hogy visszasegítik királyságába. Reményei megcsalták, s 
1087-ben egy besenyő-bizánci összecsapás során életét vesztette. Legalábbis így 
tudta a világ és felesége, aki egy év múlva új házasságot kötött. Utóbb azonban 
olyan hírek keltek szárnyra, hogy Salamon életben maradt s az Isztriai-félszigeten 
remeteként vezekelt bűneiért, sőt, látni vélték őt egy alkalommal Magyarországon 
is. Hogy mi az igazság Salamon halála körül, az ma már aligha deríthető ki, min- 
denesetre tény, hogy az isztriai Pola városának környékén szentként tisztelték a 
száműzött királyt és állítólagos sírját is ismerték. Hasonló elégtétel jutott osztályré- 
szül halála után Aba Sámuelnek is. Róla a krónikáshagyomány azt a hírt tartotta 
fenn, hogy amikor néhány évvel halála után felnyitották a sírját, , szemfedőjét és 
ruházatát épségben, sebhelyeit begyógyulva találták", miként az a szentek eseté- 
ben szokott történni. Ez a tudósítás alkalmasint egy Sámuel személye körül ki- 
bontakozó spontán népi szentkultusz emlékét őrzi. Két királyt ugyanakkor, az 
államalapító Istvánt és az ideális lovag megtestesítőjeként tisztelt I. Lászlót, az 
egyház hivatalosan is szentjei közé fogadott. 

5. A királyné 


, Örökös vigasza nélkül" meghalni — ennél nagyobb csapás csak kevés léte- 
zett a középkor embere számára. Ia a szerencsétlenség történetesen az uralkodó- 
val esett meg, a következmények az egész országra ránehezedtek. Az, hogy a ki- 
rálynak nem született fia — mert hiszen erről van szó: , örökös" alatt a középkori 
magyar jog a fiúgyermeket értette —, mindazonáltal távolról sem mondható rend- 
kívüli csernénynek. A huszonhárom Árpád-házi uralkodónak csak alig több, mint 
fele hagyott hátra maga után egy vagy több fiút, a többiek gyermektelenül haltak 
meg, vagy, ami az utódlás szempontjából ezzel egyenértékű, ,csak" leányaik vol- 
tak. Mindaddig, amíg az éppen uralkodó királyon kívül a dinasztia más férfitagjai 
is éltek, a király fiának hiánya nem támasztott megoldhatatlan nehézségeket: a 
trón s vele az ország feletti uralom az Árpádok nemzetségének egészét illette meg a 
kortársak hite szerint, s nem az uralkodócsalád egyik vagy másik ágát. E felfogás a 
hatalom folyamatosságának fikcióját a dinasztia létéhez kötötte, s ily módon pa- 
rancsoló szükségszerűség volt az uralkodócsalád fennmaradásáról gondoskodni. 

A kívánt cél elérésének eszköze magától értetődő volt: a királynak meg kellett 
házasodnia s utódokat kellett nemzenie. 


5/1. Királyi frigyek 


, A király házassága, mint az eddigiek alapján is sejthető, a legkevésbé sem 
volt az uralkodó magánügye, Hogy mennyire nem, arról fogalmat alkothatunk II. 
István története alapján. Könyves Kálmán fiáról feljegyezte a krónikás, hogy , nem 
akart törvényes feleséget venni, hanem szajha ágyasokkal adta össze magát. Ezért 
. . . az előkelőségek, fájlalva az ország áldatlan állapotát és a király gyermektelen- 
ségét, szereztek neki feleséget, egy igen előkelő úrnőt, az apuliai Guiscard Robert — 
ezen a ponton krónikás bizonyosan téved, valójában Róbert, capuai normann 
herceg — lányát." A házasság egyébként nem váltotta be a hozzáfűzött reményeket, 
mivel gyermek nem született belőle — meglehet, István továbbra is ágyasait része- 
sítette előnyben. Az idézett szöveg ugyanakkor az uralkodói házasságok egy további 
vonatkozására hívja fel a figyelmet. Amikor II. István főemberei megfelelő feleséget 
kerestek uruk számára, aligha kerülték el figyelmüket azok a külpolitikai előnyök, 
melyekkel a dél-itáliai normann herceg lányával kötendő házasság kecsegtetett. A 

Német-római Császárság és a pápaság között az idő tájt dúló küzdelemben a nor- 
mannok a latin egyház fejét támogatták, miként a Magyar Királyság is, s további 
kapcsolódási pontot jelentett a két ország külpolitikája között, hogy mind a magya- 
rok, mind a normannok szemet vetettek a Balkán egyes területeire, részint Velen- 
ce, részint Bizánc ellenében. II. István és az ismeretlen nevű hercegnő házassága c 
hódító tervek megvalósítását elősegíteni hivatott szövetséget létesített a normann 
és a magyar állam között. Más kérdés, hogy a szövetség épp oly eredménytelen 
maradt külpolitikai téren, mint a dinasztia fennmaradása szempontjából maga a 
házasság. 

II. István esete legfeljebb a házasságtól való vonakodása miatt tekinthető 
egyedinek. A többi Árpád-házi uralkodó házasságkötése egyebekben teljesen ha- 
sonló elvek szerint jött létre: az uralkodócsalád továbbéléséről való gondoskodás 
és a külpolitikai szövetségkeresés szempontjai egymástól elválaszthatatlanul keve- 
rednek a frigyekben. Szent István házassága a bajor Gizellával minden kétséget 
kizáróan Géza fejedelem legnagyobb külpolitikai sikere volt, s az általa létesült 
bajor-magyar szövetség biztos támaszt nyújtott Istvánnak az államszervezés során. 
Más esetben a házasságkötés az azt megelőző ellenségeskedés időszakát zárta le. A 
Péterrel szemben trónra került I. András uralmát a Német-római Császárság hosz- 
szú éveken át nem volt hajlandó elismerni, s csak meg-megújuló támadásainak 
sorozatos kudarca bírta rá a helyzet elfogadására. A békét házasság pecsételte 
meg: András fia, az akkor már megkoronázott Salamon feleségül vette IV. Henrik 
császár nővérét, Juditot. A frigy tisztán politikai jellegét mi sem mutatja jobban, 
mint hogy mind a férj, mind a feleség gyermek volt még hivatalos egybekelésük 
idején, s ráadásul Judit néhány évvel idősebb is volt Salamonnál. Szintén gyer- 
mekként kötött házasságot egy előkelő kun leánnyal a későbbi V. István. A frigy 
politikai tétje ez alkalommal az országból a tatárjárás idején kivonult kunok meg- 
nyerése s újbóli betelepítése volt. Mint látható, az esetek egy részében még az apa 
gondoskodott fia házasságáról, s a gyermekházasságok éppen nem mentek ritka- 
ságszámba. Ha érett fejjel, maga az uralkodó választott ki jövendőbeliét, nem 
kevésbé gondosan mérlegelte a lehetőségeket. III. Béla első felesége halála után 
előbb egy bizánci hercegnőt akart feleségül venni, alighanem azért is, mert így a 
rokoni kapcsolatra hivatkozva avatkozhatott volna be az akkortájt éppen trónvi- 
szályokkal terhes bizánci belpolitikába. Ez a lehetőség azonban a bizánci hatalmi 
tényezők figyelmét sem kerülte el, s ezért nem haboztak megakadályozni a házas- 
ság létrejöttét. Elutasítását követően Béla az angol udvarban próbálkozott. II. Hen- 
rik unokáját szemelte ki, de ebből a házasságból sem lett semmi, s így végül Mar- 
gitot, II. Fülöp francia király nővérét vette feleségül. Érdekes módon III. Béla fia és 
utóda, Imre király is messze idegenből hozott feleséget magának az aragóniai 

Konstancia személyében. Ez annál is inkább feltűnő, mert az Árpádok rendszerint 
szomszédos országok uralkodócsaládjaival létesítettek házassági kapcsolatot: 
többnyire bizánci, orosz, lengyel, német és itáliai hercegnők közül kerültek ki a 
magyar királynék. 

A kereszténység tanításainak megfelelően a dinasztikus házasságok épp úgy 
egy életre köttettek, mint-a közönséges halandók esetében. Voltak persze kivételes 
esetek, melyeket a házasság szentségét hirdető egyház is kénytelen volt tudomásul 
venni. A királyi Írigyek felbontása során, ha arra sor került, ugyanazon szempon- 
tokat mérlegelték, mint a házasságok megkötése alkalmával, érvényesítésük lche- 
tóségét azonban korlátozta, hogy tekintettel kellett lenni az egyház álláspontjára is. 
Annak így nem volt akadálya, hogy Könyves Kálmán eltaszítsa magától házasságtö- 
résen kapott második feleségét, az orosz Eufémiát. A férjes asszony félrelépését a 
kor rendkívül szigorúan ítélte meg, mégpedig az. egyházzal teljes egyetértésben. A 
Szent László korában tartott szabolcsi zsinat egyik rendelkezése szerint: , ha valaki 
más férfival fajtalankodó feleségét megöli, Istennek adjon számot", azaz az evilági 
hatóságok nem tekintették gyilkosságnak az ilyen esetet, s nem üldözték elkövető- 
jét. Kálmán király megkímélte Eufémia életét, az asszony büntetése a szégyen volt: 
haza kellett térnie apjához, Vlagyimir kijevi nagyfejedelemhez. A kínos botrányt 
követően Kálmán nem vett magához új feleséget, amit egyébként az egyházi törvé- 
nyek elő is írtak a hasonló esetekre. 

Kálmán esetében — az ügy erkölcsi vonatkozásai miatt — az egyház méltá- 
nyolta a király indítékait, kevesebb megértésre talált I. András, amikor merőben 
politikai megfontolások alapján fia, Béla házasságát akarta érvényteleníttetni. 
Pedig a frigy András ötlete volt, aki hazatérőben szentföldi hadjáratáról számos 
házassági terv kieszelésével foglalatoskodott. Legidősebb fiának és örökösének, 
Béla hercegnek a nikaiai császár leányát, Máriát szánta feleségül, s hogy mennyire 
komolyan gondolta a dolgot, azt mutatja, hogy mindjárt magával is vitte a herceg- 
nőt Magyarországra. Kezdetben minden ment a maga megszabott útján: 1220- 
ban, amikor Béla betöltötte a 14. évét, egybekelt az ifjú pár, s mivel Bélát már 
évekkel előbb megkoronázták, a házasságkötéskor királynévá koronázták Máriát 
is. A trónörököspár már két éve élt együtt a legnagyobb egyetértésben, amikor II. 
András váratlanul úgy döntött, hogy a fiatalok , nem illenek egymáshoz", s Bélának 
inkább olyan feleség kellene, , aki nagyobb hasznot hajt az országnak". Meglehető- 
sen nyers és leplezetlen megfogalmazása ez a királyi házasságok politikai vetületé- 
nek. Andrásnak sikerült rávennie fiát, hogy maga is szorgalmazza a pápánál a 
válás engedélyezését, a dologból azonban ennek ellenére sem lett semmi. III. 
Honorius pápa ugyanis a magyar püspöki kart bízta meg az ügy kivizsgálásával, s a 
főpapok úgy találták, hogy az ügy ,az ország botrányára és a keresztény vallás 

gyalázatára" van, s a pápa ennek megfelelően megtagadta a válás engedélyezését. A 
pápai döntést követően Béla herceg nyomban visszafogadta feleségét, úgy látszik, 
nem volt ellenére az események ilyetén fordulata. II. András végül kénytelen volt 
beletörődni a kudarcba: hosszú uralkodása alatt nem először, s nem is utoljára 
kellett megtapasztalnia, hogy az egyház lelki hatalrna miként képes hatékonyan 
korlátozni az uralkodók evilági hatalmát. 

Mivel hivatalosan elválni nem volt egyszerű, a királynak más megoldást 
kellett találnia, ha ráunt feleségére vagy egyéb ok miatt nem kívánt vele élni. A 
legkézenfekvőbb az volt, ha ágyast — vagy ha úgy tartotta kedve: ágyasokat — tartott, 
mint ahogy az több esetben meg is történt. I. Andrásnak még egy György nevű, 
egyébként ismeretlen sorsú, fia is született ágyasától. A legdurvább módon IV. 
László szabadult meg feleségétől: egyszerűen kolostorba záratta Anjou Izabellát, 
hogy zavartalanul tölthesse kedvét kun szeretőivel, s a királynét csak az esztergomi 
érsek kemény fellépése szabadította ki megalázó helyzetéből. 


5/2. A király felesége 


A magyar király felesége koronázása révén nyerte el a királynéi (regina) 
méltóságot. Ha a trónra lépő uralkodó már házasember volt, feleségét vele együtt 
koronázták meg egy, a királyavatáshoz hasonló szertartás során, ha a már koronás 
király házasodott, akkor a házasságkötés ünnepségének fényét emelte az asszony 
megkoronázása. Afelől megoszlanak a vélemények, hogy a királynét az uralkodói 
fejékkel koronázták-e meg vagy sem, az mindenesetre bizonyos, hogy saját koro- 
nájuk is volt — alkalmasint akár több — a királynéknak. Szent István feleségének, 
Gizellának a drágakövekkel ékesített aranykoronáját például mindaddig a veszp- 
rémi székesegyház kincstárában őrizték, míg a szentföldi hadjáratra induló II. 
András magához nem vette azt 1217-ben, s Palesztinában pénzzé nem tette költ- 
ségei fedezésére. 

Az ékszert nem véletlenül őrizték éppen Veszprémben. A 13. századi magyar 
királyi udvarban az az — aligha helytálló — hagyomány élt, hogy a veszprémi püs- 
pökséget az első királyné, Gizella alapította. Ha az alapítás nem is tekinthető 
Gizella művének, az bizonyos, hogy kitüntető gondoskodással pártfogolta a veszp- 
rémi egyházat, s ebben utódai, a későbbi királynék is követték példáját. A 13. 
században már számos jele van annak, hogy a veszprémi püspökség különleges 
kapcsolatban áll a királynéi méltósággal. 1216-ban pápai ítélet biztosította a veszp- 
rémi püspöknek a királyné koronázásának előjogát az esztergomi érsekkel szem- 
ben, ami arra utal, hogy a püspökség már ezt megelőzően is igényt tartott e ki- 


66 O Zsoldos Attila: Az Árpádok és alattvalóik 


tüntető szerepre. Hogy mióta, az nem tudható, 1269-ben mindenesetre , régi 
időktől", 1276-ban pedig egyenesen a püspökség , alapításától fogva" gyakorolt 
kiváltságának mondják a veszprémi püspök királyné koronázási jogát. Mindkét 
esetben megemlítik, hogy ehhez kapcsolódóan a püspököt illeti meg a királyné 
kancellárjának a tiszte is, ám az Árpád-kor folyamán ennek ellenére előfordult, 
hogy más egyházi méltóságok töltötték be ezt a bizalmi szerepkört. 

A királyné személye körül a királyihoz hasonló udvartartás szerveződött. Az 
1298. évi törvény egyenesen előírja a királynénak — III. András második feleségé- 
ről, az osztrák Ágnesről van szó — udvara fenntartását: , Hogy Magyarország király- 
né asszonya kellő méltóság tekintélyének örvendezhessen, udvarát méltóságokkal 
és tisztségekkel töltsék be, s azokat magyar nemesek — nem pedig idegenek — 
ünnepélyesen vezessék, ahogy illik". A törvény szövege meglehetős pontossággal 
tükrözi a királynéi udvartartás szerepét, mely eszerint egyfelől reprezentatív célo- 
kat szolgált, másfelől pedig tisztségekhez — s azokkal együtt jövedelmekhez — 
juttatta azon előkelőket, akiknek valami oknál fogya nem jutott méltóság a királyi 
udvarban. Ez utóbbival függ -össze az , idegenek" emlegetése. A királynék, mint 
arról már szó esett, külországokból érkeztek új hazájukba, s rendszerint rangjuk- 
hoz illő népes kísérettel. Mi sem természetesebb annál, mint hogy bizalmasaik — 
legalábbis eleinte — e kíséret tagjai közül kerültek ki, ami persze, alkalomadtán 
feszültségek forrása lehetett a királyné kegyeltjei és a magyar előkelők között. E 
feszültségek szerencsés esetben idővel maguktól kialudtak: az udvarhölgyek ma- 
gyar előkelőkhöz mentek feleségül, a királyné lovagjai pedig birtokokat nyervén 
letelepedtek a csakhamar beolvadtak a magyar arisztokráciába, mint történt az jó 
néhány esetben. Akadt azonban arra is példa, hogy a királyné honfitársai iránti 
túlzó kedvezése tragédiába torkollott. II. András felcsége, Gertrúd, úgy tűnik, való- 
ban nem ismert mértéket saját rokonai és kegyencei istápolásában. Nyilván nem 
kis szerepe volt a királynénak abban, hogy férje sógorát, Berchtoldot kalocsai 
érsekké neveztette ki a pápával, jóllehet Gertrúd öccse az egyházjog által előírtnál 
jóval fiatalabb volt, s ráadásul felkészültsége is messze elmaradt a kívánatos 
szinttől. Berchtold mohósága mindazonáltal keveselte a főpapi stallumot, s rövide- 
sen az ország legfontosabb világi méltóságai közül is megkaparintott néhányat. A 
Német-római Birodalom Adria-parti tartományaiból származó , meráni" Gertrúd 
rokonai mellett honfitársait is bőkezűen pártfogolta, s a magukat jó okkal mellő- 
zöttnek érző magyar előkelőkben kisvártatva fellángolt a királyné és az idegenek 
elleni gyűlölet. Meglehet, hogy Anonymus odavetett megjegyzése — , éppen most is 
rómaiak legelnek Magyarország javaiból" — szintén a merániakra utal. Ilogy 
mindezen felül az egyik magyar urat — nevezetesen Bánkot — még személyes 
sérelem is érte Gertrúd és köre részéről, az legalábbis kétséges, bár nem lehetet- 

fen. Mindenesetre tény, hogy 1213 szeptemberében a pilisi erdőben időző Gert- 
"rúdra és kíséretére néhány magyar előkelő fegyveres kézzel rátört, a királynét és 
udvarának néhány tagját legyilkolta s a jelen lévő Lipót osztrák herceg és 
Berchtold kalocsai érsek életét is csak a gyors futás mentette meg. A példátlan 
. eseményt nem követte példás megtorlás: II. András a merénylők egyikét karóba 
ültette ugyan, a többieknek azonban nem esett bántódása, csak évekkel később 
kobozták el birtokaikat. 

Az udvartartás költségeinek fedezésére a királynénak megfelelő vagyon állt a 
rendelkezésére. Alapjául azok a birtokok szolgáltak, melyek a mindenkori király- 
nét illették meg. E birtokokat minden bizonnyal a királyiak közül különítették el a 
királyné számára, mégpedig már Szent István korában, hiszen utóbb többször is 
emlegetnek olyan földeket, melyeket egykoron még Gizella királyné adományozott 
egyik vagy másik egyháznak. A királynéi birtokok az ország minden részén fellel- 
hetők, néhol azonban olyan nagyobb birtoktesteket alakítottak ki belőlük, mint 
amilyen a vizsolyi (Abaúj m.), a segesdi (Somogy m.) vagy a besztercei és radnai 
(Észak-Erdély) uradalmak voltak. A 13. század végén kerülhetett a királynéi ura- 
dalmak közé a középkorban Nagy-sziget néven ismert mai Csepel-sziget. Bizonyos 
adó- és vámjövedelmek szintén a királynéi kincstárba folytak be. 

Néhány esetben tudomásunk van arról, hogy a házasságkötés alkalmával a 
királyi férj külön szerződésben juttatott további javakat felségének. Így járt el Imre 
az aragón Konstanciával való egybekelésekor valamint II. András is második és 
harmadik házassága idején, amikor is jegyajándékképpen egyes megyék királyi 
jövedelmeit, ill. tekintélyes pénzösszegeket adtak feleségüknek. Arra is van végül 
példa, hogy az uralkodó személyre szólóan tett adományt felesége javára. Így ju- 
tottak IV. Béla hitvese, Mária kezére Pilis megye királyi javai 1259-ben. 


5/3. Kegyes úrnők — politikus asszonyok 


A középkor a férfiak világa volt: a nők élete többnyire azon szférában zajlott, 
melyet forrásaink homályban hagynak. Nem számítanak kivételnek e tekintetben 
az Árpád-házi királynék sem. Néhányukról csak nevük és származásuk adatai 
maradtak fenn, másokról még ennyit sem tudunk. A királyné személyének háttér- 
ben maradása szükségképpen fakad abból a szerepből, amelyet a kor juttatott 
neki, s vele együtt persze, a többi nőnek. A királynéval szemben támasztott legfőbb 
követelmény magától értetődően az volt, hogy gyermekeket szüljön férjének és a 
dinasztiának. Lehetőleg erős, egészséges fiúkat, de a dinasztikus házasságpolitika 
néhány leánynak is jó hasznát vette alkalomadtán. Ennek megfelelően nem volt 

ritka az egy házasságból származó 5—10 gyermek sem. Sarolt legalább öt gyerme- 
ket szült Gézának és öt gyermek származott II. András és Gertrúd tizenhárom 
évnyi házasságából. Négy frigyből (I. Béla — Recheza, II. Géza — Eufrozina, III. Béla 
— Anna, V. István — Erzsébet) született hét gyermek, míg a legtermékenyebbnek 
IV. Béla felesége, Mária bizonyult, aki hosszú házassága során nem kevesebb, 
mint tíz gyermeknek adott életet. E számok ma magasnak tűnnek, a korban 
azonban hihetőleg átlagosnak számítottak. A királyné életét tehát, amíg csak al- 
kalmas életkorban volt, mindenekelőtt a terhesség, a szülés és a gyermeknevelés 
töltötte ki. 

A gyermekszülés a legfontosabb, de nem az egyetlen kötelezettsége volt a 
királynénak. Elvárták tőle, hogy kivegye a maga részét a királyi udvar reprezentá- 
ciós tevékenységéből. Amikor 1189-ben Barbarossa Frigyes német-római császár 
átvonult Magyarországon a Szentföldre igyekvő keresztes hadával, MI. Béla és 
második felesége, Capet Margit közösen fogadták a fejedelmi vendéget, akit a 
királyné fényűzően felszerelt sátorral ajándékozott meg. Hasonlóképpen királyné- 
hoz illő cselekedetnek tartották a jótékonykodást valamint az egyházak kegyes 
adományokkal való gazdagítását. 

Jóval kisebb szerepet szánt a kor a királynéknak a szorosan vett politika 
terén. Ennek ellenére az a lehetőség, hogy személyes befolyását felhasználva, a 
háttérből irányítsa az eseményeket, nyitva állt a királyné előtt: Géza feleségéről, 
Saroltról feljegyezték, hogy , férjét és ami férjéé volt, maga kormányozta". Sarolt 
persze nem tartozott a galamblelkű kegyes úrnők közé. A jól informált kortárs, 
Merseburgi Theotmar egyenesen azt is tudni véli, hogy , a szép asszony szerfölött 
ivott, és a lovat vitézek módjára ülte meg, egy embert pedig haragjában felhevülve 
meg is ölt. Ez a megfertőzött kéz jobban tenné, ha orsót forgatna, és dühét türe- 
lemmel fékezné!" Az , orsóforgatás" mellett mindazonáltal annak nem volt aka- 
dálya, hogy a királyné férje politikájának támogatójaként vállaljon szerepet például 
oly módon, ahogy IV. Béla felesége, Mária tette. A királyné IV. Béla tatárjárást 
követően meghirdetett várépítési programjának sikeréhez úgy járult hozzá, hogy 
saját kincseit feláldozva megépíttette Visegrád várát, melyet az özvegyek és árvák 
menedékének szánt egy esetleges újabb tatárt támadás esetére. Önálló hatalmi 
tényezővé azonban csak rendkívüli körülmények közepette vált a királyné. 

Ilyen rendkívüli helyzet állt elő akkor, amikor II. István király gyermektelen 
halálát követően II. Béla lépett a trónra. Béla még kisgyermek volt, amikor apjával, 
Álmos herceggel együtt Kálmán király parancsára megvakították. A vak gyermek 
ezt követően előbb az Álmos által alapított dömösi prépostságban élt, majd — 
miután apja jobbnak látta Bizáncba menekülni — a pécsváradi monostorban 
rejtegették hívei. II. István idővel tudomást szerzett a herceg ottlétéről, s udvarába 

hozatta az időközben felserdült Bélát. István feleségről is gondoskodott unokafivé- 
re számára Uro$ szerb nagyzsupán leánya, Ilona személyében s intézkedett a 
hercegi pár méltó ellátásáról. A magyar krónika úgy tudja, hogy a gyermektelen 
István a vak Bélát akarta megtenni örökösének, aminek viszont ellene mond az a 
— szintén a krónika által fenntartott — hír, hogy II. István már ezt megelőzően 
kijelölte nővére fiát, Saul herceget utódjának. A trónt végül is II. Béla foglalhatta el 
— talán az szólt mellette, hogy ő, riválisával szemben, apai ágon származott a 
dinasztiából — s az uralkodói teendői ellátásában értelemszerűen korlátozott Béla 
mellett igen nagy szerep jutott Iona királynénak az ország kormányzásában. A 
krónika elbeszélése szerint a királyné szervezte meg azt az aradi gyűlést is, ame- 
lyen — az ő felszólítására — lemészárolták mindazon előkelőket, akiket II. Béla és 
Álmos megyvakíttatásában való részvétellel gyanúsítottak. A véres leszámolás hat- 
vannyolc áldozatot követelt, s feltehető, hogy a mészárlás emlékének ellensúlyozá- 
sára, egyfajta engesztelésképpen alapította H. Béla az aradi prépostságot. 

Ilona kormányzati befolyása huzamosabb ideig tartott, más királyi asszonyok 
kritikus pillanatokban próbálkoztak meg azzal, hogy beavatkozzanak a politikába. 
II. Géza özvegye, Bufrozina királyné arra tett kísérletet, hogy fia, III. István halála 
után a Bizáncból hazatérő HI. Bélával szemben annak öccsét, Gézát segítse az 
ország trónjára. Kudarcot vallott, s ezért súlyos árat kellett fizetnie: fia, Béla, előbb 
fogságra vetette, majd száműzetésbe küldte. 

Alig valamivel járt jobban IV. László anyja, a kun Erzsébet. Ő egy kun előkelő 
lányaként lett még gyermekként a szintén kiskorú István herceg — a későbbi V. 
István király — felesége. Erzsébet előbb csak elszenvedője volt az országos politika 
eseményeinek: amikor férje és apósa között fegyveres harc tört ki, gyermekeivel 
együtt IV. Béla fogságába esett, s rabként őrizték Turóc várában. Személyiségéből 
nem hiányzott a nagyravágyás — ennek jeleként a ,kun császár leányá"-nak cí- 
meztette magát —, nyilván e jellemvonásának is szerepe volt abban, hogy utóbb 
már nem érte be a királyi asszonyok sorsául szánt passzivitással, s igyekezett 
magához ragadni a politika irányítását. A lehetőséget erre, legalábbis egy kortársi 
gyanú szerint, maga teremtette meg, Történt ugyanis, hogy 1272 nyarán V. István 
udvarával együtt Horvátországba készült, hogy személyesen találkozzék szövetsége- 
sével, Anjou Károly nápolyi királlyal. (A két király szövetségét, kell-e mondani, 
kettős házassági szerződés pecsételte meg: István fiának, Lászlónak a jövendőbe- 
lije Anjou Izabella, Károly leánya lett, míg István lányát, Máriát Anjou Károly fiával 
— szintén Károly — jegyezték el.) Szlavóniában váratlan esemény szakította félbe az 
utat: a tartományt kormányzó Joachim bán elrabolta a trónörökös László herceget 
s bezárkózott vele egyik várába. V. István hiába ostromoltatta a várat, s néhány hét 
múlva megbetegedvén meghalt. 

Mint említettük, már a kortársakban felmerült az a lehetőség, hogy Joachim 
nem saját szakállára cselekedett, hanem a királyné tudtával és beleegyezésével 
hajtotta végre akcióját. Mindenesetre valóban feltűnő, hogy V. István halála után 
Erzsébet és Joachim a legnagyobb egyetértésben készülődtek a tízéves László her- 
ceg megkoronázására. Az előkészületeket azonban újabb merénylet zavarta meg. 
Ez alkalommal V. István néhány híve tört rá az özvegy királyné székesfehérvári 
házára, s csak heves közelharc árán sikerült megfutamítani őket. Erzsébet is köz- 
vetlen életveszélyben forgott, ekkor kaphatta az első leckét arról, hogy talán még- 
sem megy majd minden olyan simán, mint gondolta. IV. Lászlót mindenesetre 
megkoronázták, ám ha Erzsébet arra számított, hogy a gyermek helyett majd 
maga uralkodhat, keservesen csalódnia kellett. Hívei sorra elhagyták — legelőbb 
maga Joachim —, s az irányítás hetek alatt kicsúszott az özvegy kezéből. A követke- 
ző években egymással vetélkedő nagyúri csoportok kormányozták az országot, 
leginkább persze, saját érdekeiket követve. Erzsébet megpróbálkozott azzal, hogy 
lépést tartson az előkelőkkel a hatalom birtoklásáért vívott kíméletlen versengés- 
ben, de vereséget szenvedett. 1274-ben ismét el kellett szenvednie a fogság meg- 
aláztatását, ekkor az a nagyúri , párt" kerítette a hatalmába az özvegy királynét 
fiával együtt, amelynek egyik vezetője történetesen éppen Erzsébet egykori bizal- 
masa, az említett Joachim volt. Erzsébet végül teljesen kiszorult az országos politi- 
ka színteréről és legfeljebb két távol cső déli tartomány, Macsó és Bosznia kor- 
mányzásában kereshetett vigaszt. Halála évét nem tudjuk, annyi biztos, hogy 
túlélte fiát, IV. Lászlót. 

A kun Erzsébet alighanem messze túlbecsülte saját képességeit, amikor azt 
hitte, megzabolázhatja a nagyhatalmú és erőszakos előkelőket, akik a 13. század 
utolsó negyedében a teljes politikai zűrzavar állapotába taszították az országot. 
Kudarca személyes jellegű volt, ami annál is inkább valószínű, mert egy másik 
asszony nagyon is figyelemre méltó sikereket mondhatott magáénak ezen a téren. 
Ez az asszony, Morosini Tomasina, maga is Árpád-házi király — III. András — anyja 
volt, ám ellentétben a kun Erzsébettel, soha sem volt magyar uralkodó felesége. A 
sajátos helyzet magyarázatát a 13. század közepének eseményeiben lelhetjük meg. 
II. András második felesége halála után — noha már nem volt éppen fiatal ember, 
a hatvanadik életéve felé járhatott — harmadszor is megnősült. Felesége az itáliai 
Estei Beatrix lett. Még egy éve sem tartott a házasság, amikor András meghalt. Az 
özvegy állapotos volt éppen, ám mostohafiai, IV. Béla és öccse, Kálmán herceg arra 
gyanakodtak, hogy a születendő gyermek házasságtörő kapcsolat gyümölcse. Eb- 
béli meggyőződésüket nem rejtették véka alá, s az özvegy Beatrixot őrizet alatt 
tartották. Az asszonynak azonban sikerült külföldre menekülnie, aholis megszülte 
fiát. A gyermeket — nyilvánvaló utalással a dinasztia ősének tekintett államalapító- 

ra — István névre kereszteltette. IV. Béla és Kálmán soha nem ismerte el testvér- 
ének az Utószülött István herceget, aki egész — meglehetősen kalandos életét — 
Magyarországtól távol élte le. Utószülött István második felesége volt az előkelő 
velencei patríciuscsaládból származó Morosini Tomasina. Házasságukból született 
az az András herceg, akit az ország előkelői, félretéve az apja származásának tör- 
vényességével kapcsolatos esetleges kétségeiket, IV. László halála után nagysietve 
. Magyarország királyává koronáztak keresztül húzva más trónkövetelők számításait. 

Tomasina 1293-ban, fia hívására érkezett Magyarországra, ahol hamarosan a 
királyi hatalom legfőbb támasza lett. III. András meglehetősen szokatlan módon, 
részt juttatott anyjának az ország irányításából. Tomasinára bízta a Dunától az 
Adriai-tengerig terjedő — a Drávántúl mellett dél-dunántúli megyéket is magában 
foglaló — országrészek kormányzatát, s az anyakirályné férfiakkal vetekedő eréllyel 
vette kezébe az ottani ügyek intézését. Az , ügyek intézése" az idő szerint leginkább 
a királyi hatalom ellen lázadó nagyurakkal való hadakozást jelentette, ám 
Tomasinát ez sem hozta zavarba s megbirkózott a feladattal. 1294-ben ostrommal 
foglalta el IV. László utolsó nádorától, Mizsétől a baranyai Szekcső várát, 1295-ben 
és 1299-ben pedig a nagyhatalmú szlavón előkelők, a Baboniéok lázadását verte 
le. A hadakozás közben békebeli ügyekre is volt gondja: pereket ítélt meg, birtoko- 
kat adományozott. Tomasina 1300 végén bekövetkezett halála nem csak családi, 
de politikai tekintetben is súlyos csapást mért II. Andrásra, aki alig egy hónappal 
élte túl anyját. 


5/4. Az özvegyek sorsa 


A középkori magyar jog gondoskodott a férje halála után egyedül maradó asszony- 
ról. Az özvegy anyagi biztonságát a hitbér (dos) intézménye teremtette meg, mely az 
asszonynak juttatta a férj vagyonának egy meghatározott — a szokás alapján megállapí- 
tott vagy szerződésben kikötött — hányadát. A királynék hitbérét alighanem a házassági 
szerződésben állapították meg. Imre király két megye jövedelmét kötötte le hitbér címén 
felesége, Konstancia számára, mégpedig oly módon, hogy az asszony mindaddig, amíg 
férje halála után Magyarországon marad, élvezze azokat, ha azonban megözvegyülvén 
eltávozna az országból, 12 ezer márkát (több, mint 2800 kg ezüstöt) kapjon annak 
fejében. A rendelkezés amellett, hogy érzékelteti a királynéi hitbér tekintélyes nagyságát, 
fényt vet arra a dilemmára is, amellyel férjük halála után a királynéknak szembe kellett 
nézniük. Voltak, akik a maradás mellett döntöttek, meglehet, azért, mert már évtizedek 
óta itt éltek. A maradás azonban nem minden csetben volt veszélytelen vállalkozás. Az... 
első királyné, a bajor Gizella alig egy évvel Szent István halála után kcserű tapasztalatok- 

kal lett gazdagabb az özvegy királyné kiszolgáltatottságát illetően: Péter király megfosz- 
totta mindazon javaktól — birtokoktól és pénztől —, melyek István rendelkezéséből 
megillették, s ráadásul még őrizet alatt is tartotta, Gizella végül, talán 1045-ben, vissza- 
tért Bajorországba, ahol egy passaui kolostor apátnőjeként halt meg évtizedekkel ké- 
sőbb, 1060-ban. Mások eleve jobbnak látták, ha megözvegyülvéri rögtön hazatérnek. 
Gizella példája ellenére sem valószínű, hogy valamiféle atrocitástól való félelem játszotta 
ebben a fő szerepet, a legtöbb esetben egyszerűen csak arról lehetett szó, hogy a királyi 
férj halálával nem volt immár ok, mely egy idegen országban való lakozásra 
kényszerítette volna az özvegyet. Láthattuk, Imre király is magától értetődő természetes- 
séggel vette számba ezt a lehetőséget. A hazatérőket új házasság vagy a kolostori élet 
magánya várta. 

Ha az özvegy mégis a maradás mellett döntött, forrásaink hallgatásából következ- 
tetve, visszavonultan élhetett. IV. László sok megaláztatást elszenvedett egykori felesége, 
Anjou Izabella — Magyarországon egyébként Erzsébet néven emlegették — egy évtizeden 
át békésen élt özvegyként új hazájában annak ellenére, hogy családja, a nápolyi Anjou- 
ház, nem ismerte el — az általuk fattyú gyermekének tartott — III. András uralmát törvé- 
nyesnek és V. István leánya, Mária nápolyi királyné jogán magának követelte a magyar 
trónt. Az özvegy Izabella ily módon kezdettől fogya meglehetősen kényes helyzete 1300- 
ra vált végképp tarthatatlanná, s így az asszony visszatért hazájába, hogy aztán két évvel 
később domonkos apácaként fejezze be életét. Távozásával egy időben szállt partra 
Dalmáciában rokona, a tizenkét éves Károly herceg, hogy harcba induljon a magyar 
koronáért. 

6. A herceg 


Ha az Árpád-kor ismerte volna a családtervezés modern fogalmát és gyakor- 
latát, a dinasztiának ugyancsak súlyos dilemmával kellett volna szembenéznie. Az 
uralkodóház fennmaradásának elemi érdeke ugyanis azt tette kívánatossá, hogy 
lehetőség szerint minél több, a férfikort elérő és családot alapító tagja legyen a 
dinasztiának, csökkentve ezzel az Árpád-ház kihalásának veszélyét. Másfelől 
ugyanakkor az az könnyen belátható, hogy egyszerre csak egy személy ülhet az 
Árpádok trónján, melyen azonban aligha esett kényelmes ülés, ha valamelyik 
hatalmi ambíciókat tápláló rokonban felmerült a , Miért pont ő, s nem én?" kér- 
dése. Minden jel arra vall, hogy általában az előbbi megfontolás nyomta le a mér- 
leg serpenyőjét, s az árpádoknál nem alakult ki a potenciális vetélytársak kiiktatá- 
sának gyilkosság vagy kolostorba kényszerítés eszközeit alkalmazó gyakorlata. 
Egyetlen esetről tudunk, ami ellentmond ennek. Ha hihetünk a magyar krónikák- 
nak, Kálmán király, megelégelvén öccsének, Álmosnak a trón megszerzését célzó 
sorozatos akcióit, nem csak a herceg és kiskorú fia, a későbbi II. Béla megvakítta- 
tását rendelte el, hanem a gyermek esetében annak a csonkításnak a végrehajtását 
is, mely garantálja, hogy felnövekedvén sem lesz képes utódokat nemzeni. A vég- 
rehajtással megbízott személy azonban visszarettent a tettől, s mivel Kálmán ágá- 
nak kihalása után minden Árpád II. Bélát tisztelhette közvetlen őseként, ezzel 
öntudatlanul is közel 200 évvel hosszabbította meg az uralkodócsalád életét. A 
krónikában lejegyzett történet hitele nem áll vitán felül, mindenesetre a Kálmán és 
Álmos közötti viszony ismeretében nem is hihetetlen teljesen. Bármint véleked- 
jünk is e történetről, tény, hogy az Árpádok általában tartózkodtak az efféle radi- 
kális lépésektől, s a dinasztián belüli hatalmi versengés megelőzését másfajta 
megoldásoktól remélték. 


6/1. A gyermekévek 


, Amikor gyermek született a királyi családban, főként persze ha fiúról volt 
" szó, nyilván a természetes öröm volt az első reakció, s ez háttérbe szorított min- 
. den politikai megfontolást. IV. Béla unokája, a későbbi IV. László születésekor a jó 
,hír hozóját bőkezű birtokadománnyal jutalmazta, s alighanem így történt ez más 

alkalmakkor is. Bár a pontos részleteket forrásaink homályban hagyják, nem sok 

kétség férhet ahhoz, hogy a dinasztia gyermekeit féltő gondoskodás vette körül. 
Dajkák látták el mellettük a napi teendőket, akiknek a szolgálatait a királyok nem 
hagyták viszonzatlanul. Egy alkalommal III. Béla úgy juttatta kifejezésre lánya 
dajkájának munkája feletti elégedettségét, hogy az asszony családját értékes kivált- 
ságokban részesítette. 

A kisgyermekkorból kinövő fiúk mellé már részint elméleti, részint gyakorlati 
ismereteket oktató nevelők kerültek. Az előbbiek természetesen egyházi személyek 
voltak, olykor kifejezetten nagytudású férfiak. Szent Gellért.hosszabb. szövegű, ún. 
nagyobb legendája szerint István király Gellértet bízta meg Imre fia nevelésével. Az 
utóbb szintén szentté avatott Imrc legendája erről úgy emlékezik meg, hogy a 
király fiát , gyermekkorában gondos felügyelettel nevelték és először a grammatika 
egész tudománya itatta át. Szent István király aztán, akit az atyai szeretet lángja 
serkentett, fiának, Szent Imrének erkölcstanító könyvet szerkesztett". Ez utóbbi 
munka szövege fennmaradt, s ma leginkább ,Intelmek" címen ismeretes. A mű 
számos vonatkozásában a , királytükör" műfajához tartozó alkotásokkal rokon. 
Ezek az idcális uralkodó alakjának megrajzolása révén a kereszténység erkölcsi 
tanításaival egyeztetett fejedelmi erényekre oktatták olvasóikat. Az Imre herceg 
számára összeállított Intelmek annyiban tér el a műfaj jellegzetes képviselőitől, 
hogy az általános erkölcsi tanítások némileg háttérbe szorulnak benne, s a tíz 
fejezetre tagolt munka a szokásosnál jóval nagyobb teret szentel a helyes kor- 
mányzás elméleti és gyakorlati alapelveinek. Éz a vonása valószínűvé teszi, hogy az 
Intelmek javarészt Szent István személyes útmutatásai alapján készült, noha a 
szöveg mai fogalmaink szerinti szerzője nyilván nem a király volt, hanem udvará- 
nak valamelyik papja. Nincs tudomásunk arról, hogy a későbbiekben hasonló 
alkotások készültek volna a magyar udvarban. Az azonban később is előfordult, 
hogy Gellérthez hasonlóan jól képzett egyháziak vállaltak szerepet a királyi ház 
gyermekeinek tanításában. Így bízta meg III. Béla a Magyarországra egy pápai 
követ kíséretében érkező jogtudóst, Perugiai Bernátot azzal, hogy Imre fia nevelője 
legyen. Imre hálás tanítványnak bizonyult: trónra lépése után a spalatoi (ma Split) 
érseki székbe segítette egykori mesterét. 

A tananyagról, amelyet a királyi család gyermekeinek el kellett sajátítaniuk, 
nincsenek közelebbi ismereteink. A Szent Imrével kapcsolatban említett 
, grammatika" a latin nyelv ismeretét ölelte fel, s gyanítható, hogy az Árpádok 
többsége beszélte és értette a középkori Nyugat műveltségi nyelvét, a latint. Az írás 
és az olvasás tudományával azonban már aligha terhelték a királyi család gyermec- 
keit. Nem is volt rá szükségük, hiszen az írásbeliség még az Árpád-kor végén is 
csak szerény szerephez jutott a mindennapi életben és a kormányzásban, s ha 
mégis szükség volt efféle ismeretekre, bőségesen rendelkezésre álltak tanult egy- 

háziak. Kivételszámba ment tehát Kálmán király, aki legalábbis olvasni bizonyosan 
tudott, s emellett még az egyházi tudományokban is jártas volt. Egy lengyel króni- 
kás jellemzése szerint , Kálmán, a magyarok királya a korában élő összes uralko- 
dót felülmúlta tudományával". I. Orbán pápa a Kálmánhoz írt egyik levelében 
jegyezte meg, hogy , világiaknál szokatlan jártassággal tűnsz ki az egyházi írások 
tudományában, és ami még inkább illik a bírói hatalomhoz, a szent kánonok (ti. 
egyházi jogszabályok) ismeretében". Kálmán műveltsége valóban szokatlan volt, s 
a legkevésbé sem tipikus. A magyarázat abban rejlik, hogy eredetileg papnak ne- 
velték a nyilván kiváló szellemi képességekkel megáldott herceget. 

Kálmán egyébként az egyetlen olyan árpád-házi férfi, akivel. kapcsolatban 
felmerült az egyházi karrier lehetősége. Más kortárs dinasztiákban egyáltalán nem 
volt ritka, hogy a trónöröklés szempontjából , felesleges"-nek ítélt fiúkat papi. 
pályára irányították. Hogy az Árpádoknál e jelenség hiányzik, az egy újabb szem- 
pontból erősíti meg a Scsaládtervezés" hiányáról mondottakat. Az árpádok fiaik 
jövőjét sokkal inkább a világi élet keretei között képzelték el, s így neveltetésüket is 
az erre való felkészülés jegyében tervezték meg. Az egyházias tudományok helyett 
ezért a lovaglás, a vadászat, a fegyverforgatás testi erőt és ügyességet is próbára 
tevő ismeretei kerültek az előtérbe, s nyilván bevezették a fiúkat a kormányzás és 
a politika rejtelmeibe is. Magától értetődő, hogy c feladatok ellátására az egyházi 
személyek helyett a világiak voltak inkább alkalmasak. A 12. század közepén egy 
bizonyos Péter ispán volt II. Béla középső fiának, a későbbi II. Lászlónak a meste- 
re, s a 13. század folyamán majd minden esetben név szerint ismerjük azokat, 
akik élvezve az apa bizalmát, egy-egy Árpád-fi mellett a világi nevelő felelősségteljes 
feladatát ellátták. E személyek az előkelő rokonságok tagjai közül kerültek ki. 
Többségük feladata befejeztével is bizalmas kapcsolatban maradt neveltjével, aki 
birtokok és tisztségek adományozásával honorálta szolgálataikat. A nevelők termé- 
szetesen feleltek a rájuk bízott gyermek testi épségéért is: II. András első feleségé- 
nek, Gertrúdnak a meggyilkolásakor bizonyos Miska ispán mentette ki a merény- 
lettel járó zűrzavarból a gyermek Bélát, akit magánál tartott egészen addig, míg a 
király vissza nem tért halicsi hadjáratáról. A tatárjárás idején IV. Béla szintén 
külön őrzőket rendelt felesége és gyermekei védelmére. 


6/2. A gyermekkor vége: a herceg 


A királyi család gyermekeként megszületni — azt gondolhatnánk, hogy ez 
egyet jelentett a felhőtlenül boldog, gondtalan és békés gyermekkorral. Kedvező 
körülmények között ez így is lehetett: III. Béla sikeres és megrázkódtatásoktól 

mentes uralkodása nyilván képes volt ezt biztosítani a király gyermekeinek. Mások 
azonban hamar szembesültek azzal a ténnyel, hogy bár sok előnnyel jár az ural- 
kodóház tagjának lenni, ha a politikai helyzet úgy alakul, személyes biztonságuk is 
veszélybe kerülhet. Jónéhány királyi gyermek kényszerült arra, hogy hosszabb- 
rövidebb ideig idegen földön keressen menedéket, s ők még viszonylag szeren- 
csésnek mondhatták magukat. A későbbi II. Béla viszont a szeme világával fizette 
meg előkelő születése adóját; olyan okok miatt vakították meg, amelyeket az 5—7 
éves gyermek nyilvánvalóan még csak felfogni sem volt képes. Ia a gyermek a 
bábuk egyikévé vált a politika sakktábláján, életkorától függetlenül véget ért szá- 
mára a gyermekkor. 

Az uralkodócsalád fiúgyermekeit születésüktől fogva megillette a herceg 
(dux) cím. Ennek magyar megfelelője, legalábbis a 11—12. században, az úr szó 
lehetett. Így nevezték az Árpád-ház királyi koronát nem viselő férfitagjait, legyenek 
azok akár az uralkodó fiai, akár testvérei, unokatestvérei. A hercegek rangjukhoz 
méltó életvitelét, a királynékhoz hasonlóan, a királyi birtokokból számukra kiha- 
sított földek biztosították. A hercegi birtokok nagy szórtságban, az ország számos 
pontján felbukkannak, de különösen sokat ismerünk a Dunántúlról, kiváltképp 
Veszprém megyéből. A hercegi birtokok eredete alighanem épp úgy Szent István 
korára nyúlik vissza, mint a királynéi birtokszervezeté. 1067 táján mindenesetre 
egy monostort alapító előkelő egyes birtokai Géza herceg — I. Béla fia, utóbb maga 
is király — adományából származtak. A hercegi birtokokkal általában a hercegek 
rendelkeztek: intézkedtek az azokon élő szolgálónépek életét érintő kérdésekben, 
adományokat tettek belőlük egyházaknak vagy híveiknek. A kései középkor magyar 
jogfelfogása úgy tartotta, hogy a hercegi adományok csak akkor teljes értékűek, ha 
utóbb a király — vagy trónralépte után maga az egykori adományozó — megerősí- 
tette. Ennek az elvnek a gyakorlati alkalmazása azonban nem volt következetes, a 
legkevésbé éppen az Árpád-korban mutatkozik annak. Előfordult ugyanakkor, 
hogy a király adományozott el hercegi földet. Egy ilyen esetben, talán régi szokást 
követve, IV, László király kárpótlást ígért öccsének András hercegnek. 

A mindenkori herceget vagy hercegeket megillető földeken túlmenően egy- 
egy herceg kaphatott további javakat is a királytól. MI. Béta így birtokokat és pénzt 
hagyott kisebbik fiára, Andrásra azzal a kikötéssel, hogy azok felhasználásával 
teljesítse szentföldi keresztes hadjárat vezetésére vonatkozó beváltatlan fogalmát. 
Más esetekben arról van tudomásunk, hogy valamelyik herceg földet vásárolt, így 
növelve birtokai számát. 

A hercegek személye körül, függetlenül életkoruktól, a királyihoz hasonló 
udvartartás szerveződött csakúgy, mint azt a királynék esetében láthattuk. A ké- 
sőbbi V. István és IV. László alig múlt kétéves, amikor már udvari tisztségviselőik 

szerepelnek okleveleinkben. A hercegi udvar szervezete és szerepe is a királynéi- 
hoz hasonlóan alakult, azzal a nem elhanyagolható különbséggel azonban, hogy a 
hercegek környezetében forgolódó előkelőkről gyakorta kimutatható szembenállá- 
suk az uralkodóval. Tényleges politikai szerephez a hercegi udvar méltóságai és 
tagjai akkor juthattak, ha uruk az ország kormányzatából részt kapott, ami, mint 
az alábbiakból ki fog derülni, nem ment ritkaság számba. 

Az Árpádok csetében sem ismeretlen az az egyes nyugati országokban szoká- 
sos gyakorlat, hogy a királyként uralkodó apa még saját életében megkoronáztatja 
örökösének kiszemelt — legidősebb — fiát. Ez a megoldás, bár nem tette felesleges- 
sé a hatalom tényleges átvételekor az újbóli koronázást, a koronázás aktusának 
tulajdonított nagy jelentőség miatt, alkalmas eszközül kínálkozott ahhoz, hogy a 
trónöröklés rendjének szabályozatlan viszonyai közepette az apa fia számára biz- 
tosítsa az utódlást. Így történt ez az első ismert esetben, amikor is I. András 4—5 
éves gyermekfiát, Salamont koronáztatta meg. A körülmények ismeretében aligha 
lehet kétséges, hogy e lépés a király öccsének, Béla hercegnek a trónigényét lett 
volna hivatott ellensúlyozni. Más kérdés, hogy Béla hatalmi ambícióit Salamon 
megkoronázása nem hogy letörte volna, hanem inkább felerősítette. Túlzott re- 
ményeket vélhetően András sem fűzött Salamon megkoronázásához, annak je- 
lentősége leginkább a koronához való jog elvi biztosítása lehetett. Hasonló cél 
vezette Imre királyt is, amikor szintén kisgyermekkorban lévő fiát, Lászlót koro- 
náztatta meg 1204-ben. Ez alkalommal is az uralkodó öccse, András herceg volt 
az, akivel szemben a király fiának utódlása efféle megerősítésre szorult. Egyébként 
magát Imrét is megkoronázták még apja, III. Béla életében, ennek körülményeiről 
és esetleges indokairól azonban épp úgy nincsenek ismereteink, mint a későbbi V. 
István gyermekkori koronázásáról. Érdekes módon ugyanakkor ismeretes legalább 
egy olyan eset is, amikor a fiú megkoronázására apja akarata ellenére került sor. 
II. András egyik 1214. évi levelében arra kérte IXI. Ince pápát, hogy , az összes 
összeesküvőket és hűtlenkedőket, akik országunk megosztottságát felhasználva, 
fiúnkat a mi életünkben és akaratunkkal ellenkezően, királyukká próbálták tenni, 
sőt megkoronázni, sújtsa kiközösítéssel, akár egyháziak, akár világiak lennének 
azok". Ez esetben nyilván nem az említett fiú — a későbbi IV. Béla — személyes 
törekvései játszottak szerepet, hiszen a herceg alig 8 éves volt még ekkortájt. Nincs 
okunk kételkedni abban, hogy II. András helyesen mérte fel a helyzetet levelében, 
s valójában a király politikájával elégedetlen előkelők állhattak az esemény hátte- 
rében. Hogy számukra miért volt kívánatos a herceg megkoronázása, az András 
egy újabb, évekkel későbbi leveléből derül ki a legvilágosabban, amelyben a pápá- 
nak arról panaszkodik, hogy egyes előkelők a koronázásra hivatkozva nem neki, 
Andrásnak, hanem az általuk befolyásolt Bélának akarnak , engedelmeskedni". 

Béla azonban bizonyos mértékig csalódást okozott híveinek. Bár az 1220-as évek- 
től kezdődően számos kérdésben ellentétbe került apjával, soha nem volt hajlandó 
ellenvéleményének fegyveres erővel nyomatékot adni. A legmesszebbre — mind 
képletes, mind szó szerinti értelemben — akkor ment el, amikor, mint arról már 
szó esett, a pápa intésére, ám apja akarata ellenére visszafogadta feleségét, Máriát. 
Ekkor, hogy elkerülje a súlyosabb konfliktust, Lipót osztrák herceg udvarában 
keresett menedéket. Néhány hónapnyi önkéntes száműzetésének az vetett véget, 
hogy a pápa rávette II. Andrást a békülésre. Béla önfegyelme különösen szembe- 
tűnő akkor, ha egybevetjük saját idősebb fiának néhány évtizeddel későbbi maga- 
tartásával. István herceg, amint azt a későbbiekben látni fogjuk, koránt sem tanú- 
sított ilyen önmérsékletet, amikor úgy találta, hogy jogait apjával szemben kell 
megvédelmeznie. Kétségtelen, hogy az 1260-as évekre jelentősen megváltoztak az 
ország politikai viszonyai, s a változások nyilván befolyással voltak István herceg 
döntéseire is, Béla magatartásának mértékletessége mégis azt sugallja: a dinasztia 
tagjai közötti viszályoknak nem kellett szükségszerűen fegyveres harchoz vezetni- 
ük, az csemények menetére a személyes tulajdonságok is döntő hatással lehettek. 

Koronázása után a herceget, történt az akár apja kívánságára, akár annak 
ellenére, megillette a , király" (rex) cím: a későbbi IV. Béla pl. , Béla, Isten ke- 
gyelméből király, Magyarország királyának elsőszülöttje"-ként nevezi meg magát 
hercegi okleveleiben. Egyéb tekintetben ugyanakkor maga a koronázás nem járt 
mélyreható következményekkel. A herceg életében nem esetleges megkoronázása 
hozott lényeges változást, hanem az, ha hatalomhoz jutott az ország valamely 
része felett. 


6/3. A dukátustól az ifjabb királyságig 


A herceg megkoronázása és az ország kormányzásában való szerephez jutása 
egymástól független események voltak a dinasztia életében. Egyikből nem követke- 
zett a másik: a még gyermekként megkoronázott hercegek csak hosszú évekkel 
később kaptak területi hatalmat, ugyanakkor viszont olyan hercegek, akiknek a 
fejét korábban nem érintette meg a királyi korona, szintén osztozhattak a királlyal 
az ország feletti uralmon. 

Az ország területének felosztása a dinasztia egyes tagjai között nem volt sem 
általános, sem állandó jelenség az Árpád-kor történetében és semmiképp sem 
jelentette az ország területi egységének elvi feladását. Egy-egy osztozást hosszabb- 
rövidebb szünetek követtek: volt király, aki egész uralkodása alatt egy vagy több 
rokonával osztozott az ország területén, mások ellenben mindvégig saját uralmuk 

alatt tartották az egész országot. Maga a jelenség mégis jellemzőnek mondható az 
Árpád-korra, hiszen az osztozások végigkísérik a korszakot: példájával épp úgy 
találkozunk a 10., mint a 13. században. 

A későbbi országfelosztások előképe még a 10. század végéről ismert. Ekkor 
Géza és Koppány osztozott, igaz, nem a Kárpát-medence egésze, hanem csak an- 
nak az Árpádok uralta nyugati része felett. A pontos körülmények nem ismerete- 
sek, annyi biztos csak, hogy a Somogyban országló Koppány a honfoglaló Árpád 
leszármazottja volt, s elég közeli rokonságban állt Gézával ahhoz, hogy annak 
halála után magának követelje a fejedelmi hatalmat. Bukása után jóideig nincs 
tudomásunk az ország hasonló megosztásáról a dinasztia tagjai között. 

A 11. század közepétől viszont, jó fél évszázadon keresztül rendszeresnek 
mondható az ország feletti uralom megosztása a dinasztia tagjai között. Péter 
legyőzését és bátyja, Levente halálát követően, 1048 körül tehát, [. András haza- 
hívta Lengyelországból öccsét, Béla herceget, s megállapodást kötött vele. A magyar 
krónikák szerint a fivérek egyezsége úgy szólt, hogy András — akinek ekkor még 
nem születtek meg a fiai — öccsét telte meg örökösévé, s ,ezek után a király és 
testvére, Béla, tanácsot tartva az országot három részre osztották; két rész megma- 
radt a király tulajdonában, vagyis fennhatósága alatt, a harmadrész pedig a herceg 
tulajdonába került". Béla tehát a herceget megillető birtokoknál jóval többet ka- 
pott bátyjától: hatalmnat az ország hármada felett. Az így kialakított különkor- 
mányzatot — és annak területét — nevezi történetírásunk hercegségnek (ducatus) , 
vagy a latin kifejezés magyarosításával dukátusnak. 

Midrás és a voltaképpen társuralkodói rangra emelt Béla kapcsolata kezdet- 
ben felhőtlennek mutatkozott, s az 1050-es évek elején egyesült erővel verték 
vissza az országra törő német birodalmi seregeket. Időközben azonban Andrásnak 
fiai születtek — Salamon és Dávid —, és Salamon megkoronázása meglehetős egy- 
értelműséggel adta Béla tudtára, hogy immár kit szán András a maga utódjának a 
trónra. , Amikor ... Salamon koronázása közben azt énekelték, hogy vlégy ura 
testvéreidneke, és tolmács révén Béla hercegnek tudomására jutott, hogy a gyer- 
mek Salamont az ő urává tették, igen megsértődött" — írja erről a krónikás, s 
nyilván így is történt. Az ily módon támadó feszültség egyszeriben véget vetett a 
király és a herceg közötti egyetértésnek. A fivérek viszonya elmérgesedett, s végül 
András elszánta magát a tarthatatlan helyzet felszámolására. Találkozóra hívta 
Várkonyba öccsét, akinek színleg felajánlotta a királyságot jelképező korona és a 
dukátust szimbolizáló kard közötti választást, ám előzőleg megparancsolta elrejtő- 
zött embereinek, hogy kaszabolják le Bélát, ha a korona után nyúlna. A herceg 
egyik titkos támogatója felfedte Béla előtt a tervet, így a herceg a kardot választotta 
és a harcot bátyja ellen. Haladéktalanul Lengyelországba menekült, hogy onnan 

sereg élén térjen kisvártatva vissza. A királyság és a hercegség párhuzamos léte 
tehát fegyveres harcba torkollott. Mivel a dukátus 11. századi fennállása alatt a 
belviszály minden nemzedék életében kiújult, joggal állapíthatta meg a krónikás 
András és Béla osztozkodásáról írva, hogy , az országnak ez az első fölosztása volt 
. . , a viszály és a háborúság magvetése Magyarország hercegei és királyai között". 

S valóban, a Béla rövid uralkodása után német segítséggel trónra lépő Sala- 
monnal szemben Béla fiai — Géza, László és Lampert — kikényszerítették, hogy 
megkapják apjuk egykori dukátusát. Innentől kezdve az események forgatókönyve 
a már ismert mintát követi: néhány év nyugalom és együttműködés után viszály, 
majd belháború tört ki, mely megint csak a király vereségével végződött. Ilyen 
előzmények után némileg meglepő, hogy I. Géza uralkodása alatt a dukátusi bir- 
tokló László herceg nem támadt bátyja ellen. Meglehet, hogy a korábbi évek közö- 
sen átélt megpróbáltatásai kovácsoltak ki a fivérek között olyan jó viszonyt, hegy az 
még egyikük királlyá emelkedésének szakítópróbáját is kibírta, de meglehet az is, 
hogy Géza uralkodásának alig három éve egyszerűen csak kevés volt ahhoz, hogy a 
testvérek egymás ellen forduljanak. A következő generációban a királyság és a 
hercegség viszonya visszazökkent a , normális" kerékvágásba, egyedi vonást leg- 
feljebb az jelentett, hogy Kálmán és Álmos kezdettől fogva szembenállt egymással, 
sőt, viszályuk a dukátus 1106—1107 táján bekövetkező felszámolását is túlélte. 

Nehéz lenne pontosan megjelölni a dukátus kialakításának hátterében :neg- 
húzódó tényezőket. Van kutató, aki szerint a kiszemelt örökös részhatalomhoz 
juttatásának nomád hagyománya éledt volna újjá némileg megváltozott formában 
a dukátus intézményében, A sztyeppe nomádjai között ugyanis a trónörökös álta- 
lában a csatlakozott népek feletti uralmat nyerte el, így járva ki mintegy a kor- 
mányzás iskoláját. E vélemény a nomád gyakorlattól való eltérést abban látja, hogy 
a dukátus csetében nem etnikai, hanem területi szempontokat követett az eszto- 
zás. Mások vitatják ezen elképzelés helyességét arra hivatkozva, hogy valójában a 
dukátus a dinasztikus országfelosztás típusába tartozik, s ennek példái a korai 
középkor számos olyan európai népénél ismeretesek, amelyek semmiféle szivep- 
pei hagyománnyal nem rendelkeztek. Akármi is az igazság e tekintetben, :ény, 
hogy a dukátus ura tényleges politikai és katonai hatalom birtokába jutott. Talán 
éppen ez is volt a cél: jelentős, de az uralkodó erőfölényét azért — legalábbis elv- 
ben — nem veszélyeztető részt adni a potenciális riválisnak a hatalomból abban a 
reményben, hogy a dukátus kormányzása a herceg ambícióit kielégíti, energiáit 
leköti. Az események ismeretében megállapítható: az így kialakított hatalmi egyen- 
súly rendkívül labilisnak bizonyult, s hogy a herceg hatalmát mire használta fel, az 
kizárólag a királyhoz fűződő viszonyának kérdése volt. 

A dukátus az ország egyharmadát foglalta magában, de hogy melyik harma- 
dot, sz nem ismeretes. Az intézmény történetével kapcsolatos források és az azok- 
ban felmerülő helynevek alapján arra lehet azonban következtetni, hogy területe 
fennállása alatt lényegesen nem változott: két nagyobb tömbből állt, melyek köz- 
pontjai a felvidéki Nyitra és a tiszántúli Bihar voltak. A dukátus élén álló herceg 
uralkodói jogokat gyakorolt a maga országrészében. A területére eső királyi birto- 
kokkal és népekkel ő rendelkezett, Béláról és Gézáról pedig tudjuk, hogy saját 
pénzt is verettek. 

.A Kálmán által felszámolt dukátus a 12. század közepén, II. László rövid 
uralkodása alatt feléledt. Ekkor a király öccse, a későbbi IV. István birtokolta azt 
néhány hónapig. A hercegek területi hatalomhoz juttatásának gyakorlata mind- 
azonáltal a dukátus végleges felszámolása után sem szűnt meg, csupán formája 
változott meg. A szorosabb értelemben vett ország megosztása helyett a hercegek 
részint a meghódított szomszédos tartományokat kapták meg kormányzásra, 
részint az ország azon területeit — Szlavóniát és Erdélyt —, amelyek eleve elkülö- 
nülő igazgatással rendelkeztek. Így került Szent László unokaöccse, Álmos herceg 
még a 11. század végén a frissen hódoltatott Horvátország, II. Béla fia, László 
herceg pedig Bosznia élére. III. Béla óta egy ideig a királyok meg-megújuló erőfe- 
szítéseket tettek, hogy ifjabb fiaik számára megszerezzék Halicsot. Rövid ideig 
felülketett a fejedelemség trónjárá a későbbi II. András, majd az ő uralkodása alatt 
két fiatalabb fia, Kálmán és András. Ti. András idősebb fiának, Bélának viszont 
előbb Szlavóniát, utóbb Erdélyt adta át, s a Halicsból elűzött Kálmán herceg került 
a helyére Szlavóniába. II. András uralkodása alatt néhány évig (1227—29 és 1231- 
34 között) az Árpád-ház az idő szerint élő minden férfitagja uralkodott valahol: 
maga a király a Dráva és a Királyhágó közötti területen, Béla fia Erdélyben, Kálmán 
Szlarvóniában s végül András herceg Halicsban. Ugyanez a helyzet ismétlődött meg 
IV. Béla idejében 1260 táján. Ekkor a király idősebb fia, István állt Erdély kor- 
mányzatának élén, Szlavóniát a kisebbik fiú, Béla herceg igazgatta — de csak név- 
leg, hiszen kiskorú volt —, s új elemként egy oldalági rokon, IV. Béla veje — Anna 
leányínak férje —, az orosz Rasztiszlav herceg tartotta a kezén Macsót, Boszniát 
valamint Bulgária északnyugati részét. Maga IV. Béla ugyanazon területen uralko- 
dott, ahol egykor apja is, ám nem sokáig. 1262-ben arra kényszerült, hogy ország- 
részének keleti területeit átengedje István hercegnek egészen a Duna vonaláig. A 
megállapodásukat írásba foglaló pozsonyi béke értelmében István herceg felvette a 
, Magyarország ifjabb királya" (iunior rex Hungariae) címet. Ifjabb királyságá- 
nak önállósága a lehető legteljesebb módon valósult meg: területén gyakorolta a 
királyi jogokat, ide értve a pénzverést is, környezetében nem csak a hercegi ud- 
vartartás szokásos tisztségviselőit találjuk meg, de egyetlenként a területi hatalom- 

hoz jutó hercegek közül, saját nádort tartott, s bizonyos esetekben önálló külpoli- 
tikai lépésekre is vállalkozott. 

IV. Béla, ehhez nem sok kétség férhet, kényszernek engedett, amiko" idő- 
sebb fiának ekkora hatalmat adott. Hogy kettejük viszonyának megromlása ponto- 
san milyen okokra vezethető vissza, nem tudható. István először Erdély hercege- 
ként kapott területi hatalmat még 1257-ben, majd a rövid ideig magyar 
fennhatóság alatt álló Stájerország élére került. Ennek elvesztése után sérelmezte, 
hogy idősebb testvérként megint csak a távoli Erdéllyel! kell megelégednie, rr:iköz- 
ben öccse, Béla a gazdagabb Szlavóniát kapta meg. Egy oklevelében István arra is 
utal, hogy a híveiül szegődött előkelők bátorították az apja elleni erőszakos fellé- 
pésre, ez azonban az őszinteség ritka megnyilvánulásának tartható, többnyire 
inkább a szüleitől , érdemtelenül elszenvedett súlyos üldöztetések"-et panaszolta 
fel. Az is tudható, hogy nővére, az említett Anna, maga is szította a IV. Béla és 
István közötti ellentéteket, melyek végül fegyveres összecsapáshoz vezettek. 1264- 
ben IV. Béla seregei több irányból támadtak István országrészére, s gyors sikereket 
arattak. Fogságba esett István családja, hívci, akiknek pedig a korábbi években egy 
számadás tanúsága szerint értékes ajándékokkal kedveskedett, sorra faképnél 
hagyták, ő maga pedig megmaradt embereivel a barcasági Feketehalom várába 
volt kénytelen bezárkózni, Az ostromlott István ifjabb királyt egy váratlanul érkező 
felmentő sereg szabadította ki szorult helyzetéből. Ezt követően a hadiszerencse 
megfordult, István egymást követő több csatában győzött apja ellene küldött sereg- 
vezérei felett, s végül 1265 márciusában döntő győzelmet aratott a Pest megyei 
Isaszeg mellett. A belháborút a mai Margit-szigeten megkötött béke zárta le bizto- 
sítva István ifjabb királyságának változatlan fennállását. A jó viszony apa és fia 
között azonban már soha nem állt helyre. Halála előtt IV. Béla még azt is szüksé- 
gesnek tartotta, hogy családját és híveit egykori ellenségéből lett veje, II. Ottokár 
cseh király védelmébe ajánlja István ellenében. V. István trónralépésével az irjabb 
királyság intézménye elhalt, s a dinasztikus országfelosztás egyéb formái sem 
keltek életre. Az Árpád-kor hátralévő évtizedeiben az uralkodócsalád egyes tagjai 
helyett már a nagybirtokos előkelők követeltek részt maguknak az ország feletti 
uralomból. 

azt 


6/4. Hercegi sorsok 


A hercegek egy része öröklés révén vagy sikerrel megvívott trónharc győztese- 
ként utóbb királyként is uralkodott, mások ellenben halálukig megmaradtak 
hercegnek. Egyéni életútjuk képességeiktől, törekvéseiktől, s nem utolsó sorban 
persze, lehetőségeiktől függően rendkívül változatosan alakult. 

Néhányukról alig-alig tudunk valamit. A még gyermekkorban meghaltak 
esetében természetes, hogy nemigen jutott nekik szerep a dinasztia történetében. 
Mások viszont felnőttként is megmaradtak a háttérben, s nem vettek részt a köz- 
ügyekben. A.11. századi trónharcok idején érdekes módon az uralkodóház mind- 
két egymással vetélkedő ágához tartozott egy-egy ilyen visszahúzódó személyiség. I. 
András ifjabb fia, Dávid, úgy tűnik, távol tartotta magát a viszályok forgatagától. 
Jutalma a lehetőségekhez képest nyugodt élet lett. Életének eseménytelenségét 
minden jel szerint Salamon bátyja bukása és a Béla-fiak trónra kerülése sem 
zavarta meg. Megbecsült vendégként jelent meg unokafivére, Szent László király 
oklalán a somogyvári apátság alapításakor, s hercegként birtokolt javaiból maga is 
adományt tett az apja által létesített tihanyi apátságnak. Valamikor az 1090-es" 
években, még Szent László uralkodása alatt halhatott meg. A Béla-fiak legifjabbika, 
Lamgert herceg, Dávidhoz hasonlóan, keveset szerepel forrásainkban. A trónért 
folytatott harcok két fivére, Géza és László nevéhez fűződnek. Feltehető, hogy 
Lampert támogatta bátyjait, s azis felmerült, hogy — legalábbis Szent László ural- 
kodása alatt — a dukátus ura lett volna. Ha így volt, Lampert akkor is megmaradt a 
háttérben, s évszázadokkal később már csak a titeli társaskáptalan alapítójaként 
emlékeztek rá. 

Más hercegek viszont nagyon is tevékeny alakítói voltak saját koruk történe- 
tének: szerepük szerint többségük a , trónkövetelő" és a , hű testvér" típusa között 
helyezkedett el. TT 

A , trónkövetelő" életútjának bemutatására aligha választható jobb példa 
Álmos herceg sorsánál. A dinasztia ősének nevét viselő herceg I. Géza ifjabb fia- 
ként látta meg a napvilágot, valamikor 1070 táján. Apja halála után Szent László 
udvarában nevelkedett fivérével, Kálmánnal együtt. Harmónikus kapcsolat fűz- 
hett nagybátyjához, ellenkező esetben ugyanis aligha került volna sor arra, hogy 
Szent László Álmost állítsa királyi címmel a meghódított Horvátország élére. Az 
Adria partján Álmos belekóstolhatott a hatalom ízébe, s azt a jelek szerint elég 
édesnek találta ahhoz, hogy a továbbiakban ne akarjon lemondani róla. Eleinte 
úgy tűnt, hogy ez a veszély nem is fenyegeti, hiszen az 1090-es évek közepére 
fivérével együtt ketten maradtak, akik a fiúörökös nélküli Szent László utódaiként 
szóba jöhettek. Kálmánt azonban, mint arról már szó esett, papnak nevelték, s így 

Álmos joggal hihette azt, hogy ő az egyedüli jelölt. Annál nagyobb lehetett a csaló- 
dása, amikor nagybátyja halála után végül mégsem őt, hanem Kálmánt koronáz- 
ták királlyá. Az ehhez a fordulathoz vezető események nem világosak. A 14. száza- 
di krónikakompozíció három, egymásnak ellentmondó változatban beszéli el 
Kálmán hatalomra kerülésének történetét, s e szövegek jó néhány felmerülő kér- 
dést megválaszolatlanul hagynak. A legvalószínűbbnek az tűnik végül is, hogy 
Kálmán a trónért folytatott — talán fegyveres — küzdelem győzteseként koronáztat- 
hatta meg magát. Álmosnak csupán a dukátus jutott, bátyja még horvát királyi 
címétől is megfosztotta. 

Álmos nem rejtette véka alá, hogy messzemenően elégedetlen helyzetével, s 
még három év sem telt el, amikor 1098-ban-már fegyverrel vonult bátyja ellen. A 
két fivér, miként egykor I. András és Béla herceg, a Tisza melletti Várkonynál 
találkozott össze, ahol kibékültek egymással. A magyar krónikák szerint erre azért 
került sor, mert előkelő híveik egyszerűen nem voltak hajlandók az I. Géza és 
Szent László uralkodása után már végleg letűntnek hitt véres trónviszályok felele- 
venítésében részt venni, s megtagadták a harcot. Ha valóban így történt, az intő jel 
lehetett Álmos számára, aki ezt követően néhány évig valóban békén megült a 
dukátusban. 1105-ben azonban ismét fellázadt, s mivel nem érezte elég erősnek 
magát, IV. Henrik német-római császár segítségét kérte Passauban. A remélt tá- 
mogatás elmaradt — a történelem sajátos fintoraként a császár erejét történetesen 
saját fiának lázadása kötötte le —, s ezért Álmos a lengyel fejedelemhez, Ferdeszájú 
Boleszlóhoz fordult. Lengyel hadak élén betört az ország területére, ám ezúttal 
sem járt sikerrel: Kálmán ügyes diplomataként a maga oldalára állította Boleszlót, 
s a magára maradt Álmos számára nem kínálkozott más lehetőség, mint a meg- 
hódolás. Ekkortájt.foszthatta meg Kálmán Álmost, felszámolva a dukátus intéz- 
ményét, területi hatalmától. A herceg ennek ellenére további kísérleteket tett a 
trón megszerzésére. 1108-ban újra Passauba ment, s ez alkalommal nem hiába: 
IV. Henrik német seregével Pozsony ostromába fogott. Az ostromnak az vetett 
véget, hogy a császár békét kötött Kálmánnal, s Álmos kudarcát legfeljebb az eny- 
hítette, hogy a szerződés szavatolta személyes sértetlenségét. Ismét néhány év 
nyugalom következett, végül azonban Álmos nem kerülhette el sorsát: 1115 táján 
fiával és néhány előkelő hívével együtt Kálmán megvakíttatta. Meglehet, hogy egy 
újabb összeesküvés feletti harag késztette a türelmét vesztett Kálmánt.e lépésre, ce 
az sem lehetetlen, hogy a halálát közeledni érző király hideg fejjel döntött, így 
akarván saját fia, a későbbi II. István utódlását zökkenőmentessé tenni. Tény 
mindenesetre, hogy Kálmánt halála után, 1116-ban, István követte a trónon, s a 
vak Álmos hosszú éveken át a dömösi prépostságban húzta meg magát. Uralkodói 
álmairól azonban még ekkor sem mondott le, s amikor 1125 körül alkalmasnak 

találta az időt, kísérletet tett II. István uralmának megdöntésére. Mint annyiszor 
korábban, ez alkalommal is rajta vesztett, s híveivel a Bizánci Birodalomba mene- 
kült, ahol aztán 1127-ben meghalt. 

Álmos mindenekelőtt a trón megszerzéséért folytatott három évtizedes sza- 
kadatlan küzdelmével írta be nevét a dinasztia történetébe, ám nem feledhető, 
hogy személyiségében jól megfért egymással a hataloméhes trónkövetelő és a 
jámbor egyházalapító. Ismereteink szerint ő volt az első magyar, aki jeruzsálemi 
zarándoklaton vett részt, s ő alapította és látta el gazdag adományokkal a neki és 
családjának utóbb menedéket adó dömösi prépostságot csakúgy, mint a meszesi 
monostort, 

Politikai szereplését illetően leginkább TI. András középső fia, Kálmán te- 

hasonlóan indult: ahogy egykoron Szent László uralkodása alatt Álmos, úgy még 
apja életében Kálmán-is királyi címet mondhatott a magáénak; ő a szomszédos 
orosz fejedelemség, [alics. királyaként. uralkodott, igaz, csak néhány évig, s akkor 
is gyermekfejjel. Kálmánt királyként emlegették Halicsból való végleges elűzése 
után is, egészen haláláig. 1226-ban apja Szlavónia hercegévé tette, s mivel az 
akkor Andrással már élesen szembenálló Béla bátyja helyére lépett a tartomány 
élén, minden feltétel adott volt ahhoz, hogy a két herceg viszonya megromoljon. 
Talán maga II. András is erre számított, s politikájának Bélával szembeni támoga- 
tóját remélte meglelni Kálmán személyében. Ia így volt, csalódnia kellett, mert 
nem csak viszály nem tört ki a két herceg között, de Kálmán egyenesen bátyja 
őszinte és odaadó támogatójának bizonyult. Kálmán Béla mellé állt a kor legtöbb 
vihart kavaró politikai kérdésében, a korábbi években eladományozott királyi 
birtokok Béla által szorgalmazott visszavételének ügyében, egyebekben pedig a 
hercegségével szomszédos balkáni területek kötötték le figyelmét. II. András halá- 
lakor fel sem merült Kálmánban, hogy megkérdőjelezze bátyja utódlását, s jellem- 
ző, hogy H. András azon hívei, akik okkal. tartottak attól, hogy Béla trónra lépte 
után szűk lesz nekik Magyarország, meg sem próbálták kijátszani Béla ellenében, 
hanem ehelyett — állítólag — II. Frigyes német-római császárnak ajánlották fel a 
magyar koronát. Terveikből azonban semmi sem lett, s Béla-akadálytalanul foglal- 
hatta el a trónt, meghagyva Kálmánt Szlavónia élén. Kettejük viszonyát szimboli- 
zálja, hogy Béla koronázásakor a királyi kardot Kálmán vitte, aki nem csak ekkor, 
de Béla uralkodásának hétköznapjain is kész volt alárendelni magát bátyja akara- 
tának. Kálmán ott volt Béla mellett a tatár támadás idején is. Egyike volt azon 
keveseknek, akik a Sajó melletti Muhinál keményen ellenálltak a mindent elsöprő 
tatár rohamnak. Hívei súlyos sebekkel borítottan menekítették ki a mészárlásból, 
s néhány héttel később Kálmán bele halt sérüléseibe. 

Az Árpád-házi hercegek sorából jónéhány hasonlóan érdekes életút lenne 
felidézhető több-kevesebb részletességgel. Keveset tudunk Leventéről, Vazul leg- 
idősebb fiáról, aki a magyar krónikák szerint önként engedte át a koronát öccsé- 
nek, Andrásnak, s nem sokkal később, talán utolsóként a dinasztia tagjai közül, 
pogánynak megmaradva halt meg. Valamivel jobban ismerjük Géza herceget, III. 
Béla öccsét, aki kétszer is megpróbálkozott bátyja ellenében a trón megszerzésé- 
vel, de kudarcot vallott, s előbb börtönben őrizték, majd száműzték Bizáncba. 
Géza He ott is halt meg, S fiai még II. Andrással szemben is fenntartották trón- 


tán. táját szerzödés téndelkezés folytán, TÁlntegy . a béke Tigeatén Kons- 
tantinápolyba került Mánuél császár udvarába. Itt gondos neveltetésben részesült, 
s megkedveltetvén magát a császárral, csakhamar Mánuél lányának jegyese és a 
bizánci trón hivatalos örököse lett.- Mint ilyen épp úgy részt vett a görög egyház 
konstantinápolyi zsinatán, mint Mánuél magyarországi hadjáratain. Alexiosz 
deszpotész — így nevezték Bizáncban a , barbár" herceget — helyzetét az ingatta 
meg, hogy második felesége végre fiút szült Mánuélnak. Béla-álexioszt elválasztot- 
ták jegyesétől, s be kellett érnie az alacsonyabb rangot jelentő kaiszar címmel. 
Mánuél — aki anyja, Piroska-Eiréné révén maga is rokonságban állt az Árpádokkal, 
Szent László unokájának mondhatta magát — továbbra is jóindulattal viseltetett a 
herceg iránt: illően kiházasította, s amikor követség érkezett érte, hogy visszahív- 
ják a II. István halálával megüresedett magyar trónra, Mánuél támogatta a tervet. 

Említést érdemel végül, hogy számontart történetírásunk két olyan Árpád- 
házi herceget, akik származása bizonytalan. Egyikük, Borisz, Kálmán király máso- 
dik házasságából született fiának tartotta magát. Csakhogy, mint arról az előző 
fejezetben már szó volt, anyját házasságtörésen kapta Kálmán, s hazaküldte apjá- 
hoz, Vlagyimir kijevi fejedelemhez. Borisz már Kijevben született, s a származása 
körüli homály épp oly sűrű ma is, mint egykoron. Borisz mindenesetre állítólagos 
nagybátyjához, Álmos herceghez hasonló konok szívóssággal igyekezett felülni az 
Árpádok trónjára. Sorozatos próbálkozásai, miként Álmoséi is, rendre kudarcot 
vallottak, s végül Mánuél bizánci császár — nem túl lelkesen támogatott — pártfo- 
goltjaként a besenyők ellen harcolva esett el. Fiai már bizánci előkelőkként élték le 
életüket anélkül, hogy felléptek volna a magyar trón megszerzése érdekében. 

A másik kétes származású herceg.II, András fia, az előző. fejezetben már 
említett Útószülött István volt. Morosini Tomasinától született fia III. András néven 
lett az utolsó Árpád-házi király. 

7. A fóbap 


A döntést, amellyel Géza fejedelem megnyitotta országát a kereszténység 
tanait hirdető nyugati térítők előtt, politikai megfontolások indokolták, ehhez nem 
sok kétség férhet. 955, a sokkoló hatású augsburgi vereség után a magyarok ugyan 
nem zaklatták többé támadásaikkal a Nyugatot, ez azonban korántsem jelentette 
azt, hogy a korábbi ellenségeskedésekből fakadó feszültségek feloldódtak volna. A 
Német-római Birodalom és a magyarok viszonyát a korábbi évtizedek fegyvercsör- 
géstől zajos mozgalmassága után csendes eseménytelenség jellemezte az idő tájt, 
amit talán értékelhetünk úgy, hogy voltaképpen egyik fél sem döntött még afelől, 
mit is tegyen az új helyzetben. A kérdés, hogy ez a csönd ama bizonyos , vihar 
előtti" fajtából való-e avagy a konszolidált kapcsolatok kialakulásának első jele, a 
970-es évek elejére még nem dőlt el. Az cseményekct végül az mozdította ki a 
holtpontról, hogy 972-ben a nyugati császárságot újjáélesztő Nagy Ottó fia és társ- 
uralkodója, II. Ottó feleségül vette Theophanu bizánci hercegnőt. A frigy arról 
tanúskodik, hogy az önmagára univerzális hatalomként tekintő Bizánc kész volt 
immár a realitásokat tudomásul véve egyenrangú partnerként elismerni a Nyugat 
császárságát, sőt, egy lépéssel még ennél is tovább ment, hiszen a házasság a 
középkori gyakorlatnak megfelelően egyúttal szövetséget is létesített a két biroda- 
lom között. Nagyhatalmak szövetsége ritkán jelent jót a közöttük fekvő országok- 
nak, s a politika ezen örök igazsága, úgy tűnik, Géza fejedelem előtt is ismert volt. 
Lépnie kellett tehát, mégpedig sürgősen. 


7/1. Első találkozások a kereszténységgel 


A fenyegető válság elhárításának eszközét Géza a Német-római Birodalom- 
mal való kiegyezésben találta meg. Beleegyezett abba, hogy a magyarok térítőpüs- 
pökévé szentelt Sankt Gallen-i szerzetes, Brúnó szabadon tevékenykedhessen az 
uralma alatt álló területeken, s ez a lépés elegendőnek bizonyult ahhoz, hogy a 
következő évben, 973-ban útnak indított követségét az öreg császár kedvező fo- 
gadtatásban részesítse. A kereszténység felvétele: ez volt az ár, amelyet Gézának 
meg kellett fizetnie a békéért, országa biztonságáért. Brúnó hamarosan megke- 
resztelte magát Gézát valamint ötszáz előkelő hívét. Arról, hogy a nép is kövesse 
vezetői példáját, Géza gondoskodott. Szent István hosszabb szövegezésű, ún. na- 

gyobb legendája úgy számol be ezekről az évekről, hogy Géza , hatalmaskodva bánt 
az övéivel, de irgalmásán s bőkezűen az idegenekkel, kiváltképpen a kereszté- 
nyekkel; ámbár belesüppedt a pogány életmódba, mégis ... figyelmesen kezdett 
tárgyalni a körös-körül fekvő valamennyi szomszédos tartománnyal a békéről . . . 
Ezenfelül elrendelte, hogy a többi keresztényt, aki királyságába be akar lépni, a 
vendégbarátság és a biztonság kegyében részeltessék, felhatalmazta a papokat és a 
szerzeteseket, hogy elébe járuljanak, szíves örömest hallgatta meg őket, kedvét 
lelvén abban, hogy az igaz hitnek keble kertjébe vetett magja kicsírázik". 

Ha Géza , kedvét is lelte" a kereszténység terjedésében, alattvalói már sokkal 
kevésbé lehettek lelkesek. A legenda sem titkolja, hogy Gézának , igen sok gondot 
okozott ... a lázadók megzabolázása, a szentségtörő szokások lerontása". Géza 
eltökéltsége a kereszténység mellett annál is inkább figyelemre méltó, mert az új 
hit elfogadása fejedelemsége eszmei alapjait is érintette. Álmos kende ükunckája- 
ként hatalma nem nélkülözte a pogány szakralitás elemeit, ezek azonban a ke- 
resztény hittel csak részben voltak összeegyeztethetők. A problémát maga Géza is 
érzékelte, ez onnan sejthető, hogy megérése után sem hagyott fel a pogány istenek 
tiszteletével; nyilván így akarta biztosítani a keresztény és a pogány istenek egy- 
idejű támogatását. Bármily kevéssé is nyugodott az őszinte megtérésből fakadó 
meggyőződésen Géza kereszténysége, arra gondja volt, hogy örökösének szánt fia, 
Vajk már az új hit szellemében növekedjék fel. 

Amikor Géza utat nyitott a nyugati térítőknek, a kereszténység nem volt 
teljesen ismeretlen a magyarság előtt. A kelet-európai sztyeppén alkalom nyílt már 
felületes ismeretséget kötni a főbb egyistenhívő (monoteista) vallásokkal. A kazár 
kagán a judaizmus követője volt, s meglehet, hogy kazárok ellen lázadó s a magyar 
törzsekhez csatlakozó kabarok között is akadtak a zsidó vallásnak hívei. Mohame- 
dán kereskedők és utazók az iszlámot tehették ismertté, s az is szerfelett valószí- 
nű, hogy mohamedán töredékek szintén jelen voltak a magyar törzsszövetségben. 
A kereszténységgel, pontosabban annak görög rítusú keleti ágával való első találko- 
zások is még a honfoglalás előtt megtörténtek. A szlávok apostolaiként tisztelt 
testvérpár mindkét tagjáról, Cirillról és Metódról egyaránt feljegyezték, hogy ma- 
gyarokkal találkoztak, akik illő tiszteletet tanúsítottak irántuk. 

A honfoglalást követően megélénkültek a kereszténységgel való kapcsolatok. 
A Kárpát-medence helyi lakossága — legalább részben — keresztény lehetett, s a 
Dunántúl területén apró keresztény szigetek fennmaradhattak a 10. század folya- 
mán. Ez annál is inkább feltehető, mert a honfoglalást követően a kalandozó 
hadjáratok során nyugatról vagy délről behurcolt foglyok ezreivel jelentősen növe- 
kedett a keresztény lakosság száma. Az alávetett népesség vallásaként azonban a 
kereszténység nyilván nem gyakorolt különösen vonzerőt a pogány magyarokra. 

A változás e téren a kalandozó hadjáratok kifulladásának első jeleivel 
egyidőben következett be. 948-ban két magyar előkelő, a számos kalandozó hadjá- 
rat vezetőjeként ismert Bulcsú és a honfoglaló Árpád egyik dédunokája, Tormás 
(Termacsu) Konstantinápolyban járt, ahol mindketten felvették a kereszténységet. 
Lépésük inkább diplomáciai gesztus lehetett, különösebb következmények nélkül. 
Kevéssel ezután az erdélyi törzsfő is követte kettejük példáját. Nevét nem ismerjük, 
forrásaink a családjában öröklődő gyula méltóságot használják személyneve he- 
lyett. A , Gyula" megtérése már konkrét eredményeket is hozott, mivel Konstanti- 
nápolyból magával vitte a Turkia (azaz Magyarország) püspökévé szentelt 
Hierothcos szerzetest. Ezzel a Gyula uralma alatt álló területeken alighanem 
megindult a görög rítust követő egyházszervezet kiépülése. Igen valószínűnek 
tűnik, hogy amikor Géza maga is a kereszténység felvétele mellett döntött, akkor 
végül is azért választotta a Nyugat, azaz a latin kereszténység felé történő nyitást, 
mert a Kelet, tehát Bizánc irányában a Gyula már megelőzte. Géza viszont első 
akart lenni, nem második, s ezért Bizánc és Róma közül csak az utóbbit választ- 
hatta. 


7/2. A magyar egyház kiépítése 


A későbbi magyar hagyomány a magyarság keresztény hitre térítésében és a 
hazai egyház kiépítésében egyetlen személy, Szent István munkáját látta. Az 1083- 
ban szentté avatott István alakja ily módon tagadhatatlanul háttérbe szorította 
ugyan apja, Géza fejedelem kezdeményező szerepét, mégsem mondható, hogy 
igaztalan lenne a magyar kereszténység megalapításának és főképpen az egyház 
megszervezésének István alakjához kapcsolása. Géza idejében a keleti és a nyugati 
kereszténység határa a Kárpát-medencén belül, valahol Erdély és a Dunántúl 
között húzódott, István tevékenységének eredményeként ez a választóvonal az 
ország keleti és déli határára szorult vissza. Géza idejében még csak egyetlen latin 
püspükség működött a Dunántúlon, István halálakor pedig — legalábbis a hagyo- 
mány szerint — már tíz magyar egyházmegye létezett. Géza idejében még reális volt 
annak. a lehetősége, hogy a születőfélben lévő magyar egyház valamelyik német 
egyháztartomány alárendeltségébe fog tartozni — a passaui püspök és a salzburgi 
érsek között valóban ki is bontakozott egy heves vita arról, melyiküket illeti meg a 
fennhatóság a magyar egyház felett —, István uralkodása idején a kérdés eldőlt: 
önálló magyar egyház kelt életre. 

A hagyomány tíz püspökség, ill. érsekség alapítását tulajdonítja Szent Ist- 
vánnak. Az István koronázásával kapcsolatos, egymásnak egyébiránt ellentmondó 

források egyetlen tekintetben egyeznek meg egymással, nevezetesen abban, hogy 
az első püspökségek felállítására még a koronázás előtt sor került. A 13. század 
végén úgy tudták, hogy a veszprémi volt az első a püspökségek sorában, s vannak 
kutatók, akik ennek létesítését Géza fejedelem uralkodásának éveire teszix. Ez 
végül is nem elképzelhetetlen, feltéve hogy feltételezzük, a Géza országában tevé- 
kenykedő püspök Veszprémet tekintette székhelyének. Bizonyosan korai alupítá- 
súnak tekinthető a győri püspökség és az esztergomi, mely utóbbit a koronázáshoz 
kapcsolódóan emelhette István érseki rangra s tehette meg főpapját a magyar 
egyházszervezet fejévé, prímásává. 1009-ben került sor a pécsi püspökség felallítá- 
sára, s ebben az időpontban már bizonyosan létezett az egri és az erdélyi püspök- 
ség, de meglehet, hogy a kalocsai is. Ez utóbbi egyébként még a 11. század folya- 
mán, talán nem sokkal alapítása után, érseki rangra emelkedett. A pécsi mellett a 
csanádi püspökség alapítása köthető még biztosan ismert konkrét dátumhoz: első 
püspökét, a később vértanúhalált szenvedett Gellértet 1030-ban szentelték fel. Az 
eredetileg Biharon alapított s új székhelyére Szent László idején átköltözött váradi 
valamint a váci püspökség alapításával kapcsolatosan forrásaink cserben hagynak. 
Szent István-kori megszervezésük mellett csak a hagyomány ereje tanúskodik, s 
mindkettő esetében felmerült, hogy az államalapító halála után jöttek volna csak 
létre. Annyi bizonyos, hogy a bihari püspökség I. András uralkodásának idején, a 
váci pedig az 1070-es években már létezett. Egyházmegyéjük kiterjedése ugyanak- 
kor arról árulkodik, hogy semmiképpen sem tartozhatnak a legkorábbi püspöksé- 
gek közé. Mindent egybe vetve általában az 1030-as évekre, de még Szent István 
halála (1038) előttre szokás tenni e két püspökség alapítását. 

A magyar egyház szervezete a 11—12. század fordulójának évtizedeiben to- 
vábbi két egyházmegyével bővült. Az 1080-as évek végén Szent László Zágrábban 
alapított püspökséget, 1113 körül pedig Kálmán király hozott létre egyet Nyitrán. 
Ezt követően a 13. században létesült még a szerémi és a boszniai püspökség, míg 
más püspökség alapítási tervek, így III. András törekvése egy szepesi püspökség 
létrehozására, nem váltak valóra. 

A püspökségek felállítása az egész országra kiterjedő királyi hatalom intéz- 
ményeinek kiépítésével párhuzamosan haladt előre. Az erdélyi minden bizonnyal 
azt követően létesült, hogy Szent István legyőzte anyai nagybátyját, az erdélyi 
Gyulát — a Bizáncban megkeresztelkedett, már említett idősebb Gyula fiát —, mi- 
ként a csanádi püspökséget is Ajtony leverése után, az egykor általa uralt területen 
szervezte meg István. A világi és az egyházi igazgatás közötti kapcsolatokra utal az a 
körülmény is, hogy a püspökségek határai általában — de korántsem kivételt nem 
ismerő szabályossággal — a megyehatárokhoz igazodtak. 1009-ben a veszprémi 
püspökség területét történetesen úgy határozta meg István, hogy az egyházmegye 

Veszprém, Fejér, Visegrád (nagyjából a későbbi Pest és Pilis) valamint Kolon (Zala 

és alighanem Somogy) megyékre terjedjen ki. Ez az elrendezés szolgálhatott az 

alapjául annak a gyakorlatnak, hogy a 11. század végére kialakuló, az egyházme- 

gyéket kisebb egyházigazgatási kerületekre osztó főesperességek területe többnyi- 
. re egy-egy megyének, ill. ispánságnak felelt meg. 

Az egyházszervezet alsó szintjét képviselő plébániahálózat kiépítése szintén 
Szent István uralkodásának idején indult meg. A korai templomok nagy része 
minden bizonnyal az ispáni várak mellett és az uralkodói birtokközpontokban 
létesültek, s hálózatuk sűrítésének igénye csendül ki Szent István azon törvényé- 
ből, mely előírta, hogy minden tíz falu közösen építsen templomot. Az első temp- 
lomok közül bizonyára sok esett a 11. század közepének pogánylázadásai áldoza- 
tául, mindenesetre a századvégi törvények többször intézkedtek a rombadőlt 
templomok helyreállításáról. 

Az egyházmegye igazgatásának feladatában a püspök elsősorban székesegy- 
háza papjaira támaszkodhatott. Ezen papok testületéből fejlődött ki a 11. század 
utolsó harmadára a székeskáptalan intézménye. Ennek tagjai, a kanonokok, 
megtb:atározott egyházi szabályok szerint éltek, eredetileg vagyonközösségben a 
püspökkel. A püspöki székhelyektől függetlenül is létesülhettek hasonló papi tes- 
tületek, ezeket társaskáptalanoknak nevezték. A káptalanok mindkét fajtájának 
élén orépostnak nevezett elöljáró állott, ezért ezeket az intézményeket prépostsá- 
goknak is mondják. A székeskáptalanok mellett a középkori Magyarországon közel 
harminc társaskáptalan jött létre, ezek közül az első az volt, amelyet Szent István a 
saját magánkápolnájaként alapított Székesfehérvárott. A káptalanok idővel fontos 
kulturális központokká váltak. Többségük hiteleshelyként jelentős szerepet vállalt 
a magyarországi írásbeliség intézményrendszerében, s a székeskáptalanok a papi 
utánpótlást biztosító iskolák fenntartói is voltak egyúttal. Mivel az Árpád-kori Ma- 
gyarországon egyetem nem létesült, a káptalani iskolák jelentették az oktatás 
legfelső szintjét. A 13. század második felére különösen nagy hírnévre tett szert a 
veszprémi káptalan iskolája. Itt a , hármas út"-ra (trívium: nyelvtan, szónoklat- 
tan, , ogika) és a , négyes út"-ra (guadrivium: számtan, mértan, csillagászat, 

zene) felosztott , hét szabad művészet" (septem artes liberales) mellett jogi okta- 

tás is folyt. A tanítást mind mennyiségi, mind minőségi tekintetben jelentős 
könyvtár segítette Veszprémben, melynek kötetei a sekrestye egyik szobáját telje- 
sen megtöltötték egy kortársi beszámoló szerint. A veszprémi iskolát egyenesen 
Párizs egyeteméhez hasonlították a kortársak, ami alighanem erős túlzás. Az is- 
kola fejlődése mindenesetre 1276-ban megtört, amikor az akkor tájt elszaporodó 
belháborúk egyikének alkalmával a várost s vele együtt a káptalani iskolát feldúl- 
ták. 

Az egyházi intézmények és személyek eltartásához elengedhetetlenül szüksé- 
ges anyagi javakat a kezdetektől alapvetően fogva két forrás biztosította. Szent 
István az általa alapított egyházaknak földbirtokokat és szolgálónépeket adomá- 
nyozott, s a későbbiekben mind az Árpádok, mind alattvalóik gyakorta tettek to- 
vábbi adományokat. A kiemelkedő jelentőségénél fogya különösen gazdagon ellá- 
tott székesfehérvári prépostság Szent Istvántól számos birtokot nyert el, s ez a 
birtokállomány az Árpád-kor végére hét megyében fekvő 87 birtokra és birtokrész- 
re növekedett. Az adományok révén kiformálódó egyházi nagybirtok — a királyi és 
a világi magánbirtok mellett — a középkori magyar birtokstruktúra egyik önálló 
típusa lett. Bármily jelentős volt egy-egy tekintélyesebb egyházi intézmény földva- 
gyona, az egyházi birtokok együttesen is csak az ország birtokállományának mint- 
egy 1576-ára becsülhetők a középkor végén, ami — összehasonlítva a nyugat- 
európai viszonyokkal — kifejezetten alacsony értéknek tekinthető. Az egyház gaz- 
dagságának igazi forrása nem is föld volt, hanem a tizedjövedelem. Ennek megfi- 
zetését szintén még Szent István rendelte el egyik törvényében. További bevételeket 
jelentett egyes egyházak számára a királyi kézen lévő sóforgalmazás hasznából 
való részesedés. A kibányászott só egy részét ezek az egyházak kapták meg és saját 
szolganépeikkel szállíttatták el, persze vámmentesen, a bányákból. A királyi 
sótisztek aztán vagy visszavásárolták a sót az egyházaktól, vagy maguk az egyházak 
értékesítették azt, lefölözve ez utóbbi esetben a teljes hasznot. Összesen 37 egyházi 
intézményről igazolható, hogy különböző mértékben érdekeltek voltak a busás 
hasznot hozó sóüzletben. Jellemző a dolog fontosságára, hogy amikor 1233-ban a 
magyar egyház egy pápai legátus hathatós közreműködésével arra kényszerítette 
II. Andrást, hogy vonja vissza az egyház számára sérelmes intézkedéseit, az ural- 
kodó kényszerű meghátrálását írásba foglaló ún. beregi egyezmény egy tekintélyes 
része éppen az egyházak sójárandóságával foglalkozik, tételesen felsorolva, hogy az 
egyes intézményeknek milyen mennyiségben kell kiutalni az értékes ásványt. 

Az egyházi jövedelmekről teljes körű áttekintéssel nem rendelkezünk az 
Árpád-korból, részint mert hiányosak ismereteink az egyes egyházak birtokállo- 
mányát illetően — egyébként, ha pontos adatok állnának rendelkezésünkre, akkor 
is szerfelett nehéz lenne felmérni a birtokok jövedelmezőségét —, részint pedig 
azért, mert tizedjegyzék — jóllehet feltételezhető, hogy ilyenek általában készültek 
— alig maradt ránk. A püspökségek tekintetében némi felvilágosítással a 12. század 
végén készült s már említett királyi jövedelemösszeírás szolgál, mely felsorolja az 
egyes püspökségek jövedelmét. E szerint a leggazdagabb az ország északkeleti 
területeire kiterjedő egri püspökség lehetett a maga 3000 márkájával, míg a leg- 
szegényebb nyitrai ennek éppen tizedrészével rendelkezett. Az átlagos értéknek az 
1500 márka körüli jövedelem mutatkozik, ennyivel rendelkezett a pécsi és a zág- 

rábi püspökség. A nagy különbségek, mint az az eddigiek alapján sejthető, abból 
fakadtak, hogy egyrészt az egyes püspökségek birtokai is különböző nagyságúak 
voltak, másrészt pedig maguknak az egyházmegyéknek a területe és betelepítettsé- 
gük sem volt arányos, ami viszont alapvetően befolyásolta a várható tizedjövedel- 
met. Az összeírás az esztergomi érsekséggel kapcsolatban csak a királyi pénzverés 
hasznából élvezett tizedet (pisetum) említi, de ennek értéke is éppen négyszerese 
az átlagos püspöki jövedelemnek (6000 márka). A 11—12. század folyamán egyéb- 
ként az érsekséget nem csak ebből, hanem az összes királyi jövedelemből megil- 
lette a tized, s aligha lehet kétséges, hogy a magyar egyház feje volt egyúttal a leg- 
gazdagabb főpap is. 


7/3. A király, a pápa és a magyar egyház 


A magyar egyház megszervezésében Szent István saját belátása szerint járt el: 
ő választotta ki az egyes püspöki székhelyeket, ő döntött az egyházmegyék kiterje- 
déséről s végül ő jelölte ki a főpapok személyét is. Korának felfogása szerint mind- 
ezen jogok királyi méltóságánál fogva illették meg, hiszen mint egy korábbi feje- 
zetben láthattuk, a korai középkor államelmélete az uralkodó helyét, főpapihoz 
hasonló jogosítványaival egyetemben az egyházon belül jelölte ki. Ennek megfele- 
lően mind Szent István és közvetlen utódai, mind a korszak más uralkodói gyako- 
rolták azt a jogukat, hogy a megüresedett egyházi méltóságok betöltéséről, az 
invesztitúráról maguk gondoskodjanak. Ez a gyakorlat magától értetődően járt 
azzal a következménnyel, hogy a korai középkorban az egyházon belül jelentős 
befolyásra tettek szert világi személyek. A 10. században meginduló egyházi re- 
formmozgalmak nyomán, de azoktól sokban eltérő jelleggel bontakozott ki a 11. 
század második felére az a szellemi irányzat, melyet legharcosabb képviselőjéről, 
VII. Gergely pápáról (1073—1085) a gregorianizmus néven ismernek. Ennek 
hívei az , egyház szabadságá"-nak jelszavát hangoztatva dolgozták ki a maguk új 
egyházfogalmát. Míg korábban ,egyház" alatt a hívek összességét értették, a 
gregorianizmus a keresztény társadalmat egyháziakra — némileg leegyszerűsítve: 
papokra és szerzetesekre — és laikusoknak mondott világiakra osztotta. Ebben a 
ma is élő egyházfogalomban a világi hívőknek, s főként az uralkodóknak nem 
jutott hely, s az , egyház szabadsága" is leginkább a világi befolyás kiküszöbölésével 
volt azonos. A keresztény közösség vezetésének feladata a gregorianizmus gondo- 
latvilágában az egyháziakat illeti meg: a világiak, uralkodóikkal egyetemben az 
egyház, ill. annak feje, a pápa lelki, sőt, mi több, evilági hatalma alá vannak vetve. 

Mindebből persze, értelemszerűen következett az is, hogy a gregorianizmus felfo- 
gása szerint az invesztitúra korábban általános gyakorlata az , egyház szabadságá"- 
nak sérelmére elkövetett súlyos visszaélésnek minősült. Helyette az ún. kánoni 
választást tekintették egyedül jogszerűnek, amikor is a megüresedett egyházi 
tisztségek betöltéséről az érintett egyháziak döntöttek, püspökség esetében tehát a 
székeskáptalan kanonokjait illette meg a főpap megválasztásának joga. 

A gregorianizmus tanai s főként az univerzális hatalornra bejelentett pápai 
igény oly mértékben sértették az uralkodók érdekeit, hogy a leginkább érintett 
német-római császár fegyveres konfliktusba is keveredett a pápasággal. A császár- 
ság és a pápaság között kibontakozó, közkeletűen invesztitúraharcnak nevezett 
küzdelem állásfoglalásra késztette a keresztény Nyugat minden országát, így a 
Magyar Királyságot is. Magyarországot akkoriban Salamon király és az őt trónjáról 
letaszító I. Géza viszálya osztotta meg. A mogyoródi csatában 1074-ben aratott 
győzelme után Géza uralkodott ugyan, ám a IV. Henrik császárnak hűbéresül 
felajánlkozó Salamon számított a törvényes királynak. Pozíciójuk megszilárdításá- 
hoz mindkettejüknek jól jött volna a pápa támogatása. Csakhogy VII. Gergely meg- 
fizethetetlenül magas árat szabott: a pápai hűbér vállalásához kötötte egyik vagy 
másik fél törvényes uralkodóként való elismerését. Salamonhoz intézett egyik 
levelében félreérthetetlenül megfogalmazta igényeit: , országod véneitől tudhatnád, 
hogy Magyarország, melyet hajdan István király minden joggal és hatalommal 
Szent Péternek ajánlott fel és adott át, a római szentegyházé". Sem Salamon, sem 
Géza nem volt hajlandó teljesíteni a VII. Gergely által szabott feltételt, ám a gya- 
korlati elutasítás mellett a pápa által támasztott hűbéri igények elvi síkon is méltó 
választ kívántak. Az államalapító és egyházszervező István életéről számot adó, 
Szent László korában készült ún. nagyobb legenda ezért több ízben is utal arra, 
hogy Szent István — nem Szent Péternek, azaz Rómának, mint azt VII. Gergely 
tudni vélte, hanem — közvetlenül Máriának ajánlotta fel , örökségképpen" orszá- 
gát. A legenda szerzője ezzel mintegy történetileg igazolta a Magyar Királyság füg- 
getlenségét a pápai hatalomtól. Ugyanezt a fonalat gombolyította tovább Hartvik 
püspök is, aki Kálmán király utasítására, a nagyobb legenda szövegére támaszkod- 
va készítette el Szent István életírásának egy újabb változatát. Hartvik, miként az 
munkájának elemzéséből egyértelműen kiderül, főként arra törekedett, hogy a 
magyar királyokat megillető egyházkormányzati jogok védelmében sorakoztasson 
fel történeti érveket. E célt szolgálta a pápai koronaküldés általa megkonstruált 
jelenete, amelyben a fő hangsúly nem is magára a korona eredetére esik, hanem 
arra, hogy Iartvik szerint II. Szilveszter pápa elismerte a magyarokat keresztény 
hitre térítő István apostolságát és felhatalmazást adott neki a magyar egyház 
, mindkét [ti. isteni és evilági] jogon" való szervezésére. 


A főpap O 95 


. A pápaság főhatalmi igényének elvi elutasítása nem jelentette azt, hogy a 
gregorianizmus teljesen hatástalan maradt volna Magyarországon. Éppen ellenke- 
zőleg, 1106-ban végül Kálmán király lemondott a magyar királyok által addig 
gyakorolt invesztitúrajogról. E lépése vélhetően politikai kompromisszum ered- 
ménye volt: cserébe a pápa tudomásul vette a pápai hűbéres királyság, Horvátor- 
szág bekebelezését. Hogy a lemondó nyilatkozat aktuálpolitikai megfontolásoknak 
köszönhette létét, az annál biztosabban állítható, mert nincs tudomásunk arról, 
hogy gyakorlati hátrányokkal járt volna. Az 1113 táján létesített nyitrai püspökség 
alapításának körülményeiben semmi sem utal arra, hogy megszervezésében a 
pápaság bármiféle szerephez jutott volna, jóllehet ez 1106 után elvárható lenne. A 
magyar királyok befolyása a főpapi méltóságok betöltése terén a gyakorlatban 
megmaradt tehát, ami már csak azért is bizonyosra vehető, mert utóbb II. Géza is 
lemondott arról, hogy püspököket letegyen tisztségükből vagy áthelyezzen. A kér- 
dést ez sem juttatta végső nyugvópontra, hiszen néhány évvel később, 1169-ben II. 
Géza fia és utóda, III. István is hasonló nyilatkozatot tett, megtoldva még azzal is, 
hogy a jövőben tartózkodni fog az egyházi jövedelmek világi célokra történő igény- 
bevételétől. 

. A főpapi székek betöltésének ügyét végül a 13. század folyamán sajátos 
kompromisszum zárta le. Elvileg a kánoni választás elve volt érvényben, az ural- 
kodót azonban a királyi alapítású. egyházak kegyuraként megillette a jelöltajánlási 
jog. A gyakorlatban ez többnyire azt jelentette, hogy a király jelöltje nyerte el a 
tisztséget. Az is a királyi hatalom befolyásának engedett teret, hogy a megválasztott 
személlyel kapcsolatban előbb a király nyilvánította ki beleegyezését, s csak ezt 
követően terjesztették fel a pápához az illető ügyét megerősítésre. Ez a rendszer 
általában jól működött, mert egyszerre tett eleget a kánoni választás egyházjogi 
előírásának és biztosította az uralkodó akaratának gyakorlati érvényesülését. 


7/4. Főpapok az Árpád-kor államában 


A magyar királyok szívós ragaszkodását ahhoz, hogy megőrizzék befolyásukat 
a főpapi tisztségek betöltése terén, nem egyszerűen hagyományos jogaik védelme 
vagy presztizsszempontok indokolták, ennél jóval többről volt szó. Az Árpádok 
főpapjaik szolgálataira ugyanis az egyháziak mellett kifejezetten államkormányza- 
tinak számító ügyekben is igényt tartottak. Távolról sem volt mindegy tehát, hogy 
kik állnak egy-egy püspökség vagy jelesebb prépostság élén. A püspököket méltó- 
ságuknál fogva hely illette meg az ország kormányzásában kulcsszerepet betöltő 
királyi tanácsban, s ily módon a főpapok politikai szerepvállalása magától értető- 


se 

dött. A politikai döntések meghozatala mellett azok végrehajtásában is jutott fel- 
adat a főpapoknak: többnyire közülük kerültek ki az Árpádok diplomatái, s a IV. 
Béla uralkodása alatt megtartott országos birtokvizsgálatok királyi bizottságaiban is 
rendre ott találjuk a püspököket vagy prépostokat. 

A , politikus főpap" típusának egyik legkorábbi képviselője volt Csanád első 
püspöke, Szent Gellért. Előkelő velencei családból származott, s eredetileg srerze- 
tes, majd remete volt, végül szentföldi zarándokútja során vetődött el Magyaror- 
szágra. Itt Szent István bizalmas munkatársa lett, s mint ilyen kapott megbízást a 
csanádi egyházmegye megszervezésére. Lelkipásztori munkája mellett tudomá- 
nyos tevékenységre is futotta erejéből, számos értekezése közül azonban egyedül 
egy szentírás-magyarázata maradt fenn , Elmélkedés a három ifjú himnuszáról" 
(Deliberatio supra bymnum írium puerorum) címen. Kiemelkedő politikai be- 
folyása különösen a Szent István halálát követő zűrzavaros években mutatkozott 
meg. Az István után trónra lépő Péterrel, miként az egész ország, csakhamar Gel- 
lért is szembekerült, amiről a Deliberatio aktuálpolitikai utalásai tanúskodnak. A 
Péter elűzése után királykodó Aba Sámuellel ellenben mindaddig zavartalan volt 
együttműködése, amíg az a nagyböjt idején az ellene összeesküvő előkelőket — 
megtagadván tőlük a gyónás szentségét — le nem mészároltatta. A felháborodott 
Gellért ezt követően megtagadta a Húsvét megülésére Csanádra érkező Sámueltől 
az ünnepi koronázást, s nyilvánosan megszégyenítette a királyt kegyetlenkedéséért. 
Az Aba halála után a trónra visszatérő Péterrel továbbra is fennmaradtak ellenté- 
tei, aminek nyilvánvaló jele, hogy a király ellenzéke Gellért védőszárnyai alatt, 
Csanádon szervezkedett a száműzetésben élő Vazul-fiak visszahozatala érdekében. 
Gellért vezető szerepére látszik utalni az is, hogy néhány püspöktársa élén ő indult 
az Oroszországból hazatérő Levente és András hercegek fogadására, s ezen útja 
során szenvedett a pesti révnél többed magával mártírhalált a Péter uralma ellen 
felkelő, pogány érzelmű tömeg kezétől. A vértanú püspököt 1083-ban István ki- 
rállyal, Imre herceggel valamint András és Benedek remetékkel együtt avatták 
szentté. 

Gellérthez hasonlóan viszontagságos időszakban kellett politikusként is helyt 
állnia a 12. század, de talán az egész Árpád-kor legkiemelkedőbb főpapjénak, 
Lukács esztergomi érseknek. Lukács előkelő származású volt, s nyilván ejéggé 
gazdag is, hiszen — talán elsőként a magyar egyháziak közül — Párizsban folytatott 
egyetemi tanulmányokat az 1150-es évek első felében. Iazatérvén előbb az egri 
püspökség élére került, majd 1158-tól kezdve Esztergom érsekeként a magyar 
egyház feje lett. Főpapi működése mind az európai, mind a magyar politikai élet 
egy-egy viharos időszakával csett egybe. A 12. század közepén, I. (Barbarossa) 
Frigyes császár (1152—1190) trónra léptével felújult a pápaság és a császárság 

közöit az 1122. évi whormsi konkordátummal időleges nyugvópontra jutott küzde- 
lem. Lukács érsek a gregorianizmus kérlelhetetlen szigorúságú harcosaként állt a 
pápaság mellett, s kétségtelenül döntő szerepe volt abban, hogy a császár által 
állított ellenpápával szemben — korábbi kiváró politikáját feladva — II. Géza 1161- 
ben a törvényesen megválasztott pápa mellett kötelezte el magát. Hasonlóképpen 
Lukács ösztönözhette királyát az invesztitúra jogáról való, már említett lemondás- 
ra, miként III. István erre vonatkozó nyilatkozatát is Lukács sikerének tekinthet- 
jük. Ez utóbbit megelőzően a király és az érsek között heves vita bontakozott ki, 
melynek során Lukács kiközösítéssel sújtotta III. Istvánt az egyházi javak eltékoz- 
lása miatt. 

A kiközösítés egyházi fenyítéke volt az a fegyver, amellyel Lukács harcolt. 
Különösen sok alkalma nyílott ennek bevetésére a II. Géza halálát követő években. 
Gézát fia, III. István követte ugyan a trónon, de csakhamar kénytelen volt Ausztriá- 
ban menedéket keresni nagybátyjai, a Mánuél bizánci császár segítségével hata- 
lomra törő László és István hercegek elől. A trónviszály során Lukács IH. István 
pártján állt, s ennek megfelelően megtagadta a trónt elfoglaló II. László megkoro- 
názását, s amikor a kalocsai érsek mégis László fejére helyezte a koronát, Lukács 
kiközösítette a királyt, az országot pedig egyházi tilalom (interdictum) alá vetette, 
azaz megtiltotta a szentségek kiszolgáltatását. Válaszképpen a király bebörtönözte 
az érseket s csak a pápa közbenjárására bocsátotta szabadon. Lukács azonban 
még aznap visszakerült börtönébe, mert továbbra sem volt hajlandó feloldani az 
egyházi tilalmat. Egy külföldi forrás még azt is tudni véli, hogy az érsek megjósolta 
a trónbitorló közelgő halálát. II. László mindencsetre három héttel később való- 
ban meghalt, meglehet, hogy II. István hívei mérgezték meg. Ezt követően László 
öccse lett a király IV. István néven. A börtönéből kiszabadult Lukács őt is trónbi- 
torlónak nyilvánította, s miként néhány hónappal korábban II. Lászlót, most Ist- 
vánt nem volt hajlandó megkoronázni s a kiközösítés sem maradt el. IV. István 
még az évben, 1163-ban vereséget szenvedett unokaöccsétől, III. Istvántól 5 fog- 
ságba esett. Lukács mérsékletre intette a győztest, s a bukott ellenkirály sorsa a 
száműzetés lett, III. István halála után az ország előkelői, köztük Lukács érsek is, 
II. Géza akkor már évek óta Bizáncban élő fiának, Béla hercegnek szánták a trónt. 
A hazatérő Bélától azonban Lukács végül megtagadta a koronázást. Történt 
ugyar:is, hogy Béla — vélhetően minden hátsó szándék nélkül — egy értékes kö- 
penyt ajándékozott az érsek őt felkereső követének, Lukács viszont ezt nem habo- 
zott szentségárulásnak, szimóniának (simonia) tekinteni. (Az egyházjog az egyhá- 
zi szolgálat vagy hivatal anyagi javak általi kieszközlését bélyegezte szimóniának, s 
a gregorianizmus különösen súlyos bűnnek tekintette. Az elnevezés arra a bibliai 
történetre utal, amely szerint Simon mágus az apostoloktól pénzen akarta meg- 


98 G Zsoldos Attila: Az Árpádok és alattvalóik 


venni azok lelki hatalmát.) Meglehet, hogy az eset csak ürügy volt Lukács szárnára, 
s valójában az ország latin kereszténységét féltette az éveken át Bizáncban élő 
, görög" Bélától, de — ismerve az érsek kérlelhetetlen gregorianizmusát — az sem 
lenne meglepő, ha valóban csupán az ártatlan ajándékozás váltotta volna ki Luk- 
ács haragját. Az érsek mindenesetre épp oly hajthatatlannak mutatkozott cz alka- 
lommal is, mint bármikor korábban, ha elveiről volt szó, s bár maga a pápa i; szót 
emelt előtte Béla érdekében, makacsul elutasította a herceg megkoronázásának 
gondolatát, akit végül így — külön pápai engedéllyel — a kalocsai érsek kororázott 
meg. A konfliktus persze, lehetetlenné tette ezt az együttműködést, mely nor:nális 
körülmények között az uralkodó és Esztergom érseke között szokásos volt. Béla 
mindazonáltal bölcsen tartózkodott attól, hogy bármiféle megtorlásra ragadtassa 
magát. Egyszerűen mellőzte Lukácsot, mígnem végül 1179-ben kibékültek. Luk- 
ács 1181-ben halt meg, s egy félévszázaddal később lépések történtek szentté 
avatásának érdekében, amelyek azonban — nem tudni, miért — végül nem vezet- 
tek eredményre. 

Voltak főpapok, akik békés hivatásuk ellenére kiváló katonákban bizonyul- 
tak. Ma már kifejezetten furcsának tűnhet a hadakozó püspök alakja, a középkor- 
ban azonban természetesnek tekintették, hogy háború esetén a főpapok épp úgy 
hadra kelnek, mint ahogy a világi előkelők is teszik. S valóban, adatok egész sora 
tanúskodik amellett, hogy a magyar püspökök ott voltak a hadjáratot vezető kirá- 
lyok táborában. Az 1279-ben Fülöp pápai legátus elnökletével tartott budai zsinat 

. erre vonatkozóan azt írta elő, hogy a , főpapok és más, bármely rendű, rangú vagy 
méltóságot betöltő egyháziak ... ne keveredjenek vagy bonyolódjanak hadi cse- 
lekményekbe, kivéve ha ezt történetesen egyházaik és a haza védelmében teszik, 
ám ez is kizárólag a körülmények kényszerítette védekezésre, ne pedig a támadás- 
ban és az ellenség üldözésében való részvételre vonatkozzék; és személyesen 
ilyenkor se vegyenek részt a harcokban". Ez utóbbi tilalmat az indokolhatta, hogy 
korábban bizony, jó néhány főpap kedvét lelte a katonáskodásban. Közülük is 
kiemelkedett a harcias Ugrin kalocsai érsek. Ugrin a legelőkelőbb hazai rokonsá- 
gok egyikéből származott, melynek ősét mind Anonymus, mind a krónikák a 
honfoglaló vezérek egyikeként tartották számon. II. András bizalmát élvezve két 
ízben is betöltötte a kancellári tisztséget. A királlyal ápolt jó viszonya nyilván ösz- 
szefüggésben volt azzal, hogy egyike volt azoknak az előkelőknek, akik elkísérték 
HI. Andrást szentföldi keresztes hadjáratára. Ugrint hazatérte után választották meg 
Kalocsa érsekének. Az ország déli határvidékén székelő főpapként legfőbb céljának 
a bogumil eretnekség letörését tekintette. A bogumilok vallási nézetei szerint a Jó 
és a Rossz örök harca uralja a világot. Az anyagi valóság mindenestül a Gonosz 
műve, s ezért mind a fennálló társadalmi rendet, mind az egyházi hierarchiát 

elvetendőnek tartották. Hasonló jellegű tanok már a keresztény ókorban is felbuk- 
kantsk, a bogumil változat a 10. századtól kezdve terjedt el a Balkánon, s különö- 
sen a Magyar Királysággal szomszédos Boszniában akadtak nagy számban követői. 
Az eretnekek elleni fellépés kiváló ürügyet szolgáltatott az árpádoknak arra, hogy 
megkíséreljék uralmuk alá vonni Boszniát, s ebben a törekvésükben mindenkor 
bizton számíthattak a kérdést a latin kereszténység terjesztésével összekapcsoló 
pápaság támogatására. Ugrin körültekintően látott hozzá vállalt feladata végrehaj- 
tásához. II. Andrástól elnyerte a Bosznia és a szomszédos balkáni területek feletti 
fennhatóságot, később pedig Pozsega várát is, hogy elegendő erő álljon a rendelke- 
zésére. Ugrin élt is a lehetőséggel, s egy ízben személyesen vezetett hadjáratot a 
bogumilok ellen. Sok sikert nem könyvelhetett el, mindenesetre 1229-ben pápai 
engedéllyel megszervezte a szerémi püspökséget a további térítőakciók irányításá- 
ra, 

Ugrin már tapasztalt katonának számított, amikor 1241-ben a tatárok el- 
özönlötték az országot. ,Ő volt az, aki iránt a magyar nemesek bizalommal visel- 
tettek, ... akivel szemben a főemberek és a középrendűek alázatosakká váltak 
bele vetett bizalmuk miatt" — jellemzi Ugrint a tatárjárás krónikása, Rogerius. Az 
érsek haladéktalan támadásra ösztönözte a késedelmeskedő és habozó IV. Bélát a 
pesti táborban, s amikor a király ennek ellenére sem mozdult, önkényesen bo- 
csátkozott harcba a tatár előörssel. , Nagyon nehezen viselte el — írja erről 
Rogerius —, hogy a királyt ő is meg az emberei is félénk szívűnek látta". A meg- 
gondolatlan támadásért Ugrin súlyos árat fizetett: a tatárok tőrbe csalták, s a csap- 
dából alig néhány emberével tudott megmenekülni. Ugrin tajtékzott a dühtől, de a 
kudarc nem szegte bátorságát. A gyászos végű mihi csatában is az első sorokban 
küzdött, s a király öccsével, Kálmán herceggel együtt sikerült megakadályoznia a 
tatárok átkelését a Sajó hídján. A magyarok többsége abban a hiszemben, hogy a 
csata sorsa ezzel el is dőlt, lepihent. Az éj leple alatt azonban a tatárok mégis 
átkeltek a folyón, s a válságosra fordult helyzetben megint csak Ugrin érsek és 
Kálmáín herceg voltak azok, akik felvették a harcot. Az egyik jól értesült külföldi 
történetíró szerint , Ugrin ... mivelhogy rettenthetetlenül szókimondó férfi volt, 
fennhangon kezdte a királyt hanyagságáért korholni, majd Magyarország minden 
zászlúsurát tunya gyávasággal vádolni, mert ekkora veszedelembe kerülve, sem az 
életükkel nem törődnek, sem az ország megmentésére nem készülnek. (...) Végül 
is Ugrin olyan hősiességgel vitézkedett az ellenség legsűrűbb csapatai között, hogy 
őt, mint a mennykőcsapást, nagy lármával kikerülték", de a túlerő végül fölébe 
kerekedett, s kisszámú követője súlyos sebekkel borítottan tudta csak kimenteni 
az öldöklésből. Rogerius az ütközetben elesett egyháznagyok között sorolja fel 

Ugrint is, így minden bizonnyal még a csatatéren vagy a menekülés közben halt 
meg az érsek. 

Mint azt Szent Gellért és Lukács érsek példáján láthattuk, a főpapok nem 
feltétlenül és nem minden csetben mutatkoztak késznek a királyi politika szolgá- 
latára. Ha konfliktusra került sor, az uralkodó több módon is kifejezésre juttat- 
hatta haragját. Péter királyról tudjuk, hogy püspököket tett le méltóságukról, de 
III. Béla is elmozdította székéből és megfosztotta jövedelmeitől András kalocsai 
érseket, amikor az vitába keveredett vele. MH. András birtokokat kobozott el az 
esztergomi egyháztól, mert János érsek ellenezte politikai intézkedéseit, s hason- 
lóan büntette IV. Béla a veszprémi püspökséget, amikor a káptalan előzetes hoz- 
zájárulása nélkül választott püspököt magának. Az 1280-as években az akkor már 
valóban kun módjára élő IV. László és Lodomér érsek viszonya annyira elmérge- 
sedett, hogy a király állítólag azzal fenyegetőzött, hogy ,az esztergomi érseken és 
az alá rendelt püspökökön elkezdvén ezt az egész fajzatot (ti. a papságot] tatár 
kardokkal fogom kiírtani mind egész Rómáig". Erre persze, nem került sor, ám 
arról maradt fenn adat, hogy korábban egy alkalommal valóban a tettlegességig 
fajult a vita a király és püspöke között. Történt ugyanis, hogy Ímre király ellenében 
öccse, András herceg — a későbbi II. András király — titkon összeesküvést szőtt, s 
megnyerte ügyének mások mellett a veszprémi, a váradi és a váci püspököket. 
Amikor a szervezkedésre fény derült, Imre király Boleszló váci püspököt gyanúsí- 
totta azzal, hogy a lázongók pénzét és levelezését őrzi, s azt követelte, hogy a püs- 
pök nyittassa fel előtte székesegyháza sekrestyéjének ajtaját. Bolesztó ellenszegült 
s erre a király kidobatta a templomból, amelyet katonáival végigkutattatott. A 
botrány kavarta vihar szele Rómáig elért, s csak a pápa kemény fellépése csende- 
sítette le. 

A főpapok a nyers erő tekintetében. magától értetődő módon nem versenyez- 
hettek az uralkodókkal, mindazonáltal nem voltak teljesen védtelenek. A méltósá- 
guknál fogva birtokolt lelki hatalom nagyon is hatékony eszköz volt a kezükben 
ahhoz, hogy meghátrálásra kényszerítsék adott esetben a királyt. Amikor a püspö- 
ki kar úgy értékelte, hogy H. András intézkedései már tűrhetetlen módon sértik az 
egyház érdekeit, Róbert esztergomi érsek nem habozott egyházi tilalom alá vetni 
az országot. A kemény lépésre alighanem elődje, Lukács példája bátorította, ami 
annál is inkább valószínűnek tűnik, mert éppen Róbert volt az, aki Lukács szentté 
avatását kezdeményezte Rómában. Áz interdiktum kihirdetésére gondosan meg- 
választott időpontban, a nagyböjt első napján került sor, s nem is maradt el a 
hatás: II. András az időközben az országba érkező pápai legátussai megkötötte az 
egyház sérelmeinek orvoslására hivatott beregi egyezményt. 

7/5. A főpapok és az egyházi társadalom 


Az egyházi személyek — a klerikusok — a középkor világi társadalmától elkü- 
lönülő, önálló társadalmat alkottak. Az elkülönülés alapjául az szolgált, hogy ők, s 
csak ők közvetítettek Isten és ember között. Emellett más tényezők is szerephez 
jutottak az egyházi társadalom önállóságának kialakításában: a klerikusok egy 
ország- és nyelvi határok fölé rendelt, központosított hierarchia tagjai voltak, éle- 
tüket a világitól eltérő egyházjog szabályozta, s ügyeikben a világiak helyett az 

"egyházi bíróságok jártak el. Az egymás közötti érintkezésben a világiak többsége 
számára érthetetlen latin nyelvet használták, olyan internacionális kulturális javak 
birtokában voltak, amelyek — mivel az írásbeliség által meghatározott formában 
léteztek — megint csak megközelíthetetlenek voltak a világiak számára. 

A magyarországi egyházi társadalom — tagjainak a hierarchiában elfoglalt 
helye s ezzel összefüggésben a tisztséggel járó jövedelmek alapján — három cso- 
portra oszlott. A főpapok közé a két érseken és a tíz püspökön kívül a székes- és a 
királyi alapítású társaskáptalanok prépostjai számítottak. A középréteget a székes- 
és társas káptalanok kanonokjai valamint a főesperesek alkották, míg az alsópap- 
ság zömét a falusi plébánosok adták. 

Az első papok, a dolog természetéből adódóan, külföldről érkeztek Magyaror- 
szágra, Közülük kerültek ki az első püspökök is, de már Szent István idejében 
tudomásunk van magyar születésű főpapról, Mór pécsi püspök személyében. Az 
Árpád-kor folyamán fokozatosan az ország lakosai kerültek túlsúlyba az egyházi 
társadalom mindhárom rétegében, mindazonáltal külföldiek az egész középkor 
folyamán töltöttek be tisztségeket a magyar egyházszervezetben. A püspökök több- 
sége minden bizonnyal az előkelő magyar rokonságokból származott. Nem is 
annyira a konkrét adatok tanúskodnak e mellett — a harminc ismert esztergomi 
érsek közül csak hatot tudunk valamelyik magyar nagyúri családhoz kapcsolni —, 
mint inkább az a ma már visszatetszést keltő vita, amely az egyik zágrábi püspök 
személye körül támadt. Történt ugyanis, hogy a megüresedett zágrábi püspöki 
székbe — egy eredménytelenül végződő választást követően — IV. Orbán pápa Timót 
zalai főesperest nevezte ki 1264-ben. A döntés ellen mind a zágrábi káptalan, 
mind IV. Béla és udvara tiltakozott arra hivatkozva, hogy Timót , hitvány szárma- 
zású" s ezért alkalmatlan a püspöki méltóságra. Az ügy diplomáciai bonyodalma- 
kat kavart s keményhangú levélváltásra került sor a király és a pápa — az említett 
Orbán, majd utóda, IV. Kelemen — között, melynek eredményeként Béla végül 
kénytelen volt engedni, s Timót megmaradhatott püspöki székében. 

A püspöki vagy az érseki méltóság elnyerése a karrier csúcsát jelentette a 
magyar egyháziak számára. A hierarchia ennél magasabb szintjére csak egyetlen 

főpap lépett az Árpád-kor folyamán: a bácsi prépostból előbb váci püspökké, majd 
esztergomi érsekké előlépő István 1252-ben tagja lett a pápa mellett működő 
tanácsadó testületnek, a bíborosi kollégiumnak. 

A püspökségig ívelő egyházi karrier egyik jellegzetes példáját kínálja Tamás 
váci püspök életútja. Tamás jómódú birtokos család fiaként testvéreivel együtt a 
királyi udvarban nevelkedett nyilván ez ís szerepet játszott abban, hogy forrásaink- 
ban a királyi kancellária egyik jegyzőjeként tűnik fel 1265-ben. Két év múlva már a 
királyi kápolnaispán és titkos jegyző tisztségében találjuk. Mint ilyen a királyi 
káplánok testületének volt a feje, miközben az uralkodó bizalmasaként diplomá- 
ciai ügyeket intézett s az őrizetére volt bízva a király gyűrűspecsétje. Ezzel egyide- 
jűleg indult el egyházi karrierje is: 1268 táján veszprémi főesperesként említik, 
1270-ben pedig a hántai prépostság élére került. A kápolnaispánságtól 1277-ben 
vált meg, s alkancellárként a királyi oklevéladás ügyeinek irányítójává lépett elő. 
Ezzel állt összefüggésben, hogy elnyerte a legjelentősebb királyi társas káptalan, a 
székesfehérvári, préposti tisztét. Új méltóságaiban viszonylag rövid időt töltött, 
1278 májusában váci püspökké választották. Kancelláriai karrierje ezt követően 
sem szakadt meg: előbb királynéi, majd haláláig, 1289-ig királyi kancellárként 
szolgálta a dinasztiát. Mint látható, Tamás karrierje fokozatosan, lépésről lépésre 
ívelt mind magasabbra. A pályafutás során a kancelláriai és az egyházi előmenetel 
elválaszthatatlanul összefonódik, ami korántsem véletlen: a kancelláriai szolgálat 
volt az egyházi karrier megalapozásának egyik legbiztosabb módja az árpád-kor 
Magyarországán. 

Egy másik lehetőséget az uralkodócsaláddal ápolt kapcsolat kínált. Berchtold 
kalocsai érsek kizárólag annak köszönhette magas méltóságát, hogy II. András első 
feleségének, Gertrúdnak volt az öccse. Királyi sógora annak ellenére keresztül vitte 
a pápánál érseki kinevezését, hogy az egyházjogi előírásoknak sem életkorát, sem 
képzettségét tekintve nem felelt meg. Ha Berchtold esete kétségtelenül egyedi is 
volt, s ezért messzemenő következtetések levonására aligha alkalmas, az bizonyos, 
hogy a dinasztia valamely tagjának pártfogása hathatósan egyengethette valamely 
klerikus püspöki székhez vezető útját, miként azt Bertalan pécsi püspök életútja 
példázza. Bertalan előkelő burgundiai család gyermekeként látta meg a napvilágot. 
Felserdülve a papi pályára lépett s csatlakozott a negyedik keresztes hadjárathoz, 
melynek résztvevői a Szentföld helyett Konstantinápolyt foglalták el. Bertalan az ezt 
követően létre hozott Latin Császárságban élt évekig, mégpedig Jolánta flandriai 
grófnő udvarának tagjaként. A grófnő férje, Courtenay-i Péter rövid ideig a Latin 
Császárság uralkodója volt, gyermekük — szintén Jolánta — pedig II. András máso- 
dik felesége lett. Bertalan Jolánta kíséretében érkezett Magyarországra 1216—1217 
fordulóján. Aligha lehet kétséges, hogy a királyi pár támogatásának köszönhette, 

hogy alig két éves itt tartózkodása után, 1219-ben a pécsi káptalan püspökké 
választotta. (Jellemző egyébként, hogy Jolánta másik név szerint ismert klerikusa — 
az ő neve is Bertalan — hasonlóképpen főpapi méltóságra emelkedett: ő 1226-ban 
lett Veszprém püspöke.) 

A pécsi Bertalan sokkal inkább méltónak bizonyult az uralkodó pártfogására, 
mint annak idején Berchtold. 1225 körül a Mecsekben élő remetéket összegyűj- 
tötte és letelepítette, s ez a közösség a 13. század második felében csatlakozott a 
középkor egyik magyar alapítású szerzetesrendjéhez, a pálosokhoz. Részt vállalt 
Bertalan a kor missziós akcióiban is. Egyike volt a Kunországban térítő magyaror- 
szági püspököknek, székvárosában pedig a boszniai bogumi! eretnekek közé in- 
duló domonkos szerzeteseket telepítette le. Több alkalommal teljesített pápai 
megbízást magyar egyházi intézmények közötti vitás ügyek elrendezésében. 

Mint előkelő külföldi kapcsolatokkal rendelkező főpap, Bertalan különösen 
alkalmas volt diplomáciai feladatok ellátására. 1229 és 1235 között több ízben járt 
Aragóniában: ő készítette elő ugyanis II. András Jolánta nevű leányának házasságát 
I. Jakab aragóniai királlyal. A királylányt új hazájába kísérő követséget is Bertalan 
vezette, sőt, Barcelonában ő adta össze a királyi párt. 1247-ben újabb diplomáciai 
küldetést vállalt magára. Egy készülő — ám végül valótlannak bizonyuló — második 
tatár támadás hírével kereste fel az akkor tájt Lyonban tartózkodó IV. Ince pápát. 
Bertalan a személyes tapasztalatoknak sem volt híján a tatárokkal kapcsolatban: 
azon szerencsés kevesek közé tartozott, akiknek sikerült elmenekülniük a muhi 
táborból. Küldetését összekapcsolta azzal, hogy felkeresse családi birtokait, s min- 
den jel arra vall, hogy a maga 62 évével már idős embernek számító Bertalan nem 
is tért vissza többé Magyarországra. Meglehet, hogy a halálra készülődvén ősei 
földjén akart maradni, de döntését az is befolyásolhatta, hogy a tatárok ellen nyu- 
gati segítséget váró IV. Béla követeként kudarcot vallott. Mindenesetre 1251-ben 
hivatalosan is lemondott a pécsi püspökségről, s nem sokkal később, talán 1253- 
ban, meghalt. Bertalan hosszú élete során Barcclonától Konstantinápolyig, Fland- 
riától Itáliáig bejárta Európát, amit a korban csak igen kevesen mondhattak el 
magukról, A középkori egyháziak azon típusát testesítette meg, akik az egyetemes 
egyház szolgáiként a latin Nyugat minden országában otthon érezhették magukat. 
Pécs püspökeként azonban mindenekelőtt az Árpádokat szolgálta, s hogy ennek 
során kivívta mind II. András, mind IV. Béla megbecsülését, arról bizalmas jellegű 
diplomáciai küldetései tanúskodnak. 

8. A szerzetes 


A kereszténység első hirdetői a magyarság körében a szerzetesek közül ke- 
rültek ki. Szerzetes volt az a Hierotheos, akit a 10. század közepén — miután a 
konstantinápolyi pátriárka , Turkia", azaz Magyarország püspökévé szentelte — a 
bizánci útjáról keresztényként hazatérő magyar törzsfő, Gyula magával vitt Erdély- 
be, hogy ott megkezdje népe megtérítését. A nyugati térítők első sikeres képviselő- 
je, Brúnó, a kalandozó magyarok által 926-ban feldúlt Sankt Gallen-i monostor 
szerzeteseként élt, mígnem 972-ben a magyarok püspökévé szentelték, s a mellé 
adott papokkal együtt megkezdte igehirdetését Géza fejedelem országában. Tevé- 
kenysége nyomán hajtotta keresztvíz alá a fejét a fejedelem, s az új hit térhódítása 
innentől kezdve visszafordíthatatlanul haladt a maga útján. Még az ezredforduló 
előtt — általánosan elfogadott vélekedés szerint 996-ban — sor került az első ma- 
gyarországi szerzetesi közösség létrehozására. A pannóniai születésű Szent Márton 
tours-i püspök (1397) tiszteletére , Pannonia Szent Hegyén" — a mai Pannonhal- 
mán — alapított monostor építtetésébe Géza fejedelem kezdett bele, a vállalkozás 
befejezése azonban, mint annyi más vonatkozásban is, fiára, Istvánra maradt, aki 
maga is több monostor alapításával járult hozzá az egyelőre még szerény kezdetek 
kiteljesedéséhez. A szerzetesség tehát a kezdetektől fogva jelen volt a magyarorszá- 
gi kereszténység intézményeinek sorában. 

A szerzetesség gyökerei a keresztény ókorba nyúlnak vissza. Előfutárai azok a 
keleti remeték voltak, akik, hogy minél teljesebben adhassák át magukat a hit 
gyakorlásának, az emberi közösségektől önként elszakadtak, s a sivatagokba vo- 
nulva élték megpróbáltatásokkal teli életüket. A 4. század közepén indult meg a 
remeték közösségekbe szervezésének folyamata, s az így kibontakozó szerzetesi 
mozgalom alapelveit Nagy Szent Vazul (7379) foglalta össze elsőként. A szerzetes- 
ség a Római Birodalom nyugati területein, sőt, azon túl is elterjedt. A korai közép- 
kor évszázadaiban történetesen a birodalomhoz soha nem tartozó, de a keresz- 
ténységet igen hamar, az 5. század folyamán befogadó írországi kelták szerzetesei 
játszottak igen jelentős szerepet, részben mint Britannia és Germania területén 
sikerrel működő hittérítők, részben mint az antikvitás szellemi értékeinek számos 
elemét átmentő, figyelemre méltó művészeti stílust kialakító kolostori kultúra 
megteremtői és éltetői. 

A szerzetes egyházi személynek számított ugyan, de nem feltétlenül volt 
egyszersmind pap. A pap, ill. a püspök ugyanis felszentelése révén jutott mindazon 

lelki hatalom birtokába, amely a kereszténység tanításai szerint megillette. A szer- 
zeteseknél — hacsak valami oknál fogva külön pappá nem szentelték — hiányzott 
ez a mozzanat: az elhivatottságot érző hívő fogadalom által válhatott szerzetessé, 
melynek letételével egész további életére szóló kötelezettséget vállalt a szüzesség, a 
szegénység és az engedelmesség evangéliumi tanácsainak követésére. A szerzetesi 
életforma nyugati változatának kialakítására a legnagyobb hatással minden kétsé- 
get kizáróan Nursiai Szent Benedek (f547?) volt. Élete során több szerzetesi kö- 
zösséget alapított, melyek közül a legjelentősebb a Nápolyhoz közeli Monte Cassino 
hegyén működött. 525 táján szabályzatot (Regula) fogalmazott meg szerzetesei 
számára. Ebben részletesen kifejti a megkívánt erények természetét, útmutatással 
szolgál a helyes életmód tekintetében — azonos súlyt helyezve a közös imádságra 
(zsolozsma) és a közösség létfenntartását szolgáló fizikai munkára —, szabályozza 
a közösség belső fegyelmével kapcsolatos kérdéseket, megkövetelve egyebek mel- 
lett azt is — s ez új vonás a korábbi állapotokhoz képest —, hogy a szerzetes egész 
életét ugyanabban a monostorban töltse. A Regula a szerzetesek által szabadon 
választott apátra (abbas) ruházza a közösség vezetőjének tisztjét. A Regulát kö- 
vető egyes monostorok ekkor, s még jó ideig szervezetileg függetlenek voltak egy- 
mástól, utóbb azonban belőlük szerveződött meg a nevében Benedekre utaló 
bencés szerzetesrend, mely részint a Regula mértékletes, túlzásoktól mentes kö- 
vetelményei, részint pedig a Karolingok pártfogása következtében évszázadokon át 
egyedül képviselte a szerzetességet a nyugati kereszténység területein. Az uralko- 
dók és a magánszemélyek bőkezű adományai révén gazdagodásnak indult rend 
hamar megtalálta a helyét a középkor világában, s ez bizony számos vonatkozás- 
ban a benedeki szellemiségtől való eltávolodással járt együtt. A bajokon eleinte 
belső reformok igyekeztek úrrá lenni — ezek közül a legnagyobb hatású a Burgun- 
diában §10-ben alapított Cluny monostorában bontakozott ki —, utóbb azonban 
új, a szerzetesi életforma más változatait képviselő önálló rendek is kifejlődtek. A 
nyugati szerzetesség egyik legszembetűnőbb vonása éppen ebben, a rendek sokfé- 
leségében jelölhető meg. A szerzetesrendek többsége, mint látni fogjuk, Magyaror- 
szágra is eljutott. 


8/1. Szerzetesek, lovagok, remeték 


Miként maga a keresztény hit, a szerzetesség is két irányból, Nyugatról és 
Keletről kiindulva érkezett Magyarországra. A kereszténység keleti és nyugati ága 
csak 1054-ben vált el egymástól, a különbségek azonban bizonyos egyházkor- 
mányzati és hitelvi kérdésekben, valamint a szertartásrendben már jóval koráb- 


106 O Zsoldos Attila: Az Árpádok és alattvalóik 


ban nyilvánvalóak voltak. Az Árpádok — Géza és István — egyértelműen a nyugati, a 
latin kereszténység mellett kötelezték el magukat, amiben szerepet játszhatott az 
is, hogy riválisaik — mint az erdélyi Gyula, utóbb pedig Ajtony — a keleti, görög 
egyház irányába tájékozódtak. Ahogy Géza monostort alapított Pannonhalmán, úgy 
Ajtony is létesített egy rendházat görög szerzetesek, baziliták számára székhelyén, 
a később Csanádnak nevezett Marosvárott. (A bazilita kifejezés az említett Nagy 
Szent Vazul — Basileios — nevére utal.) Bazilita kolostorokról az ország más ré- 
szein is tudunk, ilyen működött pl. Tihanyban és Visegrádon. Mindkét kolostort I. 
András alapításának szokás tartani, akinek orosz felesége révén lehettek kapcso- 
latai a keleti egyházzal, s több mint valószínű, hogy számüzetésének Kijevben 
töltött évei alatt maga András is a görög rítus szerint vette fel a keresztséget. A 
baziliták sokáig háborítatlanul éltek az országban, a 13. század folyamán azonban 
monostoraik többsége a bencések kezére került. Visegrád esetében történetesen 
1221-ben, pápai rendeletre történt meg a váltás. Görög szerzetesek éltek ugyanak- 
kor a 14. század közepéig a feltehetően a 11. században, ismeretlen körülmények 
között alapított legnagyobb magyarországi bazilita monostorban, a szerémségi 
Szávaszentdemeterben, melynek apátjait a konstantinápolyi pátriárka nevezte ki. 

A legkorábbi magyarországi monostorok között görög rítusúak is voltak tehát, 
de csak elvétve, túlnyomó többségük a bencésekhez tartozott. A sorban első, s 
kiemelkedő jelentőségét mindmáig megtartó Pannonhalmát gyorsan követte a 
többi bencés monostor. Az országában önálló egyházszervezetet kiépítő István 
figyelme kiterjedt a szerzetességre is. Befejezte a pannonhalmi monostor építteté- 
sét, s 1002-ben kiállított — napjainkra azonban csak későbbi, átdolgozott formájá- 
ban fennmaradt — oklevelében a Monte Cassino-i apátsággal azonos kiváltságokkal 
ruházta fel. Új monostorokat létesített Bakonybélben, Pécsváradon, Zalavárott és a 
Nyitra melletti Zoborban. Példája követőkre talált majd minden utódában: Sámuel 
Abasárott s Feldebrőn, I. András Tihanyban alapított monostort — mely nem azo- 
nos az említett bazilita közösséggel, a bencés monostor 1055. évi alapítólevele 
egyébként az első eredetiben fennmaradt magyar oklevél, melynek latin szövegé- 
ben magyar nyelvű mondattöredék is olvasható —, I. Béla Szekszárdon, I. Géza 
Garamszentbenedeken és Mogyoródon, Szent László  Kolozsmonostoron, 
Somogyvárott, Szentjobbon és Bátán létesített apátságot. A királyi alapítású bencés 
monostorok sorát a II. Béla által életre keltett (duna-)földvári zárja. E monostorok 
egy része királyi udvarházak átalakításával létesült, s utóbb az alapító temetkezési 
helyéül szolgált. Az Árpádok mellett a világi előkelők kis gyarapították a bencés 
apátságok számát. Ennek első példájaként a német eredetű Ottó 
Zselicszentjakabon alapított monostort, s a későbbiekben alig akadt olyan rango- 
sabb rokonság, amely ne létesített volna monostort — eleinte persze, kizárólag 

bencéseket, később már más szerzetekhez tartozókat is —, némelyik pedig akár 
több monostort is a magáénak mondhatott. Ilyen, világi hatalmasságok által léte- 
sített bencés apátság volt az almádi, a csatári, a lébényi, a jáki és a százdi, hogy 
csak a legismertebbeket említsük. Több tucatra tehető az Árpád-kor folyamán 
alapított bencés monostorok száma, ám hogy pontosan hány lehetett, az nem 
tudható, részint mert adataink hiányosak, részint pedig azért, mert a 12—13. 
századból, amikor már más szerzetesrendek is elterjedtek az országban, jónéhány 
olyan apátságról van tudomásunk, amelynek rendi hovatartozása nem ismeretes. 
Az is bizonyos ugyanakkor, hogy a bencés monostorok egy jelentős hányada nem 
élte túl az Árpád-kort: számosat — különösen a kisebb, magánalapításúak közül — 
a tatárjárás pusztított el, néhányat pedig idővel más szerzetesrend vett a birtokába. 

A sokáig Magyarországon is egyeduralkodó bencések vetélytársaiként a 12. 
század folyamán jelentek meg az új szerzetesrendek, többnyire nem sokkal alapí- 
tásuk után. Elsőként a 12. század első negyedében, Szent Norbert által alapított 
premontrei rend telepedett meg az országban, a mai Nagyvárad melletti 
Váradelőhegyen. Az alapítást a rendi hagyomány II. István király nevéhez fűzi, ami 
ha helytálló, akkor a rend meglepően hamar eljutott Magyarországra. Alátámasz- 
tani látszik mindenestre a hagyomány igazát, hogy a magyar krónikák szerint 
István közvetlenül halála előtt bűnbánata jeléül szerzetesi ruhát öltött, s végül 
Váradon temették el. A premontrei rend számos vonatkozásban élesen különbö- 
zött a bencésektől. Tagjai szerzetesi fogadalmat tett kanonokok voltak, akik nem 
Nursiai Szent Benedek, hanem az észak-afrikai Hippo püspökének, a nagytekinté- 
lyű Szent Ágostonnak (7430) a szabályzatát követték. Szembetűnő sajátossága a 
rendnek, hogy sikercsen egyeztette a szerzetesi életmódot a hívek lelki gondozásá- 
nak munkájával, s a 12. század végén a premontreiek sok helyütt már plébániákat 
vezettek, A rend, megint csak az eredeti bencés gyakorlattól eltéróen, eleve egysé- 
gesen irányított szervezetként kelt életre, melynek élén a rendnek nevet adó fran- 
ciaországi Prémontré apátja állott, akinek a vezetése alatt az egyes monostorok 
apátjai évente általános gyűlésre — generális káptalanra — gyűltek össze. A rend 
országonként, tartományonként egy-egy körzetre (circaria) tagolódott, ezek egyike 
volt a magyar, melynek monostorait a legrégibb ismert premontrei kolostorjegyzék 
sorolja fel. Az idő szerint, 1235-ben, a premontreieknek 22 férfi és 2 női kolostora 
működött az országban, s a tatárjárást követően még legalább további tíz létesült. 
A monostorok közül csupán néhány volt királyi alapítású (Váradelőhegy mellett 
például fászó és Turóc, valamint az Árpádok által utolsóként alapított királyi mo- 
nostor, Csőt), a többit előkelő rokonságok, ill. személyek hozták létre, a romjaiban 
is monumentális Zsámbék mellett például Csorna és Rátót tartozik ezek közé. 
Némelyik monostor eredetileg bencés apátság lehetett, mint Bozók és — talán — 

Bény, s csak utóbb vették át a premontreiek, akik Magyarországon néhány olyan 
sajátossággal rendelkeztek, melyek némileg eltértek a nyugat-európai gyakorlattól. 
A monostorok vezetőit itt apát helyett általában prépostnak mondták, miként 
magukat a monostorokat is prépostságoknak, s a lelkipásztori munka sem tűnik 
olyan általánosnak, mint Nyugaton, meglétét csak néhány esetben lehet igazolni. 
Ehelyett viszont az olyan nagyobb monostorok, mint amilyen Lelesz, Jászó, Ság és 
néhány más volt, élénk hiteleshelyi tevékenységével tűnt ki. 

A 12. század közepén telepedtek meg Magyarországon a ciszterciek. Rend- 
jüket 1098-ban alapította Szent Róbert, s közéjük tartozott a középkor egyik nagy- 
hatású egyházi személyisége, Clairvaux-i Szent Bernát (f1153). A rendet az a 
szándék hívta életre, hogy visszatérjenek a benedeki Regula eredeti szelleméhez. 
Ennek jegyében a ciszterciek elutasították azt a gazdagságot, amelyre az évszázad- 
ok során a bencések szert tettek. Monostoraikat nagy előszeretettel létesítették 
lakatlan, a világtól távol eső helyeken, ahol aztán híven Benedek buzdításához — 
, Imádkozzál és dolgozzál" — saját kezük munkájával teremtették meg az életfel- 
tételeket, s művelték földjeiket. Újításaik és hozzáértésük következtében a ciszterci 
birtokok valóságos mintagazdaság számba mentek szerte Európában. Utóbb azon- 
ban az eredeti ciszterci szigor is enyhült valamelyest, s a rend a későbbiekben a 
bencésekéhez sokban hasonló pályát futott be. Az egyes monostorokat központo- 
sított szervezet kovácsolta renddé, mely Citeaux-ban — ennek a franciaországi 
monostornak a latin névalakjából (Cistercium) ered c rend neve — tartotta gene- 
rális káptalanjait. Első magyar monostorukat 1142-ben alapította II. Géza király 
Cikádoron (a mai Bátaszéken). Az ígéretes kezdet után némi megtorpanás követ- 
kezett, a század végén azonban III. Béla öt monostort alapítva (Egres, Zirc, Pilis, 
Szentgotthárd, Pásztó) sokat tett a rend magyarországi elterjedése érdekében. 
Példáját utódai is követték, a világi előkelők viszont már jóval kevésbé. A rend 
szabályai ugyanis nem sok lehetőséget hagytak az alapítóknak befolyásuk érvénye- 
sítésére, s ez nem igen vonzotta a magyar urakat. Jellemző e tekintetben, hogy a 
nem királyi alapítású monostorok többségét sem világiak, hanem egyházi szemé- 
lyek létesítették. Életmód tekintetében már jóval kevésbé érvényesült a ciszterciek 
szigora Magyarországon. Az itteni monostorok gazdálkodására csak eleinte jellem- 
ző a szerzetesek saját munkája, s a jelek szerint jövedelmeik nagyobb része egyéb- 
ként sem birtokaikból, hanem az adományul elnyert vámokból, valamint a — 
főként borral való — kereskedelemből származott. Az Árpád-kor folyamán, 1270- 
ben alapították az utolsó ciszterci monostort Magyarországon, a 14. század köze- 
pén a rendi élet már a hanyatlás félreérthetetlen jeleit mutatta. 

A ciszterciekhez hasonlóan II. Géza uralkodásának éveiben jelentek meg az 
országban a nyugati szerzetesség sajátos változatához tartozó lovagrendek első 

képviselői. Ezek a testületek eredetileg a szentföldi zarándokok s az úton megbete- 
gedők ellátására, ápolására jöttek létre. Célkitűzéseik a keresztes háborúk idején a 
Szentföld fegyveres védelmével egészültek ki, s ily módon szerzetesi fogadalmat 
tett lovagok társulataivá alakultak át. A három nagy lovagrend — a templomosok, 
a johanniták és a Német Lovagrend — közös vonásaik mellett különböztek is 
egymástól. A johannita és a templomos rend nemzetközi szervezet volt, a Német 
Lovagrend — mint azt neve is mutatja — a németeké. A johanniták azt követően is 
megtartották a betegápolás feladatát hogy a másik kettő felhagyott azzal, s csak a 
harcnak szentelte magát. A johanniták ellenhen fenntartották ispotályaikat, me- 
lyek a kórház, a patika és a vendégfogadó sajátos középkori keverékét alkották, s 
helyenként — ha megvoltak hozzá az adottságok — a gyógyfürdő funkciójával is 
kiegészültek. Ezen intézmények után nevezték a johannitákat ispotályos lovagok- 
nak is. A Német Lovagrend magyarországi jelenléte csak egy rövid időszakra kor- 
látozódott az Árpád-korban a 13. század elején — erről egy későbbi fejezetben lesz 
majd szó —, a templomosok és a johanniták viszont tartósan megtelepedtek. A két 
lovagrend rendházai részben a Dunántúlon, deskiváltképp Szlavóniában és Ior- 
vátországban létesültek, s ezeken a vidékeken voltak a birtokaik is. A legjelentő- 
sebb johannita rendház Székesfehérvárott működött, míg a templomosok köz- 
pontja a horvátországi Vrana lett. Mindkét lovagrend kitüntette magát a tatárjárás 
harcaiban, a muhi csatáról beszámoló egyik forrásunk szerint a jelenlévő temp- 
lomosok mind egy szálig elestek. A tatárjárást követően IV. Béla kísérletet tett arra, 
hogy az újabb tatár támadás veszélyének leginkább kitett déli országhatárt az Al- 
Duna vidékén a johannitákkal védelmezze, ez a megoldás azonban — nem tudni, 
miért — nem váltotta be a hozzáfűzött reményeket. 

A lovagrendek annyira megnyerték az egyébként is harcias természetű II. 
Géza tetszését, hogy mintájukra maga is alapított Szent István király tiszteletére 
egy ispotályos lovagrendet; ja stefanitákét. Ennek központja Esztergomban volt, de 
volt rendháza a stefanitáknak Budafelhévizen (a mai Császár-fürdő környékén) is. 
A stefaniták, miként a jelentősebb johannita és templomos rendházak szintén, 
hiteleshelyi tevékenységet folytattak. Tekintélyükre jellemző, hogy az 1222. évi 
Nranybulla egy-egy példányát a johanniták és a templomosok őrizetére bízták, a 
beregi egyezmény megerősítésére pedig a stefaniták esztergomi házában került 
Sor. 

A 13. század elején az egyházat cvilági gazdagsága és hatalma miatt támadó 
erectnekmozgalmaknak a választ a nyugati szerzetesség új ágát képviselő két kol- 
dulórend adta meg. A , prédikáló testvérek rendjé"-t Szent Domonkos — rá utal a 
rend közkeletű domonkos elnevezése —, a , kisebb testvérek", azaz a minoriták 
rendjét pedig Szent Ferenc — innen a , ferencesek" név — alapította. Életmódja 

kialakításakor mindkét rend az evangéliumi szegénység gyakorlását helyezte a 
középpontba: elutasították a birtokadományokat, s a létfenntartáshoz szükséges 
javakat alamizsnákból fedezték. A rendek elsődleges céljuknak tekintették a hit 
tisztaságának megőrzését — az eretnekség elleni harcot — és a hit terjesztését. 
Szívesen telepedtek le a városokban, hogy az ott élő szegénység között fejtsék ki 
tevékenységüket. Céljaik megvalósításának legfőbb eszközét a domonkosok a 
nyilvános igehirdetésben, a prédikációban találták meg, s hogy kellő felkészültség- 
gel forgathassák e fegyvert, különösen nagy súlyt helyeztek a rend tagjainak iskolá- 
zására. A rend intellektuális vonzerejére jellemző, hogy az első magyar domonkos 
a bolognai egyetem jogi oktatóinak egyike volt. Ezt a , Magyarországi"-ként emle- 
getett Pált bízta meg a rend 1221-ben azzal, hogy visszatérve hazájába, szervezze 
meg a magyarországi rendtartományt, s kezdjen hozzá az országgal szomszédos 
területeken élő kunok megtérítéséhez. Pál mindkét feladatának megfelelt: gyorsan 
gyarapodott a magyarországi domonkos kolostorok száma, 1277. évi adat szerint 
akkor már 30 működött, s a kunok megkeresztelése terén a kezdeti kudarcok 
után csakhamar jelentkeztek az első sikcrek. A domonkosok, akik számára Ma- 
gyarország vonzerejét elsősorban az jelentette, hogy az ország a nyugati keresz- 
ténység határvidékén feküdvén bőséges lehetőségeket kínált a hittérítői munká- 
hoz, idővel bekapcsolódtak a boszniai bogumil eretnekek elleni — sokkal inkább 
hiábavalónak bizonyuló — küzdelembe. 

Az első ferencesek néhány évvel a domonkosok után, német földről érkeztek 
az országba. 1238-ban már önálló rendtartományt alkottak magyarországi rend- 
házaik, melyek száma a domonkosokéhoz hasonló gyorsasággal gyarapodott. A két 
koldulórend, miként általában, Magyarországon is a városias településeken tele- 
pedett meg a legszívesebben, még ha azok a települések, amelyek Magyarországon 
,város"-nak számítottak, jelentősen különböztek is a nyugat-európai városoktól 
mind jellegüket, mind méreteiket tekintve. Lelkipásztori munkájuk mindenesetre 
oly eredményesnek bizonyult, hogy az uralkodó figyelmét is magukra vonták. IV. 
Béla előbb a domonkosok, utóbb a ferencesek közül választotta ki gyóntatóját, s a 
királyi pártfogásnak nyilván nagy szerepe volt a két rend gyors elterjedésében. 

A stefaniták mellett a másik magyar alapítású középkori szerzetesrend a 
pálosoká. Ez a rend az ókeresztény korszak remetéinek életmódját eszményítette. 
Magyarországi remetékről már a 11. századból is vannak ismereteink, egy ideig 
Csanád első püspöke, Gellért is remeteként élt a Bakony ősvadonában. A 13. szá- 
zadban az ország számos erdős hegyvidékén tudunk remeteközösségekről. 1225 
táján Bertalan pécsi püspök — vele az előző fejezetben már találkoztunk — telepí- 
tette le és látta el szabályzattal a mecseki remetéket. 1250 körül Özséb esztergomi 
kanonok (fF1270) vonult el a Pilis rengetegébe társaival remetéskedni, de éltek 

remeték az idő szerint a veszprémi egyházmegye más részein, valamint az egri 
püspökség területén is. Az utókor az említett Özsébet tiszteli a pálos rend alapító- 
jaként, ami bár indokolatlannak éppen nem mondható, mégis tény, hogy az or- 
szágban szétszórtan létező remeteközösségek egységes renddé szerveződése az ő 
életében még a közhelyszerű kezdeti nehézségeken sem igen jutott túl. 1300-ban 
mindenesetre megkezdődött a budaszentlőrinci monostor építése, mely később a 
rend központjává lesz. A renddé alakulás felé a döntő lépést az jelentette, hogy az 
Anjou Károly királyságának ügyét előmozdítani 1308-ban az országba érkező 
Gentilis pápai követ engedélyezte a remeték számára a Szent Ágoston-féle szerze- 
tesi szabályzat használatát, s ezt a döntését utóbb a pápa is megerősítette. Az addig 
Özséb pilisi monostora után ,a Szent Kereszt remetetestvérei?" néven emlegetett 
remeték ezt követően választották védőszentjükül az első remeteként tisztelt Szent 
Pált, aki ezért lett a rend névadója. A rend a magyar Anjou-királyok uralkodása 
alatt indult virágzásnak, s csakhamar már külföldön, kiváltképp Lengyelország- 
ban, is népszerűvé vált. 

Az említetteken kívül néhány más szerzetesrend — a pálosokhoz hasonlóan a 
remetékhez tartozó karthauzi — is eljutott az Árpádok Magyarországára, jelentő- 
sebb szerephez azonban ezek nem jutottak, s legfeljebb egy-két kolostorral ren- 
delkeztek. 


8/2. Monostorok és lakóik 


A monostor léte magától értetődően az alapítással vette kezdetét, s ez az 
aktus nagyban meghatározta későbbi sorsának alakulását. Sok függött attól, hogy a 
király vagy valaki más volt-e az alapító. A különbség nem egyszerűen abban mu- 
tatkozott meg, hogy az uralkodó nyilvánvalóan sokkal bőkezűbben gondoskodha- 
tott a monostorról és az abban élő szerzetesekről, mint bárki más, jóllehet ez sem 
volt mellékes. A nagyobb királyi apátságok, mint amilyen Pannonhalma vagy 
Pécsvárad voltak, a leggazdagabb magyarországi egyházak közé tartoztak. A pan- 
nonhalmi, birtokainak Szent László-kori összeírása szerint, 31 birtokkal rendelke- 
zett a 11. század végén, a közvetlenül a tatárjárás előtti évekre ez a birtokállomány 
99 kisebb-nagyobb birtokra gyarapodott, melyen 2243 háznépnyi (közel 12 ezer 
fő), különböző kötelezettségekkel terhelt népesség szolgálta a monostort. Pannon- 
halma persze, a királyi monostorok közül is kiemelkedett gazdagságával, mégis 
megállapítható, hogy a magánszemélyek által alapított monostorok általában jóval 
szerényebb anyagi háttérrel rendelkeztek, mint az átlagos királyiak. Az alapítók 
szerinti különbség a monostorok eltérő jogi helyzetében szintén kifejezésre jutott. 

A királyi alapításúak, mint a királyi egyházak általában, mentesültek a területileg 
illetékes megyéspüspök joghatósága alól, s közvetlenül az esztergomi érsek alá 
tartoztak. A magánszemélyek által létesítettek viszont a megyéspüspök fennható- 
sága alá tartoztak, ami esetenként és koronként konfliktusokhoz vezetett. A kér- 
déssel már az 1092. évi szabolcsi zsinat kénytelen volt foglalkozni leszögezvén, 
hogy ,az apátok ... maradjanak meg alázatosan az ő püspökcik kormányzása 
alatt, kiknek a területéhez tartoznak és nem csak egyszer egy évben, hanem gyak- 
ran látogassák meg a püspökök ezek monostorait, és a szabályoknak megfelclően 
vizsgálják meg a szerzetesek életét és társalkodását". 

A püspökök — királyi monostor esetén az esztergomi érsek — az apátságok 
egyházi előljárói voltak, mellettük azonban a többnyire világi személyek közül 
kikerülő alapítók is hatalommal rendelkeztek a monostor fölött. A 11. század 
közepe előtt ugyanis magától értetődőnek tekintették, hogy ha valaki egyházat — 
monostort vagy templomot — alapít a birtokán, megtartja fölötte tulajdonjogát, s 
maga rendelkezhet a felmerülő egyházi ügyekben: ő helyezheti be a javadalomba a 
papot, monostor esetén az apátot, akit ugyanakkor tisztségétől meg is foszthat. Az 
alapításkor átengedett birtokokat, ha úgy látta jónak, visszavehette, magát az egy- 
házat pedig utódaira örökíthette, vagy akár eladhatta. Az egyházi létesítmény ily 
módon az alapító , saját egyháza" (ecclesia bropria) volt tehát, aki ennek meg- 
felelően bánt vele; nem törődve szakrális rendeltetésével, birtokai egyikének te- 
kintette. Ennek a magánegyházi rendszernek a lényegét tömör világossággal össze- 
gezte Ottó ispán zselicszentjakabi monostorának alapítólevele: , monostort 
alapítottam . . . és ami vagyonom volt . . ., mind odaadtam oly feltétellel, hogy amíg 
élek, a monostort az apátommal együtt én magam igazgatom és viselem annak 
gondját". 

Az egyház minden világi befolyástól mentes szabadságáért harcba induló 
gregorianizmus visszaélésként bélyegezte meg a magánegyházakkal kapcsojatos 
gyakorlatot, s kitartó küzdelmet folytatott ellene. Ennek hatása már a II. század 
végén tükröződik a magyar jogszabályokban. Kálmán király I. törvénye előírta, 
hogy , a püspökökön kívül . . . senki sc merészeljen magának az egyházban hatal- 
mat szerezni", s az uralkodása idején tartott egyik zsinat tilalmazza az egyházak 
eladását vagy megvásárlását épp úgy, mint az egyházi javadalmasok elmozdítását 
tisztségükből. A gregorianizmus a kegyuraságot (batronatus) tekintette egyedül 
elfogadhatónak a magánalapítású egyházak esetében, mely az egyházi joghatóság 
teljes érvényre jutása mellett az alapítónak és utódainak a korábbiaknál jóval 
szűkebb, többnyire csak tiszteleti jogokat biztosított. A kegyuraság intézménye 
elvben ugyan meghonosodott az Árpádok Magyarországán, a gyakorlatban azonban 
alig volt érzékelhető a változás. Jellemző, hogy még az 1279-ben tartott budai 

zsinat is kénytelen volt tilalmazni a világiak egyházi intézmények feletti hatalmát, 
melret azok , olyasféle kegyúri jog ürügyével! gyakoroltak, , amellyel állításuk 
szer.nt bírnak". 

Rendszerint az alapítás ünnepélyes, a 11. században legalábbis, országos 
eseménynek szárnító aktusát követte magának a kolostornak a felépítése, melynek 
munkálatai hosszú évekbe, olykor évtizedekbe tellettek. Az épületegyüttesre a 
szerzetesi életmód következtében általánosan jellemző a világtól, a környezettől 
való elzárkózás. A kolostor legpompásabb épülete természetszerűleg a templom 
volt, ahol a szerzetesek az istentiszteleteket végezték. A templomhoz kapcsolódott 
a négyszögletes alaprajzú, fedett folyosó, a kerengő, mely a kolostor udvarát zárta 
körül. A kerengőről nyíltak a különböző rendeltetésű helyiségek: a tanácskozások- 
nak helyet adó káptalanterem (capitulum) , a konyha, az ebédlő (refectorium), a 
közös hálóterem (dormitorium), a könyvtár s egyebek. A tulajdonképpeni kolos- 
torépülettől távolabb feküdtek a gazdasági épületek, a műhelyek és a vendégház. 
Az egész épületegyüttest fal kerítette körül, melyet esetenként meg is erődítettek. 
Ennek tulajdonítható, hogy a tatároknak sikerrel ellenálló helyek között olyan 
nagyobb monostorokat is találunk, mint Pannonhalma, Zalavár vagy Tihany. 

Konventnek (conventus) nevezték a végleges fogadalmat tett, egy monos- 
torban élő szerzetesek közösségét (a rendbe belépett, de fogadalmat még nem tett 
,próbaidősek" voltak a novicíuwsok). A szerzetesek élelmezéséről és ruházkodásá- 
ról a konventet vezető apát gondoskodott a rendi szabályok szerint. Az egyes ren- 
dek — ide értve a lovagrendeket is — sajátos, csak rájuk jellemző öltözet kialakítá- 
sára törekedtek, melynek jellegzetes színe után nevezték például a cisztercieket 
,Szürke barátok"-nak, A szerzetesek származásáról és eredeti társadalmi státusá- 
ról csak igen keveset tudunk. Az elég nyilvánvaló, hogy a kezdet kezdetén külföld- 
ről bevándorolt szerzetesek élhettek a legkorábbi monostorokban, s az első ma- 
gyar származású szerzetesek egyike lehetett az a Mór, aki pannonhalmi bencésből 
lett 1036-ban Pécs második püspöke. A somogyvári bencés apátságban ugyanak- 
kor egészen a 13. század elejéig kizárólag francia szerzetesek éltek, s az újonnan 
betelepülő rendek — kivált a ciszterciek — jóideig külföldről biztosították utánpót- 
lásukat. A magyar szerzetesek aránya idővel nyilván növekedésnek indult, s elvétve 
tudornásunk van néhány előkelő családból származó szerzetesről: ezek egyike 
lehetett Dávid pannonhalmi apát (f1150 körül). A szerzetesek egy része kisgyer- 
mekként, a szülők felajánlása révén kerülhetett a kolostorba (oblatus), mások 
ellenben érett fejjel, gyakran bűnbánóként léptek be valamely szerzet tagjai közé, 
mint az a gazdag és hatalmas, korábban számos fontos királyi tisztséget betöltő 
előkelő, aki 1233 táján csatlakozott a domonkosokhoz, hogy aztán a pesti rend- 
házzal és az oda menekültekkel együtt pusztuljon el a tatárjárás idején. 

Az egy-egy apátságban élő szerzetesek létszámáról sincsenek részletes isme- 
reteink. Az egyik Kálmán-kori zsinat előírja ugyan, hogy az apátok minden két 
ekealjnyi (kb. 70 hektár) földbirtok után tartsanak egy-egy szerzetest, ez azonban 
nyilvánvalóan irreális követelménynek bizonyult, hiszen megvalósulása esetén a 
tatárjárás előtti Pannonhalmán több mint 300 szerzetesnek kellett volna élnie, a 
valóságban viszont — a noviciusok és a kiskorú növendékek nélkül — 40 körül 
lehetett a számuk, 1233-ban történetesen 38 szerzetest sorolnak fel. A kisebb 
apátságokban értelemszerűen még kevesebb szerzetes élhetett. 

A szerzetesek napirendjének a közös imádság és az istentiszteletek readje 
alakította ki a kereteit. A szent szolgálat mellett azonban jutott idő egyéb elfoglalt- 
ságokra, fizikai és szellemi munkára egyaránt. A kor gyakorlatilag teljesen írás 
nélküli társadalmából a monostorok — a többi egyházi intézménnyel együtt — az 
írott kultúra kicsiny szigeteiként emelkedtek ki. Pannonhalmán a II. század 
végén 80 kötetes könyvtár állott a szerzetesek rendelkezésére, melynek fele szer- 
tartáskönyv volt, a többi viszont a kor tudományos és irodalmi ismereteit tartal- 
mazta. A kötetek száma a jelesebb német vagy francia kolostorok könyvtáraihoz 
mérten kevésnek tűnhet, a magyarországi kereszténység életkorához képest vi- 
szont imponáló. Jónéhány monostorban másolóműhelyeket tartottak fenn a 
könyvtár állományának gyarapítására, s a 13. század elejétől kezdve a legjöbb 
bencés, premontrei és lovagrendi konvent az oklevelek ezreit állította ki 
hiteleshelyként. Ez a tevékenység a szerzetesi életforma minden zártsága mellett is 
élénk kapcsolatokat biztosított a kolostorok és társadalmi környezetük között. A 
nagyobb monostorokban rendszerint iskolák is működtek, ezek azonban elsősor- 
ban a leendő szerzetesek képzésével foglalkoztak, s színvonalukban valamint 
társadalmi hatásukban általában elmaradtak a káptalan iskolák mögött. 


8/3. Az apát, az utazó és a királylány 


A szerzetesek élete, önként vállalt életformájuk következményeként, megle- 
hetősen egyhangúan és eseménytelenül telt el. Vonatkozik ez a megállapítás az 
egyszerű szerzetesek mellett az egyes kolostorok vezetőire, az apátokra, — vagy 
ahogy egyes rendeknél a megfelelő tisztség viselőjét nevezték — perjelekre és gvár- 
diánokra is. Ha közülük néhánynak az egyéni életútjáról mégis részletesebb isme- 
reteink vannak, az rendszerint különleges körülményeknek köszönhető. 

A rendelkezésünkre álló adatok még Pannonhalma esetében sem teszik 
lehetővé az apátok hiánytalan felsorolását, s az ismertek közül is a legtöbbről 
nevén kívül alig tudunk valamit. A leginkább még annak az Uros apátnak az alakja 

rajzolódik elő a forrástalanság homályából, aki a 13. század első felében állt a 
pannonhalmi monostor élén. Viszonylagos tájékozottságunkat részint annak kö- 
szönhetjük, hogy a Pannonhalmára vonatkozó forrásanyag a magyarországi vi- 
szonylatban bőségesnek mondható — s c helyzet kialakulásáért, mint látni fogjuk, 
maga Uros is sokat tett —, részint pedig annak, hogy az apát igen tevékenyen, 
fáradságot nem ismerve dolgozott évtizedeken keresztül monostora érdekeinek 
védelmében. Az ismeretlen származású Uros, mielőtt Pannonhalmára került 
volna, a bencések egy másik nagymúltú monostorának, Tihanynak az apátja volt, 
vélhetően a 12. század utolsó éveitől kezdődően. Innen került 1207 végén a pan- 
nonhalmi apátság élére, alighanem II. András király támogatásával. Jó viszonyuk 
később csak tovább mélyült, hiszen Uros egyike volt azoknak az egyháznagyoknak, 
akik elkísérték az uralkodót szentföldi hadjáratára. Addigi tevékenységét apátsága 
20. esztendejében összegezve, Uros nem titkolt — s egyébként jogos — büszkeséggel 
állapította meg, hogy többet tett a monostorért, mint Szent István idejétől kezdve 
elődei együttesen. S valóban, felépíttette a monostor leégett templomát és műhe- 
lyeit, s az újjáépítés utáni felszenteléskor, 1224-ben, egy pápai követ mellett jelen 
volt a király és udvara is. Hosszú pereket folytatott hol az apátság elégedetlenkedő 
szolgálónépeivel, hol a monostor birtokait vagy jogait megsértő világiak és egyházi- 
ak eílenében. Az írásbeliség éppen azokban az évtizedekben kezdett szilárdabban 
gyökeret verni a magyar társadalom talajába, s Uros minden kétséget kizáróan 
azok közé tartozott, akik fel tudták mérni az írás jelentőségét. Ennek már tihanyi 
apátként tanújelét adta, hiszen II. András kifejezetten Uros kérésére íratta össze az 
apátság birtokait. Pannonhalmi működése idején sem mulasztotta el soha, hogy 
az írás erejével biztosítsa apátsága jogait. Megerősítésük kieszközlése érdekében öt 
alkalommal személyesen kereste fel Itáliában a pápát, utoljára 1232-ben, amikor 
pedig már erősen hajlott életkorban lehetett. A pannonhalmi apátság birtokaira és 
kiváltságaira vonatkozó legfontosabb magyar királyi és pápai okleveleket külön 
könyvbe másoltatta le, mely 16. századi vörös bőrkötése után ma a Liber ruber 
Györös könyv") néven ismert. Az ő apátsága idején írta össze valamikor 1237— 
124G között IV. Béla parancsára Albeus nyitrai főesperes az apátság birtokait, 
szolgálónépeit és azok kötelezettségeit. Mindezek után némileg meglepő, hogy a 
pannonhalmi monostor csak Uros halála után kezdte meg hiteleshelyi tevékenységét. 

A tatárjárás idején már minden bizonnyal mai fogalmaink szerint is idős 
apát 800 márka (közel 187 kg) ezüsttel segítette ki a menekülő IV. Bélát, s amikor 
a tatárok, átkelve a Dunán, végigszáguldottak a Dunántúlon, sikerrel védte meg a 
monostort az ott menedékre találó környékbeliekkel együtt. Ez lehetett hosszú 
apátsága utolsó jeles cselekedete: 1242-ben elhunyt. 

Egy másik életút, a közismert Julianusé, kifejezetten kalandosnak mondha- 
tó. Julianus a magyar domonkosok első nemzedékéhez tartozott, s miként rend- 
társai általában, ő is elhivatottságot érzett a kercszténység terjesztésére. A domon- 
kosok egy napjainkra elveszett magyar krónikából tudomást szereztek arról, hogy 
messze Keleten élnek más, pogány magyarok is, s mivel az ügy felkeltette becsvá- 
gyukat, expedíciót szerveztek felkutatásukra. Elsőként egy bizonyos Ottó indult 
útnak 1232 táján társaival. Sok viszontagság után egyedül Ottó tért vissza, s ő is 
halálos betegen. Ezt követően, 1235-ben került sor Julianus és három társa vállal- 
kozására. Julianusék előbb a Kaukázus vidékén keresték a keleti magyarokat, 
majd északnak fordultak, s végül az Etil (Volga?) folyó mellett az időközben magá- 
ra maradt Julianus rájuk is talált. Tőlük szerzett tudornást a tatárok Európa elleni 
készülődéséről, s a hír arra sarkallta, hogy haladéktalanul hazatérjen. Útjáról 
rendtársa, Ricardus küldött Rómába egy beszámolót. 1237-ben — most már a 
rövidebb, Oroszországon át vezető út ismeretében — Julianus újabb utat tett Mag- 
na Hungariaba, a Régi Magyarországra, ahogy ő nevezte a keleti magyarok földjét. 
Ekkor azonban az időközben megindult, s a keleti magyarokat a volgai 
Bolgárországgal együtt elsöprő tatár támadás miatt csak Szuzdalig jutott. A helyi 
orosz fejedelem átadta neki a tatárok IV. Bélához írt levelét, melyben azok meghó- 
dolásra szólítják fel a királyt. Visszatérte után ezúttal maga Julianus számolt be 
írásban tapasztalatairól. Az útjairól készült jelentések — bár a Ricardus-féle szá- 
mos, alkalmasint a megbízhatóságát is megkérdőjelező pontatlansággal terhes — 
értékes forrásai mind a tatárjárás korának, mind a magyar őstörténetnek. 

A harmadik életút jóval kevésbé fordulatos, különlegességét az adja meg, 
hogy a királyi dinasztia egyik tagjáé. A tatárjárás idején IV. Béla és felesége megfo- 
gadták, hogy születendő gyermeküket az ország megmeneküléséért Krisztusnak 
ajánlják. A gyermek, Margit, 1242 elején született meg, még a dalmát tenger par- 
ton. A szülők teljesítvén fogadalmukat, 1246-ban a domonkos apácák veszprémi 
kolostorába adták a kis királylányt, egyidejűleg pedig belekezdtek a Nyulak- 
szigetén (a mai Margit-szigeten) egy Árpád-házi hercegnőhöz méltó kolostor fel- 
építtetésébe. Margit sorsa már önmagában ezzel is sajátos irányba fordult, hiszen 
az Árpádok lányai, ahogy az a korban szokás volt, többnyire idegen uralkodók 
feleségei lettek, s az országtól távol élték le életüket. Margit hét nénje közül kettő 
még gyermekként meghalt, a többiek közül Kunigunda és Jolán egy-egy lengyel, 
Konstancia egy orosz fejedelemnek, Erzsébet pedig a bajor hercegnek volt a felesé- 
ge, s az ötödik nővér, Anna is csak azért élt Magyarországon, mert férje, az orosz 
Rosztiszlav IV. Béla támogatásával sem tudta elfoglalni Halicsot és itt telepedett le. 

Margit 1252-ben költözött át Veszprémből a szigetre, s jelenléte csakhamar 
felvirágoztatta a kolostort. Az előkelők körében valóságos divattá vált, hogy lányai- 

kat a hercegnő társaiként a kolostorba adják. Mindez annál is inkább figyelemre 
méltó, mert a középkori Magyarországon sem azelőtt, sem azután nem voltak 
népszerűek az apácák. A legtöbb Magyarországon is elterjedt szerzetesrend — így a 
bencések, a ciszterciek, a premontreiek és mindkét koldulórend — tartott fenn 
kolostorokat apácák számára is, de ezek jóval kisebb számban voltak jelen az 
országban, mint a férfi monostorok. A premontreiek esetében, mint láthattuk, 
1235-ben 22:2 volt az arány, a cisztercieknél 19:3, s hasonló volt a helyzet a többi 
rend esetében is. Margit-szigeti jelenléte részben ezt a helyzetet módosította, rész- 
ben olyan bőséges birtokadomány-áradatot indított el, mely rövidesen az ország 
leggazdagabb egyházai közé emelte a szigeti zárdát. A dormmonkosok felfogása 
ugyanis időközben változott: a szegénység csupán az egyes tagok számára volt 
kötelező, maga a rend, céljai megvalósítása érdekében, elfogadta az adományokat. 
Az már különleges szerencse, hogy a szigeti apácák levéltára átvészelte a százado- 
kat, s így páratlan részletességgel ismerjük birtokaik gyarapodásának történetét. 

Maga Margit mindebből vajmi keveset érzékelhetett. Teljesen átadta magát a 
kor miszticizmusba hajló vallásosságának, s őszinte alázattal végezte a kolostorban 
adódó legalantasabb munkákat is, miközben különféle módokon sanyargatta 
testét. Elkötclezettsége olyan fokú volt, hogy 1260-ban a leghatározottabban ellen- 
állt apja azon tervének, mely szerint a fogadalmat még nem tett Margit hagyjon fel 
az apácaélettel és menjen feleségül a fő ellenségből szövetségessé vált H. Ottokár 
cseh királyhoz. Margit a zárda lakója maradt, s gyanítható, hogy a csalódott és 
dühös Béla ekkor és ezért fordult el a domonkosoktól és fogadta helyettük kegyei- 
be a rivális ferenceseket. A hercegnő néhány hónappal apja előtt, 1270 januárjá- 
ban halt meg. Tisztelete azon nyomban virágba szökkent: sírja zarándokhellyé 
vált, s számos csodát tulajdonítottak közbenjárásának. Hivatalos szentté avatását — 
melyre végül csak 1943-ban került sor — már fivére, V. István kezdeményezte. 
1276-ban pedig egy újabb vizsgálat indult meg e cél érdekében. Ez utóbbi jegyző- 
könyve számos elsőrendű adalékkal szolgál a kor történetére vonatkozóan. Margit 
egykori gyóntatója, Marcellus domonkos tartományfőnök a hivatalos eljárásoktól 
függetlenül elkészítette Margit első legendáját, melyet utóbb több más, köztük 
magyar nyelvű változat követett. 

A szigeti zárdának egyébként V. István leánya, Erzsébet személyében még egy 
Árpád-házi hercegnő is a lakója, sőt, főnökasszonya volt. Nagynénjével ellentétben 
ő egyáltalán nem érzett elhivatottságot az apácaéletre, s mindent megtett annak 
érdekében, hogy ezt a világ tudomására hozza. Nem véletlenül nevezte őt Lodomér 
esztergomi érsek latinul jól hangzó, szellemes fordulattal apáca (sanctimoniatis) 
helyett , ellenapácá"-nak (antimoniatis). Erzsébet végül úgy szabadult meg a 
számára terhes apácaélettől, hogy 1288-ban fivére, az akkor már pogány kun 

módjára féktelenül garázdálkodó IV. László fegyveres erővel rátört a szigeti mo- 
nostorra, s kiragadta onnan nővérét, hogy aztán egy cseh előkelőhöz adja felesé- 
gül. A kortársakban nagy megbotránkozást keltő eset csak múló, ám kétségtelenül 
fájdalmas epizód volt a dinasztia és a magyarországi szerzetesség történetében. 
Sajátos véletlen, hogy az utolsó Árpád-házi király, III. András egyetlen leánya — 
szintén Erzsébet — a svájci Töss kolostorában szentéletű apácaként halt meg 1338- 
ban. Történetesen ő is domonkos volt. 

9. A báró 


Bármennyire személyes jellegű is volt az Árpád-kor Magyarországán az ural- 
kodó hatalomgyakorlása, a felmerülő ügyek mindegyikét a király képtelen lett 
volna egymaga kézben tartani. A megoldást az jelentette, hogy a király részt jutta- 
tott bizalmas híveinek az ország kormányzásából. Az így kialakított tisztségek visc- 
lői a királyt képviselték a maguk posztján: hatalmuk az uralkodótól származott, 
tevékenységük jórészt az uralkodói hatalom érdekeinek érvényesítésére korlátozó- 
dott, s felelőséggel is egyedül az uralkodónak tartoztak. A király saját belátása 
szerint döntött abban a kérdésben, hogy kinek s milyen tisztséget juttat. A 13. 
században jelentkeznek az első olyan törekvések, melyek az uralkodó döntési 
szabadságának korlátozására irányulnak e téren: az 1222. évi Aranybulla a királyi 
tanács hozzájárulásához kötötte az idegenek méltóságra emelését, s hasonló kö- 
vetelményeket fogalmaztak meg utóbb a III. András-kori törvények is. A tisztség 
viselője addig maradt meg hivatalában, amíg élvezte a király bizalmát. A tisztségek 
örökletessé tételére még a királyi hatalom tekintélyének mélypontjain sem isme- 
rünk példát. A 13. század elején feltűnő báró (baro) kifejezés ennek megfelelően 
— ellentétben a késő középkorban gyökerező újkori gyakorlattal — nem örökölhető 
főúri rangot jelölt, hanem a főbb királyi tisztségek viselőinek közös megnevezésére 
szolgált. A báró a , jobbágy" (iobagio, azaz , tisztségviselő") terminust váltotta fel, 
még korábban a , méltóságra nézve nagyobbak" (maiores dignitate) körülírással 
utaltak a világi hatalmasok ugyanezen körére. 


9/1. Ispánságok, megyék, tartományok 


Az államalapítás idején Szent István ispánságok halmazaként szervezte meg 
királyságát. Ispánok (comes) irányították az olyan különböző feladatok ellátására 
rendelt királyi szolgálónépeket, mint amilyenek egyebek mellett a lovászok, tárno- 
kok, vadászok vagy hirdetők voltak. Ispánok kerültek az uralkodói birtokoknak az 
egyes királyi udvarházak vagy várak alá rendelt szervezeti egységei, az udvarnok- és 
várispánságok élére. Maga a királyi udvar is egyfajta ispánságként szerveződött 
meg, melynek vezetésével István a szlávból kölcsönzött elnevezéssel (na dvorj 
zsupan) nádorispánnak (comes palatí) nevezett tisztségviselőjét bízta meg. 

Jellemző módon még az udvari papságot összefogó királyi kápolna vezetőjét is 
kápolnaispánnak (comes capellae) mondták. 

A királyi szolgálónépek különböző csoportjait irányító ispánok közül meg- 
különböztetett szerephez jutottak a várispánok. A királyi várszervezet ugyanis 
mind területi, mind szervezeti vonatkozásban szoros szálakkal kapcsolódott az 
ország területi igazgatásának alapintézményéhez, a megyéhez. Az egyes várak 
egymástól kisebb-nagyobb távolságra fekvő, zárt területi tömböt nem alkotó föld- 
jeinek láncolata rajzolta meg a vár uralmi körzetének határát — szlávból származó 
régi magyar szóval: megyéjét —, s az ezen a határon belül fekvő terület egésze tette 
ki magát a megyét. A megye tehát területileg nem volt független a várispánságtól, 
jóllehet azonos sem volt vele, hiszen magában foglalta a várhoz tartozó birtokok, 
azaz a várispánság földállománya mellett a határain belül fekvő egyéb királyi bir- 
tokok, valamint az egyházak és a magánbirtokosok földjeit is. A várispánság és a 
megye között meglévő kapcsolat szervezeti téren a legvilágosabban abban a tény- 
ben mutatkozik meg, hogy a várispánság élén álló ispán volt egy személyben a 
megyét kormányzó megyésispán is. E kettősségnek megfelelően az ispáni hatalom 
nem egyenlő mértékben terjedt ki a megye területén élőkre. A várispánság alá 
rendelt népek minden ügyében az ispán volt az illetékes. Az ispáni hatalom 
ugyanakkor számos vonatkozásban érvényesült a vártól függetlenül megyebeliek 
felett is. A megyésispán vezette hadba a megye katonáskodásra kötelezett lakóit, ő 
hajtotta be a királyt illető adókat, vámokat és egyéb jövedelmeket, ő gondoskodott 
a rend fenntartásáról vagy, ha úgy adódott, helyreállításáról. A várszervezethez 
nem tartozó megyebeliek pereiben viszont nem a megyésispán, hanem megyén- 
ként két-két, saját bírói kerülettel rendelkező királyi bíró ítélkezett. A perbe idézés 
alkalmával használt fémpecsétjeik után bíl/fogosoknak nevezett megyei bírák csak 
a 12. század folyamán veszítették el önállóságukat s lettek a megyésispán aláren- 
deltjei. Fáradozásai fejében a megyésispánt illette meg a megyéből befolyó jöve- 
delmek harmadrésze, a többi — a , királyketteje", ahogy a korban mondták — a 
király kincstárába került. 

A megyei intézmény eredete, kialakulásának folyamata egyike a korai magyar 
történet számos vitakérdésének. Voltak és vannak kutatók, akik különféle idegen 
(pl. szláv vagy frank) modellek átvételével magyarázzák a megyeszervezet létrejöt- 
tét. Mivel a szóbajöhető idegen minták egyikéről sem sikerült igazolni, hogy lé- 
nyegbe vágó módon gyakorolt volna hatást a magyar megyei intézményre, valószí- 
nűbb, hogy a belső társadalmi és intézményi fejlődés volt a döntő a megyerendszer 
kialakulásában. Szent István államszervező tevékenysége eredményeként erre a 
fejlődésre alapozva keltek életre az első megyék. 


A báró O 121 


A középkori megyeszervezet kiépítése végigkíséri az egész Árpád-kort, sőt, 
azon is túlnyúlik. A 11. században még lakatlan vagy ritkán lakott területek bené- 
pesülésével új megyék alakultak ki a 13. század folyamán az ország északi hegyvi- 
dékein a Zólyomtól Máramarosig elnyúló széles sávban. Nagy kiterjedésű megyék 
feldarabolása révén is születtek új igazgatási egységek: így önállósult Heves(újvár), 
Abaúj(vár) és Sáros megye az egykori Újvár megye területén. A megszervezett 
megyék túlnyomórészt hosszú életűnek bizonyultak, kisebb-nagyobb területi vál- 
tozásokkal bár, de egészen a 20. századig léteztek. Kisebb részük az idők folyamán 
elenyészett: az 1009-ben említett Visegrád megye feltételezhető helyén így a 13. 
században már Pilis és Pest megyét találjuk. Mindent egybe vetve az Árpád-kor 
végén mintegy 60-65 megye meglétével számolhatunk. (A bizonytalanságot az 
okozza, hogy egy-egy terület önálló megyévé szerveződése soha nem köthető pon- 
tos időponthoz.) 

A megye az Árpád-kori területi igazgatás legáltalánosabb és legelterjedtebb 
intézménye volt ugyan, ám korántsem az egyetlen a maga nemében. Az országba 
különböző időpontokban beköltöző s etnikai különállásukat kiváltságaik révén 
tartósan megőrző idegen népcsoportok a megyeszervezet keretein kívül, önálló 
igazgatási egységekbe szervezve éltek, miként azt a későbbiekben látni fogjuk. Az 
ország két, földrajzilag is jól felismerhetően elkülönülő vidékén — Erdélyben és 
Szlavóniában — pedig a megyék fölött kiépített tartományi különkormányzat ala- 
kult ki. 

Erdély korai igazgatásának kérdéseit meglehetősen sűrű homály fedi, isme- 
reteink csak a 12. század végétől, forrásaink gyarapodásával bővülnek jelentősebb 
mértékben. A krónikáshagyomány szerint az erdélyi Gyula leverése után Szent 
István saját rokonát, Zoltánt állította Erdély élére. Akár így volt, akár nem, legkö- 
zelebb csak jó száz évvel később bukkan fel egy újabb , erdélyi főember" (princeps 
Ultrasílvanus) bizonyos Mercurius személyében. Általánosan elfogadott értelme- 
zés szerint ez utóbbi, különös megfogalmazás az erdélyi vajda tisztségét jelölte. 
Számos jel utal arra, eredetileg az erdélyi szlávok nevezték vajdának az a 
Gyulafehérvárott székelő ispánt, aki a korai időkben Dél-Erdély egész területét 
felölelő Fehér megye — mely nem tévesztendő össze a dunántúli Fejér megyével — 
élén állott. Erdély többi részén ugyanakkor önálló megyék szerveződtek, mint 
Kolozs vagy Doboka, továbbá Szolnok, mely Észak-Erdély mellett kiterjedt annak 
nyugati előterére, sőt, a Tiszánál is rendelkezett területekkel. A 13. század elejére, 
az egyetlen szolnokit kivéve, az erdélyi megyék ispánjai a vajda alárendeltjeivé 
váltak. Tisztségüket sem közvetlenül a királytól kapták, hanem a vajda nevezte ki 
őket. 1263-ban került sor az erdélyi vajda és a szolnoki ispán méltóságának egye- 
sítésére, s ezzel az összes erdélyi megye igazgatása a vajda hatáskörébe került. A 

vajda a távoli tartomány királyi helytartójaként széleskörű jogosítványokkal ren- 
delkezett az igazságszolgáltatás mellett a gazdasági és a katonai ügyekben egy- 
aránt. 

A drávántúli tartományok különkormányzata némileg eltérő módon alakult 
ki. Az önálló Horvátország északi hegyvidékét egy bánnak nevezett tisztségviselő 
kormányozta. (A tisztségnév alighanem Baján avar kagán nevéből származik, 
akinek hatalma egykor e területekre is kiterjedt.) Horvátország magyar meghódí- 
tása után az Árpádok saját, magyarországi híveik közül nevezték ki a bánt, s ha- 
talma alá rendelték Horvátország egészét. A bán illetékessége a 12. század máso- 
dik felében terjedt ki a Dráva és Horvátország között fekvő Szlavóniára, melynek 
területét ezt megelőzően a dél-dunántúli megyékhez (Zala, Somogy, Baranya) 
számították. Az így kialakított ,egész Szlavónia" élén álló bán (banus tolius 
Sclavoniae) az erdélyi vajdáéhoz hasonló jogkörrel igazgatta a rá bízott tartormá- 
nyokat, az egyetlen számottevő különbséget az jelentette, hogy a 13. század máso- 
dik felében a bán a pénzverés jogát is megkapta a királytól. 

A szlavón bánság mintájára szerveződtek meg a 12—13. század folyamán az 
Észak-Balkánon meghódított területek bánságai. Az ezek élén álló bánok politikai 
súlya többnyire messze elmaradt a szlavón bánétól, a macsói és a szörényi bánság 
mindazonáltal mégsem mondható jelentéktelen méltóságnak. 


9/2. A királyi udvar szervezetének fejlődése 


Az ország területi igazgatásához kötődő tisztségek viselői hivatali idejüknek 
csak egy töredékét töltötték a rájuk bízott országrészekben, megyékben. Jobbára a 
királyi udvarban tartózkodtak, hogy a királyi tanács tagjaiként hangjukat hallassák 
az országos ügyekben s a döntések meghozatalakor érvényesítsék befolyásukat. A 
fontosabb királyi tisztségek viselőinek egy másik csoportját ugyanakkor eleve a 
királyi udvarhoz kötötték feladataik. 

A királyi udvar élén, mint arról már szó esett, eredetileg a nádor (a 13. 
századtól általánosan palatinus) állott. Tevékenységének egy jelentős részét az 
udvartartás mindennapi életének szervezése, az udvarba rendelt szolgálónépek 
munkájának felügyelete töltötte ki. A korai időkben a tisztség kifejezetten gazdasá- 
gi jellegű volt, jellemző, hogy Kálmán király törvényének rendelkezése szerint a 
határvidékről az udvarba hírt vivő küldöttek a nádortól kapták meg útiköltségüket. 
A nádor ebben az időben még csak másodlagosan jutott szerephez az igazságszol- 
gáltatásban, igaz, e szerep mindjárt kettős volt. Az udvar ispánjaként ő bíráskodott 

az udvar személyzete felett, de ő volt a főbírája a király udvari birtokszervezetéhez 
tartozó szolganépeknek is. Ugyanakkor azonban, mivel az udvar egyúttal az ural- 
kodó személyes ítélkezésének a helye is volt, előfordult, hogy a király a nádort 
bízta meg bírói ügyekben a maga helyettesítésével. A nádor ebben a minőségében 
a király nevében bíráskodott, s vélhetően nem is ritkán, hiszen Szent László egyik 
törvénye szerint a királyi pecsét is a nádor őrizetére volt bízva. A nádor ezen több- 
rétű feladatköre a 12. század első harmadában alakult át, mégpedig oly módon, 
hogy fokozatosan a bírói tevékenysége került az előtérbe. A század folyamán a 
nádori tisztség elszakadt a királyi udvartól; viselője önálló, országos hatáskörű 
bíróság élére került. Ezt a fejleményt rögzíti az 1222. évi Aranybulla kimondva: , A 
nádor országunk minden lakosa ügyében különbség nélkül ítélkezzék". 
(Megjegyzendő ugyanakkor, hogy a nádor ezt követően is megtartotta a király 
udvari birtokszervezete alá rendelt népek feletti joghatóságát.) Megmaradt a nádor 
királyt helyettesítő szerepe is, igaz, nem bírói, hanem politikai és katonai ügyek- 
ben. Mindezen körülmények a nádori tisztséget tették az ország legfontosabb és 
legtekintélyesebb világi méltóságává. 

A nádor eredeti feladatainak ellátására a 12. században új tisztség jött létre 
az udvarban. Viselője, a királyi udvarispán (curialis comes) ennek megfelelően 
részben a gazdasági ügyekért volt felelős, részben pedig a király állandó bírói he- 
lyetteseként tevékenykedett. A 13. század elejére az ítélkezés lett a fő feladata, s a 
nádorhoz hasonlóan az udvarispárr ís országos hatáskörű bíróvá lett. Számottevő 
különbség azonban a két tisztség alapvetően hasonló fejlődésében, hogy az udvar- 
ispán nem vált ki a királyi udvar szervezetéből, továbbra is ott ítélkezett. Szerepé- 
nek megváltozásával a tisztség is új nevet kapott: viselőjét a továbbiakban ország- 
bírónak (iudex curige regide, szó szerint: ,a királyi udvar bírája") nevezték. A 
királyi ítélkezésben betöltött kulcsszerepe miatt az országbírói is egyike volt a 
legjelentősebb világi méltóságoknak. 

Az udvar gazdasági ügyeinek intézését a tárnokmester (magister 
tavernicorum) vette át az országbíróvá váló királyi udvarispántól. Bizonyos bírói 
jogkörrel ugyanakkor a tárnokmester is rendelkezett — elsősorban a kiváltságolt 
települések ügyeiben ítélkezett —, mindazonáltal a tárnokmester megmaradt a 
király gazdasági és pénzügyi politikája irányítójának. 

Az udvari méltóságviselők között említést érdemel még az asztalnok-, a 
lovász- és a pohárnokmester (magister dapiferorum, m. agazonum, m. 
pincernarum) tisztsége. Ezek jelenléte, némi 12. századi előzmények után, a 13. 
század elején állandósult a királyi udvarban. Hivatali teendőikről alig tudunk 
valamit, feltehető, hogy az udvar fényének emelése érdekében a király személyes 
szolgálata terén juthattak nekik, többnyire alighanem inkább szimbólikus, sem- 

mint tényleges feladatok. Annál fontosabb volt politikai szerepük; a királyi tanács 
tagjaiként jelentős befolyással bírtak. 

Az említett udvari tisztségeket, legalábbis a 13. században, a királynék és a 
hercegek udvartartásában is megtaláljuk. Az egyetlen kivétel e tekintetben a nádori 
méltóság volt. Nádort csak a király tartott, nem számítva V. István ifjabb királysá- 
gának éveit; ekkor ő is külön nádort nevezett ki a maga országrésze számára. 

Az udvari tisztségek viselői — közéjük számítva a nádort is — a 12. századtól 
bizonyíthatóan, de talán már a kezdetektől fogva, maguk is egy vagy több megye 
élén álltak, jelentős hatalmat összpontosítva ily módon a kezükben. Ennek tud- 
ható be hogy rendszerint ténylegesen kevesebb tisztségviselő volt hivatalban, mint 
ahány a tisztségek számából következően elméletileg lehetséges lett volna. Ez a 
körülmény feszültséget teremtett azok körében, akiknek reményük lehetett arra, 
hogy a királyt a főbb tisztségek viselőiként szolgálják. Ez magyarázza az 1222. évi 
Aranybulla azon előírását, mely csak nádornak, a szlavón bánnak valamint a kirá- 
lyi és királynéi udvarispánnak engedélyezte egyidejűleg más méltóság betöltését. 
Az Aranybulla e rendelkezése azonban hatástalan maradt: a tisztséghalmozás 
gyakorlata a továbbiakban is általános volt. A királyi tisztségek elnyeréséért folyta- 
tott versengés annál is inkább érthető, mert a méltóságok nem csak hatalommal, 
de meglehetősen jelentős jövedelmekkel is jártak. A 13. század elején a pohár- 
nokmester juttatását 300 márkára becsülték, a század végén az országbíróé pedig 
már kerek 1000 márkára rúgott. 


9/3. Bárók, előkelők, nemesek 


Az Árpád-kor az előzőekben említett udvari tisztségviselőket és a megyésis- 
pánokat tekintette bárói méltóság viselőinek, az udvarnokok és más királyi szol- 
gálónépek ispánjai nem számítottak közéjük. A bárók személyének kiválasztásá- 
ban, amennyire ez megítélhető, döntően két szempont érvényesült. Ezekre világít 
rá IV. Béla azon oklevele, amely a király egyik bizalmasát — aki az idő szerint az 
országbíróság mellett a zalai ispánságot viselte — a következőképpen jellemzi: 
, különböző erényeivel méltán rászolgált, hogy ne csupán származásánál fogva, de 
tettei nemeslelkűsége alapján is országunk előkelői és főemberei közé tartozzék". 
Előkelő származás és személyes rátermettség — ezek voltak tehát az ideális báró 
jellemzői. Ami az utóbbit illeti, ma már csak ritkán nyílik lehetőségünk annak 
meglétéről vagy hiányáról megbizonyosodni. A másik tényezővel kapcsolatban már 
jobb a helyzet: az ismert esetek túlnyomó többségében igazolható, hogy a bárói 
méltóságok betöltői valóban az előkelő rokonságok tagjai közül kerültek ki. 

Az Árpád-kori Magyarország hatalmasainak rétege két különböző eredetű 
csoport összeolvadásával formálódott ki. Az egyikbe a honfoglalók törzsi és nem- 
zetségi vezetőinek azon leszármazottai tartoztak, akiknek sikerült átvészelniük az 
államalapítás viharait. Ennek egyetlen biztos módja az volt, ha idejében s vonako- 
dás nélkül behódoltak az árpádok uralmát a Kárpát-medence egészére kiterjesztő 
Gézának és Szent Istvánnak. Az ellenszegülők nem sok kíméletre számíthattak, a 
királyt szolgálók előtt viszont megnyílt a hatalom megőrzésének, sőt, gyarapításá- 
nak lehetősége. Nyilván szép számmal voltak olyanok, akik a döntő pillanatban 
helyesen mérték fel az erőviszonyokat. Közéjük tartozott az az ába Sámuel, akinek 
személyében — aligha alaptalanul — a honfoglaló magyarsághoz egykor csatlako- 
7ott kabarok törzsfőjét látja a történeti kutatás. Sámuel, miután elismerte Istvánt 
királyának, elnyerte az államalapító nővérének kezét, s vele — ha nem is a fele 
királyságot — de mindenesetre a nádori méltóságot. 

A másik csoportot a nyugatról bevándorolt lovagok leszármazottai alkotják. 
Ilyen jövevényként (udvena) érkezett az országba Svábföldről egy testvérpár, bizo- 
nyos Hont és Pázmány, akiket Szent István a szolgálatába fogadott. István Koppány 
ellen induló seregének vezérei között is ott találjuk őket, s igen valószínű, hogy 
Hont lett a róla elnevezett megye első ispánja. Hont utódai is megmaradtak az 
Árpádok kegyében, mégpedig oly annyira, hogy dédunokája, Lampert ispán, I. Béla 
leányának férjeként az uralkodócsaláddal is rokonságba került. 

A 10. század végétől a 13. század elejéig jónéhány hasonló, előkelő beván- 
dorlóról van tudomásunk. Többségük német területekről származott, de jöttek 
Csehországból, Itáliából, még a távoli Hispániából és Franciaországból is. Néhá- 
nyan valamelyik királynéval érkeztek, mint egy másik testvérpár — Olivér és Ratold 
— Kálmán király szicíliai feleségének kíséretében. A beköltözőket a király rendsze- 
rint szívesen látta. Megbecsülését birtokok adományozásával is kifejezésre juttatta, 
ezzel ösztönözve tartós megtelepedésre az arra érdemesnek tartott idegen vendé- 
geket. Az uralkodó ezzel egyidejűleg gyakorolta a nagylelkű bőkezűség — királytól 
egyébként is elvárt — erényét, s gyarapította azon személyes hívei számát, akiknek 
feltétlen hűségére bizton számíthatott. A nyugatról bevándorolt lovagok értékét 
tovább növelte az a körülmény, hogy ők voltak azok, akik a kor modernnek szá- 
mító lovagi harcmodorát, a nehéz fegyverzetű — karddal, pajzzsal, lándzsával 
felszerelt — páncélos lovasként való hadakozás fortélyait elterjesztették Magyaror- 
szágon. A besenyők és a székelyek révén a nomád lovas íjász típusát is őrző 12. 
század közepi magyar hadseregről a már többször idézett Freisingi Ottó azt írja, 
hogy , a királyi seregben pedig az uralkodó megerősítésére a vendégek sorakoznak 
fel, akik nagy számban vannak ott, s akiket náluk főembereknek neveznek". A 
magyarok egyébként , undok fegyverekkel" harcolnak, folytatja nem éppen elfo- 

gulatlan beszámolóját a német püspök, , kivévén azokat, akik a vendégektől — 
akiket mi most lovagoknak nevezünk — nyertek oktatást, vagy éppen tőlük is 
származtak". 

A betelepült lovagok utódai az esetek nagy többségében néhány nemzedék 
alatt egybeolvadtak az őshonos előkelőkkel s magyarrá váltak maguk is. Ha konk- 
rét ismeretekkel nem is rendelkezünk erre nézve, mégsem lehet kétséges, hogy a 
folyamat fő előmozdítói a két csoport tagjai között kötött házasságok révén kiala- 
kult rokoni kapcsolatok voltak. 

Szent István korában, a király törvénycinek tanúsága szerint, az előkelők 
csoportja még csak határozatlan formában körvonalazódott. Vagyonuk és társa- 
dalmi presztizsük már ekkortájt is a szabadok társadalmának egésze fölé emelte 
őket, a jog azonban nem tett különbséget Aba Sámuel és egy szabad pásztor kö- 
zött: mindketten , szabad"-ok (éber) voltak, Sámuel sem volt több ennél, a pász- 
tor sem volt kevesebb. A változás ezen a téren a II. század utolsó negyedében 
következett be. A Szent László neve alatt fennmaradt ún. III. dekrétumban felbuk- 
kan a , nemes" (nobilis) kifejezés. A törvény elemzése alapján egyértelmű, hogy 
az újonnan kialakult terminus az előkelők megnevezésére szolgált, s megjelenése 
azzal állt összefüggésben, hogy az általa jelölt társadalmi réteg immár jogilag is 
elkülönült a közönséges szabadok világától. Forrásaink ahhoz sajnos nem elég 
részletesek, hogy tételesen számba vegyük mindazon kiváltságokat, melyek a 
nemesi jogállást tartalommal töltötték meg. A törvények néhány utalása azt mu- 
tatja, hogy azonos bűntett elkövetése esetén a nemesek enyhébb büntetésre szá- 
míthattak, mint a közszabadok. Más források alapján az is bizonyosra vehető, hogy 
a nemesek fontos kiváltságai közé tartozott az a joguk, amelynek értelmében a 
megyei bírák mellőzésével, közvetlenül az uralkodóhoz fordulhattak peres ügyeik- 
kel. 

A megjelenését követő másfél évszázadban, egészen a 13. század első har- 
madáig, a nemes kifejezés az Árpád-kor világi előkelőségeit jelölte. A latin zobilis 
magyar megfelelője, a , nemes", nyelvileg a , nem, nemzetség" szavunkkal áll 
összefüggésben, s eredeti értelme ilyenformán az lehetett: , nemzetséghez tartozó 
személy". A nemzetség általános értelemben olyan emberi közösségre használatos 
kifejezés, amelynek tagjai — vélt vagy valóságos — közös őstől származtatják magu- 
kat. A honfoglaló magyarság társadalmának egyik szerveződési formája feltehetően 
a nemzetség volt. Bővebb ismereteink e nemzetségekről nincsenek, leginkább 
azért, mert mind régészeti, mind írott forrásaink hallgatnak róluk. Egykori létük 
csak történeti és néprajzi analógiák alapján valószínűsíthető. Az mindenesetre 
feltehető, hogy a honfoglalók nemzetségeit már sokkal inkább hatalmi, politikai 
tényezők tartották össze, semmint a tényleges rokonság köteléke. A nemzetség 

erőteljesen rétegzett lehetett szociális szempontból: a nagyhatalmú és vagyonú 
nemzetségfőtől az egyszerű pásztorig terjedően a szabadok társadalmának egészét 
felölelte. E nemzetségek felbomlásában minden bizonnyal döntő szerep jutott az 
államalapításnak részint a legyőzött ellenállók nemzetségeinek erőszakos széttele- 
pítése révén, részint pedig azért, mert a kiépülő államszervezet a nemzetségek 
által képviselt személyi kapcsolatrendszer helyett területi alapon szervezett intéz- 
ményékre épült. 

A 13. század elején feltűnő nemzetségeket (genus, generatio) az , úri, 
nemesi" jelzőkkel szokás megkülönböztetni a honfoglaláskoriaktól. E nemzetsé- 
gek a dolog természetéből fakadóan nem lehettek előzmény nélküli új képződmé- 
nyek, az azonban szerfelett kétséges, s ennek megfelelően erősen vitatott, hogy a 
kétfajta nemzetség között voltak-e közvetlen kapcsolódási pontok. Ha az Árpádok 
példájából indulunk ki, a folyamatosság feltételezése nem tűnik lehetetlennek, 
mindazonáltal más konkrét példák hiányában ez sem több elvi lehetőségnél. Az 
ismert esetek egy számottevő részében Szent István-kori személy szerepel a nem- 
zetség őseként. Az említett Aba Sámuel valamint Hont és Pázmány leszármazottai 
az Aba, ill. a Hontpázmány nemzetségből (de genere) valóknak mondták magukat 
a 13. században, de nemzetségnek nevet adó ősként szerepel utóbb Szent István 
ellenfele Ajtony, valamint annak legyőzője, Csanád is. Az idegen eredetűek eseté- 
ben rendszerint a bevándorló és birtokot szerző ősről nevezték el a nemzetséget. 

Amíg szokásban volt nemzetségek alapján számon tartani a rokonságot, azaz 
a 13. század elejétől a 15. századig eltelt két évszázad alatt, forrásaink mintegy 
kétszáz nemzetség nevét tartották fenn. Jelentős részükről csak egy-két adat áll a 
rendelkezésünkre, az említett Aba nemzetségről viszont, melynek nem kevesebb, 
mint huszonhét ága ismert, oklevelek tucatjai tájékoztatnak. A 13—14. századi 
nemzetségek közös jellemzőinek meghatározására tett történetírói kísérletek nem 
jártak megnyugtató eredményekkel, mivel mindazon ismérvek, amelyek e téren 
felmerültek, olyan rokonságokra is ráillenek, amelyeket — ismereteink szerint 
legalábbis — soha nem neveztek valamely nemzetségből származónak. Az minden- 
esetre világosnak látszik, hogy a nemzetségek lényege valamiképpen a föld birtok- 
lásával állhatott összefüggésben: az Árpád-kori társadalom földbirtokos rétegeinek 
mindegyikére jellemző ugyanis a nemzetségek megléte. Ennek megfelelően nem- 
zetség és nemzetség között jelentős vagyoni és társadalmi különbségek lehettek és 
voltak is. A hagyományos nemességhez tartozó nemzetségek, mint az Abák, a 
Csákok, a Győrök vagy a Gutkeledek az ország számos részén rendelkeztek jelentős 
birtokokkal, s e nemzetségek tagjai viselték rendszerint a bárói méltóságokat. 
Jellemző példaként említhető, hogy a 13. század elején Győr nembeli István öt fia 
közül az egyházi pályára lépő Saul kalocsai érsekként halt meg, Csépán és Pat 

pedig egymást váltották a nádori tisztségben. A század végén Aba nembeli Dávid 
mindhárom fia viselte hosszabb-rövidebb ideig a nádori címet, egyikük, Amadé, 
éppenséggel hat alkalommal. Más nemzetségek ellenben legfeljebb jómódúzknak 
minősíthetők, s a politikai hatalom gyakorlásából nem részesültek, meg kellett 
elégedniük kisebb jelentőségű tisztségekkel, olykor éppen a bárók helyetteseként. 
Megint mások kisbirtokosként egyetlen falut mondhattak csak a magukénak s a 
közéletben egyáltalán nem vettek részt, vagy ha mégis, akkor tanúkként, hatósági 
megbízottakként jutottak jelentéktelen szerephez. Amiként tehát a bárók szűk 
köre sem azonosítható a nagybirtokos előkelők rétegének egészével, a nemzetség- 
hez tartozás, a de genere származás sem volt a vagyonos előkelőség jele. 


9/4. Két karrier 


Ha valaki nagybirtokos előkelő fiaként látta meg a napvilágot, jó esélye volt 
arra, hogy élete során bekerüljön az ország sorsát irányító bárók közé. Nem volt 
ugyanakkor az sem lehetetlen, hogy alacsonyabb sorból induló személy küzdje fel 
magát a politikai elitbe, ehhez azonban megfelelő képességek mellett jókora sze- 
rencsérc, no és persze, befolyásos pártfogóra is szüksége volt. Hogy az egyéni 
karriert miképpen befolyásolta a származás és milyen más tényezők formálták, az 
alábbiakban két életút példáján vehetjük szemügyre. 

Egyikük, Gutkeled nembeli István apjáról, Dragunról, a nevén kívül semmit 
sem tudunk. A tágabb rokonság, a Gutkeled nemzetség sváb ősci — Kézai szerint 
Gut és 
— Péter király idejében költöztek be az országba. A nemzetség második generáci- 
ójához tartozó Vid ispán a maga korának legbefolyásosabb előkelői közé tartczott: 
ő volt az, aki Salamon király rossz szellemeként az uralkodót Géza és László her- 
cegek elpusztítására ösztökélte, szemet vetve állítólag a dukátusra. Vid a mogyoró- 
di csatában esett el, mely ütközetben nemzetségének más tagjai a hercegek olda- 
lán harcoltak. Ha Kézai téved a beköltöző ősök nevét illetően, ami nem leheteslen, 
akkor minden bizonnyal az a Gut és Keled volt a nemzetség névadója, akiket a 11— 
12. század fordulója táján említenek az oklevelek. A nemzetség egyik korai birtok- 
központja a nemzetség nevét őrző Gut — a mai Guttamási — lehetett, igazán jelen- 
tős és többé-kevésbé egybefüggő birtoktestekkel azonban a Nyírségben — Nyíradony 
környékén — rendelkeztek, de 1140 körül már Zalában, utóbb Sopron megyében 
is birtokosok voltak a nemzetség tagjai. A több ágra oszló nemzetségből jónéhány 
nemcsi család származott. Közülük különösen jelentős szerepet játszottak a kö- 

zépkor későbbi századaiban a Várdaiak és a Guti Országok, a Bátoriak pedig több 
fejedelmet adtak az újkorban az önálló Erdélynek. 

A Gutkeledekhez hasonlóan előkelő rokonságokból származó ifjak előtt 
magától értetődő természetességgel nyílt meg a királyi udvar. Itt fejeződött be 
neveltetésük s szem előtt lévén könnyen felhívhatták magukra a figyelmet alkal- 
mas szolgálatok megtételével. Dragun fia István karrierjének első lépcsőfokát is II. 
András legifjabb fiának, András hercegnek a szolgálata jelentette. A herceg szármá- 
ra apja Halicsot szerette volna megszerezni. Két rövid időszak erejéig (1226—29, 
1231-—34) András herceg fel is ülhetett az orosz fejedelemség trónjára, s a máso- 
dik alkalommal kíséretében már ott találjuk Gutkeled Istvánt. A herceg halála 
(1234) után István a trónörökös Béla herceg köréhez csatlakozott. IV. Béla mellett 
harcolt a muhi csatában, s a menekülő királyt követte a dalmát tengerpartra. Itt 
kapta élete első jelentősebb tisztségét, a királyi lovászmesterséget, melyet három 
éven át viselt. Ezzel bekerült a bárók közé, s ettől fogva élete végéig IV. Béla legköz- 
vetlenebb munkatársainak egyike volt. Pályájának íve töretlenül vezetett a legma- 
gasabb hivatalokig: előbb országbíró (1245—46), majd nádor lett (1246—48). 
Karrierje csúcsát azonban sajátos módon nem az elvileg elérhető legmagasabb 
tisztség, a nádorság jelentette, hanem ami az után következett. 1248-ban a király 
Istvánt bízta meg Szlavónia kormányzásával. Kivételesen hosszú ideig, tizenegy évig 
állt 2 kulcsfontosságú tartomány élén, ami egyértelműen arra vall, hogy teljes 
mértékben megfelelt azoknak a követelményeknek, amelyeket IV. Béla támasztott 
vele szemben. Pedig a feladat korántsem volt egyszerű. A tatárjárás pusztításai — 
legalábbis az Alföldhöz és Erdélyhez mérten — kevésbé érintették Szlavóniát, az 
élet azonban ott is kizökkent a rendes kerékvágásból. Az első lépéseket a rend 
helyreállítása terén nyilván István közvetlen elődei is megtették már, a munka java 
azonban rá maradt. Kemény kézzel megfékezte a zavarosban halászó helyi hatal- 
masságokat, s átfogó birtokrendezési akcióba kezdett, mely megelőlegezte a né- 
hány évvel később kibontakozó országos birtokvizsgálatokat. Gazdasági téren 
szintén a királyi politika készséges, ám önálló kezdeményezésektől sem visszaria- 
dó megyvalósítójaként tevékenykedett: telepesekkel népesítette be az elhagyott 
földeket, s Kőröst, a zágrábiak kiváltságaival ellátva, elindította a várossá fejlődés 
útjár.. Legjelentősebb gazdasági fegyverténye az volt, hogy megkapván a pénzverés 
jogát. felhagyott az addig szokásos évenkénti pénzújítás rendszerével. Állandó 
értékű pénzt veretett s az így kieső , kamara hasznát" évi egyenes adó kivetésével 
pótolta. Az István által veretett báni dénárok olyannyira eggyé váltak a ,jó pénz" 
fogalmával, hogy még 1323-ban, I. Károly pénzügyi reformjai kezdetén is követen- 
dő példaként emlegették. 

István eredményes működése nem maradt viszonozatlan. Jelentős birtok- 
adományokban részesült, s 1252-ben — bár nem volt a királyi család rokona — a 
kitüntető herceg (dux) címmel illették. Amikor 1254-ben Stájerország déli része 
magyar uralom alá került, IV. Béla Istvánt helyezte főkapitányként a tartornány 
élére. Megtartotta ugyanakkor a báni méltóságot is, melyet egészen 1255-ben 
bekövetkezett haláláig viselt. 

A másik báró, akinek sorsát — ha még oly vázlatosan is — nyomon követjük, 
Básztély nembeli Rénold. Gutkeled Istvánnal ellentétben ő nem nagybirtokos 
előkelők ivadéka volt; az Esztergom megyei Básztély faluba való rokonság egyike 
volt a jónéhány jelentéktelen helyi nemzetségnek. Rénold rokonai között ennek 
megfelelően hiába is keresnénk nádorokat, bánokat vagy akár csak megyésispá- 
nokat, találunk viszont hatósági megbízottakat. Rénold szerencsecsillagának fel- 
emelkedésében a döntő mozzanat az volt, hogy sikerült bekerülnie a 
Stájerországot rövid ideig kormányzó István herceg — a későbbi V. István király — 
udvarába. Karrierje tehát Dragun fia Istvánéhoz hasonló módon indult, ám ami az 
előkelő Gutkeled számára természetes volt, az a kisbirtokos Básztély esetében 
kivételes szerencse. A Rénoldéhoz hasonló társadalmi közegből származók túl- 
nyomó többsége a királyi és hercegi udvaroktól távol, családi birtokain élte le 
életét. Az , udvari ifjú"-ként (íuvenís) pontosan körül nem határolt, bizalmi fel- 
adatokat ellátó Rénold hamar megkedveltette magát urával, miként arról házas- 
ságkötésének története tanúskodik. Történt ugyanis, hogy Rénold feleségül kérte 
egy előkelő nagybirtokos, Hahót nembeli Panyit leányát. Az apa vonakodott bele- 
egyezését adni a házassághoz, mondván, az ifjúnak nincs elég birtoka ahhoz, hogy 
méltó hitbért köthessen le felesége számára. Azt vélhetnénk, hogy gondos apa 
csupán leánya jövőjéért aggódva támasztott nehézségeket, ha nem tudnánk, hogy 
az Árpád-kor régi nemessége, melyhez Panyit is joggal számította magát, milyen 
súlyt helyezett a ranghoz illő házasságra. Igen valószínű, hogy a kényelmetlen 
helyzetbe került Panyit csupán ürügyként hozta fel vőjelöltje szegénységét, s való- 
jában Rénold alacsony származását kifogásolta. A házasság tervét felkaroló István 
herceg azonban sietett félreérteni a helyzetet, s bőséges birtokadománnyal fogta ki 
a szelet Panyit ellenkezésének vitorlájából. A házasság tehát megköttetett, s Rénold 
nem bizonyult hálátlannak pártfogójával szemben. Sorsát István hercegéhez kö- 
tötte, s ezért követte urát, amikor az Stájerország elvesztése után Erdély élére 
került. Részt vett a herceg bulgáriai hadjárataiban, s akkor sem hagyta el Istvánt, 
amikor fegyveres konfliktus robbant ki az öregedő IV. Béla és a trónörökös között. 
A belháborút István herceg javára eldöntő isaszegi csatában Rénold újólag meg- 
csillogtatta katonai képességeit: ő volt az, aki az ellenséges sereg vezérét, Héder 
nembeli Kőszegi Henriket párviadalban legyőzte és foglyul ejtette. A hűséges szol- 

gálatok jutalma nem is maradt el. 1270-ben Rénold már a királyi lovászok és 
Szabolcs megye ispánja s emellett V. István fiának, László hercegnek az asztal- 
nokmcestere. Az elnyert tisztségek a bárók közé emelték Rénoldot, de csak a máso- 
dik vonalba. A szabolcsi nem tartozott a jelentősebb megyésispánságok közé, a 
királyi lovászok ispáni tiszte is jóval alatta maradt a lovászmesteri méltóság által 
biztosított presztizsnek és hatalomnak, s az asztalnokmesterség sem a király, 
hanem csupán a nyolcéves trónörökös udvarában kínált helyet Rénoldnak. Úgy 
tűnik tehát, hogy V. István kedvelte ugyan egykori udvari emberét, ám annyira 
nem, hogy egy vérbeli előkelőt háttérbe szorítva biztosítson neki helyet a leghatal- 
masabb bárók élvonalában. Bőkezűbbnek mutatkozott az anyagiak terén: 
Rénoldnak adományozta a rozgonyi (Abaúj m.) és a csicsvai (Zemplén m.) ura- 
dalmakat. 

A László herceghez fűződő kapcsolat V. István halála után hozta meg a maga 
gyümölcseit Rénold számára. A trónra lépő IV. László őt tette meg asztalnokmeste- 
rének, immár vitathatatlanul beemelve Rénoldot az országbárók sorába. A tisztsé- 
get 1272 és 1276 között több megszakítással viselte, aminek magyarázata ezen 
évek bárói pártharcaiban rejlik. Rénold a tisztséget hol elvesztette, hol visszanyer- 
te, attól függően, hogy az a bárói csoport, melynek maga is tagja volt, kibukott vagy 
éppen visszatért a hatalomba. Az idősödő Rénold katonai erényei nem koptak meg 
kora előrehaladtával: Kézai az 1278. évi morvamezci csata leírásában külön ki- 
emeli a királyi zászló őrizetére rendelt Rénold vitézségét. Bárói karrierje csúcsára 
1289-ben érkezett el az egykori kisbirtokos. Ebben az évben elnyerte a nádori 
méltóságot, igaz, nem egyedül. Addig példa nélkül álló módon ketten osztoztak a 
nádori hatalmon, Rénold a Dunától keletre, Kőszegi Miklós — az említett Henrik 
egyik fia — a nyugatra eső országrészben volt illetékes. 

A két pályakép egybevetése, a tagadhatatlanul meglévő hasonlóságok mellett, 
számos lényeges különbséget hoz a napvilágra. Első pillantásra is szembetűnő, 
hogy Gutkeled István karrierje jóval gördülékenyebben haladt előre, mint Básztély 
Rénordé, s a benyomást a részletek is megerősítik. A nyolc legjelentősebb, 
orszázbárói tisztség (nádor, országbíró, tárnok-, asztalnok-, [ovász- és pohárnok- 
mester, szlavón bán, erdélyi vajda) közül Gutkeled István élete során négyet nyert 
el, a szerényebb pályát befutó Rénold csak kettőt. E méltóságokat István közel 
tizennyolc éven át megszakítás nélkül viselte, Rénold hosszabb-rövidebb szüne- 
tekkel töltött összességében is csupán alig négy évet bárói méltóságaiban. A két 
karrier közötti különbségek bizonyos fokig nyilván az egyéni képességekből fakad- 
nak, ám nagyobb szerephez juthatott a kettejük eredeti társadalmi helyzetében 
megmutatkozó eltérés. Az arisztokrata Gutkeled Istvánt előkelő származása szinte 
önsúíyánál fogva lendítette előre pályáján, más kérdés, hogy a kínálkozó lehetősé- 

geket megragadva bizonyítani tudta rátermettségét. István bán sohasem okozott 
csalódást IV. Bélának, aki nyilván nem véletlenül emlékezett meg róla egyik okle- 
velében úgy mint , szíve szerint való férfiú"-ról. Gutkeled Istvánhoz képest Básztély 
Rénold behozhatatlannak látszó hátránnyal indult az életnek. Hogy e hátrány jó 
részét sikerült ledolgoznia, abban esetében is a személyes képességek bizonyságát 
láthatjuk. Karrierje azonban, bár nem egyedül álló a korban a maga nemében, 
hangsúlyozottan egyéni volt. Jellemző e tekintetben, hogy míg Gutkeled István fiai 
maguk is országbárói méltóságokra emelkedtek a következő nemzedékben, 
Rénold utódai, a Rozgonyiak, ősük impozáns karrierje ellenére sem tudtak meg- 
kapaszkodni a bárók között, s jó évszázados szünetet követően, csak Zsigmond 
uralkodása (1387—1437) idején tértek vissza az ország főméltóságai közé. 


9/5. Az előkelők és az országos politika 


Gutkeled István és Básztély Rénold nem csak életkorukat tekintve tartoztak a 
13. századi bárók két különböző generációjához, de az országos politikában be- 
töltött szerepüket illetően is. István bán királya nevében és érdekében gyakorolta a 
neki juttatott hatalmat, ő volt a ,hű báró" típusának egyik utolsó képviselője. 
Rénold esetében az uralkodóhoz való hűség kevésbé hangsúlyos, sőt, az 1270-es 
évektől kezdve mind inkább háttérbe szorul. A különbség okai ez alkalommal nem 
személyesek, valójában az előkelők rétegének egészét érintő változások állnak a 
háttérben. Nagyjából IV. Béla haláláig terjed az az időszak, amelyben az előkelők, 
ide értve a soraikból kikerülő főméltóságokat is, nem jutottak önálló politikai 
szerephez az ország életében. Az előkelők politikai törekvései addig sem egyeztek 
meg feltétlenül és minden esetben az uralkodóéval, érdekeik érvényesítésére 
azonban nem álltak rendelkezésükre hatékony eszközök. A királyi hatalom gazda- 
sági és politikai erőforrásai olyan nyomasztó túlsúlyban voltak a 11—12. század 
folyamán, hogy az előkelők mozgástere más, mint szűkre szabott nem is lehetett. 
Az uralkodóval és politikájával elégedetlen előkelők számára ilyen körülmények 
között egyedül az a lehetőség kínálkozott, hogy a dinasztia valamelyik tagját trón- 
követelőként az előtérbe tolva próbálják meg a maguk szája íze szerint alakítani a 
politikai élet fordulatait. A 11-12. század gyakori trónharcainak egyik mozgatóru- 
sója éppen ebben kereshető. A krónikák félreérthetetlenül utalnak a , viszálykodás 
megyetői"-re, akik I. Andrást és öccsét, Béla herceget egymással szembefordítot- 
ták, s nyilván a későbbiekben sem volt hiány olyan előkelőkben, akik a dinasztián 
helüli feszültségek kihasználásával próbáltak meg előnyöket biztosítani a maguk 
számára. A királyi hatalom elleni lázadás egy trónkövetelő mögé húzódva sem volt 

éppen veszélytelen vállalkozás. A kudarc igen könnyen a vakmerő életébe kerül- 
hetett, s viszonylag szerencsésnek mondhatták magukat azok az előkelők, akiket 
öccsével, Álmos herceggel együtt , csak" megvakíttatott a folytonos összeesküvése- 
ket és lázongásokat megelégelő Kálmán király. A politikai harcban alul maradó 
előkelők legfeljebb külföldön találhattak menedékre, ha ugyan képcsek voltak 
idejében elhagyni az országot. 

A döntő változás e téren a 13. század folyamán következett be. A mélyreható 
gazdasági és társadalmi átalakulások következtében a nagybirtokos réteg fokozato- 
san megerősödött, s a század utolsó negyedében a királyi hatalom árnyékából 
előlépve önálló politikai erőként állt csatasorba. A csatasor szó szerint értendő: az 
előkelők közül a királyi hatalommal való konfliktusok, a mind gyakoribbá váló 
fegyveres összecsapások során választódott ki azon kevesek csoportja, akiket oli- 
garcháknak nevezünk. 

10. Az oligarcba 


1287 márciusának elején IV. László király a Zsitva folyó mellett hadrendbe 
állította csapatait, hogy nyílt ütközetben mérkőzzék meg a szemközt felsorakozó 
ellenséggel. Nem idegen seregek törtek be az országba, még csak nem is a néhány 
évvel korábban levert kunok lázadtak fel újra. Héder nembeli Kőszegi Henrik fiai — 
István, Miklós, Henrik és Péter, a veszprémi püspök — valamint szövetségeseik, 
Borsa nembeli Tamás fiai ,és más ... hűtlen személyek gyűltek össze, vakmerő 
módon fegyvert emelvén" királyukra. A csata a Kőszegiek és a Borsák győzelmével 
végződött — nem ez volt az első, s nem is az utolsó alkalom, hogy IV. László vere- 
séget szenvedett nagyhatalmú bárói valamelyikétől. A Kőszegiek kiváltképpen 
gyakran kerültek összeütközésbe a királyi hatalommal — csak IV. László uralkodá- 
sa alatt öt ízben lázadtak fel —, s a központi kormányzat rendre tehetetlennek 
bizonyult velük szemben. A zsitvai csata előtt néhány hónappal, 1286 júniusában, 
IV. László egyenesen arra kényszerült, hogy kötelezettséget vállaljon: a Kőszegiek 
által másoknak okozott károk és jogtalanságok ügyében nem engedi ítélkezni a 
bíróságokat, ám egy év múlva, ha újabb panaszok merülnének fel ellenük, vége a 
büntetlenségnek, s maga fog igazságot szolgáltatni. Abban bízni, hogy az egy évnyi 
türelmi idő alatt a Kőszegiek mintegy varázsütésre jó útra térnek és felhagynak 
hatalmaskodásaikkal, hiú ábránd lett volna. ÍV. László nyilván maga is tisztában 
volt ezzel, ám az adott pillanatban egyszerűen nem voltak eszközei a Kőszegiek 
megfékezésére. Meghátrált tehát, hogy erőt gyűjtsön, s az év végén már hadjáratot 
vezetett a Kőszegiek ellen. Egyik várukat, Kőszeget, el is foglalta, hatalmukat azon- 
ban nem sikerült megtörnie, s hogy mennyire nem, azt maga is tapasztalhatta a 
7.sítva folyó mellett. 

A korábbiakban láthattuk, hogy a 12. század közepén élt külföldi megfigyelő, 
a német Freisingi Ottó püspök, még szinte korlátlannak írta le a magyar királyok 
hatalmát. Az előkelők akkortájt s azután is még jó ideig, nem hogy nyíltan, de még 
titkon sem mertek szembeszállni az uralkodó akaratával. A 13. század utolsó 
évtizedeiben mindez már csak emlék. IV. László egy alkalommal ugyan az eszter- 
gomi érsek küldötteire förmedt, s az esetről tudósító forrásunk szerint azt mondta 
volna, hogy ,a magam számára ... én vagyok a törvény, s hogy valami papok 
törvényei korlátozzanak, el nem tűröm. Nem az uratok dolga, hogy nekem tör- 
vényt szabjon, hanem hogy kövesse a törvényt, amelyet én hoztam. Az engedel- 
messég az, ami neki jut, nem pedig a hatalom, hogy parancsoljon." Keleti kényúr- 

hoz, a ,kun" Lászlóhoz illő, büszke szavak ezek, csak éppen nem áll mögöttük az 
erő fedezete, s így a dühös kifakadás nem több merő handabandázásnál. IV. 
László uralkodásának éveiben a király hatalma és tekintélye valójában olyan mély- 
re süllyedt, mint addig még soha, s nemigen volt olyan Árpád-házi uralkodó, aki 
IV. Lászlónál távolabb állt volna attól, hogy bárkinek is parancsoljon. Azért, hogy ez 
így történt, igazságtalan lenne egyedül Lászlót hibáztatni. Nem ő formálta annak a 
kornak a társadalmi és hatalmi viszonyait, amelybe beleszületett, igaz, arra is 
képtelen volt, hogy javítson önnön királyi méltósága és országa helyzetén. Az or- 
szág békéjét a 13. század végén feldúló bajok gyökerei a század elején megindult 
változásokig nyúlnak vissza. 


10/1. A Zsitváig vezető út 


A 11-12. századi Magyarország birtokviszonyaira mindenekelőtt a királyi 
birtokok nyomasztó túlsúlya volt a jellemző, s az Árpádok Freisingi Ottó által ide- 
genkedéssel vegyes tisztelettel megcsodált hatalma főként ebből a körülményből 
fakadt. A királyi birtokokat az egyházaknak és a világiaknak tett adományok ugyan 
kezdettől fogva apasztották, eleinte azonban alig észrevehetően csupán. Bőven volt 
miből adományozni: óvatos becslések szerint még III. Béla korában is az ország 
területének mintegy kétharmada volt valamilyen formában az uralkodó kezén, 
ami akkor is megdöbbentően magas arány, ha tudjuk, hogy a királyt uraló terüle- 
tek egy jelentős része akkoriban még lakatlan hegyvidéki erdőség. A birtokviszo- 
nyok jelentősebb mértékű módosulása a 12. század végétől érzékelhető, az áttörés 
pedig II. András uralkodásának idején következett be. 

András 1208 táján gyökeresen új alapokra helyezte a királyi birtokpolitikát. 
Az , új berendezkedés"-nek (novae institutiones) nevezett reform bevezetésé- 
nek indítékai kellőképpen nem tisztázottak. Lényegét a király egy oklevele úgy 
fogalmazta meg, hogy , bizonyos főembereink tanácsára megváltoztatván földünk 
állapotát, amelyet a régick érintetlenül meghagytak, a várakat, az ispánságokat, a 
földeket és az egész gazdag Magyarország egyéb jövedelmeit örökölhető örökbir- 
tokként . . . szétosztottuk". Kezdetét vette a királyi birtokok addig nem látott bőke- 
zűséggel való eladományozása, az , általános osztozkodás", ahogy egy másik forrá- 
sunk találóan jellemzi a helyzetet. , Az uralkodó számára az adományozás legjobb 
mértéke a mértéktelenség" — hirdeti András néhány oklevele, s bár a korszak 
forrásai nem teszik lehetővé, hogy statisztikai módszerekkel mérjük fel az adomá- 
nyok mennyiségi jellemzőit, nincs ok kételkedni abban, hogy valóban tömegesen 
jutottak birtokok azoknak, akik a király kegyében álltak. II. András adományozási 

politikáját a puszta mennyiségi tényezők mellett más jellemzői is megkülönbözte- 
tik elődei gyakorlatától. Nem kímélte az addigi adományok által jóformán érintet- 
lenül hagyott királyi várszervezetet: esetenként egész várispánságokat, többnyire 
azonban csak azok egyes földjeit juttatta híveinek, s ráadásul a várföldekből tett 
adományok, s ez megint új vonás, épp úgy az utódokra örökíthetőek voltak, mint 
az a más királyi birtokok terhére megtett adományok esetében addig is szokásos 
volt. 

Az adományok java II. András előkelő híveinek jutott. Ezekben az években 
indult gyors gyarapodásnak jónéhány nagyúri vagyon, s hogy milyen mértékben, az 
könnyen lemérhető az alábbi példán. Az 1067 táján a Borsod megyei Százdon 
apátságot alapító Aba nembeli Péter ispán teljes vagyona huszonkét, kiscbb- 
nagyobb birtokból állt. Ezzel szemben II. András egyik bizalmasa az évek során 
huszonhat birtokra tett szert királyi adomány címén, s mivel Csák nembeli Mik- 
lósról van szó, bizton állítható, hogy ez vagyonának csak egy része volt az atyai 
örökség és az egyéb birtokszerzések mellett. A világi nagybirtok növekedése ugrás- 
szerű volt tehát, s az előkelők vagyonának megizmosodása a társadalom egészét 
érintő következményekkel járt. Módosult mindenekelőtt az uralkodó és a nagy- 
birtokosok viszonya. Míg korábban az előkelők gazdasága és hatalma a királytól 
elnyert tisztségekből és az azokkal járó jövedelmekből táplálkozott, az új helyzet- 
ben már saját birtokaik is szilárd bázist jelentettek, főként, ha sikerült területileg 
egybefüggő uradalmat vagy uradalmakat kiépíteniük. Ennek a törekvésnek a je- 
gyében vált általánossá, hogy akik csak tehették, a már birtokolt földjeikkel szom- 
szédos ingatlant kértek adományul. Tovább erősítette az előkelők hatalomnöveke- 
désének tendenciáját, hogy a várföldek eladományozása elsősorban a király 
hatalmát, s nem kincstárának bevételeit csökkentette. A várak birtokaiból kétség- 
telenül származott némi jövedelem, a királyi várispánságok mindazonáltal mégis a 
hatalmi apparátus intézményei voltak. A várispánságok megroggyanásával a királyi 
hatalom befolyása csökkent a megyékben, ezzel egyenes arányban nőtt viszont a 
nagybirtoké, mégpedig már a kortársak szemében is ijesztő mértékben. 

Tjedtségre elsősorban a kisebb birtokosoknak volt oka, ők joggal tarthattak 
attól, hogy előbb-utóbb képtelenek lesznek megőrizni függetlenségüket a nagybir- 
tokkal szemben. Az új berendezkedés birtokpolitikáját mások más okokból elle- 
nezték, az előkelők egy része azért, mert ők nem részesültek az adományokból. I. 
András meglehetősen sokszínű ellenzéke kényszerítette ki 1222-ben az Aranybulla 
kiadását. A törvény számos cikkelye az új berendezkedés birtokpolitikájának ele- 
meit támadta, igaz, nem sok gyakorlati eredménnyel. Az adományok áradása 
valójában már 1217 után mérséklődött, az új berendezkedés ellenzői azonban 
nem érték be ennyivel. Reményeik akkor látszottak beteljesülni, amikor az 1220- 

as évek végén a trónörökös Béla herceg állt az élükre. Béla nagyapját, III. Béla 
királyt tekintette példaképének. Politikai programját — már királyként — egy okle- 
vele úgy fogalmazta meg, hogy , elvesszük néhány elődünk felesleges és haszonta- 
lan adományait, s országunkat abba az állapotba vezetjük vissza, amelyben elő- 
dünk, a boldog emlékezetű Béla király idejében volt". A konzervatív fordulat 
végrehajtásához, a , felesleges és haszontalan adományok" visszavételéhez Béla 
már hercegként hozzálátott. 1228-ban felhatalmazást kapott apjától, hogy felül- 
vizsgálja a korábbi évek adományait, s a herceg lelkesen vetette magát bele a fel- 
adatba. , Adassék dicsőség az egekben Istennek és béke a földön a jóakaratú em- 
bereknek, mert felvirradt a magyarok megváltásának, a királyi méltóság 
visszaállításának, a korona szabadsága helyreállításának a napja" — hirdeti egyik 
1231. évi oklevele. Bizottságok járták a megyéket, s jónéhány birtokosnak kellett 
lemondania újonnan szerzett javai egy részéről. Az említett Csák nembeli Miklóstól 
1230-ban tizenhét birtokot vettek vissza a huszonhétből, s mások sem jártak 
sokkal jobban. A birtokrestaurációs politika, mint e példa alapján megítélhető, 
nem törekedett a teljességre, következetes véghezvitele azonban így is számos 
akadályba ütközött. Mi sem természetesebb annál, mint hogy az előző évek nagy 
adományosai sérelmezték birtokaik elvételét, a nagyobb bajt ugyanakkor az jelen- 
tette, hogy maga a király is igyekezett fékezni fia akcióit. Csák nembeli Miklós már 
1232-ben visszakapta a királytól mindazt, amit a herceg elvett tőle, s ilyen körül- 
mények között nem csoda, hogy az 1228 és 1231 közötti visszavételek meglehető- 
sen szerény eredményt hoztak. Az 1235-ben trónra lépő Béla újult erővel látott 
hozzá a birtokrestaurációs politika megvalósításához, s nem sokat törődött azzal, 
hogy a szerzett jogaikat féltő birtokosok növekvő ellenérzéseket tápláltak szemé- 
lyével szemben. Pedig a belpolitikai feszültség jól érzékelhető volt IV. Béla uralko- 
dásának első éveiben, s aligha tekinthető túlzásnak, hogy Rogerius a , király és a 
magyarok közötti gyűlölség"-ről beszél ennek az időszaknak a jellemzésekor. 
. 1239-re maga Béla is kénytelen volt belátni, hogy a korábbi adományok érvényte- 
lenítésének kierőszakolása kivihetetlen, s felhagyott a további birtokvisszavételek- 
kel. Az előkelők ezzel megnyerték az első csatát: a nagybirtok növekedése, társa- 
dalmi és hatalmi súlyának gyarapodása visszafordíthatatlannak bizonyult. 

Önálló politikai erővé fejlődésének következő lépcsőfokára a tatárjárást kö- 
vetően hágott fel a nagybirtokos réteg. Az országot 1241—42-ben ért, mindaddig 
példátlan katasztrófa egyik fő tanulsága az volt, hogy leginkább a várak, az erődí- 
tett helyek voltak képesek a siker reményében ellenállni a tatároknak. A tatárjárás 
előtt a vár (castrum) fogalma elsősorban a királyi várispánságok várait jelentette. 
Ezek többsége még a II. század elején épült, faszerkezetes földvár volt. Jelentős 
részüket meglehetősen elhanyagolt állapotban érte a tatárjárás vihara. Rogerius 


138 O Zsoldos Attila: Az Árpádok és alattvalóik 


érzékletes leírást ad arról, miként próbálták meg sebtiben védhetővé tenni várukat 
a nagyváradiak. Hasztalan, a tatárok ostromgépeikkel néhány nap alatt lerontva az 
új falakat, könnyedén elfoglalták a várat. 1242 februárjának elején a magyarok 
pápához intézett segélykérő levele tizenhét olyan várat sorol fel név szerint, melyek 
még ellenálltak a tatárok erejének. Ezek többsége ispánsági vár — mint pl. Fehér- 
vár, Esztergom, Moson vagy Abaújvár —, némelyik pedig erődítményként is hasz- 
nálható monostor (Pannonhalma, Tihany). Szerepel végül a felsorolásban három 
nyugat-európai típusú, a korban modernnek számító kővár is: a nyugati határszé- 
len Németújvár és Léka, Nógrádban pedig Fülek. A jövőt ez utóbbi vártípus jelen- 
tette. 

A tatárok váratlan elvonulása után IV. Béla és vele együtt az ország még 
hosszú évekig abban a tudatban élt, hogy küszöbön áll és bármelyik pillanatban 
bekövetkezhet egy újabb támadás. A királyi politika középpontjába ennek megfe- 
lelően az ország védelmi erejének fokozására tett erőfeszítések kerültek, s ezen 
belül is megkülönböztetett figyelem jutott a várépítésnek. Évtizedekkel később IV. 
Béla úgy összegezte várépítési programját, hogy , hajdan, miután országunkat a 
tatárok kegyetlensége elnéptelenítette . . . összehívtuk országunk báróinak tanácsát 
és elrendeltük, hogy a koronánk alá tartozó egész területen, arra alkalmas helye- 
ken, erődítmények létesüljenek, várak épüljenek, ahol a nép meghúzhatja magát, 
ha veszedelem fenyeget". Az építkezés terén, részben új várak cmelésével, részben 
az ispánsági várak korszerűsítésével maga a központi hatalom mutatott példát. 
vehéz lenne pontosan megállapítani, hogy számszerűen a program milyen ered- 
ményeket hozott, az mindencsetre kétségtelennek tűnik, hogy az 1260-as évekre 
már huszonhat újonnan emelt várral számolhatunk s tizenegy ispánsági vár át- 
építése is megtörtént. 

A várépítés igen magas költségekkel járt, czek vállalását csak kevesen enged- 
hették meg maguknak. IV. Béla eredeti elképzelése az volt, hogy a gazdagabb 
egyházak és — együttes erővel — a kisebb birtokosok is bekapcsolódnak a várépítési 
program megvalósításába, ebből azonban semmi sem lett. Annál inkább felis- 
merték a várépítésben rejlő lehetőségeket, mégpedig mindjárt a kezdet kezdetén, a 
nagyurak. A király mellett az előkelő nagybirtokosok voltak azok, akik új várakat 
építettek, riemi is kis számban. 1270-re már a magánvárak kerültek túlsúlyba több 
mint 60 százaléknyi részesedésükkel, ami hozzávetőleg hetven várat jelent. E 
várak többnyire még elég szerény, igénytelen építmények voltak. Rendszerint egy 
masszív lakótorony — mint amilyen a visegrádi ún. Salamon-torony — alkotta a vár 
magját, mely körül egy inkább kisebb, mint nagyobb teret övezett a várfal. Nem 
voltak e várak fényűzőek, nem is esett bennük valami kényelmes lakás, de hát 
nem is erre voltak szánva. Alapvető céljuk az volt, hogy védelmet biztosítsanak 

birtokosuknak és házanépének, ha éppen úgy adódik. Csak a következő nemze- 
dékben, a 13—14. század fordulója táján épülnek ki a várak a maguk összetettebb 
formájában. Amikor 1301-ben Aba nembeli János három fia felosztja egymás 
között benei várát (Heves m.), az oklevélből arról értesülhetünk, hogy a — régé- 
szeti ásatások által 45—50 x 45 méteres belterületűnek talált — várban már több- 
féle rendeltetésű épület állott — palota, ház, kisebb épületek, kápolna — a véde- 
lemről pedig három fatorony és a várkapu gondoskodott a szintén feltárt 12 méter 
széles és meglehetősen mély várárok mellett. A várhoz ekkor tíz birtokból álló 
uradalom tartozott, gondoskodva a vár fenntartásának költségeiről. A vár és ura- 
dalma szerves egységet alkotott, egyik sem lehetett meg a másik nélkül. 

Hamar kiderült, hogy a vár nem csak védelmet nyújthat urának, de hatalmat 
is biztosít számára a környék felett. Építése éppen ezért királyi engedélyhez volt 
kötve, ami IV. Béla uralkodása alatt még elegendő biztosítékot jelentett. III. András 
korára azonban az ellenőrzés kicsúszott a központi hatalom kezéből, s az utolsó 
Árpád-házi király törvényei már arról rendelkeznek, hogy , az újonnan és a király 
engedélye nélkül épült erődítményeket és várakat, vagy ha voltak olyanok, ame- 
lyekből károkat okoztak vagy a jövőben okozni merészelnek, valamint az olyanokat 
is, amelyekhez a birtokok nem megfelelők . . . haladéktalanul le kell rombolni". A 
törvényszöveg nem sok kétséget hagy afelől, hogy miféle hatalmat jelentett a vár 
birtoklása. Szilárd támaszpontot kínált ahhoz, hogy a várúr saját belátása szerint, 
ha úgy akarta, akár a jogrend felrúgásával vonja ellenőrzése alá a környező vidé- 
ket, ha viszont szorult helyzetbe került, várába zárkózva a királyi hatalommal is 
dacolhatott. Ebben a korban vált érdemmé az, ha valaki, bár van vára, mégsem 
pusztítja onnan a vidéket. A vár hatalom — ennek felismeréséhez korán eljutottak 
a nagybirtokosok és egymással versengve épültek a várak. A versenyben lemaradni, 
éppen az elmondottak miatt, szó szerint életveszélyes volt, nem meglepő hát, ha 
ki-ki igyekezett lépést tartani a lehetséges vetélytársakkal. IIa másként nem ment, 
akkor úgy, ahogy 1278 táján a Gutkeled nemzetség egyik ágához tartozó Dorog fia 
Péter tette, aki a nemzetség által alapított egyedi monostort (Bihar m.) rombolta 
le, s mint az ügy kivizsgálásával megbízott váradi püspök jelentette a királynak a 
kolostor épületeinek köveit, a monostorból leszedett köveket valamint az épen 
talált faragott köveket . . . elvitte, s az ezekből az épületekről lerontott kövekből [a 
közeli] Diószegen tornyot építtetett magának". 

Várat birtokolni vagy annak hiányában védtelenül állni, ez a kérdés lett a 13. 
század második felében a nagybirtokosok rétegén belüli differenciálódás próbakö- 
ve. Az igazán hatalmas előkelők akár több várral is rendelkeztek: a Héder nembeli 
Kőszegiek századvégi hatalmát egyebek mellett az alapozta meg, hogy Vas megyé- 
ben felépítették Szentvid és Szalónak várát, miközben — még 1270 előtt — királyi 


140 O Zsoldos Attila: Az Árpádok és alattvalóik 


adományként megszerezték Kőszeget és Borostyánkől is. A megye feletti ellenőrzés 
ezzel a Kőszegiek kezébe került, nem véletlen, hogy utóbb éppen Vas megye lett 
hatalmuk központi magja. 

A várúrrá előlépett nagybirtokosok számára a legkedvezőbb az volt, ha birto- 
kaik nem az egész országban szétszórva, hanem egymás közelében feküdtek: 
igazgatásukról és megvédelmezésükről így lehetett a legkönnyebben gondoskodni. 
Új lendületet vett tehát az egybefüggő, zárt területtel rendelkező uradalmak kiépí- 
tésére irányuló törekvés. A királyi adomány, a vásárlás vagy éppen a birtokcsere 
legális lehetőségeket biztosítottak ehhez, de a cél érdekében a törvénytelen bir- 
tokfoglalások, az erőszakkal kikényszerített adásvételek sem mentek ritkaság- 
számba. A sok hatalmaskodó előkelő között is kitűntek agresszivitásukkal a Kősze- 
giek, Henrik és fiai. Viselt dolgaik egy cpizódjára vet fényt Timót zágrábi püspök 
1281-ben kelt levele: ,püspökségem Vaska nevű birtokára mentem, hogy szem- 
ügyre vegyem, milyen nyilvánvaló prédálást, erőszakos megszállást, pusztítást és 
rablást műveltek ott Ilenrik bán fiai ... meg az ő csatlósaik és cinkosaik, s azt 
olyan elhagyatottnak és elpusztítottnak találtam, hogy nem csak az ott lakók min- 
denét elrabolták, hanem a pusztítás miatt ember is alig maradt meg benne. A 
házakból kiüldözött öt asszony megfagyott a nagy hidegben, az apróbb jószágot 
pedig, a juhokat és kecskéket, amelyeket a nagy hó miatt elhajtani nem tudtak, 
megnyúzták az irhájukért. Mikor pedig más birtokainkra mentünk, azokat .. . 
teljesen elpusztítva és lerombolva, minden javaikból kifosztva találtuk az egyházi 
szabadság és a dicső magyar királyok eddig tiszteletben tartott levelei ellenére. S 
ellenük egyetlen báró vagy bán sem mert valamit is megkísérelni. Ugyanezek [ti. a 
Kőszegiek] bitorolják a mi és egyházunk nagy sérelmére és kárára Gerzence ispán- 
ságát is, amelyet a felséges László urunk, . .. Magyarország királya adományozott 
nekünk, s eszük ágában sincs visszaadni a királyi parancslevél . . . intései ellenére 
sem. Henrik bánnak ugyanezen fiai . . . szedetik be csatlósaikkal az erről a terület- 
ről járó tizedeket is Isten és a szentegyház sérelmére. [Egyikük] még [uradalmi] 
tisztjeinket és főbb alattvalóinkat is fogságra vetette, s ... addig kínoztatta őket, 
míg az utolsó fillérünket is ki nem csikarta belőlük". A bűnlajstrom, bár megle- 
hetősen terjedelmes, a Kőszegiek hatalmaskodásainak csupán elenyésző töredékét 
örökíti meg. Az egyházak és a kisebb birtokosok valóban egyre kevésbé érezhették 
biztonságban magukat a nagyurak várainak árnyékában, s a királyi hatalom vé- 
delmében sem igen bízhattak. Védelmet — paradox módon — leginkább ott talál- 
hattak, ahonnan a fenyegetés is származott: a nagybirtok oldalán. 

A kiterjedt uradalmakkal és egy vagy több várral rendelkező nagyuraknak 
szükségük volt ugyanis olyan férfiakra, akikre egy-egy távolabb eső birtoktest vagy 
vár igazgatását rábízhatták s akik fegyveresen is készek voltak szolgálatukra. Mind- 

ezért pártfogást és védelmet kínáltak cserébe, amit a század utolsó harmadában 
egyre kevésbé nélkülözhettek a többé-kevésbé jómódúnak számító, saját vár fel- 
építéséhez azonban nem elég tehetős birtokosok. Ebből az ellentmondásos vi- 
szonyból nőtt ki és terjedt el országszerte a 13. század második felében a familia- 
ritás intézménye. A kifejezés a latin , család, háznép" (familia) szóból származik, 
" s valóban olyan kapcsolatra utal, amelynek révén a szolgálatot vállaló személy, a 
familiáris, ura (dominus) tágabb értelemben vett háznépének lett a tagja. A 
familiárisi kapcsolat rendszerint szóbeli megállapodáson alapult. Az úr és a fami- 
liárisa közötti viszony nélkülözte a nyugat-európai hűbériség jellemző vonásait: 
nem volt örökletes, nem kapcsolódott szolgálati birtok hűbérbe adásához s az úr 
bírói joghatósága sem terjedt ki a familiáris személyére vagy, ha voltak, birtokaira. 
A familiárisok kétségtelenül megbízhatónak tartott része került az úr egy-egy ura- 
dalmának vagy várának élére, s ha a dominus egy vagy több királyi tisztséget viselt, 
ők voltak uruk helyettesei azokban. Ez utóbbi — mivel a helyettesek is jövedelmet 
húztak tisztségükből — egyúttal a vezető familiárisok javadalmazásának kérdését is 
megoldotta, egyébként eltartásra, alkalmi pénzjuttatásokra, királyi birtokadomány 
kieszközlésére számíthattak a familiárisok szolgálataik honorálásaképp, saját 
birtokaiból csak nagyritkán tett adományt az úr. Minél több tekintélyes birtokos 
familiárissá tételéhez nyilvánvaló érdekei fűződtek a nagyuraknak, hiszen a befo- 
lyásuk alá tartozó területet familiárisaik és azok rokonai révén saját birtokaik 
határain túlra tolhatták ki, annál is inkább, mert a familiárisok fegyverrel is szol- 
gálták urukat, s a sok familiáris ilyen formán sok katonát jelentett. Hogy mennyit, 
arra nézve figyelemre méltó adatot tartott fent 1308 tájáról a Kelet-Európát s ben- 
ne Magyarországot leíró ismeretlen szerzetes: , a főrangúak nagyon hatalmasok, 
mert egyesek közülük tízezer harcost ís képesek tartani, mások pedig ötezret, azok 
pedig, akik kevesebbet tudnak tartani, kétezret tartanak". Bár e számok túlzónak 
tűnhetnek, némileg alighanem azok is, az bizonyosra vehető, hogy a leghatalma- 
sabb nagyurak, mint amilyenek a , csatlósaikkat és cinkosaikkal", azaz familiári- 
saikkal a zágrábi püspök birtokait prédáló Kőszegiek voltak, valóban többezer 
fegyvercsnek parancsoltak. 

Mindez kétségtelenné teszi, hogy a szerteágazó familiárisi hálózat kiépítése 
tehette csak teljessé egy-egy vidék felett az ellenőrzés megszerzését, érthető tehát, 
hogy a nagybirtokosok igyekeztek annyi familiárisra szert tenni, amennyire csak 
lehetőségük volt. Elvben a familiárisi kapcsolatot a felek kölcsönös egyetértése 
létesítette, eleinte és az esetek egy jelentős részében ez bizonyára így is volt. Egy 
nádori, báni vagy akár csak megyésispáni méltóságot viselő báró szolgálata végül is 
kedvező lehetőségeket kínálhatott a kisebb birtokosok számára. A 13. század végé- 
re ugyanakkor megsokasodnak a jelei annak, hogy valamely nagyúr erőszakkal 

kényszerített be a familiájába embereket a nyomásgyakorlás hol enyhébb, hol 
kifejezetten drasztikus eszközeit alkalmazva. Az 1298. évi törvény már kénytelen 
foglalkozni e kérdéssel elrendelvén, hogy a , nemesek szolgálhassanak, akinek 
akarnak, önkéntes akaratukból". Az előírás azonban alig volt több jámbor óhajnál, 
a realitások még évtizedeken át mások voltak. 


10/2. Tartományok formálódása 


Nagybirtok, vár, familiaritás — ezeken a pilléreken nyugodott a központi 
hatalomtól a 13. század folyamán fokozatosan függetlenedő nagybirtokos réteg 
politikai ereje. A nagyurak magánhatalmának épülése eleinte lassanként haladt 
előre, búvópatakként rejtve maradt. V. István halála után azonban annál nagyobb 
intenzitással tört a felszínre ez az erő, hogy aztán a következő fél évszázadban 
maga formálja az ország sorsának alakulását. Közvetlenül 1272 után a hatalmasok 
még nem voltak felkészülve arra, hogy teljesen elszakadjanak a királyi hatalomtól. 
Az országbárói tisztségek még mindig elég hatalmat és jövedelmet biztosítottak 
viselőiknek ahhoz, hogy magánhatalmukat megsokszorozzák általuk, s ez magya- 
rázza, hogy IV. László gyermekkirályságának éveiben, 1272 és 1277 között, nem 
kevesebbszer, mint tizenegy alkalommal cseréltek gazdát a főbb méltóságok. Az 
előkelők ekkor még nem a királyi hatalom háttérbe szorítására, hanem befolyásuk 
alá vonására törekedtek. Két bárói érdekcsoport tagjai mérkőztek egymással e cél 
megvalósítása érdekében. Az egyik élén az előkelő Csák nemzetségből származó 
testvérpár, Máté és Péter állottak (előbbi nem azonos a közismert trencséni nagy- 
úrral, ő az itt említett Péter fiaként a következő nemzedék hatalmasai közé tarto- 
zott). A másik , párt" vezéralakjaival pedig találkoztunk már: egyikük Héder nem- 
beli Kőszegi Henrik, másikuk a trónörökös László herceget elrabló Gutkeled 
nembeli Joachim — IV. Béla egykori , hű báró"-jának, István bánnak a fia — volt. A 
két csoport váltakozó szerencsével zajló küzdelmében magának a királynak, a 
gyermek IV. Lászlónak csak mellékszerep jutott. Egy alkalommal, 1274-ben, a 
Kőszegi-Gutkeled csoport a király fogságba ejtésével kényszerítette ki a hatalomba 
való visszatérést. Sikerük ideiglenes volt, néhány hónappal később a Csákok kisza- 
badították az uralkodót, s haddal vonultak Henrikék ellen. A Székesfehérvártól 
nem messze eső Fövenynél megvívott csatában a Csákok diadalmaskodtak, maga, 
a kortársak által , Nagy"-nak nevezett Henrik holtan maradt a csatatéren. A Kősze- 
giek ereje azonban ezzel nem tört meg, Henrik helyébe fiai léptek, s hogy mennyi- 
re az apjukra ütöttek, azt a zágrábi püspök fentebb idézett levele mutatja. Jellemző 
egyébként, hogy a Kőszegi-Gutkeled párt másik vezére, Joachim is egy rivális bárói 

csoportosulás ellen vívott csatában esett el. Joachimnak nem volt fia, egyetlen 
ismert leányát Borsa nembeli Rolandhoz adta feleségül. A Kőszegiek fő szövetsége- 
sének Joachim halálával megürült helyét éppen a Borsák — Roland és testvérei — 
foglalták el, akiknek a példáján viszonylag pontosan nyomon követhető a magán- 
hatalom kiépítésének és működésének mechanizmusa. 

A Borsa egyike volt a Tiszántúl tekintélyes, de nem különösebben előkelő 
nemzetségeinek. Birtokaik Bihar és Békés megyében feküdtek, de átnyúltak Er- 
délybe is. Ahhoz elég vagyonosak voltak, hogy monostort emeljenek, a Nagysza- 
lontától délkeletre fekvő egykori Bátormonostorát alighanem a Borsák alapították. 
A tatárjárás után arra is futotta erejükből, hogy bekapcsolódjanak a várépítési 
versenybe: minden jel arra vall, hogy ók építették Nagyváradtól nyugatra, a Scbcs- 
Kőrös partján Kőrösszeg várát. A várépítésre jó okuk volt, ha más nem hát az, hogy 
szomszédságukban veszedelmes méreteket kezdett ölteni a Geregyék hatalma. A 
Geregye nemzetség eredetileg Vas megyében volt birtokos, egyik ága azonban már 
a 12—13. század fordulója táján megvetette a lábát Biharban. A birtokszerző bizo- 
nyos Écs lehetett, személye vélhetően azonos azzal az Éccsel, aki 1200 és 1215 
között szerepel forrásainkban erdélyi vajdaként, újvári és kolozsi ispánként. Ezen 
Écs fia, Pál fiatalon bekerült Béla herceg — a későbbi IV. Béla király — udvarába, s 
a herceggel együtt harcolt Dalmáciában, Halicsban, majd a nyugati határszélt 
pusztító németek ellen. 1241 tavaszán, a gyászos muhi vereséget követően ő szer- 
vezte meg a Duna vonalának védelmét. Nyilván sikerrel, mert a tatárok, akik az 
orosz síkság folyóin minden nehézség nélkül átkeltek, a Dunán csak a tél és a 
folyó vizének beállta után jutottak át. A tatárok elvonulása után IV. Béla Pált bízta 
meg a rend helyreállításával a Tiszántúlon és Erdélyben. Az 1246. évi osztrák- 
magyar háborúban a hadi szerencse elhagyta Pált, sebesülten fogságba esett több 
társával együtt, s csak súlyos váltságdíj fejében tudta kiváltani magát a rabságból. 
Sebei és veszteségei fájdalmát királya adományokkal enyhítette. Már 1236-ban 
gyarapodott a Geregyék bihari birtokállománya — ekkor Jenőt kapta meg Pál IV. 
Bélától —, az igazi nagy jutalom azonban 1249-ben következett. Ekkor egyetlen 
adomány tizenhat birtokot juttatott a kezére Bihar, Kraszna és Szolnok megyék- 
ben. Báróként az országbírói tisztséget töltötte be, először 1241-42-ben, majd 
1248 és 1253 között. Ezt követően nem találjuk ott IV. Béla bárói sorában. A poli- 
tikai élettől való visszavonulásának oka nem ismert, talán összekülönbözött a 
királlyal, talán belefáradt az ország újjáépítésének munkájába s bihari birtokainak 
akarta szentelni minden figyelmét. Akármi is áll a dolog hátterében, az bizonyos, 
hogy ekkorra már — a váradi püspökség mellett — ő volt Bihar legnagyobb birtoko- 
sa. Azon kevesek közé tartozott, akik már ekkor is több vár urának tudhatták 
magukat. Bizonyosan Pál építtette fel Biharban Adorján és Sólyomkő várát, a 

bihari Sebest és a krasznai Valkót pedig, ha nem ő, akkor fiai emeltették. A várak 
Geregye nembeli Pál kezébe adták a Tiszántúl középső harmada feletti ellenőrzést. 
Hatalma oly nagy volt e vidéken, hogy még halála után is ,a Berettyó ura"-ként 
emlegették. Abban a korban, amikor az embereket általában birtokaik vagy nem- 
zetségük és apjuk után nevezték meg, szokatlan volt ez a megjelölés. Szokatlan, de 
pontos: híven tükrözte Geregye nembeli Pál tényleges helyzetét a Berettyó mentén. 
Valóban ő volt az úr az országnak ezen a részén, ahol valóságos kis tartomány 
körvonalai kezdtek kirajzolódni, s e tartományban csak egy akarat létezett, Geregye 
nembeli Pálé. A környék birtokosaira már az 1250-es években ránehezedett Pál 
hatalma. A Csanád nembeliektől több birtokot elfoglalt, köztük a szépen jövedel- 
mező bertényi révvámot, a Gutkeled nembeli Dorog-fiak javaiból pedig Székelyhíd- 
ra tette rá a kezét. 1255-ben birtokcserévei megszerezte rokona, Geregye fia Bara- 
bás bihari jószágait, ám nem sokkal később visszaveite a Barabásnak átadott zalai 
birtokait. 5 bár a Csanád nembelieknek 1256-ban vissza kellett adnia a jogtalanul 
elfoglalt birtokokat, ez csak ideiglenes megtorpanásnak bizonyult a Geregyék biha- 
ri terjeszkedésében. 

Pál fiai — Miklós, István, Geregye és Acho — tovább folytatták a tartomány 
kiépítését. A Gyovad nemzetségtől annak gáborjáni monostorát, a váradi püspök 
embereitől pedig azok mezőtarcsai birtokát foglalták el. Hontpázmány nembeli 
Ders Palota nevű várára szintén szemet vetettek. Elfoglalták, s egyik familiárisuk 
innen kiindulva a Borsák birtokait pusztította. Mindeközben a fivérek a Kőszegi- 
Gutkeled csoporthoz csatlakozva tevékeny részesei voltak az 1270-es évek bárói 
pártharcainak. 1275 decemberében Miklós és Geregye rokonuk, Márk fia Roland 
valamint Gutkeled nembeli Joachim oldalán a Csákok dunántúli birtokait prédál- 
ta. Két évvel később Geregye és az említett Roland ismét egymás oldalán harcoltak. 
Ez alkalommal közvetlenül a király ellen támadtak, hatalmukba kerítve a 
Szepességet és a Nyírséget egészen az erdélyi részekig. A lázadásba a többi Geregye- 
fivér is bekapcsolódott, s a harcok így már Biharra is kiterjedtek. Szepesben Ro- 
land vereséget szenvedett a király seregvezéreitől s el is esett, a Geregyék azonban 
nem hagytak fel a harccal. Az ellenük vonuló Miklós választott esztergomi érsek- 
hez Biharban csatlakoztak a Geregyékkel, mint láthattuk, egyébként is hadilábon 
álló Borsák, és egyesült erővel sikerült bevenniük Adorján várát. A várat védő Mik- 
lós megadta magát, ő és István öccse nem szerepelnek többé forrásainkban. 
Geregye továbbra is folytatta a mind reménytelenebbé váló küzdelmet, mígnem 
végül fogságba esett. Ez utóbbi Geregye-fiú a lázadásért életével fizetett: a IV. 
László részvételével a tiszántúli megyék számára tartott gyűlésen lefejezték. A 
negyedik testvérnek, Acho-nak sikerült átvészelnie a krízist. Őt még 1284-ben is 
említik forrásaink, ez azonban mitsem változtat azon a tényen, hogy 1278 tava- 

szán a Geregyék hatalma megsemmisült. Tartormányuk azonban nem. Kisebb 
darabjait a király visszaadatta a Geregye-hatalmaskodások károsultjainak, ill. a 
váradi káptalannak adományozta. A tartomány java — az összes vár és a birtokok 
nagy része — ide értve a Kraszna megyeieket is — a Geregyék leverésében segédkező 
Borsáké lett. 

1278 után a helyzet ily módon csak annyiban változott, hogy a Geregyék 
tartománya a Borsákénak adta át a helyét. A Borsák — Tamás ispán és hat fia — 
csillaga ekkor emelkedett fel. A legidősebb fivér, Roland, a kunok ellen vívott hód- 
tavi csatában és az 1285. évi tatár beütés — a , második tatárjárás" — visszaverésé- 
ben is kitüntette magát. Érdemei az országbárók közé emelték: 1282 és 1297 
között — két rövid megszakítással — ő viselte az erdélyi vajdaságot — ami a bihari és 
krasznai magántartományukkal közvetlenül szomszédos országrészre is kiterjesz- 
tette a Borsák hatalmát —, öccse, a , Kopasz" -nak mondott Jakab pedig a lovász- 
mesterséget nyerte el. Hogy aztán ennek ellenére a Kőszegiek, s nem a király ol- 
dalán találjuk a Borsákat a Zsitva folyó melletti csatában, az sokkal inkább 
logikus, semmint meglepő fejlemény. Tartományurak voltak immár, nagyhatalmú 
oligarchák, akik, ha érdekeik úgy kívánták, a király ellen is hadba szálltak. Egyi- 
kükről, Kopaszról utóbb az a hír járta, hogy a IV. László életét kioltó kunokat ő 
bérelte fel, ami, ha bizonyosra nem is vehető, mindenesetre nem lehetetlen. A IV. 
László halála után trónra lépő III. Andrást a Borsák épp úgy elfogadták királyukul, 
mint az ország, A Borsáknak és a hasonló hatalommal rendelkező társaiknak, 
akik az ország egy-egy részére mint sajátjukra tekintettek, ekkor már voltaképpen 
mindegy volt, hogy ki viseli az Árpádok koronáját, feltéve, hogy az uralkodó nem 
szól bele tartományuk ügyeibe. A Borsák és III. András ezen az alapon kialakuló 
sajátos együttműködése 1294-ig tartott, amikoris Bihar urai megkísérelték elfog- 
lalni a váradi püspökség birtokaik közé ékelődő fenesi várát. A tartomány további 
kikerekítésére tett kísérlet kudarcot vallott: a lázadás hírére III. András országos 
sereggel vonult a Borsák ellen, s Adorján váruk bevételével térdre kényszerítette 
őket. A behódoló Borsák a vereség ellenére sem jutottak elődeik, a Geregyék sorsá- 
ra. Kegyelmet nyerve sikerült hatalmukat megőrizniük. Roland még az erdélyi 
vajdaságot is megtarthatta egy ideig, s amikor végül távozni kellett Erdély éléről, a 
királynéi tárnokmesterséggel vigasztalódhatott. 1301 táján halhatott meg, tarto- 
mányát öccse, Kopasz örökölte. 

Ahogy Biharban és környékén a Geregyék, majd az őket felváltó Borsák ki- 
építették családi birtokaikon alapuló, váraik és farniliárisaik erejének felhasználá- 
sával terjeszkedő, a királyi hatalommal hol sikerrel, hogy sikertelenül szembe- 
szálló territoriális hatalmukat, úgy keltek életre az ország más vidékein mások 
tartományuraságai. Az ennek kiépítésével próbálkozók egy része ugyanúgy kudar- 

cot vallott, mint annak idején a Geregyék. Torzóban maradt tartományuk az erő- 
sebbnek bizonyuló riválisaik territoriumába épült be, s a jobbik cset volt számuk- 
ra, ha csupán álmaiktól kellett búcsút venniük, s nem életüktől. Ha így alakult, 
akkor többnyire familiárisként szolgálták a győztest a továbbiakban. Tartomány- 
úrnak éppen azokat a hatalmasokat tekinthetjük, akik senki familiájába nem 
tartoztak bele, hanem ők maguk voltak egy-egy familiárisi hálózat fejei. Nem so- 
kan, még tucatnyian sem voltak a tartományurak. A Dunántúl és Szlavónia nagy 
részén a Héder nembeli Kőszegiek, az északnyugati országrészben Csák nembeli 
Máté, az északkeletiben Aba nembeli Amadé tartozott közéjük. Borsod Ákos nem- 
beli Istvánt, Zemplén az ismeretlen eredetű Petenye fia Pétert tudta urának. Borsa 
nembeli Kopasz a Tiszántúl északi részét, Erdélyt pedig a vajda méltóságban Borsa 
nembeli Rolandot felváltó Kán nembeli László tartotta a hatalmában. A déli or- 
szágrészt — Pozsegától Krassóig — a Csák nemzetség egy másik ágából származó 
Ugrin ellenőrizte. A Szávától délre fekvő tartományokban helyi családok — 
Frangepánok, Babonióok, Subiéok — építettek ki hasonló hatalmat. 


10/3. Kísérlet a tartományuraságok megtörésére: a korai magyar 
rendiség 


Mint az iménti felsorolásból kiderül, a 13. század végére a központi kor- 
mányzat az ország középső vidékeire szorult vissza. A tarthatatlan állapot felszá- 
molására az a politikai csoport tett elsőként kísérletet, melynek Lodomér eszter- 
gomi érsek volt a vezéralakja. A kívánt cél elérésének eszközét az államszervezet 
rendi jellegű átalakításában vélte felfedezni az érsek és köre. 

A rendiség eszmerendszere és intézményei a 13. század második felében 
jelentek meg Nyugat-Európában. A rendiség lényege abban állt, hogy szakítva a 
hűbériségnek a társadalmat vertikálisan, az uralkodó nagyhűbéreseitől a vazallu- 
sok vazallusáiig terjedő láncolatok mentén tagoló modelljével, horizontális érdek- 
csoportokat alakított ki, egy-egy rendbe tömörítve az azonos társadalmi és jogi 
helyzetben élőket. Lodomérék már IV. László uralkodása idején megpróbálkoztak 
programjuk végrehajtásával. 1277 és 1279 között némi sikereket el is könyvelhet- 
tek — ezek egyike volt a Geregyék hatalmának felszámolása —, ám végül kudarcot 
vallottak. III. András királlyá koronázása után — amiben egyébiránt éppen 
Lodomérék játszottak kezdeményező szerepet — úgy ítélték meg, hogy eljött az 
alkalom az újrakezdéshez. 

Legelőbb a politikai döntések meghozatalának intézményeit formálták át a 
rendiség eszmerendszerének megfelelően. A kormányzat napi ügyeinek vitelében 
kulcsfontosságú szerepet betöltő királyi tanács tagjait addig az uralkodó saját 
belátása szerint nevezte ki, most a már nemesnek tekintett kisebb birtokosok 
képviseletében nemesi tanácsosok is helyet kaptak benne. Utóbb tovább fejlesz- 
tették az intézményt, két-két püspökből és nemesből álló kisebb tanácsot rendelve 
az uralkodó mellé, akinek a döntései , a fontosabb birtokadományok és a méltósá- 
gok adományozása vagy más nagyobb dolgok tekintetében" érvénytelennek szá- 
mítottak a tanácsosok egyetértése nélkül, mint azt az 1298. évi törvény megfogal- 
mazta. A klasszikus rendi jellegű hatalommegosztás elve érhető tetten e 
rendelkezésben: a király az egyházat és az , országot" megtestesítő nemességet 
mint rendeket képviselő tanácsosokkal együtt intézi az államügyeket. 

Ugyanez az elv alakította ki az országgyűlés intézményét. Az államkormány- 
zati és bíráskodási feladatokat ellátó gyűlések tartásának szokása addig sem volt 
ismeretlen az Árpád-kori Magyarországon. Ezek azonban a királyi tanács ülései 
voltak, melyek tárgyalásaiba olykor bevonták azokat az előkelőket is, akik nem 
voltak tisztségeiknél fogva a tanács tagjai. Ilyen alkalmakkor születtek meg az 
Árpád-kor korai törvényei, ám rendi értelemben vett országgyűlésnek ennek elle- 
nére sem tarthatók e gyűlések. A rendi országgyűlésre ugyanis az jellemző, hogy 
azon a főpapokon és a bárókon — azaz a királyi tanács tagjain — kívül képviselőik 
révén vagy személyesen az ország nemesei is megjelennek, a résztvevők testületet 
alkotnak és ténylegesen szerephez jutnak a döntések meghozatalában. Ilyen fajta 
gyűlések megtartásával próbálkoztak Lodomérék már IV. László uralkodása alatt 
is, a kifejlett rendi országgyűlés ismérveinek maradéktalanul azonban csak az 
1298-ban tartott pesti gyűlés, az az évi törvények megalkotója felel meg. 

A korai magyar rendiség a bárókkal szembe állított kisebb birtokosokban, a 
kor szóhasználata szerinti nemesekben kereste saját társadalmi bázisát. Ennek 
megfelelően részben kezdeményezte, részben ösztönözte a nemesek helyi önkor- 
mányzatainak a megyei intézmény átalakítása révén történő létrehozását. , 

Mindezen változások, bár jelentőségük tagadhatatlan, kevésnek bizonyultak 
a tartományurak nyers erejével szemben. III. András uralkodásának egy évtizede 
az oligarchák elleni küzdelemben telt el. 1292-ben a Kőszegiek lázadtak fel, s 
néhány hónapon át a királyt is a fogságukban tartották. 1294-ben következett a 
Borsák elleni, már említett hadjárat. 1295-ben a Baboniéok fogtak fegyvert az 
uralkodó ellen, hogy aztán a következő évben megint csak a Kőszegiek támadjanak 
a központi kormányzat ellen. 1297-ben elhagyta Andrást az addig hívei közé szá- 
mító, s eközben persze, saját tartományát építő Csák nembeli Máté is. Ennek 
ellenére a századforduló előestéjén egy konszolidáció körvonalai kezdtek kibonta- 

kozni: 1299-ben meghódoltak a Baboniéok, 1300-ban pedig előbb a Kőszegiek, 
utóbb Csák Máté kényszerült visszatérni a király hűségére. A királyi hatalom ere- 
jének és tekintélyének feltámadásához fűződő reményeknek vetett véget 1301. 
január 14-én III. András váratlan halála. Ezt követően a rendi intézmények foko- 
zatosan elsorvadtak, s az új erőre kapó oligarchák saját hatalmuk növelésére 
használták ki a magyar koronára vágyó trónkövetelők egymás elleni harcát. A 
tartományuraságok még jó két évtizedig léteztek, felszámolásuk feladata az Árpá- 
dokat követő új dinasztia első tagjára, Anjou Károlyra maradt. 

11. A nemes 


A 19. század nemzeti romantikára különösen fogékony magyar történetírása 
nem kételkedett abban, hogy a nemesség a kezdetektől fogva jelen volt a középkori 
magyar társadalomban, mégpedig évszázadokon át lényegében változatlan formá- 
ban. Az e vélekedés igazába vetett hitet a 20. század első felében megindult mo- 
dern társadalomtörténeti kutatások kezdték ki, s ma már elmondható, hogy a 
középkori magyar nemesség kialakulását eredményező, több évszázadon átívelő 
történeti folyamat pontosan nyomon követhető, még ha a rendelkezésre álló forrá- 
sok kis száma miatt néhány ponton a kívánatosnál kevésbé részletesek is ismere- 
teink. 


11/1. Szabadok, királyi szerviensek, nemesek 


A Kárpát-medencében a 9. század végén új hazát foglaló magyarság társa- 
dalma, miként az a feltárt régészeti hagyatékuk elemzése alapján kitűnik, megle- 
hetősen rétegzett volt. Az államalapításig eltelt évszázad folyamán e rétegzettség 
fennmaradt s egyre erőteljesebb körvonalakat nyert. A 11. század első évtizedei- 
ben, Szent István törvényeinek félreérthetetlen tanúsága szerint, a társadalom 
mindenekelőtt jogi szempontból oszlott két nagy csoportra, a szabadokéra (liber) 
és a szolgákéra (servus). A szabadok között vagyoni állapot és társadalmi 
presztizs tekintetében meglévő különbségek a jog területén akkortájt még nem 
jelentkeztek; valamennyiüket azonos szabadság illette meg. A szabadok társadal- 
mából, mint azt egy korábbi fejezetben már láthattuk, a 11. század utolsó negye- 
dében emelkedett ki a nemeseknek (nobilís) nevezett előkelők rétege. Az előkelő 
nemesekhez képest , nemtelen"-nek (ignobilis) számítottak az egyszerű, vagy 
ahogy a történetírás nevezi őket, a közszabadok. Bár a nemesek nem voltak kivétel 
nélkül mind gazdagok — Szent László egyik törvénye reális lehetőségként számol 
azzal, hogy a nemes esetleg nem tudja kifizetni a bűne miatt kiszabott büntetést —, 
a közszabadok társadalmi csoportja kifejezetten heterogén volt vagyoni tekintet- 
ben: a jómódú földbirtokosoktól a csupán személyes szabadsággal rendelkező 
nincstelenekig terjedt a skála. A birtokos közszabadok katonáskodással tartoztak a 
királynak, s hogy a jelentős anyagi teherrel járó kötelezettségüknek megfelelhes- 
senek, Kálmán király mentesítette őket azon , szabadok dénárai"-nak nevezett 

adófajta megfizetése alól, amely addig rájuk nehezedett. A saját földtulajdonnal 
nem rendelkező közszabadok — más társadalmi kategóriákkal együtt — ellenben 
továbbra is fizették az adót. A saját társadalmi környezetükben előkelőnek számító 
és tekintélynek örvendő birtokos közszabadok, ill. a mások földjét megművelő 
vagyontalanok sorsa ezen a ponton válik el egymástól. A két társadalmi csoport 
közötti különbség a kortársak számára is nyilvánvaló volt, s amennyire forrásaink 
alapján megítélhető, a vagyonos közszabadok a 12—13. század fordulójától kezdve 
igyekeztek is mind határozottabban megkülönböztetni magukat paraszti sorban 
élő társaiktól. 

Erre kínált lehetőséget, hogy a 13. század elején a királyi oklevelekben egy új 
terminus, a királyi szerviens (serviens regis) tűnt fel. A kifejezés társadalmi 
réteget jelölt: azokat illették c névvel, akiket az uralkodó a maga szolgálónépei 
közül, többnyire katonai érdemek elismeréseként, felszabadított. Konkrétan ez úgy 
történt, ahogy azt II. András egyik kiváltságlevele megfogalmazta: a kiváltságolt 
személyt ,a hozzá akár örökjogon, akár bármi más módon tartozó földekkel és 
birtokokkal együtt örök szabadsággal adományoztuk meg, úgy tudniillik, hogy 
mind ő maga, mind utódai . . . valamennyi örökösükkel együtt szervienseink közé 
számítsanak". Az efféle kiváltságolás tehát három elemét ötvözött egybe: a szolga 
felszabadítását, birtokkal történő megadományozását — vagy, mint esetünkben is, 
az addig használt föld immár közszabad emberként való birtoklásának engedélye- 
zését — s végül magát a királyi szervienssé fogadást. Az ilyen módon elnyerhető 
társadalmi helyzet gyakorlatilag a birtokos közszabadokéval volt azonos, ami azt 
eredményezte, hogy a két társadalmi csoport csakhamar összeolvadt, s 
,hivatalosan", azaz a királyi udvar álláspontja szerint, a királyi szerviensek közé 
tartozóknak számítottak, külön kiváltságlevél nélkül is, a 11—12. század birtokos 
közszabadjainak 13. századi utódai. 

A , királynak szolgáló" elnevezés, jóllehet híven tükrözi a latin terminus 
értelmét, némileg félrevezető. A királyi szerviens ugyanis nem volt az uralkodó 
tulajdonában álló szolga, éppen ellenkezőleg, jogállásának alapját a közszabadság 
adta. Maga az elnevezés inkább annak hangsúlyozására lehetett alkalmas, hogy a 
királyi szerviensek az uralkodón kívül senki másnak a hatalma alá nem tartoztak, 
s ha szolgálnak valakinek, akkor az a király. A királyi szerviensek jogait II. András 
1222-ben kiadott Aranybullája foglalta írásba. Néhány kisebb jelentőségű intézke- 
dés mellett a törvény széleskörű és értékes kiváltságokat biztosított a szervi- 
enseknek. Személyes szabadságukat garantálva leszögezi, hogy bírói ítélet nélkül 
nem vethetők fogságra. Mentességet kaptak bármiféle adó fizetése alól. Kikerültek 
a megyésispán bírói joghatósága alól, a királynak és a nádornak tartva fenn ügye- 
ikben az ítélkezés jogát. Katonáskodási kötelezettségüket az ország védelmére 


A nemes ÖO 151 


korlátozták s végül a fiúörökös nélküliek birtokaik felett szabad rendelkezési jog- 
hoz jutottak. E kiváltságok a nemesség előjogainak némelyikét is magukban fog- 
lalták, jeleként annak, hogy a királyi szervienssé váló egykori birtokos közszabadok 
új jogállása más, magasabb minőséget képviselt, mint a 13. századra mindinkább 
paraszti szabadságként értelmezett egyszerű közszabadság. 

Abban, hogy a nemességhez nem tartozó szabad birtokosok végül mégsem 
az udvar által felkínált , királyi szerviens" kifejezés birtokbavételével különböztet- 
ték meg magukat a parasztként élő közszabadoktól, döntő szerep jutott annak a 
felfogásnak, amelyet a 13. század közepének magyar társadalma a nemességgel, a 
nemesi mivolttal kapcsolatban a magáénak vallott. E felfogás lényege a nemesség 
fogalmának kiterjesztésében állt, s megadta az előkelő , nemes" vagy , nemesi" 
minősítést a társadalom olyan katonáskodással tartozó földbirtokos csoportjainak 
is, melyek jóval az előkelők hagyományos nemességének társadalmi szintje alatt 
éltek. Így valamely egyházi intézmény — püspökség, apátság — szolganépeinek 
elitjét alkotó egyházi jobbágyok megjelölésére elterjedt a , nemes egyházi jobbágy" 
kifejezés, miként a királyi várak alá rendelt szolganépek közvetlen elöljáróit, a 
várjobbágyokat is mind gyakrabban nevezték , nemcs várjobbágy"-nak. Ez a gya- 
korlat annál is inkább figyelemre méltó, mert az egyházi jobbágyok és a várjob- 
bágyok nem hogy nemesek nem voltak a szó eredeti értelmében, de még csak 
közszabadok sem, jogállásuk valójában szolgai volt. Hogy ennek ellenére , nemes"- 
ként emlegették őket, az arra vall, hogy a kor társadalma valamely, a közös jog 
által egységbe rendezett közösség — említett példáink esetében egy-egy egyházi 
uradalom vagy királyi vár szolganépének — legkedvezőbb helyzetben lévő, a közös- 
ségen belül előkelőnek számító csoportjának tagjait tekintette az illető közösség 
nemeseinek. Ezen elv értelmében formálódott ki az ország egyes peremterületein 
a szepesi és a turóci, az elkülönülő igazgatással rendelkező tartományokban pedig 
az erdélyi és a szlavóniai nemesség típusa. A nemesség e felfogása ugyanakkor a 
hagyományos nemesség nemesi mivoltát korántsem kérdőjelezte meg, ők voltak e 
gondolati rendszerben a Magyar Királyság egészét átfogó közösség, az ország ne- 
mesei (nobiles regni). A dolog újdonsága tehát abban rejlett, hogy czen, korábban 
egyetlenként létező nemesség mellé a társadalom most igyekezett más, kisebb 
közösségek nemességeit is odahelyezni. 

A 13. század közepének magyar társadalmában élő nemességfogalom meg- 
születése, mint az alapos okkal gyanítható, az udvarban királyi szerviensnek neve- 
zett birtokos réteg önmaga társadalmi helyéről kialakított felfogásával állt össze- 
függésben. E vidéki birtokosok ugyanis, vélhetően kezdettől fogva, nem egy új, az 
előkelő nemességtől különböző és a társadalmi hierarchiában az alatt álló királyi 
szerviensi jogállás részeseinek tekintették magukat, hanem úgy vélekedtek, hogy a 

királyi hatalom által az Aranybullában elismert jogaik a tradicionális nemességgel 
teszik egyenlővé őket, s ennek megfelelően minden további nélkül nemeseknek 
nevezték magukat. Így fordulhatott elő 1232-ben, hogy egy birtokper alkalmával a 
Zala megyei királyi szerviensek az előkelő Oguzt — aki élete során szlavón bánsá- 
got és királynéi udvarispánságot is viselt egyebek mellett, s a hagyományos érte- 
lemben vett nemességhez tartozása nem kétséges — maguk közül valónak mond- 
ták, a veszprémi püspök által a per során állított tanúkat pedig , eléggé nemes" 
férfiaknak. Nem kevésbé tanulságos, hogy ez utóbbiak között az előkelő Buzád 
bánt épp úgy ott találjuk, mint a királyi szerviensek közé sorolható Damasa és 
Gárdony nemzetség tagjait, vagy a zalai vár egyik tekintélyes várjobbágyát és a 
veszprémi egyház ,sok nemes jobbágyá"-t. A nemesség fogalmának ezen értelme- 
zése a legkevésbé sem állt összhangban a királyi udvar arisztokratikus felfogásával. 
Az az udvari gyakorlat, mely az előkelő rokonságok szerényebb vagyonú, a politikai 
hatalom gyakorlásából valamilyen okból nem részesülő s a hagyományos nemes- 
ség peremére szorult tagjait is királyi szervienseknek tekintette, éppen arról ta- 
núskodik, hogy a királyi hatalom a nemesség tradicionális fogalmának nem csak 
fenntartását, de egyenesen szűkítését tartotta kívánatosnak. 

A 13. század közepén tehát jól érzékelhető feszültség támadt a nemességről 
az udvarban és a társadalomban vallott nézetek között, s ennek feloldása közel 
száz évet vett igénybe. A folyamat kezdetét és végét meglehetős pontossággal kije- 
löli egy-egy törvény. Az áttörés e téren még az Árpád-kor folyamán bekövetkezett: 
IV. Béla 1267. évi dekrétumának szövege a királyi szerviens és a nemes fogalmát 
azonosította egymással. Ez a döntés nem csak azt jelentette, hogy az uralkodó kész 
volt immár elismerni a királyi szervienseknek a nemességhez tartozását — lezárva 
ezzel a kérdés körül akkor már évtizedek óta zajló vitát és halálra ítélve a servriens 
regis kifejezést, mely néhány évtized alatt valóban ki is veszett a magyarországi 
latinságból —, hanem egyszersmind azt is, hogy a király éppen bennük, a királyi 
szerviensekben látta az , ország nemesei"-t, azokat a , valódi nemesek"-et (veri 
nobiles regni), akiknek a szabadságaihoz képest a többi nemesnek mondott 
társadalmi csoport , nemesség"-e csak részleges, partikuláris lehetett. Az előke- 
lőkből és a velük a továbbiakban senki által nem vitatottan azonos jogállású királyi 
szerviensekből kialakított új nemesség társadalmi és vagyoni helyzete s ebből 
fakadóan életmódja is rendkívül heterogén volt. A jog azonban nem tett különbsé- 
get a várak és uradalmak tucatjait birtokló, familiárisok seregének parancsoló 
Csák Máté és a néhány holdnyi földjét egy-két szolgájával műveltető kisbirtokos 
között: mindketten ugyanazon nemesség tagjai voltak. 

Az 1267. évi törvény eredményeként az udvar és a társadalom nemességfo- 
galma jelentős mértékben közeledett egymáshoz, ám az eltérések továbbra sem 

voltak elhanyagolhatók. Ezek felszámolására több út kínálkozott. A kiemelkedő 
szolgálatok megjutalmazására a 13. század elejétől fogva szokás volt az érdem- 
szerzőt és — nem ritkán népes — rokonságát előbb királyi szerviensi, utóbb nemesi 
jogokkal felruházni. Mivel a nemesítések túlnyomórészt hadiérdemeket jutalmaz- 
tak, a nemesség megszerzésének cz a módja leginkább az amúgy is katonáskodó 
partikuláris nemesek számára jelentett kézenfekvő lehetőséget a társadalmi fel- 
emelkedéshez. Ennek megfelelően a várjobbágyoknak egy tekintélyes hányada az 
országos nemesség soraiba került. Nemességet egyedül a király adományozhatott, 
az Árpád-korban különösen Y. István és IV. László adott ki nagy számban nemesítő 
kiváltságleveleket. 

A partikuláris nemesség számban és politikai súlyban legjelentősebb két 
csoportja már az Anjou-korban, egyetemlegesen szerezte meg az országos neme- 
sek jogállását. I. Károly (1301—42) mentesítette az erdélyi nemeseket bizonyos 
adók alól, lebontva ezzel azokat a korlátokat, amelyek az erdélyieket az országos 
nemességtől addig elválasztották. Károly fia, Nagy Lajos király (1342—82) neveze- 
tes 1351. évi törvénye pedig a szlavóniai nemeseknek adta meg az országos ne- 
mességével azonos jogokat, s egyúttal elvi igénnyel is kimondta, hogy az ország 
, határai között élő valódi nemesek valamennyien . . . egy és ugyanazon szabadsá- 
got élvezzenek". Ezzel nagyjából tisztázódott, hogy kiket illet meg a törvényben 
említett , valódi nemes" megjelölés, s befejeződött az a folyamat, mely a 11. szá- 
zadban feltűnő előkelő nemcsektől a különféle 13—14. századi , nemes"-csoportok 
egy részéből kiformálódó országos nemességhez vezetett. 

Azok a partikuláris nemesek, akik az országos nemesség körén kívül reked- 
tek, megmaradtak ugyan a nemesség határán, de — s ez éppen nem mellékes — a 
határ túlsó oldalán. , Nemesség"-ük egy ideig még létezett az országos nemesség 
mellett, ám korántsem volt azonos azzal. Számukra az egyéni kiváltságolások 
jelentették a továbbiakban az országos nemesség törvényes megszerzésének egye- 
düli módját. 


11/2. A megye és a nemesség 


Az a folyamat, mely a birtokos közszabadokat a királyi szerviensség lépcsőfo- 
kán át az országos nemességig vezette, döontóen a társadalom képét formálta át, 
hatásai azonban a társadalom életét szabályozó intézményeket sem hagyták érin- 
tetlenül. Különösen igaz ez a megyére vonatkozóan. A 11—12. század megyéit a 
történetírás , királyi vármegye" névvel jelöli, s méltán. A megye e típusában 
valóban a királyi elem dominált: a megyésispán a király tisztségviselője volt, aki a 

rábízott megyét a királyi birtokok egyik fajtájára, 4 várispánságra támaszkodva 
igazgatta — melynek egyébként szintén ispánja volt —, s nem mellékes az sem, 
hogy a megye területének és népességének egy igen jelentős hányada eredetileg az 
uralkodói birtokszervezetek valamelyikéhez tartozott. A birtokos közszabadok 
életének kereteit a királyi vármegye szabta meg. Birtokaik többnyire nem nyúltak 
túl megyéjük határain, katonáskodni az ispán által vezetett megyei csapattal tar- 
toztak, s amióta — talán a 12. század második felétől — az eredetileg független 
megyei bírák is a megyésispán alárendeltjeivé lettek, peres ügyeikben is az ispán 
vagy bírói helyettese, a megyei udvarispán ítélkezett. 

A királyi megye intézményének felbomlását általában II. András birtokpoliti- 
kájának számlájára szokták írni. Annyiban igaz is e vélekedés, hogy András bőke- 
zűsége hatalmas réseket ütött a királyi birtokszervezetek testén, nem kímélve a 
megyei intézménnyel szorosan összefonódott várispánságot sem. Az adománypoli- 
tika haszonélvezői elsősorban az előkelő nagyurak voltak, a megyén belüli birtok- 
viszonyok arányai a nagybirtokosok javára módosultak. A kérdésnek van azonban 
egy másik oldala is. A birtokos közszabadok királyi szervienssé válása és jogaiknak 
az Aranybullában történő uralkodói elismerése ugyanis azt eredményezte, hogy a 
szerviensek katonai és bíráskodási tekintetben kikerültek a megyésispán jogható- 
sága alól, azaz elváltak a megyétől. Ez a fejlemény legalább olyan mértékben hoz- 
zájárult a királyi vármegye hagyományos rendjének felbomlásához, mint az új 
berendezkedés birtokadományozási politikája. 

A változások tarthatatlanná tették a megye igazgatásának addigi formáit, s 
megindult a nagymúltú intézmény átalakulásának évtizedeken át elhúzódó folya- 
mata. Az Aranybulla a megyésispán helyett elvileg a király — illetve a nádor és az 
országbíró — elé utalta a királyi szerviensek pereit, csakhogy a központi bíróságok 
képtelenek voltak ekkora tömegű üggyel a gyakorlatban megbirkózni. A királyi 
szerviensek feletti bíráskodás kérdésének megoldása csak hosszas kísérletezés 
után járt sikerrel. A zalai királyi szerviensek 1232-ben azzal próbálkoztak meg, 
hogy királyi felhatalmazás alapján maguk szolgáltassanak igazságot az eléjük 
hozott ügyekben. Az egyetlen ismert esetben sokaságuk együttesen, bármiféle 
intézményi vagy szervezeti tagolódás nélkül járt el. A zalai szerviensek eljárása 
végül azért vezetett kudarcra, mert nem rendelkeztek hatalommal ítéletük végre- 
hajtásához. A szerviensek próbálkozásaival párhuzamosan a királyi hatalom is 

kereste a megoldást a kérdésre. Még a tatárjárás előtt szokásba jött, hogy az ural- 
kodó időről időre bírói felhatalmazással bárókat küldött ki egy-egy országrészbe, 
hogy a felgyülemlett ügyeket elintézzék. Így ítélkezett 1221-22-ben Szabolcs és 
Újvár megyék területén a Gertrúd királyné elleni merénylet történetéből ismert 
Bánk ispán. Mivel Bánk az idő szerint a királyi udvarispáni méltóságot viselte, 

okkal gondolhatunk arra, hogy ez esetben az udvari bíráskodás — ideiglenes — 
vidékre telepítéséről lehet szó. Az Aranybulla azonban a királyi udvarhoz kötötte a 
királyi udvarispán ítélkezését, s így ez c megoldási kísérlet sem rendezte a kérdést. 
Maga a modcll azonban nem tűnt el a süllyesztőben: a 13. század utolsó harma- 
dától kezdődően a nádor feladata lett, hogy az országot járva bíráskodási üléseket, 
vagy ahogy a korabeli oklevelek megnevezik: általános gyűléseket (generalis 
congregatio) tartson egy vagy több, szomszédos megye birtokosai számára. 

A királyi szerviensek feletti bíráskodás ügye végül csak a 13. század utolsó 
évtizedeiben oldódott meg. A kérdés rendezésének ilyen sokáig történő elhúzódá- 
sában szerepe volt annak, hogy a megyei birtokosok körében elterjedt szokás volt 
az egymás között felmerült kisebb-nagyobb nézeteltéréseket a rendes bíróságok 
közbejötte nélkül, választott bírák előtti egyezkedésekkel elintézni. Az ilyen . fogott 
bírák" a felek kérésére, pusztán személyes tekintélyükre támaszkodva ítélkeztek, 
joghatósággal, bírói hatalommal nem rendelkeztek. Alighenem ez a társadalmi 
jellegű jogintézmény öltött szervezeti formát az 1270-es évektől kezdődően, 
amikoris a megyei nemesség tömegeitől elkülönülten eljáró személyeket a 
, nemesek bírái"-nak (iudices nobitium), későbbi magyar kifejezéssel: szolgabí- 
ráknak kezdték nevezni. Az 1290. évi törvény négy főben szabta meg megyénként 
a szolgabírák számát — Erdélyben és néhány, a Király-hágótól nyugatra eső megyé- 
ben azonban csak két szolgabíró: működött — és a megyésispán mellé rendelte 
őket. A király a megyésispánból — ill. helyetteséből — és a szolgabírákból álló me- 
gyei hatóságra ruházta rá bírói joghatóságának egy részét. Ez a megoldás számos 
előnyt kínált. A nemesek ügyeit a megyében tárgyalták, anélkül azonban, hogy a 
nemcsi kiváltságok csorbultak volna, s ezzel sikerült — legalább részben — teher- 
mentesíteni a központi bíróságokat. A megyei hatóság testületének összetétele 
biztosítékot jelentett arra nézve, hogy a megyei nemesség beleszólhasson ügyei 
intézésébe, s nem mellékes az sem, hogy a négy szolgabíró a megyésispán egyfajta 
hatalmi ellensúlyaként is számításba vehető volt. Ez utóbbi annál is inkább való- 
színű, mert a 13-14. század fordulójáról fennmaradt adatok tanúsága szerint 
akkoriban gyakran a király nevezte ki a szolgabírákat. Az a gyakorlat, hogy a szol- 
gabírákat a megyei nemesség választja önmaga soraiból, csak a 14. század későbbi 
évtizedeiben vált általánossá. 

A szolgabírói intézmény kialakulása a királyi szerviensek feletti bíráskodás 
kérdésének megoldása mellett más szempontból is döntő fontosságú a megyei 
intézmény átalakulásában. Személyükben olyan tisztségviselők jutottak szerephez 
a megyei ügyek intézésében, akik semmiféle kapcsolatban nem álltak a 13. század 
végén még működő királyi várszervezettel. Ezekben az évtizedekben történt meg a 
halódó várispánságok és az új formát elnyerő megye intézményeinek szétválása. A 


156 O Zsoldos Attila: Az Árpádok és alattvalóik 


szétválás azon a ponton is megtörtént, ahol a várispánságtól örökölt elem épült be 
az új típusú megye szervezetébe: míg a korábbi gyakorlat szerint a várjobbágyok 
közül kerültek ki a megyei udvarispánok, az 1290. évi törvény elrendelte, hogy a 
megyésispánok csak nemest állíthatnak udvarispánként helyettesükül. A változás a 
tisztség elnevezésében is megmutatkozik: az udvarispán (curialis comes) helyét 
fokozatosan az alispán (vicecomes) kifejezés vette át. Az alispán a megyésispán 
familiárisai közül került ki, s mivel ura rendszerint más, fontosabb tisztséget is 
viselt, a megyei ügyeknek — a szolgabírák bevonásával történő — intézése a gya- 
korlatban többnyire az alispánra maradt. is 

Az ily módon kiformálódó, új típusú megye kapta a történetírásban a 
, nemesi megye" elnevezést. A megye , nemcsi" jellege azonban nem magától 
értetődő a kezdeti időszakban, hiszen a megyei intézmény átalakításában legalább 
olyan szerep jutott a királyi hatalom ösztönzésének, mint a nemesség öntevékeny 
szerveződésének. A minősítés sokkal inkább megelőlegezi a későbbi fejleménye- 
ket, semmint tükrözi a 13. század végi, vagy akár a 14. századi állapotokat. A 
megye gyűléseit egészen a 14. század végéig , minden nemes és nem nemes vala- 
mint bármilyen más állású és helyzetű ember" számára hirdették meg. Csak a 15. 
században szorultak ki a nemtelenek a megyei fórumokról, s ekkortájt vált a me- 
gye a nemesség kizárólagos intézményévé. 


11/3. Nemesi birtoklás. . . 


A 13. század utolsó harmadára kialakuló új nemesség legfőbb jellemzője, 
hogy földbirtokos, A föld megszerzésének, birtoklásának, elidegenítésének vagy az 
utódokra hagyásának módozatait jogszokások összefüggő rendszere szabályozta. A 
nemesség életében központi szerepet töltött be a birtokokkal kapcsolatos ügyek 
intézése — forrásaink is legnagyobb számmal erről tájékoztatnak —, így nem ér- 
dektelen bepillantani a középkori birtokjog világába. 

A középkori magyar birtokjog nem ismerte a tulajdon modern fogalmát: a 
földnek nem tulajdonosa, hanem birtokosa volt. A kor több fajta nemcsi birtoktí- 
pust ismert, ezek között aszerint tettek különbséget, hogy milyen módon jutottak 
azok mindenkori birtokosuk kezére. Megkülönböztették tehát az örökölt és az 
egyéb javakat, s az utóbbiak csoportján belül más elbírálás alá esett a királytól 
elnyert adomány, mint a más módon, például vásárlás révén szerzett ingatlan. 
Ebben a rendszerben örököltnek — vagy más, hagyományos elnevezéssel élve: 
ősinek — azokat a birtokokat tekintették, amelyek ún. törvényes öröklés — tehát 

nem végrendelet vagy egyéb jogi eljárás — útján kerültek a birtokos kezére, a leg- 
gyakoribb esetben tehát az apáéról a fiú(k)éra. Általános felfogás szerint ezen 
birtokokban az első szerző valamennyi utódjának a joga benne rejlett, közéjük 
értve a jövő nemzedékeiben majd megszületőket is. Ez az elv erősen korlátozta a 
mindenkori birtokos rendelkezési szabadságát, hiszen az ilyen birtokok elidege- 
nítéséhez megkívánták mindazon rokonok beleegyezését, akik a birtokos esetleges 
fiúörökös nélküli halála után — a birtokot szerző ős leszármazottaiként — öröklési 
igényt támaszthattak. Szabadabb birtokfajta volt a vásárolt. A középkori ember 
ebben nem a birtokot látta, hanem azt a pénzt, amelyen azt vásárolták, s ennek 
megfelelően az ilyen birtokot ingóságnak tekintették. Birtokosát ezért megillette a 
vele való rendelkezés joga, ennek hiányában azonban törvényes örököseinek jutva 
a következő nemzedékben örökölt birtokká vált, s azok szabályai vonatkoztak rá. 
Ezen birtokjogi konstrukciótól teljesen idegen volt az Aranybulla azon cikkelye, 
mely korlátlan rendelkezési szabadságot biztosított a királyi szervienseknek birto- 
kaik felett, így aztán nem is meglepő különösebben, hogy a gyakorlatban a legke- 
vésbé sem érvényesült, az 1351. évi törvény pedig — igaz, más megfontolások 
alapján — tételesen is hatálytalanította. 

Az ősi vagyon birtoklásának elterjedt formája volt az osztatlanság. Ilyenkor a 
vagyonban jog szerint részesedő személyek, azaz az első szerző leszármazottai, 
közösen birtokolták és használták azt. Ennek a közösségnek a vagyon meghatáro- 
zott eljárás útján történő felosztása, a birtokosztály vethetett véget. Az ebben részt- 
vevő rokonok, az osztályos atyafiak, kölcsönös öröklési jogot szereztek egymás 
osztályrészében bármelyikük örökös nélküli halála esetére, s a felosztott javak ősi 
birtoknak számítottak. 

Az adománybirtokokkal való szabad rendelkezést nem a rokonságot, hanem 
a királyt megillető jogok korlátozták. Az Árpádok — és későbbi utódaik — birtok- 
adományai, ellentétben a kor nyugat-európai gyakorlatával, nem voltak hűbéri 
jellegűek. Az adomány már megtett szolgálat viszonzása volt, s birtoklását nem 
kötötték további szolgálatok teljesítésének feltételéhez. Az adománybirtok örököl- 
hető volt, ám a tekintetben, hogy az öröklési jog milyen mértékben terjedjen ki az 
adományt elnyert személy rokonságára, más érdekci voltak a királyi hatalomnak 
és mások a nemességnek, s ennek megfelelően eltérően is vélekedtek a dologról. 
Az uralkodótól elvárták az érdemek birtokadományokkal való elismerését, ezért a 
királyi hatalom abban volt érdekelt, hogy az egyszer már eladományozott birtokok 
is minél előbb visszakerüljenek a király adományozási jogához, biztosítva ezzel az 
eladományozható javak mindenkori bőségét. A középkor demográfiai viszonyai 
közepette egy-egy rokonság egyencságon történő kihalása valóban bekövetkezhetett 
két-három nemzedék alatt, ám ez csetben is lehettek az adománybirtokra mint 

örökségre igényt tartó oldalági rokonok. Az uralkodói hatalom szempontjából 
kívánatos birtokmozgást, azaz a fiúörökös nélkül meghalt személy birtokainak 
királyi kézre háramlását az gyorsíthatta meg jelentősebb mértékben, ha az oldalági 
rokonok ki voltak zárva az öröklésből. Éppen nem meglepő tehát, hogy az iménti 
elméleti megfontolások a gyakorlatban is megjelennek: már Kálmán király tör- 
vényben korlátozta a távolabbi rokonok öröklési jogát az olyan adománybirtokok- 
ban, amelyek Szent István utódaitól származnak. Szent István adományaiban ilyen 
megszorítást nem tett, s vannak kutatók, akik ezzel hozzák összefüggésbe azt, 
hogy a nemzetségek egy jó része Szent István-kori személyt tisztelt birtokszerző és 
névadó ősként. 

A világi birtokosok körében ellenben az a jogszokás élt, mely minden egysze- 
ri törvényes öröklésen átment birtokot — így a királyi adományból származókat is 
— örökölt birtoknak tartott, amelyre nézve megnyíltnak tekintette az örökös nélkül 
meghalt személy oldalági rokonságának egyéb birtokfajták esetében szokásos 
öröklési jogát. A két egymástól markánsan eltérő felfogás egyidejű jelenlétére mi 
sem jellemzőbb, mint hogy 1278-ban az uralkodó az , ország bevett szokására" 
hivatkozva minősítette saját adományozási jogához tartozónak egy örökös nélkül 
meghalt nemes minden birtokát, 1280-ban viszont egy nemes ugyancsak a szo- 
kásjog alapján vallotta magát fiúgyermek hátrahagyása nélkül meghalt rokona 
örökösének. 

Az, hogy az ellentétes felfogások közül végül is melyik érvényesült a gyakor- 
latban, esetenként és koronként változott. A nemesi álláspont a dolog természeté- 
ből adódóan csak abban az esetben válhatott az országos szokásjog elemévé, ha 
hosszas gyakorlat tette azzá. A királyi hatalom ugyanakkor, ha valamely konkrét 
csetben érdekei úgy kívánták, könyörtelenül kihasználta erőfölényét, s a maga 
felfogását juttatta érvényre. Aligha véletlenül tartották szükségesnek a nemesek 
1267-ben törvénybe foglaltatni IV. Bélával azt, ,hogy ha valaki a nemesek közül 
esetleg örökösök nélkül hal meg, az ilyenek birtokait és javait addig szét ne szed- 
jék, senkinek ne ajándékozzák, senkinek ne adományozzák, senkinek el ne örö- 
kítsék, amíg az illető meghaltnak rokonait és nemzetsége tagjait a mi [ti. a király] 
jelenlétünk elé nem hívták, és e birtokokról az ők és báróink jelenlétében intézke- 
dés nem történik, ahogy a jog rendje meg fogja szabni". A szöveg elég világosan 
árulkodik arról, hogy az addigi gyakorlat a törvényben megkívánttal éppen ellen- 
tétes volt, s a királyi hatalom az oldalági rokonok öröklését nem csak az ado- 
mánybirtokok, de a többi nemesi birtokfajta esetében is korlátozni igyekezett, 
mégpedig sikerrel. Ha a királyi hatalom erős volt, az idézett törvény ellenére sem 
változott a helyzet. Nem lehetnek ugyanis kétségeink: hogy mit , szab meg a jog 
rendje", azt azért a király, illetve az utasításait követő bárók állapították meg. 

11/4. ... és a birtokos nemes 


Ha ezek után arra vagyunk kíváncsiak, hogy a nemesség birtokviszonyai és 
anyagi helyzete a gyakorlatban miként alakult, célszerű konkrét példát választani, 
mert a nemesség erőteljes vagyoni differenciáltsága miatt , átlagos" birtokos ne- 
mesről nem lehet s nem is érdemes beszélni. 

A kiválasztott rokonság, a Nánabeszter nemzetség tagjai először akkor buk- 
kannak fel forrásainkban, amikor 1228-ban nánai birtokrészüket elkülönítik az 
esztergomi káptalan ugyanott fekvő földjeitől. Maga Nána Esztergom megyének a 
Dunától északra lévő részén feküdt, s nyilván ez a falu volt a nemzetség , ősi fész- 
ke". A Nánabeszterek azonban már ekkor is birtokoltak Berkiben, azaz Pest me- 
gyének a Duna jobb partján fekvő részén, s a későbbiekben itt, Berki környékén 
építettek ki egy kisded uradalmat. 

A rokonság egyik tagja, Nána, királyi adományként szerezte meg a Berkivel 
szomszédos Sóskút egy részét, a fiának, akit szintén Nánának hívtak, pedig a kö- 
zeli Sasadon lehetett egy további birtokrésze, hiszen egyik szolgája ott élt 1256- 
ban. Ez utóbbi Nána élete végén a domonkos szerzetesek közé állt — fia, tudomá- 
sunk szerint, nem volt —, s az egykor atyja által adományul nyert sáskuti birtokot a 
nyúlszigeti — a mai Margit-sziget — apácáknak ajándékozta. Egyik rokona, bizonyos 
Beszter fia Demeter, azonban perben támadta meg az ajándékozást, nyilván azért 
éppen ő, mert Nána gyermektelen halála után ő örökölte volna a birtokot. Bár a 
király oklevéllel biztosította az apácák jogait, azok végül mégis kénytelenek voltak 
kiegyezni Demcterrel. Ennek értelmében Demcter haláláig a kezében tarthatta a 
kérdéses birtokrészt, amely csak örökös nélküli halála esetén szállna átrautomati- 
kusan az apácákra, ha viszont időközben Demeternek fia születne, akkor az pén- 
zen magához válthatja a birtokot. Demeter tehát elérte célját, ami két okból is 
fontos lehetett számára. Egyfelől ugyanis a nemcsek, ha csak tehették, igyekeztek 
a nemzetségen belül tartani a rokonság birtokállományát, másfelől pedig — miként 
arról már szó esett — arra törekedtek, hogy területileg egybefüggő birtoktestekből 
álló uradalmakat építsenek ki. Márpedig Sóskút egy másik részét Demeter birto- 
kolta — királyi adomány címén —, de részek illették meg a Nánabeszterek ősi bir- 
tokain, Nánán és Berkiben is, sőt, királyi adományt nyert a távoli Teremechre 
(Nyitra m.) is. Miként egykor Nánának, Demeternek sem születtek fiai, így javai 
rokonaira szálltak. Valamikor 1270 és 1277 között kelt végrendelete fivéréről, 
Merkh-ről és annak fiairól tesz említést, ám ők csak ekkor szerepelnek. Hogy 
velük mi történt, az nem tudható, mindenesetre Demeter birtokai végül a nemzet- 
ség egy másik ágának kezére kerültek. Közelebbről nem ismert időpontban — 
1290 és 1300 között — ugyanis a rokonság egyik tagja, Berki Mihály fia Tamás arra 

kötelezte magát, hogy 15 márkát fizet a nyúlszigeti apácáknak , Sóskút föld fejé- 
ben", ami leginkább a Beszter fia Demeter és az apácák között korábban létrejött 
említett egyezséggel, a birtok megválthatóságát kikötő rendelkezés alkalmazásával 
magyarázható. A nemzetség azon ága, amelyhez az említett Tamás tartozott, 
egyébként maga is szorgalmasan gyarapította birtokait. E Tamás apja, Mihály serki 
birtoka mellé 1243-ban Érd egy részét vásárolta meg, s fivérével, Istvánnal az 
oldalán hosszasan pereskedett Tárnok birtok egy részéért bizonyos királynéi né- 
pekkel. 1270 és 1272 között Mihály fiai — az említett Tamás és az utóbb pozsegai 
prépostként szereplő Lőrinc — igazolták érdi birtokukhoz való jogukat, sőt, 1278- 
ban Érd egy újabb részére, a királyi fegyvernökök földjére eszközöltek ki királyi 
adományt maguknak. Ez idő tájt következhetett be Beszter fia Dermeter magjalan 
halála s vele a már emlfített sóskúti birtokszerzés. A nemzetségnek végü: Ta- 
másban magya szakadt, s amikor I. Károly 1323-ban eladormányozta az örökös 
nélkül meghalt Berki Tamás javait, az uradalomhoz Berki, a két Érd és Séskút 
mellett még további birtokok is tartoztak. A sasadi bírtokrész azonos lehetett a 
rokon Nána fia Nána ottani birtokával. Diódi és Keszi-beli birtokát peres úton 
szerezhette Tamás: tudomásunk van arról, hogy nagybátyja, István pereskedett 
Keszi-beliekkel, 1293—94-ben pedig magának Tamásnak volt ügye diódi nemcsek- 
kel. Különösen az utóbbi esetben tekinthető valószínűnek a birtokszerzés ezen 
módja, mivel a per a diódiak által Tamás egyik jobbágyán elkövetett hatalmasko- 
dás körül forgott s végül egyezséggel zárult. (Azaz Tamás, nyilván a kárpótiásul 
átengedett birtok fejében, lemondott a további pereskedésről.) Ami végül Tamás 
1323-ban említett két ébeni birtokrészét illeti, ezek megszerzésének idejére és 
módjára vonatkozóan semmilyen támpont nem áll rendelkezésünkre. 


A Nánabeszter nembeli Berkiek leszármazása 


Nána 
Nána Csom Beszter Kuka Joanz Latizko Rapolt 
1228-1233 1228 1228 1228 1228 1228 1228 
Nána Mihály István N.9" Demeter Merkh Mária — "" Hontpázinány 
1256-1269  1243-1268  1256-1277 1266-1277 — 1270-1277k. 1270-1277k. nembrli 
pt . Andrá; 
Lőrinc Tamás fiak 


1278-I311  1270-1323 

A Nánabeszterek révén nem csak egy kiscbbfajta uradalom kiépítésének 
folyarnatát követhetjük többé-kevésbé biztos léptekkel nyomon, de ritkaság szám- 
ba menő pillanatfelvételt is kapunk egy jómódú birtokos nemes személyes vagyo- 

náról. Szó esett már arról, hogy Beszter fia Demeter írásba foglaltatta végakaratát, 
s példáját követte felesége is. A férj vagyonában az első hely feltétlenül a birtokokat 
illeti meg. Demeter örökölt birtokait — melyeket az oklevél sajnos nem részletez — 
fivérének, Merkh-nek és fiainak hagyta, miként már korábban egy szőlőjét. Másik 
szőlőjét felesége számára kötötte le hitbér fejében. Két szerzett birtoka közül 
Sóskútat — mint egykor rokona, Nána — a nyúlszigeti apácákra, a Nyitra megyei 
Teremech-et pedig sógorára, Hontpázmány nembeli Forgách Andrásra hagyta. 
Hasonlóképpen osztotta meg szolgáit: többségük a birtokokkal együtt Merkh-nek 
jutott, két szolgát az említett András kapott, míg nővére — András felesége — egyet. 
A Demeter birtokában lévő négy hadifegyverzet közül az, amellyel temetik majd, a 
budai minoritáké — ezek Szent János egyházába temetkezik ugyanis —, a fennma- 
radó három közül a legjobb Merkh-é, a másik kettő pedig megint csak a minoritá- 
ké lett, miként a temetéskor elővezetett , jobb ló" is a hozzá való nyereggel és 
szerszámzattal együtt. Egy betört hátast egyik familiárisára hagyott Demeter, állat- 
állományát és egyéb ingóságait pedig a feleségének juttatta azzal, hogy abból fizes- 
se meg többi familiárisa járandóságát. 

A feleség — nevét nem tudjuk — végrendelete jellegzetesen női értéktárgyakat 
soroi elő, melyeket az asszony megoszt férje, nővére és a temetkező helyül kivá- 
lasztott egyház — szintén a budai Szent János — között. Az ékszerek között egy 
nyakiáncról, két násfáról és egy aranyhímzéssel díszített ezüstövről esik szó. A 
ruhák közül kiemeli a végrendelet a különösen értékesnek számító darabokat, így 
a drágaköves főkötőt, a hajfonatok betekcrésére szolgáló aranyhímzést, az arany 
fejfedőt és a dc-ágakövekkel és arannyal ékesített fátyolt. Az értékek külön csoport- 
ját alkotják a különféle kárpitok és szőnyegek. Az asszony vagyonához tartozott 
még ezen felül öt szolgáló, mégpedig közülük kettő a fiával együtt. Hármat közü- 
lük a férjére hagyott — azzal, hogy halála után nyerjék el szabadságukat —, kettőt 
viszont a végrendeletében maga szabadított fel. A férjére hagyta továbbá ruháit, 
ágyait és egyéb, közelebbről meg nem határozott javait. Aligha tévedünk nagyot, ha 
feltételezzük, hogy a Nánabeszter nembeli Beszter fia Demeterhez és feleségéhez 
hasonló társadalmi helyzetű férfiak és nők esetében nagyjából ugyanilyen nagysá- 
gú és összetételű vagyonnal számolhatunk a 13. század második felében. 

Ez a bizonyos társadalmi helyzet nagy biztonsággal megállapítható: a 
Nánabeszter nemzetség jellegzetes képviselője a királyi szerviensi sorból az orszá- 
gos nemességbe bekerülő rokonságoknak. A nemzetség első ismert tagja, Nána, 
történetesen ténylegesen is szolgálta az uralkodót, 1233-ban ,a király lovainak 
gondviselője és felügyelője" volt. Tisztsége, meglehet, valamiképpen a nagy-szigeti 
— a mai Csepel-sziget — királyi uradalomhoz kötődött, aholis Árpád-kori adataink 
szerint az egyik királyi ménest őrizték. Az efféle tisztségek viselése jelentette a 

Nánabeszterekhez hasonló királyi szerviensek számára az egyéni karrier és ezzel 
együtt persze, a vagyoni gyarapodás egyik legbiztosabb módját. Egy másik lehető- 
séget ugyanerre a hadakozás kínált. Az említett Nána katonaként is megállta a 
helyét II. András 1231. évi halicsi hadjáratában. A katonáskodás a Nánabeszterek 
következő nemzedékei életének is elválaszthatatlan része volt: Beszter fia Demeter 
gyakorlott harcos lehetett, aki, mint láthattuk több — összetételében és minéségé- 
ben sajnos nem ismert — fegyverzettel rendelkezett, s végül Mihály fia Tamásról is 
tudjuk, hogy részese volt III. András 1291. évi ausztriai hadjáratának. A 
Nánabeszterek a maguk társadalmi szintjén az előkelőbb és tekintélyesebb rukon- 
ságokhoz tartoztak, maguknak is voltak familiárisaik, s kedvező körülmények 
esetén megnyílt előttük az út a társadalmi felemelkedéshez. Egyikük, Csom fia 
Mihály a veszprémi megyésispánságig vitte, s ily módon már a Nánabeszterek és az 
előkelők közötti távolság sem volt áthidalhatatlan, aminek jeleként Beszter fia 
Demeter nővére, Mária révén a Hontpázmány nemzetség Forgách ágából való 
Andrással került sógorságba. A rokoni szálak szövődése az egykori királyi 
szerviensek és a régi nemesség között azonban a legkevésbé sem mondható álta- 
lánosnak, s ennyiben a Nánabeszterek története sem tipikus. A 13. század végére 
kialakuló új nemesség, nem árt talán még egyszer hangsúlyozni, csak jogilag volt 
egységes, társadalmi téren azonban nem. — j i 

12. A keleti bevándorló 


A magyarság finnugor elődei megalapozottnak tűnő feltételezések szerint Kr. 
e. 500 táján váltak el végleg nyelvrokonaiktól. Ezt követően formálódott ki az im- 
már önálló etnikumnak tekinthető ősmagyar nép, mégpedig olyan földrajzi tér- 
ségben, amelyre a különböző iráni és török nyelvű népek túlsúlya volt a jellemző. 
Mi sem természetesebb tehát, mint hogy ez az etnikai környezet döntő hatással 
volt az ősmagyarság további történetének alakulására. A kelet-európai sztyeppén, 
illetve annak ligetes területekkel tarkított északi peremén eltöltött évszázadok 
során az ősmagyarság intenzív kapcsolatba került ezen népekkel: átvette nagyál- 
lattartó lovasnomád életmódjukat, társadalmi és kulturális berendezkedésüket. Az 
egykori kapcsolatok élő nyomaként a finnugor eredetű magyar nyelvben ma is 
fellelhető az iráni és török jövevényszavak egy jelentős számú, korai rétege. A 
sztyeppe népeihez való hasonulás oly tökéletesen sikerült, hogy a külső szemlélő 
számára úgy tűnhetett: ,a magyar . . . a turkok (törökök) egyik fajtája", amint azt 
a 870-es évekre vonatkozóan egy mohamedán földrajzi író meg is fogalmazta. 

A beilleszkedés sikerét elősegítő tényezők között minden bizonnyal kulcssze- 
rep jutott annak, hogy az ősmagyarság és a körülötte élő iráni és török népek 
közötti érintkezések nem korlátozódtak pusztán az egymással hol barátságos, hol 
ellenséges viszonyban álló szomszédok között a dolog természetéből adódóan 
szövődő kapcsolatokra. Egyes esetekben feltételezhető, máskor pedig bizonyosan 
megállapítható, hogy különböző időpontokban kisebb-nagyobb iráni és török 
néptüredékek csatlakoztak az ősmagyarság finnugor alapnépességéhez, me- 
lyek ily módon maguk is részt kaptak a honfoglaló magyarok etnikai arculatának 
kialakításában, a néppé válás folyamatában. A magyar nép eredetmondájaként 
azonosított csodaszarvas-történet egyik lehetséges magyarázata szerint a monda 
szereplői azokat a népeket személyesítik meg, amelyek szerephez jutottak a ma- 
gyar nép kialakulásában, az ún. etnogenezis folyamatában. A monda szerint két 
ikertestvért, Hunort és Magort vadászat közben egy szarvas új, addig nem ismert 
vidékre csalta maga után. A szarvast nem sikerült elejteni, de a fivéreknek megtet- 
szett a környék, ahol aztán követőikkel együtt le is telepedtek. Néhány év múltán 
asszonyokra tettek szert oly módon, hogy elrabolták Belar fiainak feleségeit és 
gyermekeit, köztük Dula fejedelem két leányát, akiket maga Hunor és Magor vett 
feleségül. Magor alakjában nem nehéz felismerni a , magyar" népnév megszemé- 
lyesítőjét, a , Hunor" név alak a sztyeppe török népeinek egyikeként ismert ono- 

gur nép nevéből származik, Belar és Dula pedig a bolpár-törökökkel és az iráni 
eredetű alánokkal hozható kapcsolatba. A monda végső soron annak emlékét 
tarthatta fenn, hogy a magyarság egy finnugor (magyar) és egy török (onogur) 
néprész egyesüléséből alakult ki, mely folyamatban a bolgár-törököknek és az 
iráni alánoknak is szerep jutott. Azon persze lehet vitatkozni, hogy a csodaszarvas 
monda mennyiben tekinthető valóságos történeti események mitikus elemekkel 
átszőtt tükröződésének, mindenesetre az abban foglaltak nem állnak nyilvánvaló 
ellentmondásban nyelvészeti és történeti tényekkel. Az onogurok döntő jelentősé- 
gét a magyar etnogenezisben az az egyébként nehezen megmagyarázható jelenség 
is alátámasztani látszik, hogy minden európai nyelvben ebből a népnévből eredő 
szóval jelölik a magyarságot (Hungarian, Hongrois, Ungar, Venger, stb.). Igen 
valószínű az is, hogy a Volga és az Ural között fekvő Baskiriát — a Julianus-féle 
Magna Hungariat — Kr. u. 700—750 táján — más vélemény szerint jóval koráb- 
ban — elhagyó magyarok jelentősebb bolgár-török népességet sodortak magukkal. 
Az pedig, hogy a Kárpát-medencei honfoglalást megelőző évtizedekben — legkésőbb 
850 táján — egy újabb idegen néprész csatlakozott a magyarsághoz, nem csak 
valószínű, hanem bizonyosra vehető. Történt ugyanis, hogy a kelet-európai sztyep- 
pe nagy részét az idő szerint uralma alatt tartó Kazár Birodalomban felkelés tört 
ki, mely azonban elbukott. A lázadók egy része a kazár fennhatóság alól éppen 
akkor tájt kiváló magyaroknál talált menedékre, akik a csatlakozókat, mint azt 
Biborbanszületett Konstantin bizánci császár elbeszéli, , kabarok"-nak nevezték 
el (a szó jelentése egy — vitatott — magyarázat szerint , lázadó" lenne). A kabar név 
tehát nem valamely egységes népet jelöl, feltehető, hogy a kabarok soraiban a 
Kazár Birodalom különböző népeinek töredékei sodródtak egymás mellé. A csatla- 
kozók három törzsét a magyarok nem tagolták be a maguk törzsszövetségi rendjé- 
be — a Hétmagyar nem vált , Tízmagyar"-rá —, hanem sztyeppei szokást követve 
közös fejedelmet helyeztek föléjük s a hadrendjükben a csatlakozott ún. 
, segédnépek"-et megillető elő- és utóvéd veszélyes feladatát bízták rájuk. 895—896 
táján a kabarok a magyarokkal együtt költöztek be a Kárpát-medencébe, ám hogy 
annak mely részén vagy részein szálltak meg, az épp úgy ismeretlen, mint a ma- 
gyarság megtelepedésének rendje. Bíborbanszületett Konstantin tudósítása szerint 
a kabarok még 950 körül is őrizték különállásukat és azzal együtt saját nyelvüket, 
ám ismerték ,a türkök [magyarok] másik nyelvét is", azaz a finnugor eredetű 
magyart. Ez a kétnyelvűség annak a jele, hogy megindult a kabarok beolvadása a 
magyarságba, s ez a folyamat a következő néhány évtizedben be is fejeződött. 

A honfoglalással a magyarság kivált a sztyeppei népek közösségéből s az 
államalapítást követően politikai és kulturális tekintetben is a keresztény Nyugat 
részévé vált. A Kárpátoktól keletre azonban a sztyeppe kezdődött, s az ott élőkkel 

való kapcsolatok nem szakadtak meg a 9-10. század fordulója után sem. Az Ár- 
pád-kor évszázadai alatt hol zsákmányra éhes támadókként, hol letelepedni vágyó 
beköltözőkként újabb és újabb keleti népek jelentek meg a Kárpát-medencében. 


12/1. A korai bevándorlók: izmaeliták és besenyők 


, Taksony vezér . . . kegyességének hallatára pedig sok vendég özönlött hozzá 
különféle nemzetekből. Ugyanis Bulárföldről nagyon sok izmaelitával jöttek né- 
mely fölötte nemes urak: Billa meg Baks. A vezér [ti. Taksony] Magyarország 
különböző vidékein földet adományozott nekik, s még azonfelül a várat is, melyet 
Pestnek hívnak, örökre nekik engedte" — írja Anonymus gesztája utolsó fejezeté- 
ben. A Névtelen az idézett történet írásba foglalásával válaszolta meg a magyaror- 
szági mohamedánok eredetének kérdését. Előadásában, mint annyiszor, ez alka- 
lommal is valós tényeken nyugvó hagyományok keverednek saját korának 
viszonyait a múltba visszavetítő kombinációkkal. 

Az Árpád-kor Magyarországán valóban jelentős számban éltek mohamedán 
vallású közösségek. Latin nyelvű forrásaink őket, az iszlám követőit nevezik ösz- 
szefoglalóan izmaelitáknak, s ugyanebben az értelemben volt használatos a 
muszlim (muzulmán) szóból eredő régi magyar böszörmény kifejezés is. A ma- 
gyarországi muszlimok egy csoportját forrásaink ugyanakkor káliz néven emlege- 
tik, aminek jelentőségét az adja meg, hogy ezt a nyomot követve ezek eredete és 
etnikai hovatartozása is megállapítható. A káliz népnév ugyanis eredendően az 
Aral-tótól délre, a mai Üzbegisztán területén egykor létezett Hrárezm lakóit jelölte. 
Hvárezmet a 8. század elején hódították meg az arabok, elterjesztve egyúttal az 
iszlámot is. A Hvárezm területéről Kelet-Európába kirajzó, egyebek mellett a Kazár 
Birodalomban és a volgai Bolgárországban megtelepedő hvárczmiek már 
muszlimok voltak. Közülük kerülhetett ki a magyarországi muszlimok többsége, 
erről részint a káliz népnévből származó nagyszámú helynév (pl. Kálóz, Kálozd, 
Kalász), részint a magyarországi muszlimokról értékes híradással szolgáló Abu- 
Hámid azon megjegyzése tanúskodik, mely szerint Magyarországon 
, megszámlálhatatlanul sok" hvárezmi él. Aligha tévedett tehát Anonymus, amikor 
,Bulárföld"-ről — azaz a volgai Bolgárországból — származtatta az izmaelitákat. 

Arra vonatkozóan, hogy mikor költöztek Magyarországra az izmaeliták, nin- 
csenek pontos ismereteink. Egy részük talán a honfoglaló magyarokkal együtt 
jelent meg a Kárpát-medencében. (Vannak kutatók, akik a kabarok között 
kálizokat is kercsnek, mások ellenben elvetik ezt a feltételezést.) A legvalószí- 

nűbbnek mindenesetre az tűnik, hogy a 10-12. század folyamán kisebb-nagyobb 
csoportokban folyamatosan érkeztek muszlim kálizok az országba, s így az sem 
lehetetlen, hogy — miként azt Anonymus írja — Taksony idejében, tehát a 10. szá- 
zad harmadik negyedében is beköltözött egy csoportjuk, A spontán bevándorlás 
mellett tudatos telepítésre is akad példa. Abu Hámid beszámolója szerint, amikor 
visszatérni készült keletre, a magyar király — II. Géza — azzal bízta meg, hogy ott 
pyakorlott íjászokat toborozzon a számára a muszlimok között. Az epizód hitelé- 
ben nincs okunk kételkedni, annál is kevésbé, mert pontosan beilleszthető abba a 
képbe, mely a magyarországi izmaelitákról más forrásaink alapján kirajzolódik. A 
kálizok egy jelentős hányada ugyanis valóban katonáskodással szolgálta az Árpá- 
dokat. A Bizánci Birodalommal szomszédos Szerémségben határóri feladatokat 
láttak el kálizok, akik — bizánci források tanúsága szerint — II. Géza bizánci hábo- 
rúiból is kivették a részüket. A Szerémség volt az ország egyik legjelentősebb izma- 
elita településterülete, ahol — 1220 tájáról való adat szerint — mintegy harminc 
faluban éltek kálizok. Az izmaeliták egy másik része békésebb foglalkozást űzött, 
részint kereskedők voltak, részint a királyi jövedelmek kezelésében jutottak sze- 
rephez pénzváltókként és vámosokként, s nem számított az sem ritkaságnak, ha 
egy-egy jelesebb káliz pénzverő- vagy a sókamarák bérlőjeként tett szert jelentő- 
sebb befolyásra az uralkodói pénzügyek terén. Alighanem ezekkel az izmaelitákkal 
hozhatók összefüggésbe azok a böszörmény telepek, amelyek részint egyes révek, 
részint a sóutak mellett tűnnek fel (Tiszabő, Arad és Eszék környéke valamint a 
Nyírség), s hogy milyen mértékben vettek részt a kálizok a sóforgalmazás irányítá- 
sában és lebonyolításában, az könnyen megítélhető abból, hogy a marosi sóút 
Duna-Tisza-közi folytatását az Árpád-korban , káliz út"-ként ismerték. Ugyancsak 
káliz kereskedők lehettek azok a , pesti szerecsenek" (saraceni de Pest), akiknek 
a királyi adóját a szentföldi hadjáratára induló II. András felesége javára kötötte le. 
(Ezek a pesti böszörmények adhatták Anonymusnak az ötletet ahhoz, hogy éppen 
Pesten szerepeltesse a maga izmaelitáit.) 

A keresztény királyság megalapítása után sajátos kettősség jellemezte az 
Árpádok és az izmaeliták kapcsolatát. Egyfelől a királyok igényt tartottak a bö- 
szörmény katonák és gazdasági szakemberek szolgálataira, másfelől azonban 
keresztény uralkodók lévén nem hagyhatták azt sem figyelmen kívül, hogy az 
egyházból erős ellenérzéseket váltott ki a muszlim közösségek puszta léte is. A 
vallási türelem nem tartozott a középkor egyházának erényei közé, s ennek meg- 
felelően az Árpád-kor folyamán időről időre kísérletek történtek az izmaeliták 
vallási különállásának felszámolására. A 11. század végi egyházi és világi törvények 
számos rendelkezése az izmaeliták helyzetével foglalkozik, előírván az iszlám 
vallási szabályait betartók megbüntetését, az izmaelita falvakban keresztény 

templomok építését, közösségeik széttelepítés révén való megbontását és az egy- 
más közötti házasodás tilalmát. A törvények némi sikert kétségtelenül elérhettek. 
Alighanem a kilátásba helyezett telepítéseknek is szerepe lehetett abban, hogy az 
izmaeliták egykori ottlétére utaló nyomok az ország számos részén, feltűnő szórt- 
ságban lelhetők fel, s az is igen valószínű, hogy sok böszörmény — legalább színleg 
— megkeresztelkedett, A 12. század közepi állapotokat leíró Abu Hámid minden- 
esetre úgy találta, hogy a magyarországi muszlimok egy része — vélhetően elsősor- 
ban a királyi kincstár alkalmazottai — , a királyt szolgálják, keresztényeknek tette- 
tik magukat, s titokban tartják, hogy muszlimok", mások viszont., ezzel szemben 
csak háborúban szolgálják a keresztényeket, és nyíltan vallják az iszlámot". Ez 
utóbbiak számára az uralkodó pártfogása tehette- lehetővé vallásuk szabad gya- 
korlását. Abu Hámid fel is jegyezte II. Gézáról: ,ez a király szereti a muszlimokat". 
A királyi hatalom védőszárnyai alatt egyes izmaelita közösségek egészen a 13. 
század első harmadáig többé-kevésbé háborítatlanul élhettek, 1220 táján még a 
szíriai Aleppo iszlám iskoláiban is megfordultak — vélhetően szerémségi — izmae- 
lita diákok. Az 1230-as években azonban minden korábbi próbálkozásnál kemé- 
nyebben lépett fel az egyház az izmaelitákkal szemben túlságosan engedékenynek 
tartott királyi politika ellenében. Különösen sérelmesnek találta az egyház, hogy II. 
András az egyház előírásai és saját többszöri kötelezettségvállalása ellenére is 
izmaelitákat és zsidókat alkalmaz a kincstári jövedelmek kezelése terén, s nem 
különben azt is, hogy az izmacliták kedvező helyzetét tapasztalva — állítólag — sok 
keresztény, elhagyva hitét, maga is az iszlám követőjévé vált. 1233-ban Róbert 
esztergomi érsek egyházi tilalom alá vetette az országot s a király több bizalmasát, 
köztük a fő , szerecsenpártoló"-ként számon tartott Dénes nádort, kiközösítette. Az 
, izmaelita kérdés" a 13. század második felében már nem kavart hasonló indu- 
latos vitákat. Jó okkal feltételezhető, hogy a század elején még létező böszörmény 
közösségeket a tatárjárás vihara elsöpörte, s a már korábban elindult természetes 
— s mint láthattuk, időnként hatalmi eszközökkel is siettetett — asszimiláció ily 
módon felgyorsulhatott. Szórványos adataink még a tatárjárást követő évtizedekből 
is vannak az izmaelitákról — közülük származott IV. László utolsó nádora, a 
Lajosmizsének nevet adó Mizse —, ám beolvadásuk a keresztény magyarságba az 
Árpád-kor végére befejeződött. 

Jóval tovább őrizte önálló etnikai arculatát egy szintén keletről beköltöző 
nép, a besenyő. A török nyelvek egyik változatát beszélő besenyők viszonylag 
későn, a 9. század folyamán tűnnek fel a forrásokban az Európa és Ázsia határvi- 
dékén elterülő sztyeppén. A század végén lezajló népmozgások fokozatosan nyugat 
felé szorították a besenyőket, akik ily módon az etelközi magyarság szomszédai 
lettek. Ezen időszakban legalább két besenyő magyar háborúról van tudomásunk, 

melyek közül a második a Kárpát-medencei magyar honfoglalást előidéző esemé- 
nyek legfontosabbikaként ismert. Ennek a félelmetes támadásnak az emléke még 
évtizedekkel később is élénken élt a magyarok között. Bíborbanszületett Konstan- 
tin jegyezte fel, hogy amikor egy bizánci követ a besenyők elleni támadásra akarta 
rávenni a magyarokat — az esemény valamikor 927 után történhetett —, , a türkök 
magyarok] összes fejei egyhangúan felkiáltottak, hogy xmi nem kezdünk ki a 
besenyőkkel, mert nem bírunk velük harcolni, minthogy nagy ország az, nagy- 
számú nép és gonosz fickók; többé ilyen beszédet ne mondj nekünk, mert nem 
kedvünkre való azc". A besenyő támadás okozta trauma mindazonáltal ekkortájt 
már némiképpen múlóban lehetett, amihez az is hozzájárulhatott, hogy a 10. 
század folyamán az Etelköz: területét birtokba vevő besenyők és a Kárpát- 
medencében élő magyarok több ízben egymás szövetségeseiként vettek részt Bi- 
zánc elleni hadjáratokban. A besenyő-magyar ellenségeskedés korszaka azonban 
nem ért véget egy csapásra: a 11. század során több besenyő támadás érte az 
országot. Ezek legnevezetesebbike a kerlési (másként cserhalmi) ütközettel végző- 
dött, ahol is Salamon király valamint Géza és László hercegek szétvertek egy na- 
gyobb besenyő sereget. (E csata egyik epizódja Szent László és a leányrabló , kun", 
azaz besenyő vitéz párviadala, melyet a középkori Magyarországon számos temp- 
lomban falképek örökítettek meg.) Az érem másik oldalaként békésebb kapcsola- 
tok is szövődtek a két nép között. Feltehető ugyanis, hogy egyes besenyő csoportok 
már a 10. század második felében bebocsátást kértek a Kárpát-medencébe. 
Anonymus úgy tudja, hogy egy besenyő előkelő, bizonyos Tonuzoba, népével együtt 
Taksony fejedelem idején költözött be az országba. (Nem igazolható, de nem is 
lehetetlen, hogy ettől a Tonuzobától származott a 13. század egyik előkelő magyar- 
országi nemzetsége, a Tomaj.) Mindenesetre 1051-ben már besenyők is harcoltak 
I. András seregében az országba betörő németek ellen. A bevándorlást felgyorsít- 
hatta, hogy a 11. század közepétől kezdve az egykor félelmetes katonai erőt képvi- 
selő besenyők csillaga leáldozóban volt: kelet felől újabb török népek, az úzok, 
majd a kunok szorongatták őket, nyugaton pedig a Magyar Királyság és a Bizánci 
Birodalom állta útjukat. A fokozatosan felmorzsolódó besenyők egy része Magya- 
rországon keresett és talált új hazát magának. Különösen nagy számban költöztek 
be 1122 után, egy Bizánctól elszenvedett katasztrófális vereséget követően. II. 
István befogadta a menekülőket, sőt, a besenyő előkelők udvarának befolyásos 
tagjai közé számítottak. , István király nagyon kedvelte a kunokat [besenyőket], 
jobban, mint ahogy az illendő lett volna" — írja erről a magyar krónikás, s magya- 
rázatképpen hozzáteszi — ,a kunok ... a király engedékenysége folytán hozzá- 
szoktak a garázdálkodáshoz ... (és) ... kegyetlenkedtek a magyarokkal szem- 
her". 

A beköltöző besenyőket az ország különböző vidékein telepítették le az árpá- 
dok. A legjelentősebb besenyő településterület Fejér és Tolna megyében, a Sárvíz 
mellékén volt, de nagyobb számban éltek besenyők a Fertő-tó és a Rába között, a 
Tisza hevesi szakasza mellett, Csanád megyében a Marostól délre és Dél-Erdélyben 
is. A besenyők többsége az Árpádok harcosainak számát gyarapította. A magyar 
sereg elővédjét alkotó lovas íjászokként vettek részt az OlSava folyó melletti ma- 
gyar-cseh ütközetben és 1146-ban a Fischa folyónál vívott magyar-osztrák csatá- 
ban. A besenyő közösségekből valamilyen oknál fogva kiszakadó egyének vagy 
kisebb csoportok viszonylag hamar beolvadtak a magyar társadalom alsóbb réte- 
geibe. Az Árpád-kor folyamán mind a királyi, mind az egyházi és világi magánbir- 
tokok szolgáló népei között találkozunk besenyő szórványokkal. Iyen magánúri 
függésbe került besenyő lehetett az a tíz lovas szolga is, akiket Aba nembeli Péter 
ispán 1067 táján adományozott az általa alapított százdi monostornak. 

A nagyobb csoportokban letelepített, katonáskodásra kötelezett besenyők 
ellenben sikerrel őrizték különállásukat. Ebben bizonnyal döntő szerep jutott 
annak, hogy önálló ispánságokba szervezve élték a környező magyar társadalomtól 
elkülönülő életüket. A Rába-parti Árpás besenyőinek 1224. évi kiváltságlevele 
alapján betekintést nyerhetünk egy besenyő közösség életébe. Az oklevélből kide- 
rül, hogy a besenyők legfőbb bírája az ország nádora volt, közvetlen előljáróikként 
azonban ispánjuk és az annak alárendelt jobbágyok jártak el. Az árpási besenyők 
— s vélhetően a többiek is — elsősorban állattenyésztésből élhettek, hiszen lovaik 
után adóztak. Bizonyos társadalmi és vagyoni differenciálódásnak is maradt nyo- 
ma, amennyiben a besenyők jobbágyai bizonyos kiváltságokban részesültek, míg 
voltak ugyanakkor olyan besenyők is, akik a hadakozás költségeit nem bírván el, 
adóval voltak kénytelenek megváltani az elmaradt szolgálatot. Feltételezhető, hogy 
a többi települési tömbben élő besenyő csoport helyzete hasonlóképpen alakult a 
13. század folyamán. 

Az etnikai alapon megszervezett különkormányzat konzerváló hatásának 
tudható be, hogy egyes besenyő csoportok — a Sárvíz mellékiek és a Csanád me- 
gyeiek mindenesetre — az Anjou-korban is megőrizték önálló etnikai arculatukat. 
A , besenyő szabadság" feladását a sárvidékiek 1352-ben határozták el, amikor is 
küldötteik útján arra kérték Nagy Lajos királyt, hogy fogadja be őket az országos 
nemesség soraiba, ami meg is történt. A csanádiak ugyanakkor még 1495-ben is 
régi besenyő kiváltságaik alatt éltek. 

12/2. A zsidók 


A zsidó vallással már a honfoglalás előtt találkozhattak a magyarok, mivel a 
Kazár Birodalom vezető rétege — talán 750 körül — áttért a zsidó vallásra. Erre 
alapozva felmerült olyan vélemény, hogy a magyarsághoz csatlakozott egykori 
kazár alattvalók, a kabarok között a zsidó vallás hívei is lehettek. Akár így volt, akár 
nemn, az bizonyos, hogy már 965-ben említenek olyan Kárpát-medencei zsidó 
kereskedőket, akik a prágai vásáron rabszolgákat vásároltak. A 11. század végétől 
kezdve szaporodnak meg a magyarországi zsidókra vonatkozó híradások. Az 
1092. évi szabolcsi zsinat több végzése a zsidók helyzetét szabályozta, eltiltván a 
zsidókat a keresztényekkel való házasodástól, keresztény szolgák tartásától és a 
keresztény ünnepnapokon való munkavégzéstől. Hasonló rendelkezéseket tartal- 
maznak a Kálmán-kori egyházi és világi jogszabályok is, megtoldva azzal, hogy 
csak püspöki székhelyeken telepedhetnek meg, mely előírás azonban, a jelek 
szerint, nem vezetett eredményre. Kálmán egyik törvénye ugyanakkor nem gördí- 
tett akadályt a zsidók birtokvásárlásai elé, azt ellenben kikötötte, hogy csak pogány 
szolgákkal műveltethetik földjeiket. 

Bár vannak adataink zsidó földbirtokosokra — sőt, legalább egy nemesi nem- 
zetséggel kapcsolatban alapos a gyanú, hogy zsidó eredetű lehetett —, a zsidók 
többsége mégis a kereskedelemben és különböző pénzügyletekben vett részt. A 
zsidó kereskedők részint a távolsági árucserében voltak érdekeltek, részint a helyi 
kereskedelembe kapcsolódtak be. Tevékenységük olyan intenzív volt, hogy Kálmán 
király külön törvényben foglalkozott a keresztények és a zsidók közötti kereske- 
delmi és pénzügyletek rendjével. Ennek előírása szerint az üzletkötés alkalmával 
pecsétes írást (cartula sigillata) kellett kiállítani, mely az ügy keresztény és zsidó 
tanúit nevezi meg. (A magyarországi írásbeliség története szempontjából figyelem- 
re méltó, hogy e törvény végrehajtását bizonyító adattal is rendelkezünk.) A 
kálizokhoz hasonlóan jónéhány zsidó pénzember a királyi pénzügyek irányításá- 
han tevékenykedett, bérlőként nyerve el a kamaraispánságot. Egyikük, bizonyos 
Henel, a tatárjárás után zálogjogon a komáromi ispánságot is megszerezte egy 
itlőre. Az egyház a zsidők pénzügyigazgatási szerepvállalását épp úgy nem nézte jó 
szemmel, mint ahogy a kálizok esetében sem, s az idevágó előírások rendre az 
,izmaeliták és zsidók" tisztségviselését tiltják el. Az 1279-ben tartott budai zsinat 
immár sokadszorra fogalmazta meg az egyház ezen követelését, s hogy milyen 
eredménnyel, arról az árulkodik, hogy a következő években egy Fredmann nevű 
zsidót említenek forrásaink királyi kamaraispánként. Annak sincs nyoma, hogy : 
budai zsinat azon rendelkezése, mely a ruhára felvarrt vörös posztódarab visclésé- 
re kötelezte a zsidókat, életbe lépett volna. 

Amint az kereskedelmi és pénzügyi érdekeltségük alapján el is várható, a 
zsidók elsősorban az ország forgalmasabb helyein telepedtek meg. Ennek megfe- 
lelően zsidó közösségek éltek Esztergomban, Székesfehérvárott, Sopronban, Po- 
zsonyban, Vasvárott, Körmenden és Budán, hogy csak a legjelentősebbeket említ- 
sük. Pozsony lakóinak kiváltságlevele egyenesen úgy fogalmaz, hogy ,az ebben a 
városban élő zsidók ugyanazt a szabadságot élvezzék, mint maguk a polgárok". A 
rendelkezés alapján joggal gondolhatunk arra, hogy a zsidóság helyzete — a ke- 
resztényekkel szembeni minden megkülönböztetés ellenére — viszonylag kedvező 
volt az Árpád-kor Magyarországán, főként a nyugat-európai átlaghoz képest. Egy- 
két elszigetelt atrocitástól eltekintve zsidóüldözésre nem is ismerünk példát, sőt, 
az időnként fellángoló németországi pogromok elől menekülő zsidók esetenként 
Magyarországon találtak menedékre. A zsidók, ha megbecsült helyzetben nem is 
voltak, mindenesetre nyugodt körülmények között, biztonságban élhettek az or- 
szágban. Helyzetük országosan érvényes szabályozásáról 1251-ben IV. Béla külön 
törvényben gondoskodott, melynek mintájául II. Frigyes osztrák herceg 1244-ben 
kiállított hasonló tárgyú kiváltságlevele szolgált. Hogy mi késztette IV. Bélát a ma- 
gyarországi viszonyoktól sokban idegen rendelkezések átvételére, az nem teljesen 
világos, főként ha figyelembe vesszük, hogy országának zsidósága a törvényben 
foglaltaknál voltaképpen kedvezőbb körülmények között élt. Jórészt ezzel magya- 
rázható, hogy a törvényben előírtak alkalmazására csak a 14. század közepe után, 
a magyarországi zsidók helyzetének az Árpád-kori állapotokhoz képest bekövetke- 
ző lényeges megromlása után került sor. 


12/3. A 13. században érkezők: kunok, jászok és románok 


A besenyők hatalmának lehanyatlásával egy újabb török nyelvű lovasnomád 
nép, a kun lett a kelet-európai sztyeppén az úr. A kun őstörténet kevéssé ismert, 
mindenesetre a II. század közepétől kezdődően csaknem két évszázadon át az 
orosz források által poloveceknek nevezett kunok uralták az Ural folyótól az Ál- 
Dunáig terjedő hatalmas síkságot, állandó veszélyt jelentve a szomszédos államok, 
így az orosz fejedelemségek és a Bizánci Birodalom: mellett a Magyar Királyság 
számára is. Ez a helyzet akkor változott meg, amikor az 1220-as évek elején egy 
minden addiginál félelmetesebb ellenség jelent meg Európa keleti határán: a 
korban többnyire tatároknak nevezett mongolok. A Kelet-Európára rátörő tatár 
seregeket 1223-ban az oroszokkal szövetkező kunok az Azovi-tengerbe ömlő Kalka 
folyó mellett próbálták meg megállítani, ám a csata a tatárok győzelmével végző- 
dött. Igaz, az ütközet után a tatárok visszatértek ázsiai birodalmukba, de hogy 

újbóli támadásuk csak idő kérdése, az mind az oroszok, mind a kunok számára 
világos volt. A tatároktól való félelemnek minden bizonnyal nagy szerepe volt ab- 
ban, hogy a Kárpátok keleti és déli előterében élő kunok jelentős áldozatokra is 
késznek mutatkoztak a Magyar Királyság védelmet ígérő szövetségének elnyerése 
érdekében. A Magyarországon megtelepedő domonkosok feladatuknak tekintették 
a pogány kunok megtérítését, s a megvalósításban bizton számíthattak a királyi 
hatalom támogatására. A magyar uralkodó a kunok megtérésétől egyszerre remél- 
hette, hogy a kereszténység terjesztőjeként nemzetközi tekintélye növekedni fog, s 
hogy a keresztény kunokat saját hatalma alá vonhatja. Az első domonkos térítők- 
nek még a vértanúság jutott osztályrészül, 1227-ben azonban már a kunok egyik 
fejedelme, Bajbarsz megkeresztelkedett és elismerte a magyar király fennhatósá- 
gát. A kunok közötti térítés munkáját irányító milkói püspökség 1229. évi létreho- 
zása és a Déli-Kárpátok, az Al-Duna valamint az Olt által határolt területre kiterje- 
dő szörényi bánság 1230-as évek elején történő megszervezése mutatják a Magyar 
Királyság kunországi terjeszkedésének sikerét, s ugyanerre utal, hogy IV. Béla 
trónralépte után a , Kunország királya" címet is felvette. 

Az előre látható újabb tatár támadás végül 1236-ban indult meg. A hadjárat 
során a volgai Bolgárország — s vele a keleti magyarok földje — mellett az orosz 
fejedelemségek egész sorát elpusztították, s 1240 végére — Kijev, Halics és Lodo- 
méria elfoglalása után — a tatárok már a Magyar Királyság határain álltak. A kunok 
főfejedelme, Kötöny, aki már a Kalka mellett is harcolt a tatárokkal, egy újabb 
vereséget követően nyugat felé menekült, s 1239 tavaszán tárgyalásokat kezdett IV. 
Bélával. A megegyezés hamar létrejött: Kötöny népével együtt megkercsztelkedett 
és alávetette magát a király hatalmának, IV. Béla viszont hozzájárult ahhoz, hogy a 
kunok Magyarországon telepedjenek le. A kunok beköltözése tovább rontotta IV. 
Béla és alattvalói egyébként is feszültségekkel terhes viszonyát, részint mert a 
nomadizáló kunok és a letelepedett magyarok között mindennaposak lettek a 
kisebb-nagyobb összetűzések, részint pedig azért, mert a magyarok úgy találták, 
hogy ha ilyen ügyben vitára kerül sor, királyuk döntése rendre a kunoknak kedvez. 
A magyarországi tatárjárásról beszámoló Rogerius szerint sokan egyenesen arra 
gyanakodtak, hogy a kunok valójában a tatárok titkos szövetségesei, s az ország 
elpusztítására törnek. Amikor aztán a tatár előörsök feltűntek a Pesten gyülekező 
királyi had tábora előtt, a magyarok igazolva látták gyanújukat. A tatárok között 
ugyanis kunokat véltek felfedezni, ami nem is lehetetlen, hiszen voltak kun vezé- 
rek, akik — ellentétben Kötönnyel — meghódoltak a tatároknak s velük harcoltak. A 
pesti nép mindenesetre IV. Béla kunjai ellen fordult, s a városban tartózkodó 
Kötönyt családostul felkoncolták. A hírt meghallva a királyi táborba igyekvő kunok 
visszafordultak, s a Duna-Tisza-közét végigpusztítva kivonultak az országból. 

A tatárjárás viharának elültével IV. Béla visszahívta a kunokat országába. A 
betelepülőknek a tatárok által leginkább elpusztított Alföldön jelölt ki szállásterü- 
leteket, s a megbékélés biztosítékául idősebb fiát, a trónörökös István herceget az 
egyik kun fejedelem — talán az 1255-ben a királyi család rokonaként említett 
Szaján — leányával házasította össze. 1246-tól kezdve a kunok a Magyar Királyság 
minden háborújában részt vettek az ellenség területét pusztító lovas íjászokként. A 
visszatért kunok sokáig háborítatlanul élték a maguk nomád életét a Duna-Tisza- 
közén, a Körösök és a Maros vidékén, s a királyi hatalom hajlamos volt szemet 
hunyni a kunok pogány szokásai és életmódja felett. A kun-magyar egymás mellett 
élés kísérőjelenségeiként óhatatlanul bekövetkező súrlódások ekkor már távolról 
sem érték el a tatárjárás előtti szintet, sőt, a kun előkelők körében viszonylag 
hamar megjelentek a magyar birtokosokhoz való hasonulás első jelei. A viszonyla- 
gos nyugalom 1279-ben ért véget. Ez évben Fülöp fermói püspök személyében 
Pápai követ érkezett az országba, akinek feladata az lett volna, hogy segédkezzen 
az oligarchák hatalmaskodásai folytán megbomlott belső rend és a királyi tekintély 
helyreállításában, valamint az, hogy orvosolja az egyházat ért sérelmeket. Fülöp 
azonban — nem tudni, miért — leginkább a kunoknak szentelte a figyelmét; talán 
hittérítői buzgalma lángolt fel. Radikális intézkedéseket követelt: a kereszténység 
felvételét, a pogány szokások teljes elhagyását — ide értve még az öltözködés, a 
szakáll- és hajviselet etnikai jelleinzőinek feladását is —, a nomadizálás megszün- 
tetését és az állandó falvakban való letelepedést, a jórészt külföldi hadjáratokban 
hadifogolyként szerzett keresztény szolgáik szabadon bocsátását. Az oligarchák 
ellenében nem kis részben éppen a kunokra támaszkodó IV. László — ha nem is 
mindenre kiterjedően — kénytelen volt engedni a legátus követeléseinek, s az 
1279-ben tartott tétényi országos gyűlésen kiadta ún. kun törvényét. Ennek vég- 
rehajtását azonban megpróbálta elodázni, s mivel ezt látva Fülöp egyházi szankci- 
ók bevezetésével fenyegetőzött, végképp elmérgesedett a király és a legátus viszo- 
nya. IV. László elfogatta a követet és a kunok kezére adta, válaszul a bárók a királyt 
vetették fogságra. Fülöp végül kiszabadult, a kunok viszont fellázadtak. Leverésük- 
re maga László is hadba vonult, s az 1282-ben (vagy 1280-ban, a pontos dátum 
nem ismert) megvívott hódtavi csatában a kunok vereséget szenvedtek. Egy részük 
kimenekült az országból, a többiek kénytelen-kelletlen meghódoltak. IV. László és 
az egyház közötti rossz viszony ezt követően is megmaradt. A fiatal s anyja révén 
félig kun származású király mindinkább kun módjára élt, s a hatalom tényleges 
gyakorlásából kiszorulva az 1280-as években többnyire kedvelt kunjai körében 
tartózkodott, megbotránkozást keltő kicsapongásokkal mulatván az időt. 1290-ben 
végül néhány kun -— talán egy magyar báró felbujtására, talán más okból — álmá- 
ban meggyilkolta. 

A kun törvény szerint a kunoknak hét nemzetsége volt, s ezek osztották fel 
egymás között a nekik átengedett területeket. A nemzetségek némelyikének a 
nevét oklevelek is megemlítik, s mivel ezek többnyire megfelelnek az eredeti kun 
törzsek elnevezéseinek, okkal gondolhatunk arra, hogy a magyarországi kunok 
ezen törzsek maradékaiból álltak. A kun társadalom erősen rétegzettnek mutatko- 
zik a 13. század második felében: a nemzetségi arisztokrácia mellett viszonylag 
széles köznépi tömeggel számolhatunk. (A kun törvény ,a kunok közül való 
urak" -ról, , nemesek"-ről és ,a kunok egész közösségé"-ről tesz említést.) A tör- 
vény nem számolta fel a kunok különállását: szállásterületeiket nem tagolták be a 
megyék rendjébe, s belső ügyeikben is nemzetségi bíráik voltak az illetékesek. A 
királyság intézményrendszerébe a nádori méltóságon keresztül kapcsolták be a 
kunokat; 1270-től kezdve a mindenkori nádor gyakorolta felettük a főhatóságot a 
.kunok bírája" címet viselvén, s az 1279. évi törvény is ezt a helyzetet véglegesi- 
tette. (Előzőleg, 1260 és 1270 között, István ifjabb király viselte a ,kunok ura" 
(dominus GCumanorum) címet.) A kunok letelepedése és a földművelésre való 
áttérése 1279 után valóban megindult. E hosszan elnyúló folyamat előrehaladtával 
nemzetségeik felbomlottak, s szerepüket az egykori nemzetségi szállásterületekből 
kialakított közigazgatási egységek, a székek vették át. A kun székek csak a 15. 
században tűnnek fel a forrásokban, ám meglehet, hogy kialakulásuk már a 14. 
század folyamán megindult. 

A 14. századtól kezdve rendszeresen együtt szerepelnek a kunokkal a jászok. 
A név iráni eredetű alánokat jelöl, akikkel a magyarság már a honfoglalás előtt is 
kapcsolatba került. Általános vélemény szerint az alánok utóbb jásznak nevezett 
csoportja a kunokkal együtt telepedett meg Magyarországon, s egy újabb részük 
talán 1283 táján költözhetett be a Balkánról. Magyarországi jelenlétükre azonban 
csak 1318-tól kezdve ismeretesek adatok. A 14—15. században részben testőrök- 
ként, részben lovas íjászokként szolgálták a magyar királyokat. Amennyire tudha- 
tó, gazdaságukban a kunokéhoz képest nagyobb szerepet töltött be a földművelés. 
Mind a kunok, mint a jászok sokáig megőrizték önálló etnikai arculatukat, s még 
a 15-16. századból is biztos adataink vannak arról, hogy saját nyelvüket beszélték. 

A 13. században jelentek meg a Magyar Királyság határain belül a románok 
is. Az ősromán nép és annak a latinból származó nyelve a Kr. u. első évezredben 
alakult ki a Balkán-félsziget közepén. A szlávok balkáni térhódítását követően 
különböző csoportokra szakadó románokat a szláv és bizánci források vlach né- 
ven emlegetik (ebből származik a magyar nyelvű oláh népnév). A 12. század 
végén a románok csatlakoztak a bolgárok Bizánc-ellenes felkeléséhez, s az annak 
győzelme után kialakuló második bolgár cárság egyik alkotóelemévé lettek. A 
vándorló pásztorkodás egy sajátos fajtáját űző románok talán már a 12. század 

második felében használhatták a Kárpátok hegyi legelőit, Erdélybe való betelepülé- 
sük első emléke azonban csak a 13. század elejéről ismeretes. A román pásztoro- 
kat a királyi hatalom határvédő katonákként telepítette le Dél-Erdélyben, Fogaras 
vidékén. A királyi népek közé besorolt románokat alsóbb szinten saját vezetőik 
irányították, a néhány pásztorszállás népére kiterjedő hatalmat gyakorló kenézek, 
és a több kenézség felé rendelt vajdák. A tatárjárást követően fellendülő beván- 
dorlás során egyre újabb román csoportok érkeztek, s ezek egy részét már a ma- 
gánbirtokosok fogadták be uradalmaikba. Az Árpád-kor végére Dél-Erdély mellett 
már a szomszédos Bihar megye hegyvidéki területein is éltek románok, egyelőre 
még nem túl jelentős számban. A románok bevándorlása, hol spontán népmoz- 
gás, hol szervezett betelepítés formájában, a középkor későbbi évszázadaiban 
tovább folytatódott. 


12/4. , Attila király népe" 


Az 1918 óta Romániához tartozó Erdély délkeleti részén élő székelyek ma a 
magyarság egyik néprajzi csoportját alkotják. Hogy ennek ellenére a keleti beván- 
dorlók között esik szó róluk, annak történeti okai vannak. A székelyek eredetének 
kérdése régóta foglalkoztatja a történettudományt, s egységes álláspont ma sem 
alakult ki ezzel kapcsolatban. Az kétségtelen, hogy a középkor folyamán a széke- 
lyeket épp úgy a magyartól különböző népnek tekintették, mint a besenyőket, s 
amikor a 12. század első felében először felbukkannak írott forrásainkban, akkor 
is a besenyőkkel szerepelnek együtt a magyar királyi had elővédjeként. Különállá- 
sukat, mint látni fogjuk, jogszokásaik és intézményeik önállósága is kifejezésre 
juttatja, s ennek alapján arra lehet gondolni, hogy a besenyőkhöz hasonlóan csat- 
lakoztak valamikor a magyarsághoz. Másfelől azonban semmi nyoma annak, hogy 
a székelyek bármikor is a magyartól különböző nyelvet beszéltek volna, s tárgyi 
kultúrájuk sem tér cl a magyartól, jóllehet a székelyek idegen eredete esetén 
mindkét jelenség elvárható lenne. Az ellentmondások jól érzékelhetők tehát, s 
feloldásukra több elmélet született. Ezek közül ma három tűnik a leginkább meg- 
alapozottnak. Azok a kutatók, akik a történeti adatokat részesítik előnyben, úgy 
vélik, hogy a székelyek ősei a volgai bolgár-törökök eszkil törzsének azon töredé- 
keiben keresendők, amelyek még a kelet-európai sztyeppén csatlakoztak az ősma- 
gyarsághoz, s utóbb — viszonylag gyorsan — beolvadtak abba. Mások a nyelvészeti 
és régészeti megfigyelésekre hivatkozva azt tartják, hogy a székelység különböző 
magyar csoportokból szerveződött egységbe, s csak határőri szolgálatuk és ezzel 


176 O Zsoldos Attila: Az Árpádok és alattvalóik 


nyilvánvaló összefüggésben álló peremvidéki településterületük elkülönülése miatt 
alakult ki másodlagosan az a képzet, hogy önálló etnikumot alkotnának. A harma- 

dik nézet a , kettős honfoglalás" néven ismertté vált elmélet keretein belül kerzsi a 
választ a székelyek eredetének kérdésére. A . kettős honfoglalás" teóriája röviden 
és erősen leegyszerűsítve abban összegezhető, hogy Árpád 895-ben beköitöző 
magyarjai a Kárpát-medencében már jelentős számú magyar nyelvű népességet 
találtak. Ezek a , korai magyarok" annak a 670 táján ide költöző népességnek 
lennének az utódai, melyet a korábbi kutatás , kései avarok"-ként tartott számon. 
Az elmélet erősen megosztja a tudományos közvéleményt. Az ma már általánosan 
elfogadott, hogy 670 körül valóban egy új etnikum jelent meg a Kárpát- 
medencében, s az is mindinkább bebizonyosodni látszik, hogy ennek utódai — 
függetlenül attól, hogy valóban magyarul beszéltek-e vagy sem — jóval nagyobb 
számban érték meg a 9—10. század fordulóját, mint azt korábban feltételezni volt 
szokás. Az is nehezen vitatható, hogy a székelyek eredete kapcsán felmerülő el- 
lentmondások feloldásának legegyszerűbb módja az lenne, ha feltételeznénk, hogy 
a székelyek elődei — részben vagy egészben — ezen , korai magyarok" voltak. Ez 
ugyanis egyszerre adna választ arra, hogy miért beszéltek a székelyek magyarul 
(mert magyarok voltak), s miért tekintették mégis külön népnek őket (mert nem 
Árpád magyarjaival együtt költöztek be a Kárpát-medencébe). Ez a megoldás 
ugyanakkor összhangban állna a középkori magyar történetírók, Anonymus és 
Kézai Simon, azon állításával, mely szerint a székelyek már a Kárpát-medencében 
éltek Árpád honfoglalása idején — mint Anonymus írja: ,korábban Attila király 
népe voltak" —, s itt csatlakoztak a magyarokhoz. Bármily tetszetős is egy efféle 
vélekedés, nem feledhető, hogy csupán hipotézisek sorozata. A legnagyobb nehéz- 
séget az jelenti, hogy éppen a legalapvetőbb tételt, a , késő avarok" magyar nyelvű- 
ségét — azaz , korai magyar" voltát — nem sikerült eddig minden kételyt eloszlató- 
an igazolni. Amíg ez nem történik meg, sem a , kettős honfoglalás" elméletét, sem 
a székely eredetkérdés abba beillesztett megoldását nem lehet többnek tartani, 
mint egymásra épülő feltevések láncolatának. 

Akármi is bizonyul majd a további kutatások során a székely eredetkérdés 
megoldásának, az bizonyos, hogy a székelyek legkésőbb a honfoglalás idején már a 
magyarsággal együtt éltek. Kiváltképpen a határvédelemhez kapcsolódó katonás- 
kodó életmódjuk is kétségtelennek tekinthető, mint ahogy az is, hogy mai l:kó- 
helyükre, a róluk elnevezett Székelyföldre, csak az Árpád-kor második felében 
költöztek. Az Árpád-kor folyamán az ország számos pontján van tudomásunk 
székelyek jelenlétéről. A nyugati határszél — Pozsony, Moson vidéke és az Őrség — 
valamint Szabolcs és Baranya megyék mellett a legjelentősebb korai székely tele- 
pülésterületnek Bihar megye, azon belül is a Sebes-Körös partján, Váradtól keletre 

fekvő Telegd környéke tekintendő. Erdélyben először a 13. század elején említenek 
székelyeket, de feltehető, hogy a Marostól és a Küküllőktől délre még a 12. század 
első felében létesültek az első székely határőrtelepek. A mai Székelyföld megszállá- 
sa a 12. század közepe után indulhatott meg, az ország különböző részein élő 
székelyek összetelepítése révén. Az udvarhelyi székelyek alighanem Biharból ér- 
keztek, hiszen sokáig Erdélyben is ,telegdi székelyek"-ként emlegették őket, a 
sepsi, orbai és kézdi székelyek lehettek az említett dél-erdélyi korai telepek lakói, 
míg a későbbi Marosszékben élő székelyek beszéde feltűnő hasonlatosságot mutat 
a nyugati határszél nyelvjárásaival. A területileg összefüggő tömböt alkotó Székely- 
föld mellett Erdély egy más pontján is székelyek telepedtek meg: V. István király az 
Aranyos folyó mellett a tordai ispánság egy részét kézdi székelyek egy csoportjának 
adományozta. 

A székelyek, legalábbis erdélyi megtelepedésüket követően, külön ispánságba 
szervezve éltek, melyre nem terjedt ki az erdélyi vajda fennhatósága. A székelyis- 
pán (comes Siculorum) tisztségét először egy 1235. évi oklevél említi. Viselőjét a 
király nevezte ki, de soha nem a székelyek közül. Feladatai épp oly összetettek 
voltak, mint általában az árpád-kori ispánoké: katonai, bíráskodási, gazdasági és 
igazgatási hatáskörök együttesen jellemezték. A székely ispánság ily módon nem 
valamiféle autonóm önkormányzat volt, hanem — hasonlóan a besenyőkéhez — 
olyan etnikai különkormányzat, melynek joghatósága azokra terjedt ki, akik a 
, székely jog" szerint éltek, tehát székelyek voltak. Önkormányzati jelleggel azok a 
széknek nevezett, s vélhetően a 14. század első felében kialakított igazgatási egy- 
ségek rendelkeztek, amelyek a székelyek kisebb települési vidékeire terjedtek ki. A 
Székelyföldön hat szék alakult ki (Telegd- — később: Udvarhely- —, Maros-, Csík-, 
Sepsi, Orbai és Kézdi szék), az Aranyos folyó mellett pedig egy hetedik 
(Aranyosszék). A székek vezetői a hadnagy és a székbíró voltak. E tisztségeket a 
vélhetően nagymúltú és egészen az újkorig létező székely nemek és ágak rendje 
szerint töltötték be, s ily módon a székelyispánnak ebbe nem volt beleszólása. 

Ugyanez a nemzetségi szervezet a föld birtoklásában is döntő szerephez 
juto:t. A megszállt területeket a székelyek az említett nemek és ágak szerint osz- 
tották fel egymás között, s a közösség minden tagja részesedett belőle. Eleinte az 
állatenyésztés lehetett a székelyek körében a fő gazdasági tevékenység. A sajátos 

. székely adófajta, a királynak bizonyos alkalmakkor — az uralkodó koronázása, 
házassága és első fiának születése számított ilyennek — járó , ökörsütés" állatadó 
volt, s szintén az állattenyésztés jelentőségét mutatja, hogy IV. László 1289-ben 
nem csak hadi érdemeikre való tekintettel erősítette meg az aranyosi székelyeket 
területük birtokában, hanem azért is, mert nyolcvan lovat adtak neki. A földmű- 
velés szerepe csak a 14. századra növekedett meg jelentősebb mértékben. A föld- 

közösség egyik következményeként a székelyek körében nem alakult kí sem ne- 
messég, sem annak alávetett parasztság, bár a vagyoni és társadalmi differenciáló- 
dás a középkor későbbi századaiban már jól érzékelhető. A sajátos székely jogszo- 
kások közé tartozott, hogy fiúgyermek hiányában a leány(ok) örököltek) apjuk 
után, s ha egy rokonság kihalt, javai nem a királyra, hanem a közösségre szálltak. 

13. A nyugati bevándorló 


,Mert amiként különb-különb tájakról és tartományokból jönnek a vendé- 
gek, úgy különb-különb nyelvet és szokást, különb-különb példát és fegyvert hoz- 
nak magukkal, s mindez az országot díszíti, az udvar fényét emeli, s a külföldieket 
a pöffeszkedéstől elrettenti. Mert az egy nyelvű és egy törvényű ország gyenge és 
esendő. Ennélfogva megparancsolom neked, fiam, hogy a jövevényeket jóakaratú- 
an gyámolítsad és becsben tartsad, hogy nálad szívesebben tartózkodjanak, mint- 
sem másutt lakjanak." Szent István király oktatja e szavakkal fiát, Imre herceget a 
hozzá intézett Intelmeiben. Az államalapító tetteivel is példát mutatott kiszemelt 
örökösének: uralkodása alatt új lendületet vett az idegenek már korábban megin- 
dult bevándorlása. Bár a szöveg általában beszél , jövevények"-ről, a történelmi 
helyzet ismeretében nem sok kétség férhet ahhoz, hogy István mindenekelőtt a 
Nyugat országaiból érkezők befogadását ajánlotta fia figyelmébe. Az állam- és 
egyházszervezés munkájában István valóban nem nélkülözhette a nyugati papok 
és szerzetesek vagy éppen az előkelő fegyveresek közreműködését. Érkeztek is 
szép számmal, de még többen jöttek a nyugati társadalom alacsonyabb rangú 
rétegeinek képviselői közül: iparosok, kereskedők, kiváltképpen pedig földműve- 
sek. Az országban ekkor és még jó ideig nem volt nehéz lakatlan vagy gyéren lakott 
területeket találni, jutott tehát hely bőséggel a letelepedni akaróknak. A Kelet- 
Európát leíró ismeretlen még a 14. század elején is úgy találta, hogy bár Magyaror- 
szágon , megszámlálhatatlan falu található ..., mégis ... kiterjedése miatt az 
említett ország teljesen pusztaságnak tűnik". Márpedig az üres földek jövedelmet 
sem hoznak, érthető tehát, hogy az Árpádok mindig örömmel fogadták az erdők 
irtására, a szűzföldek feltörésére vállalkozó jövevényeket. 

A betelepedés persze, a dolog természetéből adódóan, kölcsönös hajlandósá- 
got tételez fel, s a jelek szerint, ez meg is volt. A gyakran éhínségektől sújtott, oly- 
kor pedig a prosperitás rövid időszakait követő túlnépesedéssel küzdő Nyugat- 
Eurépa népei szívesen próbáltak szerencsét a Magyar Királyságban. Az elég való- 
színú, hogy a Nyugat peremén formálódó ország meglehetősen idegen, barbár 
világnak tűnhetett a számukra, de a kényelmetlenségekért bizonnyal méltányos 
kárpótlást kínált a kiaknázásra váró természeti javak bősége, s a megbecsülés, 
amellyel a betelepülőket fogadták. Ezzel magyarázható, hogy az Árpád-kor folya- 
mán újabb és újabb hullámokban érkeznek az országba nyugati betelepülők. 

13/1. A vendégek és jogaik 


A beköltözőket magyarul vendégeknek, latinul bospeseknek nevezték. A 
királyság első két századában gyakorlatilag kivétel nélkül az uralkodó birtokain 
telepedtek meg, aminek két oka volt. A lakatlan, benépesítést igénylő területek 
nagy része eleve az Árpádok kezén volt, s az ismeretlen környezetbe került jövevé- 
nyek védelemre szorultak, amit megint csak a király biztosíthatott számukra. 
éppen ez a védelem volt a központi eleme a magyarországi társadalomban elfog- 
lalt sajátos helyzetüknek: idegenek voltak ugyan, de nem szabadon kifosztható és 
megölhető ellenségek, hanem , vendégek", akiknek jogai — és védelmezőjükkel 
szemben kötelezettségei — voltak. Jellemző példaként említhető az a történet, 
amelyet Szent István ún. kisebb legendája és Hartvik-féle életírása tartott fenn. E 
szerint amikor bizonyos besenyőket a király valamiféle szolgái — meglehet, hogy 
határőrök — megtámadtak, kifosztottak és részben megöltek anélkül, hogy erre 
azok okot adtak volna, István a bűnösöket felakasztatta. A szigor magyarázata 
HMartvik indoklásából derül ki: , ezt hihetőleg az igazság szeretetéből tette . . ., mivel 
azt akarta, hogy országa minden vendégnek nyitva álló menedéket nyújtson, így 
mindenkinek szabad bejárása legyen; ha akárki lép be, senki se merje megsérteni 
vagy zaklatni valamiben." Bár felmerült, hogy az epizód valójában az 1050-es 
évekre és I. Andrásra vonatkozna, a történet annyira egybevág az Intelmekben 
olvasható tanácsokkal, hogy nincs ok kétségbe vonni Szent István személyéhez 
tartozását. 

Az idézett példában ugyan besenyők szerepelnek, maga a vendégjog azonban 
elsősorban a nyugatról bevándorló telepesekhez kapcsolódott. E jogok első fenn- 
maradt dokumentuma a (sáros)pataki királyi hospesek javára szól. Az oklevelet 
Imre király adta ki 1201-ben, s a 13. század folyamán számos más hospes- 
közösség nyert el hasonló kiváltságlevelet. Az ezekből kibontakozó kép szerint a 
vendégek legalapvetőbb joga az volt, hogy saját szokásaik szerint élhettek új hazá- 
jukban is. Ennek biztosítása érdekében korlátozott önkormányzattal rendelkeztek, 
ami ugyan nem mentesítette őket a megyésispán vagy a szerepét tekintve annak 
megfelelő királyi tisztségviselő joghatósága alól — ő ítélkezett a büntető pereknek 
megfelelő ún. , nagyobb ügyek"-ben —, de megteremtette a lehetőségét annak, 
hogy a közösség tagjai között támadó ,. kisebb ügyek"-ben — ezek mai fogalmaink 
szerint a polgári pereknek felelnek meg — a maguk közül választott bíró ítélkez- 
zen. A kiváltságok egy más csoportja a hospesek személyes szabadságait érintették, 
feljogosítva őket az ingó és ingatlan vagyon szerzésére, a megszerzett javak elide- 
genítésére és az örökösöknek való hátrahagyására, örökös nem léte esetén pedig 
biztosították a végrendelkezés szabadságát. A vendégtelepes az általa megművelt 

föld után adókkal és szolgáltatásokkal tartozott, ám ezek részint pontosan, részint 
kedvezményesen megszabott mértékűek voltak. Nem ritkán további gazdasági 
kiváltságokban részesültek a hospesek: vásárt tarthattak s a közösség kerecskedés- 
sel foglalkozó tagjai vámmentességet élveztek. 

A vendégtelepesek közül sokan , olaszok" voltak, ám nem a szó mai értel- 
mében. Az olasz népnév, mely latin nyelvű forrásainkban Zatinus formában 
szerepel, a kor magyar nyelvében az újlatin nyelveket beszélő népek gyűjtőneve 
volt, s ilyen formán épp úgy jelenthetett franciákat és vallonokat, mint itáliaikat. A 
Patak környékén élő hospesek egy része vallon lehetett, miként az Árpád-kori 
vOlaszok" többsége is. Patak vidékén több vallon településről tudunk, melyek 
közül a mai Bodrogolaszi, Olaszliszka és Tállya (az ófrancia iaille , irtás" szóból) 
nevében is őrzi egykori vallon lakóinak emlékét. Bizonyosra vehető, hogy az utóbb 
oly nagy hírnévre szert tett hegyaljai szőlőművelés alapjait ezek a vallon telepesek 
vetették meg. Az Árpád-kori Magyarország számos más területén is találkozunk 
,olaszok"-kal. Vallonok éltek az Eger-patak völgyének néhány településén és a 
Szerémségben, ahol különösen a magyarul Nagyolaszinak mondott, latinul franca 
Villanak írt helység és az ahhoz közeli Eng számított jelentősebb vallon település- 
nek. A szerémségi vallonok egyébként a hegyaljaiakhoz hasonlóan jeles szőlőmű- 
vesek voltak. Míg a tokaji az újkorban vívta ki ma is meglévő rangját, a középkor- 
ban a szerémségi volt a leginkább keresett és a legdrágább bor. Vallon és itáliai 
,olaszok" bukkannak fel Bihar megye több pontján, mindenekelőtt a Váradhoz 
kapcsolódó két településen, Olasziban és Velencében, de éltek vallonok Baranyá- 
ban és Erdélyben is. 

Kétségtelennek tekinthető, hogy a vallon telepesek bevándorlása már a 11. 
században megindult. Egy 15. században lejegyzett hagyomány úgy tudja, hogy az 
éhínségtől sújtott Liége-ből költözött volna egy csoportjuk Magyarországra, ami ha 
nem is lehetetlen, de a forrás hitelessége megkérdőjelezhető. Sokkal megbízha- 
tóbbnak látszik az a 12. századi adat, mely szerint az 1047-ben, egy belháború 
során elpusztított Verdun városából elmenekült kanonokok Magyarországon talál- 
tak új hazára. A 11. század közepén ugyanis feltűnően nagy számban találunk 
vallon származású főpapokat a magyar egyházban, közéjük tartozik Leodvin, az 
első ismert bihari püspök. Ő és társai esetenként ellátogattak szülőföldjükre, s 
indokoltnak tűnik arra gondolni, hogy hívásukra érkezhettek az első vallon telepe- 
sek. Tény mindenesetre, hogy Nagyolaszi már 1096-ban feltűnik forrásainkban, s 
az 1092. évi szabolcsi zsinat is külön intézkedik az országban élő latinokról előír- 
va, hogy a magyarok szokásai szerint böjtöljenek. ,Ha a mi jobb szokásunkkal 
nem akarnak egyetérteni" — mondja a zsinat határozata — , ahová akarnak, men- 
jenek. A pénzt azonban, amit itt szereztek, hagyják itt". Ez az utóbbi megjegyzés 

arra enged következtetni, hogy a magyarországi latinok között már ekkor is szép 
számmal lehettek kereskedelemmel foglalkozó városlakók. 


13/2. Szászok Erdélyben és a Szepességben 


Az ófranciát beszélő vallonok mellett a Nyugatról érkező betelepülők legje- 
lentősebb csoportja németajkú volt. Magyarországon eleinte több-kevesebb kö- 
vetkezetességgel származási helyük szerint különböztették meg őket, s így szere- 
pelnek forrásainkban flamandok (Flandrenses), dél- és észak-németországiak 
(Teutonici illetve Saxones), s csak utóbb terjedt el az általánosító , szászok" elne- 
vezés. A németajkú vendégek betelepülése szintén korán megindulhatott. Vannak 
adatok, melyek arra vallanak, hogy a 10-11. század fordulója táján Szent István 
felesége, a bajor Gizella kíséretében nem csak egyháziak és előkelő fegyveresek 
költöztek be az országba, de parasztok és kézművesek is. A bevándorlás a 11. 
század második felében is folytatódhatott s erre utalhat a mai Beregszász középko- 
ri Lampertszásza neve, mely minden bizonnyal annak emlékét őrzi, hogy az első 
. szász" vendégeket Szent László király öccse, Lampert herceg telepítette le a beregi 
királyi uradalomban. Legkésőbb a 12. századra alakulhatott ki Újvár megyében a 
királynék vizsolyi ispánsága, melynek tíz falujában német telepesek éltek. 

Az Árpádok Magyarországnak számos pontján találkozunk a németajkú 
vendégek nyomaival, két területen ugyanakkor — Erdélyben és a Szepességben — 
nagyobb területi tömböket kialakítva telepedtek meg. Az erdélyi szászok clső 
csoportjai a 12. század derekán, II. Géza király hívására költöztek be Dél-Erdélybe, 
a későbbi Nagyszeben, Újegyház és Nagysink környékére, ahol az addig ott élő 
gyér magyar, székely és szláv lakosság kitelepítésével biztosítottak helyet a szá- 
mukra. A , szászok", mint az nyelvjárási sajátosságaik alapján gyanítható, főként a 
Rajna és a Mosel vidékéről érkezhettek, de feltűnnek közöttük vallonok is. A ven- 
dégek nyilván már betelepülésük idején a vendégjog szerint éltek s bizonyos, 
részleteiben nem ismert kiváltságokban részesültek. Egyházigazgatási különállá- 
suk a szebeni prépostság 1191. évi létrehozásával intézményesült, mely prépostság 
a területileg illetékes erdélyi püspök helyett közvetlenül az esztergomi érsek jog- 
hatósága alá tartozott. Ezen legkorábbi, a szászok által utóbb Óföldnek (A///and) 
nevezett terület folyamatosan gyarapodott. A 12. század második felében a vele 
keletről és nyugatról szomszédos vidékeket is szászok szállták meg, s a 13. század 
első negyedének végén a dél-erdélyi szász településterület már Szászvárostól 

Barótig húzódott. A század későbbi évtizedeiben további települések létesültek az 
Altlandtól északra, a küküllő-menti Medgyes környékén. 

A Szeben vidéki betelepüléssel egyidőben jelenhettek meg a szász vendégek 
az észak-erdélyi Radna környékén. Radna mellett jelentékeny ezüstbányák mű- 
ködtek a tatárjárás előtt, maga a telepítés is alighanem a lelőhelyek kitermelésével 
lehetett kapcsolatban. Még a 12. század vége előtt költözhettek szászok a Radnától 
délnyugatra eső Beszterce vidékére, s a besztercei szászok egy csoportjának kiraj- 
zása hozhatta létre Doboka és Torda megyék határán a néhány faluból álló, utóbb 
Királyi néven ismert kerületet. Mindhárom észak-erdélyi szász vidék a királyné- 
nak adózott 1264-ben, s ekkor úgy tudták, hogy ez a helyzet régtől fogva fennáll. 

A 13. század elején Dél-Erdély egy újabb vidéke népesült be szászokkal. II. 
András király az Erdély dél-keleti szegletében lévő Barcaságot — a mai Brassó 
környékén elterülő kisebb medencét — 1211-ben a Szentföldről kiszorult Német 
Lovagrendnek adományozta. A döntést egyértelműen a határvédelem szempontjai 
határozták meg; András a lovagoktól remélte az Erdélyt gyakori betöréseikkel 
zaklató kunok távoltartását a határvidéktől. Reményeiben nem is kellett csalat- 
koznia, a Német Lovagrend erejéből még bizonyos kunországi területek ellenőrzés 
alá vonására is tellett. Katonai feladataik ellátása mellett a lovagok hozzákezdtek a 
nekik átengedett terület benépesítéséhez, s szolgálataik fejében meglehetősen 
széleskörű kiváltságokat kaptak. A király és a rend együttműködése ennek ellenére 
sem volt zavartalan. A lovagok egyre-másra túllépték a kiváltságaikban biztosított 
jogaikat, s ezért H. András már 1222 előtt összeütközésbe került velük. A nézetel- 
téréseket ekkor még sikerült tisztázni, 1225-re azonban újból elmérgesedett a 
helyzet. András arra gyanakodott, hogy a lovagok függetleníteni akarják magukat a 
Magyar Királyságtól, s ezért haddal vonult ellenük kiűzvén őket az országból. A 
Szentszék a konfliktusban a Német Lovagrend oldalára állt, ám a pápák hasztalan 
szorgalmazták a lovagok visszafogadását. II. András kitartott elhatározása mellett, s 
hogy a döntését megalapozó gyanú nem lehetett teljesen alaptalan, azt a későbbi 
fejlemények igazolják. A távozásra kényszerülő Német Lovagrendet ugyanis Kon- 
rád, az észak-lengyelországi Mazóvia hercege telepítette le országában a pogány 
balti népek elleni védelmül, ám a lovagok csakhamar valóban önálló államot 
alapítottak a Baltikumban. A Barcaságból ugyanakkor II. András csak a lovagokat 
távolította el, az általuk behívott német telepesek háborítatlanul megmaradhattak 
otthonaikban. 

A szászok betelepülése nem csak etnikai szempontból rajzolta át az Árpád- 
kori Erdély térképét, de igazgatási tekintetben is. Dél-Erdély egésze eredetileg az 
óriási kiterjedésű Fehér vármegye területéhez tartozott. A Gyulafehérvárott székelő 
ispán — az erdélyi vajda — területi joghatósága a 12. század közepén meginduló be- 

és áttelepítések következtében Dél-Erdély jelentős részéból kiszorult. II. András 
1224-ben kiadott kiváltságlevelének, a nevezetes Andreanuninak az értelmében a 
Szászvárostól Barótig terjedő szász területek közös, a vármegyéktől elkülönülő 
irányítás alá kerültek. Az így kialakított szebeni ispánság nem önkormányzatot 
biztosított a szászok részére, hanem eredetileg épp oly etnikai alapon szervezett 
különkormányzat volt, mint a besenyőké. A szebeni ispán nem a szászok közössé- 
gét, hanem a királyi hatalmat képviselte, s a tisztség viselői a magyar előkelők 
közül kerültek ki. Szebeni ispánként kezdte karrierjét a későbbi nagyhatalmú 
oligarcha, az Aba nembeli Amadé is. Más kérdés, hogy az erdélyi szászok 15. szá- 
zadban valóban kifejlődő önkormányzatának alapjait részben éppen az 
Andreanum vetette meg, egyebek mellett azzal, hogy a király kötelezettséget vállalt 
a szászoknak átengedett vidék etnikai egységének megőrzésére. Ezzel az uralkodó 
lemondott arról, hogy a szászok közösségéhez nem tartozó idegeneknek adomá- 
nyozzon földet a szászok területén, s arról is, hogy az örökös nélkül elhalt szászok 
földjét királyi felségjoga alapján birtokba vegye. A Német Lovagrend elűzése után a 
szebenihez hasonló ispánsággá alakult át a Barcaság is: az első brassói ispánt 
1288-ban említik forrásaink. A szászok erdélyi megjelenésével függött össze az 
ország különböző vidékein élő székelyek összetelepítése a mai Székelyföld terüle- 
tén, ahol a Fehér megyétől, illetve az erdélyi vajdai hatalomtól szintén független 
székely ispánság jött létre. A székelyek egy része Medgyes környékéről érkezhetett a 
Székelyföldre, s ez magyarázza, hogy a szászokkal viszonylag későn betelepülő 
medgyesi részek egészen 1402-ig a székelyispánok fennhatósága alá tartoztak. A 
három észak-erdélyi szász településterület részint Szolnok, részint Doboka me- 
gyéből kiszakadva nyerte el ispáni szervezetét: külön ispánja volt Radnának és — 
Királyival együtt — Besztercének. Az Árpád-kor folyamán az említett, az erdélyi 
vajda hatalma alól kivett ispánságok voltak a szászok igazgatásának az intézmé- 
nyei. A később oly jellemző s egészen 1876-ig fennálló igazgatási egységek, a szé- 
kek kialakítására csak 1324 után került sor. 

Az Erdélyben új hazára lelő szász vendégek — a radnai bányászokat kivéve — 
kifejezetten földművesek voltak. Csak a későbbi gazdasági és társadalmi fejlődés 
eredményeként alakult ki az a helyzet, hogy a szászok legjelentősebb települései 
városokká alakultak. Az Árpád-kor folyamán csupán Szeben, Brassó, Beszterce és 
Radna érte el ezt a szintet. A paraszti népesség vezetői a sajátos társadalmi cso- 
portot alkotó gerébek (Grüve) voltak. A gerébek bíráskodtak alsófokon a szász 
falvak népe felett, s a szászok közössége katonaállítási kötelezettségének a gerébek 
hadbavonulása által tett eleget. A gerébek ugyanakkor, maguk is tagjai lévén a 
közösségnek, nem voltak földesurai a szász parasztoknak, s hasonló életmódjuk 
ellenére, az erdélyi magyar nemességtől is megkülönböztették őket. Jónéhány 

gerébcsalád utóbb birtokokat szerzett a Szászföldön kívül, s rokoni kapcsolatokat 
alakítva ki a magyar nemességgel, beolvadt abba. Ilyen gerébek voltak azok a 
Vízaknán birtokos Alárd-fiak, akik két lázadás vezetőiként váltak hírhedtté. (A 
rokonságon belül előforduló nevek alapján ítélve egyébként a család a szászok 
közé telepedő vallonok közül eredhetett.) Az első lázadásra az adott okot, hogy 
Péter erdélyi püspök ki akarta terjeszteni egyházi joghatóságát a szebeni szászokra 
is, s a törekvéseivel szembehelyezkedő vízaknai Alárd gerébet kivégeztette. Alárd 
bosszúra szomjas fia, Gyán (János) a szászok élére állva 1277 februárjában meg- 
rohanta a püspök székvárosát, Gyulafehérvárt, a várost kirabolta s a székesegyhá- 
zat rágyújtotta az odamenekült papokra és városiakra. Ezen Gyán unokaöccse volt 
az a Péter fia Henning, aki 1324-ben I. Károly erdélyi vajdája, Szécsényi Tamás 
ellen támadt, s akinek lázadását csak a kunok igénybevételével sikerült megfékez- 
ni. 

Az erdélyiekhez hasonló, jelentősebb , szász" településterület formálódott ki 
az Árpád-kor folyamán a mai Szlovákia északi részén elterülő Szepcsi- 
medencében. A Hernád és Poprád folyók völgyeinek felső szakaszát felölelő 
Szepesség eredetileg a Magyar Királyság gyéren lakott határvidékeinek egyike volt, 
melynek területe kezdetben Gömör és Borsod megyékhez tartozott. A vidék bené- 
pesülése a 12. század folyamán-indulhatott meg, részint a szomszédos Lengyelor- 
szágban lakó szlávok spontán beszivárgásával, részint az ország belső területeiről 
kirajzó népfelesleg idevándorlásával. Feltehető, hogy az císő németajkú telepesek 
sem külországokból, hanem Abaúj felől érkeztek a Szepcsségbe, talán éppen a 
vizsolyi németek közül. Miként Erdélyben, itt is megtalálhatók a nyomai annak, 
hogy a , szász" telepesek között újlatin nyelveket beszélő , olaszok" éltek. A szepe- 
si szászok tatárjárás előtti történetét a forrástalanság homálya borítja, a 13. szá- 
zad második felétől megszaporodó adataink alapján azonban joggal lehet arra 
következtetni, hogy első telepeik már 1241 előtt, még a 12. században kialakultak. 
A tatárok a Szepességben is jelentős pusztítást vittek véghez, s a szepesi szász 
közösség megizmosodása a tatárjárást követő telepítések következménye. Az újon- 
nan érkező vendégek a német nyelvterület több pontjáról származtak. Voltak 
köztük türingiak és bajorok épp úgy, mint sziléziaiak, de legnagyobb részt , igazi" 
szászok lehettek, hiszen a szepesi szászok 14. században rendszerezett és írásba 
foglalt szokásjoga — a Zipser Willkür — a szászországi német joggal állt rokonság- 
ban. A tatárjárás után — elsősorban a királyi adományok révén kialakuló világi 
nagybirtok urainak telepítőakciói folytán — a lengyel, morva és cseh területekről 
érkező szlávok betelepülése is új lendületet vett. A szepcsségi nagybirtokosok egy 
része egyébként éppen a szászok közül származó, ám idővel magyar nemességet 
szerzett családok soraiból került ki. E csoport legismertebb képviselői minden 

bizonnyal az észak-szepességi adománybirtokaikat Lengyelországból és Halicsból 
hetelepítő Görgeyek. 

A szepesi szászok jogait és kötelezettségeit 1271-ben foglalta egy, az 
Andreanumhoz hasonló kiváltságlevélbe V. István király. A szászok már ezt meg- 
előzően is önálló ispánságba szervezve éltek, a régibb történeti irodalomban több- 
nyire , szász gróf"-ként emlegetett ispánjukra 1257-től kezdődően vannak adata- 
ink. Az 1271. évi kiváltságlevél megadta a szászoknak ispánjuk megválasztásának 
jogát, önkormányzatuk azonban, hasonlóan az erdélyi szászokhoz, így sem volt 
teljes: a szászok ispánja ugyanis a , nagyobb ügyek"-ben csak Szepes megye is- 
pánjával együtt ítélkezhetett. V. István vadászati és halászati jogokkal is felruházta 
a szászokat, ám ennél értékesebb kiváltságot jelentett a bányászat szabadsága. A 
Szepesség déli részén, Igló és Gölnic környékén ugyanis számottevő érclelőhelyek 
rejtőztek a föld alatt, s ezek feltárása a 13. század második felében az ország egyik 
legfontosabb bányavidékévé tette a Szepességet. A szászok meghatározott számú 
katona kiállításával, szállásadással és földjük használata fejében földbérrel 
(terragium) tartoztak a királynak, más adók alól ugyanakkor mentesek voltak. A 
kiváltságlevelet 1317-ben újította meg I. Károly király, s ez alkalomból kiállított 
oklevele felsorolja a szepesi szászok településeit. A 43 nevet tartalmazó listán ott 
szerepelnek olyan jelentősebb helységek is, amelyek már messze kiemelkedtek az 
egyszerű szász telepesfalvak sorából, mint az 1269-ben városi rangot kapott Kés- 
márk és a már 1271-ben a szászok lakta vidék fő városaként (civitas provincie 
capítalis) emlegetett Lőcse. Ez utóbbi azonban csak a 14. században nyeri majd 
el városi kiváltságlevelét. 


13/3. A városok születése 


Az országban bőséggel fellelhető feltöretlen földek és feltárásra váró érclelő- 
helyek a nyugati bevándorlóknak csak egy — igaz, nagyobbik — részét vonzotta. 
Mások a lakatlan területekkel szemben a népesebb településeket részesítették 
előnyben. A kereskedelemmel vagy kézművességgel foglalkozóknak a város, ez a 
sajátos településtípus volt a természetes közegük, s az Árpádok Magyarországán 
épp úgy a Nyugatról érkező vendégek ezen csoportja játszott fő szerepet a városok 
kialakulásában, mint a szomszédos Cseh- és Lengyelországban. 

A középkori város mibenlétének meghatározása közel sem olyan egyszerű, 
mint ahogy azt az első pillantásra gondolnánk, jóllehet az érett középkor nyugat- 
európai városa kétségtelenül rendelkezett néhány jellegzetes sajátossággal. Ezek 

legfontosabbika, hogy a város olyan település, melynek lakói a földrajzi környeze- 
tükben élőktől eltérő jogok (. városi kiváltságok") szerint élnek, s ezek élvezete a 
városlakókat (, polgárok") jogi közösséggé egyesíti. A város jellemző vonásai közé 
tartozik, hogy a településen viszonylag jelentős létszámú népesség koncentrálódik, 
s a polgárok tekintélyes hányada nem mezőgazdasági jellegű foglalkozást űz. A 
város a helyi és a távolsági kereskedelem csomópontja, vásárain találnak vevőre a 
kézművesek termékei, a közeli falvak terményei és a messzeföldről hozott árucik- 
kek. A város gyakran az egyházi vagy a világi igazgatás központja ís egyben. Rész- 
ben ezzel, részben a népességkoncentrációval magyarázható, hogy a városokban 
rendszerint több plébánia látja el a polgárok lelki gondozását, s általában más 
egyházi intézmények is létesülnek a településen vagy annak közvetlen szomszéd- 
ságában. Ez a körülmény a középkor viszonyai között aztán azzal a természetszerű 
következménnyel jár, hogy a város kulturális centrumként szintén környezete fölé 
magasodik. Végezetül, de nem utolsó sorban, a város építészeti megjelenésében is 
világosan elkülönül az egyéb településektől, kiváltképp akkor, ha védelméről vá- 
rosfal gondoskodik. Mindezen jellemzők térben és időben történő egymásra réteg- 
ződése számtalan változatot hozott létre, s bár regionális és egyéb tényezők figye- 
lembevételével jónéhány várostípus megkülönböztethető, valójában azért minden 
egyes város egyedi jelenségnek tekinthető. 

Az előzőekben vázlatosan előszámlált sajátosságok a nyugat-európai városo- 
kat jellemzik, s ezt azért érdemes még egyszer hangsúlyozni, mert Kelet- 
Európában vagy az iszlám világban szintén voltak olyan települések, melyek a 
város társadalmi és gazdasági funkcióit látták el, nem rendelkeztek ugyanakkor a 
nyugat-európai típusú városok kiváltságlevelekben biztosított önkormányzatiságá- 
nak még csak az elemeivel sem. Ennek ellenére nehéz lenne megtagadni Kons- 
tantinápolytól és Kijevtől vagy akár Bagdadtól a város minősítést. 

Ami mármost az Árpádok Magyarországának városait illeti, szembetűnő 
különbség mutatkozik a királyság első két évszázada és a 13. század között. A 13. 
században, annak is inkább a tatárjárást követő évtizedeiben jelennek meg forrá- 
saink között az egy-egy településnek városi jogokat biztosító kiváltságlevelek, me- 
Íyek a magyar városfejlődést a városiasodás nyugat-európai típusához kapcsolták. 
Az önkormányzattal rendelkező, nem csak funkcionális, de jogi értelemben is 
városnak tekinthető települések kialakulása nem nélkülözött bizonyos előzménye- 
ket. Ezek sorában azonban — ellentétben Nyugat-Európa egyes területeivel — nem 
számolhatunk az egykori Római Birodalom városainak továbbélésével, jóllehet a 
Dunántúl és Erdély Pannonia ill. Dacia provinciákhoz tartoztak. A népvándorlás 
évszázadait sem a római városok, sem azok népessége nem vészelte át Kárpát- 
medencében, s így a római kor örökségeként csupán romok maradtak az Árpádok 

országára. A magyar várostörténet kezdetei más forrásokból táplálkoztak, olyanok- 
ból, amelyeket az ezredforduló körüli évtizedektől kezdődően kiformálódó Magyar 
Királyság belső fejlődése fakasztott. 

A 12. század közepén néhány évig Magyarországon élő arab utazó, Abu 
Ilámid, beszámolójában úgy fogalmazott, hogy Magyarország ,78 városból álf". 
Más forrásaink a — többségükben megyékkel összekapcsolt — ispánságok számát 
teszik 70 körülire, s így feltehető, hogy Abu Hámid az ispánsági központokat te- 
kintette , város"-nak. Tovább táplálja ezt a gyanút két körülmény. Az országot Abu 
Hámid kortársaként leíró Idríszi szintén úgy nyilatkozik, hogy Magyarországnak 
,§0k városa van", s amikor ezek jó részét előszámlálja, a felsorolásban valóban 
rendre az ismert ispánsági központok nevével találkozunk. Nem feledhető ugyan- 
akkor az sem, hogy a magyar , város" szó az iráni eredetű ,vár" származéka, s 
voltaképpen ,váras hely"-et jelent. Az összefüggésre a másik oldalról, de hasonló 
egyértelműséggel mutat rá az a körülmény, hogy az utóbb , város" értelemben 
használt latin civitas szó eredetileg , vár" jelentésben élt a magyarországi latinság- 
ban. Mindezek alapján okkal gondolhatunk arra, hogy a jogilag is kiváltságolt, 
nyugati típusú városok kialakulása előtti korszakban elsősorban a várispánsági 
központokkal számolhatunk városias jellegű településekként. 

Ez persze, korántsem véletlen, az ispánsági központok valóban rendelkeztek 
számos olyan jellemzővel, amelyek a városiasodás folyamatát elősegítő tényezők- 
ként ismertek. Az ispánsági központ magától értetődően a világi igazgatás helyi 
egységeinek centruma volt. Esztergom és Székesfehérvár ezen túlmenően az Árpá- 
dok székvárosának számított, s ráadásul Esztergomban székelt az ország első 
érseke, miként püspöki székely volt néhány más ispánsági központ — pl. Veszp- 
rém, Győr vagy Nyitra — is. Az ispánsági központok általában hadi utak csomó- 
pontjain létesültek, mivel azonban ezek az utak egyszersmind a kereskedelem 
ütőerei voltak, a központok nem csak katonai, hanem forgalmi szempontból is 
kedvező fekvésűeknek minősültek. Az ispánsági központokban megépült várak 
alkalmasak voltak arra, hogy védelmezzék és ellenőrizzék a kereskedelmi forgal- 
mat, s aligha véletlen, hogy az ispánsági központok egyúttal vásáros helyek is 
voltak, mégpedig már a legkorábbi időktől fogva. A várak közvetlen közelében 
több-kevesebb, eredetileg önálló településnek számító ,váratja" (suburbium) 
alakult ki, melyek lakóinak zöme az ispánság vagy a püspökség szolganépei közé 
tartozott, s tekintélyes hányaduk különböző kézműves termékek előállítására volt 
kötelezve. Az már az említett körülmények logikus következménye, hogy ezek a 
váralja-települések nagy vonzerőt gyakoroltak a szabad iparosokra és kereskedők- 
re. Előszeretettel telepedtek meg ezeken a helyeken zsidó és izmaelita, kisebb 
számban örmény kereskedők, sajátos keleties színezetet kölcsönözve némely 

váraljának. Nemkülönben korán jelentek meg a váralják lakói között a Nyugatról 
betelepülő vendégek, s az általuk képviselt hospcselemet ott találjuk a legtöbb 
ispánsági központ váralja-településein, még olyan viszonylag jelentéktelen helye- 
ken is, mint amilyen Hont vagy Szolgagyőr (Galgóc) volt. 

A vár és a közelében fekvő, mind jogi, mind településszerkezeti szempontból 
széttagolt váralják halmaza alkotta az ispánság központok többségét. A településti- 
pus legérzékletesebb példáját Esztergom kínálja. ,Ez Magyarország fő városa, 
ennek, legnagyobb a kiterjedése, a legtöbb épülettel, a legtöbb lakossal és a legál- 
talánosabb jóléttel bír. Itt van a királyi palota és Magyarország királyainak kor- 
mányzóhelye" — jellemzi Idriszi a települést. Az okleveles adatok mindenben 
megerősítik Idríszi tudósítását, még a leírás első pillantásra leginkább meglepőnek 
tűnő pontját, Esztergom nagy kiterjedését illetően is. A középkori város viszonylag 
kicsiny településként él képzeletünkben, s ez többnyire a valóságban is Így volt. 
Esztergommal kapcsolatban azonban tudni való, hogy az Árpád-korban a várral 
együtt nem kevesebb, mint 21 településrészből állt össze, melyek — bár önálló 
nevük is volt — együttesen alkották a mai városnál jóval nagyobb kiterjedésű, 
vkerület"-nek (districtius) is mondott Esztergom egészét. Az igazgatási központ a 
Várhegyen magasodó vár volt, ennek falain belül épült meg a királyi és az érseki 
palota, a székesegyház valamint a káptalan. A Várhegy és a Duna között húzódott 
az érsekség birtokában lévő Viziváros, míg a váralja-települések legjelentősebbike, 
a , Királyi város" kissé távolabb, délkeletre feküdt. Ez utóbbi lakói között királyi és 
hercegi udvarnokok épp úgy jelen voltak, mint egy nagyobb létszámú , olasz" 
hospesközösség — tőlük nyerte ez a településrész az esetenként feltűnő , Olasz 
város" nevet —, de éltek itt külön negyedben zsidók, nem is kevesen, hiszen zsina- 
gógájukat már 1050 táján említik forrásaink. Ez a három városrész volt Esztergom 
belső magva, melynek védelméről falak és árkok rendszere gondoskodott. Az 
Esztergomhoz számított többi váralját részint szolgálónépi csoportok lakták — mint 
Kovácsit a királyi pénzverők és ötvösök, vagy Pcszért a kutyapecérek —, részint 
idegenek — mint Örményt az ennek a váraljának nevet adó örmény kereskedők —, 
jelentős részük pedig az Esztergom körzetében nagy számban alapított különféle 
egyházi intézmények körül kialakult, s azok birtokában lévő kisebb település volt. 
Kisebb méretekben bár, de ugyanez a modcil jellemezte a másik királyi székvá- 
rost, Székesfehérvárt, s lényegileg hasonló képet mutatott a többi ispánsági köz- 
pont is. A nyugati típusú város csíráját a váralján élő hospesek közösségei jelen- 
tették, ám ahhoz, hogy a minőségi változás bekövetkezzék, azaz a váralják 
halmazából város váljon, az uralkodó döntése kellett. 

A döntés lényege abban állt, hogy a király a vendégjogban biztosított szabad- 
ságoknál szélesebb, a hospesközösséget autonóm jogi egységgé formáló kiváltsá- 

gokat biztosított egy-egy település lakóinak. Az ily módon kiváltságolt település 
ezáltal már nem csupán méreteinél fogva különbözött az egyszerű vendégfalvaktól, 
hanem jogi helyzetét tekintve is. Az uralkodó mentesítette a közösséget a területi- 
leg illetékes királyi tisztségviselő — rendszerint a megyésispán — joghatósága alól, 
aminek következtében a hospesek által választott bíró jogot nyert arra, hogy min- 
den ügyben ítélkezzék a polgárok felett, s a tekintélyesebb polgárok közül kikerülő 
tanácsosokkal együttműködve igazgassa a várost, ide értve a királynak járó adó 
beszedését is. A kiváltságlevél városformáló erejének másik alapvető elemét a 
településen addig szolgarendűként élő királyi népek közszabaddá tétele jelentette. 
Győr 1271. évi privilégiuma ezt úgy fogalmazza meg, hogy , bármilyen állapotú . . . 
közrendű népeket ... akik hospeseink közé telepedtek, hospcseinkhez csatoljuk 
úgy, hogy tekintetbe nem véve korábbi helyzetüket, ... nekünk (ti. a királynak] 
ezeknek a hospeseinknek a szabadsága szerint legyenek kötelesek szolgálni". A 
városi kiváltságok tehát nem csak a hospesekre, hanem a településen élők egészé- 
re kiterjedtek, felszámolva ezzel az ott élők jogállás szerinti széttagoltságát. A város 
megteremtette a polgárok jogi személynek számító közösségét (communitas 
cívrium). 

Ilasonlóképpen elmaradhatatlan tartozéka a városi kiváltságoknak a szabad 
vásár tartásának engedélyezése, amelynek vámja a várost gazdagította. A sokat 
emlegetett árumegállító jogot — amelynek értelmében a városon áthaladó idegen 
kereskedők kötelesek voltak a helyi vásáron megvételre felkínálni portékáikat — 
csak néhány település kapta meg, de közülük is csupán Buda esetében ment át a 
jog a tényleges gyakorlatba. Maguk a polgárok ugyanakkor rendszerint országos 
vámmentességet élveztek. Kiváltságaik fejében a városok adóval tartoztak a király- 
nak — mentesültek viszont az egyszerű hospcstelepülések lakói által a megyésis- 
pánnak fizetett terhek alól —, s az uralkodó általában meghatározott számú katona 
állításának kötelezettségét is előírta számukra. 

A városok polgársága, mint az eddigiekből kiderült, mind etnikai, mind 
társadalmi tekintetben különböző eredetű elemekből állt. A leggazdagabb és legte- 
kintélyesebb, többnyire a külkereskedelemben érdekelt hospesek közül kerültek 
ki a városi önkormányzat vezetésében szerephez jutó polgárok. Gyakran ugyan- 
azon család több nemzedékének tagjai viselték egymást váltva a bírói vagy az es- 
küdti tisztségeket, mint történt az az esztergomi posztókereskedő Rubinus és 
rokonai esetében. Némelyik polgár a királyi udvarral is kapcsolatba került. Példa- 
ként említhető az a velencei származású esztergomi polgár, bizonyos Archinus, aki 
a pénzverő kamara bérlőjeként szolgálta IV. Bélát. Róla túlzás nélkül elmondható, 
hogy családias viszonyban állt az Árpádokkal, lévén egyik fia keresztanyja maga 
Mária királyné. Ez a városi vezetőréteg a kereskedelemben és a pénzügyletekben 

való jártassága révén jellegzetesen polgári jellegű volt ugyan, másfelől azonban 
rendre kimutatható, hogy szőlő- és földbirtokosként a magyar nemcsséghez ha- 
sonló életmód sem volt idegen tőle. Tagjait a 13. század végén épp úgy ,ispán"- 
nak (comes) címezték, mint az a tekintélyesebb nemesek esetében szokásos volt, 
s ekkor még egyáltalán nem volt ritka, hogy rokoni szálak szövődtek az előkelőbb 
polgárcsaládok és a nemesség között. 

A hospesközösségek várossá fejlesztése a 13. század első felében indult meg. 
Pestre már II. András bajor vendégeket hívott be nyugati típusú várossá formálva a 
korábbi izmaelita kereskedőtelepet, ennek részletei azonban kevéssé ismertek. A 
királyi politika tudatosan és következetesen alkalmazott részévé fia és utóda, IV. 
Béla tette a városfejlesztést. Ez irányú törekvéseinek súlypontja ugyan tagadhatat- 
lanul a tatárjárás során elpusztult ország újjászervezésének idejére esik, Selmec- 
bánya és Nagyszombat kiváltságolása az 1230-as évek második felében azonban 
megbízható jele annak, hogy már a katasztrófa előtt is kiterjedt Béla figyelme az 
ígéretes hospesközösségek fejlesztésére, illetve az új, eleve városi jellegű települé- 
sek alapítására. Az 1240-es években aztán gyors egymás utánban hagyták el a 
királyi kancelláriát a városprivilégiumok: ekkor kapta kiváltságait — egyebek mel- 
lett — Zólyom, Korpona, Körmend és Beregszász, valamivel később Beszterccbá- 
nya, Késmárk és mások. A tatárok által porig rombolt Pest német hospeseinek 
maradékát is ekkor, 1247-ben telepítette át a király a Duna túlpartjára, a mai 
budai Várhegyre, megalapítva ott várospolitikája legpompásabb eredményeként a 
korban többnyire , Pestújhegy vára"-ként emlegetett Budát. (Ez időtől fogva terjed 
el a régi Buda megkülönböztetésére a ma is használatos értelemben az Óbuda 
helynév.) Az új település Pest régi, 1244-ben megújított kiváltságainak birtokosa 
volt, s nevében nem véletlenül szerepelt a , vár" szó. Buda ugyanis, a rettegett 
újabb tatár támadást váró években, erődített városként kelt életre, egyetlen tele- 
pülés szerkezetében egyesítve a vár és a város funkcióit. Szintén védelmi megfon- 
tolások vezették IV. Bélát akkor, amikor az ország két nagy múltú, s a városi jogo- 
kat külön kiváltságlevél nélkül is birtokló , olasz"  hospesközösségét, a 
székesfehérvári és az esztergomi latinokat a váraljából felköltöztette az ispáni 
várba. E két kísérlet azonban nem hozta meg a várt credményt, jórészt azért, mert 
a polgárok mindkét helyen összeütközésbe kerültek a helyi egyházi birtokosokkal, 
a székesfehérvári káptalannal és az esztergomi érsekséggel. Részben ennek a 
kudarcnak, részben IV. Béla a királyi hatalom és a bárók közötti egyensúly fenn- 
tartására irányuló óvatos politikájának tudható be, hogy Béla feltűnő következetcs- 
séggel mellőzte az ispáni központok és a püspöki székhelyek várossá emelését. 
Egyedül Nyitrával tett kivételt 1248-ban, egyébként inkább az alkalmasnak tűnő 
hospestelepülések fejlesztésére, illetve új alapítások létesítésére koncentrálta 


192 O Zsoldos Attila: Az Árpádok és alattvalóik 


erejét. Az ispánsági központok kiváltságolása - - mint láthattuk — a megyésispán 
hatalmát és jövedelmét csökkentette volna, nem kívánatos feszültséget gerjesztve 
az uralkodó és az ispánságot viselő bárója között. IV. Béla tartózkodó magatartása 
a városfejlődés potenciális bázisához tartozó ezen településekkel kapcsolatban 
nagyon is érthető tehát. Más kérdés, hogy a IV. Béla által megteremtett hatalmi 
egyensúly bárók javára történő felbillenése után, utódai már nem voltak tekinrettel 
az ispánsági központok kiváltságolásából fakadó következményekre. A nyagati 
országrész leginkább városias jellegű ispánsági központjai a 13. század u:olsó 
harmadában rendre el is nyerték kiváltságleveleiket: a már említett Győr 1271- 
ben, Sopron 1277-ben, Vasvár 1279-ben, s végül Pozsony 1291-ben. 

Bár a 13. században kiváltságolt települések egy része — különféle okok 
következtében — hosszabb távon nem tudott megkapaszkodni a városok sorában, 
összességében mégiscsak a 13. század tekinthető a magyar városfejlődés egyik 
döntő időszakának. A királyi várospolitika ekkor született meg, legfőbb eszközé- 
nek, a városi jogokat biztosító kiváltságlevélnek a belső szerkezete és tartalmi 
jegyei ekkor kristályosodtak ki, s ez az időszak vetette meg a középkori magyar 
városhálózat alapjait. Az utolsó Árpádok városfejlesztő politikája a magyar Anjou- 
királyokban méltó folytatókra taláit a következő évszázadban, s I. Károly valamint 
fia, Nagy Lajos szilárd alapokra támaszkodva építkezhetett tovább. 


13/4. Őslakosok és bevándorlók 


Akár keletről, akár nyugatról érkeztek a Magyar Királyságba a jövevények, 
hevándorlásuk az ország népességének gyarapodását eredményezte. Ez persze, 
magától értetődő, mondhatni, semmitmondó megállapítás, a baj csak az, hogy 
ennél konkrétabb ismereteink nem is nagyon vannak az árpádok Magyarországán 
élő népesség létszámára vonatkozóan. Ha van téma, amellyel kapcsolatban a 
korszak kutatói a forrástalanság sötétjében kénytelenek tapogatózni, az éppen ez, 
az ország népesedési viszonyainak kérdése. Bizonyos adatok ugyan a kutatás ren- 
delkezésére állnak, ezek azonban többféle módon értelmezhetők, s legfeljebb 
ahhoz elégségesek, hogy különféle számítások és kombinációk eredményeként 
megkockáztatott becslések alapjául szolgáljanak. 

A gondok mindjárt a honfoglalók létszámának meghatározásakor jelentkez- 
nek, jóllehet ezzel kapcsolatosan két, egymástól független adat is felhasználható. 
1040-ben mintegy 20 ezernyire becsülték a besenyők két törzsének együttes lét- 
számát, s felmerült, hogy a hét magyar és a hozzájuk csatlakozott három kabar 
törzs össznépessége ezen az alapon 100 ezer főnyi lehetett. Az okfejtés helytállósá- 

ga két körülményen áll vagy bukik: megbízható-e a besenyőkre vonatkozó 20 ezres 
létszám, ill. ha igen, alkalmazható-e az átlagosan 10 ezer főnyi 11. századi bese- 
nyő törzs analógiája a 9. századi magyar (és kabar) törzsekre. Érvek és ellenérvek 
szép számmal felhozhatók, ám egyértelmű és minden más megoldást kizáró 
felelet aligha adható e kérdésekre. A másik adat értelmezése még több nehézség- 
gel terhes. Az etelközi magyarságot leíró muszlim földrajzi források egyik csoportja 
szerint a magyar sereg 20 ezer lovas harcosból állt. Ha elfogadjuk helyesnek ezt az 
adatot — ami önmagában sem áll vitán felül —, akkor is kérdés, hogy mekkora 
népesség állította ki ezt a meglehetősen jelentős létszámú katonaságot. A válasz 
lényegében annak függvénye, hogy miképpen vélekedünk az etelközi magyarság 
életmódjáról, gazdasági és társadalmi szervezettségéről, s ily módon az adat érté- 
kelése messze túlmutat a szorosan vett demográfiai kérdéseken. Abban az esetben 
ugyanis, ha , klasszikus" nomádoknak gondoljuk a magyarokat, a harcosok 20 
ezres száma közel állhat a fegyverbíró férfiak teljes létszámához, s ezért az egész 
nép lélekszáma 100—120 ezernél többre nem tehető. Vannak kutatók azonban, 
akik úgy vélik, hogy a nomád életforma az etelközi magyar társadalomnak csak 
egy részét jellemezte, s a népesség nagyobbik hányada már nem tartozott a rend- 
szerecsen hadakozók közé. Ennek az álláspontnak a hívei jóval magasabbra, 400— 
600 ezer főre becsülik a honfoglalók létszámát. 

Bármily jelentős eltérések vannak az etelközi magyarság népességének lét- 
számát illetően, abban mindenki egyetért, hogy a Kárpát-medencei honfoglalást 
megelőző és előidéző besenyő támadás tetemes veszteségeket okozhatott. Az is 
vitán felül áll, hogy a honfoglalók nem találták üresen a Kárpát-medencét, ám 
hogy pontosan milyen népek éltek itt a 9—10. század fordulóján, s milyen lét- 
számban, az megint csak vitatott, miként az is, hogy az itt talált, különféle etni- 
kumokhoz tartozó csoportok — avarok, szlávok, bolgárok, keleti frankok — összlét- 
száma hogy viszonyult a beköltöző magyarokéhoz. Mivel a magyarság a 
honfoglalást követően képesnek bizonyult megtartani etnikai és nyelvi önállóságát, 
ezért fel szokás tenni, hogy létszáma meghaladta az itt talált népekét. A honfogla- 
lók népességét alacsony értékre becsülők szerint viszont a magyar többség csupán 
relatív volt, s a nem magyar etnikumok együttes létszáma felülmúlta a magyaro- 
két. dindezzel azért volt érdemes viszonylag részletesebben foglalkozni, mert a 
honfoglalók és az itt talált népek lélekszámának meghatározása döntő befolyással 
van minden további demográfiai becslésre. 

A honfoglalást követően a Kárpát-medence népessége gyarapodásnak indult, 
s ez a folyamat töretlenül folytatódott egészen a tatárjárásig. A növekedést részint a 
természetes népszaporulat, részint a keletről és nyugatról érkező jövevények be- 
vándorlása táplálta. A lakosság létszámának megbecsléséhez szükséges adatokat 

többféle módszertől remélték és remélik a kutatók. A régészeti kutatások során 
előkerülő csontvázak embertani vizsgálata felvilágosítással szolgálhat a halottak 
életkorára, egyes esetekben a halál okára vonatkozóan, s ezekből az információk- 
ból következtetések vonhatók le a természetes népszaporulat jellemzőire. Világos 
ugyanakkor, hogy a feltárt és antropológiai vizsgálatoknak alávetett csontvázak az 
egykori népességnek csupán csekély töredékét teszik ki, s ezért statisztikai rrinta- 
ként csak korlátozott érvényességgel bírnak. Az államalapítás után előbb csak 
szórványosan, majd mind gyakrabban kiállított oklevelek némelyike szintén al- 
kalmasnak látszik a népesség nagyságának meghatározásához. A nagyobb egyhá- 
zak birtokainak összeírásai ezek közé tartoznak, hiszen többnyire felsorolják, hogy 
egy-egy birtokon hány háznép él. Egy háznépre (nansio) általában 5—7 főt szokás 
számítani, s ha ismert a birtok nagysága, akkor a két adatból kiszámítható az adott 
területre jellemző népsűrűséget mutató érték. Kellő számban rendelkezésre álló 
hasonló adat alapján megkockáztatható az országos népsűrűség megbecslése, s 
ennek a lakott területek — megint csak becsült — nagyságára történő kivetítésével a 
népesség összlétszáma is ,kiszámítható". Az elméletileg helyes és kifejezetten 
szellemes módszer legfőbb hátránya, hogy számos tévedési lehetőséget tartalmaz: 
kétségek férhetnek az ,, 1 háznép — 5(—7)fő" egyenlet minden esetben alkalmaz- 
ható voltához, a birtoknagyság rendszerint nem ismert, s ezért — gyakran évszá- 
zadokkal — későbbi állapotokat kell visszavetíteni, a Kárpát-medence lakott terü- 
letének nagysága is csak becsülhető. További nehézséget jelent, hogy efféle adatok 
csak egyházi birtokokkal kapcsolatban maradtak ránk, s gyanítható, hogy a királyi 
birtokszervezetek, de főként a magánbirtokosok földjeit egészen más viszonyok 
jellemezték. Az is indokolt feltételezésnek látszik, hogy jelentős regionális különb- 
ségek lehettek az ország egyes területei között a népsűrűséget illetően. Hogy a 
Dunántúl és a Felvidék nyugati része összességében sűrűbben lakott volt, mint 
tirdély vagy az Alföld, az elég nyilvánvaló, de a különbségek számszerűsítéséhez 
hiányoznak a támpontok. Hasonló nehézségek minden más ide vonható fcrrás 
elemzése kapcsán felmerülnek. 

Erősen megoszlanak a vélemények a tatárjárás pusztításainak mértékét 
illetően, s az ország demográfiai talpra állásának üteme sem tisztázott kellő mér- 
tékben. Mindezek után alighanem érthető, hogy miért mozognak igen tág határok 
között az Árpád-kor népességének nagyságára vonatkozó becslések. A két szélső 
értéket képviselő álláspont egyike szerint a Kárpát-medence lakossága 1100 körül 
érhette el az 1 millió főt, hogy aztán egy évszázaddal később már megduplázódjon 
(1,8—2,2 millió). A tatárjárás országosan 50 "5-os veszteséget okozott, s ennek 
tudható be, hogy az Árpád-kor végén, 1300 táján a népesség nagysága az egy év- 
századdal korábbi, 2 milliós érték körül kereshető. A másik vélemény viszont csak 

1 milliónyira teszi a 12-13. század fordulóján a lakosság létszámát, s 10—15 95- 
osra becsülve a tatárjárás veszteségeit, 1300 körül másfél millió (1,4—1,6 millió) 
főny. összlakossággal számol. Hogy a tényleges értékek e két becslés között lehet- 
tek, az valószínű, de hogy melyikhez álltak közelebb, azt feltehetően soha nem 


fogjuk megtudni. 

14. A szolga 


Kézai Simon mester krónikájának számos figyelemre méltó vonása közül az egyik 
az, hogy IV. László hűséges papja — a kor történetírói között egyedül álló módon — nem 
csak a királyok és más hatalmasságok viselt dolgairól számol be, hanem érdeklődéssel 
fordul az alávetett népesség, a szolgák története felé is. A kérdéssel több helyütt foglalko- 
zik írásában, külön tárgyalva a magyar és az idegen származású szolgák eredetét. Az 
előbbiekről a , hun történet"-ben úgy ír, hogy , mielőtt , . . a magyarok megkeresztel- 
kedtek és kereszténnyé váltak, . . . hírnökök . . . hívták egybe a magyarok hadseregét . . . 
Aki pedig a fölhívásnak nem tett eleget, s nem tudta megokolni, hogy miért, azt a szkíta 
törvény értelmében fölkoncolták, vagy törvényen kívül helyezték, vagy egyetemleges 
szolgaságra vetették. Így hát az ilyen vétkek és kihágások választották el egyik magyart a 
másiktól; különben, minthogy valamennyi magyar egy apától és egy anyától származik, 
hogyan nevezhetnénk az egyiket nemesnek, a másikat meg nemtelennek, ha az utóbbit 
nem azért tartanánk annak, hogy efféle bűntettek bizonyultak rá?" Az idegen eredetű 
szolgákról a műve végéhez illesztett függelékben fejti ki véleményét, előadva, hogy 
miután a magyarok Pannonia birtokbavételét követően, a népek szokásjogát követve 
némely foglyokat, akik ellenálltak, lettek légyen pogányok vagy keresztények, meggyil- 
koltak, a foglyok közül azokat, akik vitézek voltak, magukkal vitték a csatába, s valame- 
lyest magából a zsákmányból is részeltették őket, másokat viszont rabszolgává téve, 
különböző szolgálatok céljából saját sátraik körül volt szokásuk tartani. Ezek a foglyok 
csak az állattartásból és zsákmányolásból tartották fenn magukat, mint a kunok". Az 
utolsó mondat nem sok kétséget hagy afelől, hogy Kézai jobb híján a kortárs kunokat 
tekintette mintának a honfoglaló magyarokról írván, s bár a 9. századi magyarok és a 
13. századi kunok viszonyai természetesen nem mindenben feleltek meg egymásnak, 
az alábbiakban látni fogjuk, hogy Kézai voltaképpen nem indult el rossz irányban a 
szolgák eredetét kutatva. 

Nem tévedett Kézai akkor sem, amikor , érdemesnek" tartotta foglalkozni a szol- 
gákkal, , akikkel — mint írja — csaknem tele van Magyarország". Hogy pontosan mit 
jelent ez a , tele", mennyien voltak s milyen arányban részesedtek a szolgák az ország 
népességéből, azt persze, nem tudjuk. Az egyes társadalmi csoportok közötti arányokat 
épp úgy csak hozzávetőlegesen ismerjük, mint a teljes népesség nagyságát. Ennek elle- 
nére minden okunk megyan azt hinni, hogy az Árpádok Magyarországán élő népesség 
jelentős hányada a szolgák közé tartozott, s így a kor történetének, a társadalom képé- 
nek megrajzolása sem lenne teljes a szolgák nélkül. 

14/1. A szolgaság változatai 


Az előző mondat egyfajta mentegetőzésfélének tűnhetett, mint ahogy valóban 
az is. Amikor ugyanis a mai történetírás az Árpád-kori társadalom tagjaiként tekint 
a szolgákra, végső soron az emberi egyenlőség modern eszméjét vetíti vissza a 
középkorba. A gondolat nem volt teljesen idegen a középkori embertől sem. Mint 
láthattuk, Kézai is az eredeti szabadság büntetés vagy hódítás révén történő el- 
vesztésében kereste a szolgaság eredetét, s nem valamiféle eleve létező állapotnak 
tartotta azt. A mindennapi életben ugyanakkor a szolgákat, félretéve bármiféle 
elméleti megfontolásokat, kirekesztették a társadalomból. Szent István egyik tör- 
vénye határozottan szembe állítja egymással , ennek az országnak a népét" és a 
szolgákat, híven jellemezve ezzel a tényleges állapotokat: a szolgák nem tartoztak 
, az ország népé"-hez, nem tartoztak bele a mai fogalmaink szerinti társadalom 
egészébe. E felfogás háttérében a szolgai állapot lényege húzódik meg. A szolga 
(latinul a legáltalánosabban servus, melynek 11. századi magyar megfelelője az 
ín) ugyanis vagyontárgy volt, s mint ilyen, szükségképpen valakinek a tulajdonába 
állt. A szolgát tulajdonosa teljes joggal tekintette a sajátjának (proprius), akit 
bármiféle szolgálatra kötelezhet, s magától értetődött, hogy a szolgaság járma alól 
csak a tulajdonos mentheti fel a szolgát. Vagyontárgyként a szolga bizonyos értéket 
képviselt: megölése esetén a szolga ura kárának megtérítésére tarthatott igényt — a 
szabad emberért ellenben vérdíj járt —, s ha a tulajdonos úgy látta jónak, szolgáját 
eladhatta vagy elajándékozhatta. 1080 táján egy bizonyos Guden nevű személy a 
veszprémi kanonokoknak adta halála esetére minden vagyonát: , egy egyházat . . . , 
ezenkívül öt háznép szolgát, két ekét, tizenegy szőlőt, húsz ökröt, háromszáz ju- 
hot, réteket, szántókat, gyümölcsfákat, erdőt". Hogy is lehetettek volna a szolgák a 
társadalom tagjai, ha egyszer az öt háznép szolga épp úgy csak egy tétel Guden 
javainak felsorolásában, mint az ökrök vagy a juhok. Bármennyire is idegen mai 
világképünkről, ebből a szempontból nézve a középkori felfogás teljesen követke- 
Zetes, sőt, az egyetlen logikus álláspont, s nem csak igazságtalan, de oktalan dolog 
is lenne modern elveinket számonérve ítélkezni a középkor embere felett. Másfe- 
lől azonban, a szolga ember voltát a középkor, ellentétben az antikvitással, nem 
tagadta, s a , szolgai állapotú ember" (serviílis bersona) gyilkosára az egyházi 
vezeklést csakúgy kirótták, mint a szabad megölőjére, Vagyontárgy és ember egy 
személyben — ez a sajátos kettősség jellemezte a szolgák helyzetét. 

A szolgák és a szabadok szétválasztásában megmutatkozó kezdeti szigor 
idővel némileg mérséklődött. Szent István törvénye nem csak a házasságot, de a 
, fajtalankodás"-t is tilalmazta a szabadok és a szolgák között, , hogy a szabadok 

mocsoktalanul megőrizzék szabadságukat". Ehhez képest a 12. század közepéről 
származó egyik oklevélből arról értesülhetünk, hogy egy, az egyháznak adott szolga 
feleségére az adomány hatálya azért nem terjed ki, mert az asszony szabad. Több 
hasonló adattal rendelkezünk, s ezek alapján megállapítható, hogy a szabad és a 
szolga közötti házasság, ha nem is lett gyakori, mindenesetre már nem volt elkép- 
zelhetetlen. 

A szolgára vonatkozóan viszonylag részletesnek mondható ismeretek a ke- 
resztény királyság megalapításának idejétől fogva állnak a rendelkezésünkre, Szent 
István törvényeinek számos cikkelye rendelkezett velük kapcsolatos kérdésekről. 
Maga a szolgaság azonban ebben az időszakban már bizonyos múltra tekinthetett 
vissza. Az etelközi magyarokról tudósító muszlim források szerint a magyarok a 
környező területeken szláv foglyokat ejtettek s Iuxuscikkekért cserébe eladták őket 
bizánci kereskedőknek. Valószínű ugyanakkor az is, hogy egy részüket megtartot- 
ták saját használatra. Konkrét ismeretek hiányában is feltehető, hogy a Kárpát- 
medencének a magyar honfoglalássa! együttjáró harcokat túlélő lakossága szintén 
szolgasorba kényszerült, s az alávetettek számát gyarapították a kalandozások 
során ide hurcolt foglyok tömegei. Utóbb, mint arról Szent István törvényei tanús- 
kodnak, jó néhány bűncselekmény elkövetőjének a szolgaságra vetés volt a bün- 
tetése. Az ezredforduló táján nem lehetett végül ritka az sem, hogy valamely ha- 
talmasság erőszakkal kényszerített szolgasorba szabadokat, mindenesetre az 
államalapító törvénye szükségesnek tartotta tiltani az efféle önkényeskedést. 

A szabadok szolgaságra jutása, lett légyen az akár bírói ítélet, akár hatalmi 
túlkapás eredménye, arra vet fényt, hogy bármily éles határvonal húzódott is a 
szabadság és a szolgaság között, e határ mégis átjárható volt, s ráadásul nem is 
csak egy irányban. Lehetséges volt ugyanis, hogy — amint azt Szent István egyik 
törvénye megfogalmazza — , valaki könyörületességtől vezéreltetve, saját szolgáit 
vagy szolganőit tanúbizonyság mellett szabadsággal ajándékozza meg". Egy másik 
törvénycikkelyből kiderül, hogy a ,szabadság könnyebbségének" megszerzésére a 
király és az ország előkelői előtt kerülhetett sor. Az eljárás eredményeként — ezt a 
későbbi fejlemények miatt szükséges hangsúlyozni — a felszabadított személy 
(libertus) egyértelműen a született szabadok jogállásának birtokosa, azaz közsza- 
had (Ziber) lett. Szent István kora a szolgaság és a szabadság állapota között tehát 
nem ismert átmeneti formákat, vagy szolga volt valaki, vagy teljes értékű közsza- 
badsággal rendelkező szabad, függetlenül attól, hogy ezt a jogállását születése vagy 
felszabadítása révén birtokolta-e. 

A változás e téren még a 11. század vége előtt bekövetkezett. Az új fejlemény 
nem a szabadság és szolgaság állapota közötti határt mosta el, az a továbbiakban 
is épp oly éles maradt, mint addig. Kifejlődött viszont a szolga-felszabadítás egy új, 

a közszabadság adományozásától különböző formája. A Szent László I. törvényé- 
nek is nevezett 1092. évi szabolcsi zsinat egyik határozata olyan személyeket említ, 
akiket a lelkek üdvéért szabadítottak fel, azzal a kikötéssel azonban, hogy az 
egyháznak szolgáljanak". E megfogalmazás a magyar társadalomban addig isme- 
retlen függőségi viszonyt takar. A szabadság és a szolgálat itt egymástól elválaszt- 
hatatlanul jelenik meg: a szabadság élvezte az egyház szolgálatához van kötve, s 
fordítva, a szolgálat alapját a szabadság adományozása teremti meg. Csakhogy ez a 
szabadság, éppen mivel feltételhez van kötve, nem azonos a minden kötöttségtől 
mentes közszabadsággal, hanem — modern társadalomtörténetírásunk kifejezésé- 
vel élve — kötött szabadság. Birtokosa sem volt közszabad, hanem szolga, olyan 
szolga azonban, aki a teljes és korlátlan alávetettségben élő társaihoz képest jóval 
kedvezőbb helyzetben volt, a szolgai jogállás által megszabott határok között még 
bizonyos jogokkal is rendelkezett. Ezért, a közönséges szolgákhoz képest élvezett 
viszonylagos szabadságuk miatt nevezték az ilyen kiváltságos helyzetben lévő szol- 
gákat ,szabadok"-nak, s ezért számított a szolgát a kötött szabadok helyzetébe 
juttató jogi aktus szolgafelszabadításnak. A Szent István korában még egyértelmű 
szabadságfogalom egysége ezzel felbomlott, s a továbbiakban a senki úri hatalmá- 
ban nem álló közszabadok mellett a szabadságnak csak a kötött változatát élvező 
szolgákat is ,szabadok"-nak mondják forrásaink. Ez persze, olykor némi zavart 
okoz, hiszen a 11. század végétől kezdődően a puszta , szabad" kifejezés már nem 
alkalmas az ily módon megjelölt személy jogállásának meghatározásához. Ezt a 
nehézséget alighanem a kortársak is érezhették, legalábbis erre enged következ- 
tetni, hogy nem sokkal később, Kálmán király korában, felbukkan a közszabadsá- 
got a kötött szabadság különféle változataitól elhatároló új szakkifejezés, , teljes 
(vagy arany) szabadság" formában. Sajnálatos, de a középkor viszonyai köze- 
pette teljesen természetes, hogy ennek használata távolról sem mondható követ- 
kezetesnek, s így az említett nehézség sem szűnt meg megjelenésével. 

A kötött szabadság és az annak birtokában lévő szolgacsoportok kialakulásá- 
val a szolgák társadalma a korábbinál tagoltabbá vált. E fejlemény nagyjából egy 
időben következett be a szabadok társadalmának nemesekre és nemtelen közsza- 
badokra hasadásával, s így joggal elmondható, hogy a 11. század utolsó negyede 
egyike volt az Árpád-kori társadalomfejlődés legmozgalmasabb időszakainak. A 12. 
század folyamán aztán, a kötött szabadok mindhárom Árpád-kori birtoktípuson 
(királyi, egyházi és világi magánbirtok) megjelentek, többnyire szolgatársaik köz- 
vetlen előljáróiként jutva szerephez egy-egy birtokszervezet alsó fokú igazgatásá- 
ban. 

14/2. A király népei: udvarnokok, várjobbágyok és társaik 


Az óriási kiterjedésű királyi birtokokat az Árpádok különböző rendeltetésű 
ispánságokba szervezték, s ezért a rajtuk élő szolgálónépek is meglehetősen sok- 
félék voltak. Egyes csoportjaik között az általuk ellátott szolgálatok szerint tettek 
különbséget, s forrásaink is így jelölik meg őket, bölényvadászokat és lovászokat, 
erdőóvókat és , kénytelen mosók"-at emlegetve. A konkrét szolgálatok sokfélesége 
sem fedheti el azonban azt, hogy helyzetük alapvonásai közösek voltak. Azonos 
volt mindenekelőtt a jogállásuk: a királyi birtokokon élők nagy többségére az 
uralkodó tulajdonosi hatalma épp úgy kiterjedt, mint magukra a földekre. A k:rályi 
— valamint a királynéi és hercegi — birtokok népei tehát csekély kivétellel szolgák 
voltak. Az említett kivételek közé tartoztak ideig-óráig azok a 11. századi közszaba- 
dok, akik királyi földön telepedtek meg, ám még az évszázad vége előtt ők is el- 
vesztették közszabadságukat, s betagolódtak a királyi népek közé. Az uralkodói 
birtokokon csak az oda költöző s a vendégjog védelmét élvező hospesek voltak 
képesek tartósan megőrizni közszabadságukat. Mivel az ország birtokstruktúrájá- 
nak, főként a 11—12. században, a királyi birtokok nyomasztó túlsúlya volt a fő 
jellemzője, minden okunk megvan azt gondolni, hogy a királyi népek alkották a 
szolgák legnépcsebb csoportját. 

A királyi birtokok mindegyik fajtájára jellemző volt, hogy az alájuk rendelt 
népeket századokba (centurionatus) és tizedekbe osztották. A századok és a 
tizedek nem katonai, hanem adóztatási, bíráskodási és általános igazgatási egysé- 
gek voltak. Élükre a királyi népek közül kiemelt vagy a közéjük önként beállt — 
személyes szabadságukat elvesztett — egykori közszabadok kerültek. A királyi 
birtokszervezetek igazgatásában ily módon szerephez jutók szolgálataik fejében 
kötött szabadsághoz jutottak, s ezt a státusukat utódaik is örökölték. A királyi 
népek ezen tisztségviselői eredetű, s kötött szabadsággal rendelkező rétegének 
tagjait a 12. századtól épp úgy jobbágyoknak (jobagio) nevezték, mint ahogy ez a 
kifejezés jelölte az országos főméltóságokat viselő előkelőket is. Ez a figyelemre 
méltó párhuzam arra vet fényt, hogy egy-egy királyi birtokszervezet sajátos, 
hierarchizált mikrotársadalomként működött. Az udvarnokok esetében az ud- 
varnokjobbágyok mellett a 12. század végén emlegetnek bizonyos , udvarnekok 
szabadjai"-t, s jó száz évvel később , az udvarnokok ispánjainak fiai" néven tánik 
fel az udvarnokok egyik rétege. Ha a három kifejezés valójában nem ugyanazon 
csoportra vonatkozik — ami nem lehetetlen, hiszen a 13. század végén az udvar- 
nokjobbágyokat és az udvarnokok szabadjait azonosították egymással —, akkor 
vélhetően az udvarnokok különböző eredetű, kötött szabadsággal rendelkező felső 

rétegéről lehet szó, amelynek tagjai — ha egymástól bizonyos nem ismert vonatko- 
zásokban különböztek is, de egyaránt — privilegizált helyzetben voltak a közönsé- 
ges udvarnokokhoz képest. 

Az udvarnoknál és a királyi népek többi, hagyományosan az uralkodó 
, udvari birtokszervezet"-éhez sorolt csoportjánál lényegesen jobban ismerjük a 
várispánságok belső viszonyait. Az ezek alá rendelt népeknél hármas tagolódás 
, figyelhető meg. A hierarchia legalján a már Szent István törvényeiben is felbukka- 
nó várnépbeliek (eleinte círiís, cívilis, a 13. századtól általánosan castrensis) 
álltak. A várnépbeliek munkája tartotta fenn a várszervezetet, s ennek megfelelően 
szolgálatuk szerint sokfélék lehettek (szántó, szőlőműves, halász, ács, börtönőr, 
stb.). Kisebb részük hivatásos harcos volt. A várnépbeliek — mint az a királyi birto- 
kon általánosan szokásos volt — önálló gazdagsággal rendelkeztek, s ennek műve- 
lésével tartották fenn magukat és családjukat. A várnak azonban említett szolgála- 
taik szerint voltak kötelesek szolgálni, s emellett többféle jogcímen számos más 
adó is terhelte őket. A várnépbelieket századokba és tizedekbe osztották, kivéve két 
speciális feladatot ellátó csoportjukat, a hirdetőket és — a határvédő szereppel is 
bíró várispánságok népei között fellelhető — határőröket. 

A várispánság társadalmi hicrarchiájának csúcsán a várjobbágyokat 
(iobagio castri) találjuk. Jogállásuk szerint kötött szabadok voltak, s a várnépbeli- 
ekhez képest szembetűnően értékes kiváltságokkal rendelkeztek. Mentesültek 
mindazon adók megfizetése alól, amelyek a várnépbeliekre nehezedtek, ellenben 
kötelesek voltak fejenként hadba vonulni, s közülük kerültek ki a várispánság 
tisztségviselői, egyebek mellett a száznagyok (centurio). Tisztségviselőként része- 
sedtek a várnépbeliek adójából, hadakozóként pedig az esetleges zsákmányból. 
Kötelezettségeik közé tartozott továbbá, hogy — a többnyire megyésispánként is 
tevékenykedő — várispánjuk rendelkezésére álljanak a megye igazgatásában adódó 
feladatok (pl. az adószedés vagy a rendfenntartás) ellátásában. A közhatalmi funk- 
ciók gyakorlásában ily módon történő szerepvállalásuk jelentős mértékben növelte 
társadalmi presztizsüket. A várjobbágyi jogállás alapvető elemei közé tartozott a 
státusukhoz és földjük birtoklásához való joguk. A várnépbeliek földjeit és magu- 
kat a várnépbeliekct is a király saját belátása szerint eladományozhatta, mint 
ahogy az a 12. század végétől kezdődően mind gyakrabban meg is történt. Arra 
viszont nincs példa, még II. Andrásnak a királyi birtokokat tékozló bőkezűséggel 
osztogató , új berendezkedés"-ének éveiben sem, hogy a király várjobbágyokat vagy 
várjobbágyok kezén lévő földeket adományozott volna el. A király tulajdonosi ha- 
talma a várnépbeliek mellett a várjobbágyokra és azok földjeire is kiterjedt, hogy 
esetükben az eladományozás jogával mégsem élt az uralkodó, annak több oka 
volt. A legfontosabb ezek közül az lehetett, hogy az ilyen adomány ellentétes volt az 

uralkodói hatalom érdekeivel. Egyfelől ugyanis a várjobbágyok csak földjeik birto- 
kában teljesíthették kötelezettségeiket, s személyükben is a királyi népek legérté- 
kesebb, jószerével nélkülözhetetlen csoportját alkották, másfelől viszont az ural- 
kodótól elvárt birtokadományok fedezetére egyébként is elégségesnek bizonyultak 
a királyi joghoz tartozó egyéb földek. Nem volt mellékes az sem, hogy a várjob- 
bágyok körében kifejlődött az a hit, mely szerint , szabadságaik" még Szent Ís ván 
királytól erednek, s ezért a 12—13. századi forrásaink olykor ,a szent király sza- 
badjai, jobbágyai" néven emlegetik őket. Ezt a vélekedést a királyi hatalom is kész 
volt elfogadni, aminek jeleként az 1222. évi Aranybulla úgy rendelkezett, hog: ,a 
várjobbágyokat a szent királytól rendelt szabadságban kell megtartani". A S-ent 
István királynak tulajdonított intézkedésekkel való nyílt szembehelyezkedés pedig 
egyetlen utóda számára sem lett volna bölcs dolog. A várjobbágyi , szabadság" 
legfontosabb elemét, tudniillik a várjobbágyok és földjeik eladományozhatatlansá- 
yát ezért IV. László egyik oklevele elvi igénnyel is megfogalmazta. 

, Szabadságaik" Szent István személyéhez kapcsolása tehát hatékony védel- 
met biztosított a várjobbágyoknak, jóllehet ma már tudható, hogy voltaképpen 
fikcióról van szó. A várjobbágyi szabadságok ugyanis nem eredhettek Szent Ist- 
vántól, mégpedig azon egyszerű oknál fogva, hogy maga a várjobbágyság még nem 
létezett az államalapító uralkodásának idején. Ez annál is biztosabban állítható, 
mert az a jogállástípus, amelyhez a várjobbágyi státus tartozott — a kötött szabad- 
ság —, mint láthattuk, csak évtizedekkel az államalapító halála után jelent meg az 
Árpád-kori magyar társadalomban. A várjobbágyok elődei olyan közszabadok 
lehettek, akik katonaként vagy a várnépek közvetlen előljáróiként a kiépülőfélben 
lévő várispánságok szolgálatába állottak. Szolgálatukat eleinte közszabad mivoltuk 
érintetlenül hagyása mellett láthatták el, s csak a 11. század utolsó negyedére 
veszítették el azt, s lettek a kötött szabadok egyik csoportjának képviselő. 

A személyes szabadság elvesztését modern eszményeinket követve nagy 
csapásnak vélhetnénk, a történeti irodalomban is gyakorta szereplő kifejezéssel 
élve, , lesüllyedés"-nek. A kérdés megítélése azonban korántsem ilyen egyértelmű. 
Igaz ugyan, hogy minden valószínűség szerint leginkább — bár nem kizárólagosan 
— a vagyontalan közszabadok állhattak a várispánság szolgálatába, s beállásuk ily 
módon valóban egyfajta kényszer szülte döntés volt. Másfelől azonban az is bizo- 
nyos, hogy a királyt szolgálni, főleg ha az fegyveres kézzel s némi hatalomraal 
párosulva történik, egyáltalán nem számított szégyenletesnek. Az sem feledhető, 
hogy a várjobbágyság biztos megélhetést, sőt, a vagyoni gyarapodás lehetőségét 
kínálta, ami megint csak vonzó lehetett. Ezen elméleti megfontolásokat hitelesíti 
az az adatunk, amely szerint egy 13. század közepén élt várjobbágyrokonság őse a 
,kapzsiságtól megfertőzve", önként lépett a várjobbágyok közé. 

Kiváltságaik birtokában a várjobbágyok a megyei birtokostársadalom megbe- 
csült tagjai voltak. Tanúként, a peres felek között egyezséget közvetítő választott 
bíróságok tagjaiként rendszeresen találkozunk velük a megyei , közélet" szereplői 
között. Birtokaik nagysága igen változatos képet mutat. Többségük szerény jómó- 
dot biztosító 4—5 ekaljnyi (140-175 hektár) földön gazdálkodhatott, de tudunk 
olyan várjobbágyról, akinek a kezén — igaz, nem egyidejűleg — nem kevesebb, 
mint 19 bírtok vagy birtokrész volt különböző jogcímeken. A szegényebb várjob- 
bágyok alighanem maguk is tevékenyen részt vettek földjeik művelésében, a tehe- 
tősebbek viszont mások munkájának gyümölcseit élvezték. Az az érdekes helyzet 
állt ugyanis elő, hogy a várjobbágyok, akik maguk is szolgai jogállásúak voltak, 
gyakran szolgák tulajdonosaiként szerepelnek forrásainkban. Akárcsak a közsza- 
badok vagy a nemesek, ők is urai voltak szolgáiknak: adták, vették őket, s még 
arra is találunk példát, hogy várjobbágy felszabadította szolgáját. Hogy szolgáikra 
mi módon tettek szert, az többnyire nem tudható, leginkább a külhoni hadjáratok 
hadifoglyaiból való, bizonyára csekély mértékű részesedésre, ill. — s erre már 
adataink is vannak — hazai földön született szolgák megvásárlására gondolhatunk. 
A várjobbágyok rendszerint csak néhány szolgát mondhattak a magukénak, s 
kiemelkedően vagyonos lehetett az a soproni várjobbágy, akinek egyik birtokán 
több, mint 60 szolga élt. A gazdagabb várjobbágyok ugyanakkor esetenként tekin- 
télyesebb összegre rúgó pénzzel is rendelkeztek, amelyet aztán birtokvásárlásra 
vagy más célokra fordítottak. 

A várjobbágyok kezén lévő birtokokról korábban azt volt szokás feltételezni, 
hogy azok két különböző természetű részból álltak: a várispánság földjeiből ha- 
szonélvezeti joggal kapott és az ispánság jogától függetlenül birtokolt , örökölt" 
javakra, amelyekkel szabadon rendelkezhettek. A várispánság szolgálatába földjei- 
vel együtt belépő közszabad esetében ez a kettősség valóban fennállhatott, csak- 
hogy mivel mind az eredeti birtokát, mind a vár földjéből kapott részt fiaira hagy- 
hattz, a következő generáció — s még inkább az utódok további nemzedékei — 
szemében mindkét birtokrész , örökölt föld"-nek számított, amelyek eltérő eredete 
nem bírt gyakorlati jelentőséggel. Ezzel magyarázható, hogy a 13. században, 
amikor a viszonylagos bőséggel rendelkezésünkre álló oklevelek részletesebben 
megvilágítják a várjobbágyok birtokviszonyait, azt tapasztaljuk, hogy azok a királyi 
szerviensekhez és a nemesekhez hasonlóan az örökölt és a különféle jogcímeken 
— királyi adomány, vásárlás, stb. — szerzett javaik között tettek különbséget. Ennek 
megfelelően a várjobbágyi és a nemesi birtoklás jogintézményei is sokban hason- 
lítottak egymáshoz. Jellemző, hogy miként a közszabadok és a nemesek esetében, 
a rokonságot a várjobbágyok között is nemzetségek szerint tartották számon, s 
földjeiket is a nemzetségi birtoklás rendje szerint birtokolták. A különbségek a 

várjobbágyok és a nemesek között azonban, sem személyes jogállásuk, sem bir- 
tokjoguk tekintetében nem mosódtak el. A várjobbágyok, akiket a 13. század kö- 
zepével meginduló gyakorlat szerint nemritkán ,nemes várjobbágyok" néven 
emlegettek, megmaradtak a király tulajdonosi hatalma alá tartozó kötött szaba- 
doknak, birtokaikat pedig nem nemesi jogon, hanem ,várjobbágyság címén" 
tartották a kezükön, s így azok elidegenítéséhez nem csak rokonaik, hanem a 
birtokok feletti főtulajdonjogot gyakorló király beleegyezésére is szükségük volt. 

A várszervezeti népek harmadik csoportját azok a várnépbeliek közül ki- 
emeltek képviselték, akiket a király a 12. század közepén meginduló gyakorlat 
szerint a várjobbágyi kiváltságok egy korlátozott fajtájával adományozott meg. 
Iinnek a várnépbeliek és várjobbágyok között elhelyezkedő rétegnek a tagjait 
kiemelt jobbágyok"-nak (iobagiones exemti) vagy magyarul keltjobbágyfiúk- 
nak nevezték. A várnépi terhek többségétől mentesültek — egyedül az ispánnak 
járó szállásadási kötelezettségük maradt meg -—, s szolgálatuk súlypontja vélhetően 
a katonáskodásra helyeződött át. Helyzetük a várjobbágyi jogokat születésüknél 
fogva birtokló , természetes" vagy ,igazi" várjobbágyokénál kedvezőtlenebb volt, 
ami főként abban mutatkozik meg, hogy az adományozási gyakorlatban a 
keltjobbágyfiúk helye a várnépbeliek, s nem a várjobbágyok között volt. Így amikor 
IV. Béla 1263-ban Aba nembeli Lőrincnek adományozta a locsmándi várispánsá- 
got, a várjobbágyok birtokait kivette az adomány hatálya alól, a keltjobbágyfiúk 
földjei ellenben Lőrinc kezére jutottak. 

A királyi szolgálónépek sokszínű világa a 11—12. században élte fénykorát. A 
13. században felgyorsuló, s az udvari birtokok mellett immár a várszervezet föld- 
jeit sem kímélő birtokadományozási gyakorlat hatalmas réseket ütött a rendszer 
falain, s végül a századfordulóra a királyi birtokszervezetek hovatovább az össze- 
uinlás szélén álltak. A királyok a birtokok mellett szolgálónépeik jelentős részét is 
eladományozták, olykor az általuk használt földekkel együtt, olykor önmagukban. 
A királyi népek egy másik hányada a tatárjárás vagy a 13. század utolsó negyedé- 
hen kibontakozó anarchikus állapotok által kínált lehetőségekkel élve önkényesen 
hagyta el szolgálatát és szökve távozott a királyi birtokokról. Jónéhányan legálisan 
kerültek ki az uralkodó tulajdonosi hatalma alól, ha a király — többnyire katonai 
érdemek elismeréséül — királyi szervienssé, ill. országos nemessé tette őket. Ez a 
lehetőség kiváltképpen a királyi népek vitathatatlan elitjét alkotó várjobbágyok 
előtt nyitotta meg a társadalmi felemelkedés útját, de az ilyen módon kiváltsá- 
goltak között várnépbeliekkel, az erdőispánságokhoz tartozó erdőóvókkal, solymá- 
rokkal, udvarnokokkal vagy éppen tárnokokkal is találkozunk. Különösen sok 
nemesítő oklevelet bocsátott ki V. István és IV. László, nemritkán az érdemszerző 
népes rokonságát is részeltetve a nemesi jogokban. A két uralkodó csak Vas me- 

gyében és csak az 1271 és 1281 között eltelt 11 évben több, mint hetven várjobbá- 
gyot nemesített meg. E szám nagysága akkor mérhető fel a maga valójában, ha 
figyelernbe vesszük, hogy ugyanezekből az évekből — a nemesítettekkel együtt — 
mindössze 84 vasi várjobbágyot ismerünk, s tényleges számuk sem becsülhető 
száznál lényegesen többre. Mint azt az iménti példa is sugallja, a várjobbágyok 
jelentős része — királyi kiváltságlevél birtokában — az országos nemesség sorai 
közé került meg az Árpád-kor folyamán. A kiváltságolásban nem részesülők a 
várispánságok 13—14. század fordulóján bekövetkező felbomlása után is várjob- 
bágyként éltek birtokaikon. A megyei igazgatás során adódó feladatok ellátásában 
kikiáltókként, a megyei hatóság megbízottaiként az új típusú, közkeletűen 
, nemesi"-nek mondott megye is igényt tartott szolgálataikra. Sajátos helyzetük — 
várjobbágyként azt a várszervezetet szolgálták, amely már nem létezett — nem volt 
sokáig fenntartható; s a 14-15. század fordulójára a nagymúltú, s az Árpád- 
korban bizonyos tekintélynek örvendő várjobbágyság fokozatosan felmorzsolódott. 

Azok a királyi népek, akiket sem el nem adományoztak, sem fel nem szaba- 
dítottak, megmaradtak az uralkodó tulajdonosi hatalma alatt a maradék királyi 
birtokokon. Szolgálat szerinti elnevezéseik még a 13. század végén — kisebb mér- 
tékben azon túl is — szerepelnek forrásainkban, a század derekától kezdődően 
azonban fokozatosan teret nyert a legkülönfélébb szolgálatokra kötelezetteket 
egységesen kondicionáriusnak nevező gyakorlat. Maga a kifejezés (condítio. azaz 
, feltétel") arra utal, hogy kötelezettségeiket megszabott, pontosan meghatározott 
feltételek szerint kellett teljesíteniük. Az uralkodói birtokoknak a 14. században, I. 
Károly uralkodása alatt bekövetkezett reorganizációja konzerválta a királyi népek 
szolgai jogállását. I. Károly egyik 1318. évi oklevelének megfogalmazása szerint a 
király , udvarnokait és más kondicionáriusait . . ., akik conditiojukból kifolyólag a 
király napi élelmezését tartoznak biztosítani, az ország szokása szerint s a kirá- 
Íyoknak, valamint az ország báróinak és nemeseinek a határozatából elidegeníteni 
s condíitiojuktól elvonni nem szabad s nem ís lehet". A szolgai állapot maradt 
tehát, s ez bizonyos vonatkozásokban éppenséggel előnyös is lehetett, hiszen a 
kondicionáriusok mentesek voltak az I. Károly által ,kamarahaszna" néven kíve- 
tett adó alól. A királyi birtokok népeit jellernoző archaikus szolgaság mindazonáltal 
a 14. századra végképp idejét múlta, s a század végére a királyi kondicionáriusok 
fokozatosan költözési joggal rendelkező, tehát személyükben szabad parasztokká 
váltak. 

14/3. Az egyház , familiája" 


, Tíz falu építsen egy templomot, amelyet két házhellyel s ugyanannyi szolgá- 
val lássanak el, lóval és kancával, hat ökörrel és két tehénnel, harminc aprómar- 
hával. Ruhákról és oltártakarókról a király gondoskodjék, papról és könyvekről a 
püspök". Szent István II. törvényének ez a meglehetősen közismert cikkelye az 
egyházszervezés munkájának hétköznapjaiba enged betekintést. A szövegből jól 
érzékelhetően kiviláglik az egyházszervezés azon jellemzője, hogy az egyház — 
esetünkben egy alighanem minden tekintetben szerénynek tartható falusi temp- 
lom — és az annak fenntartásáról gondoskodni hivatott egyházi vagyon egyidejűleg 
született meg. Az egyház a maga sajátos céljai megvalósításához szükséges anvagi 
fedezet megteremtése érdekében szerte a keresztény világban adományokat foga- 
dott el a hívektől. Nem volt ez másként Magyarországon sem. A püspökségek mel- 
lett a nagyobb társaskáptalanokat és monostorokat az Árpádok alapították, s mind 
ekkor, mind a későbbiekben bőkezűen gondoskodtak róluk. A királyi alapítású 
egyházak vagyona ily módon az uralkodói birtokok és szolgálónépek egy részének 
az egyház kezére adása révén jött létre, s jórészt ennek tulajdonítható, hogy az 
egyházi birtok szolgálónépeinek helyzete számos tekintetben a királyi népekéhez 
hasonlóan alakult. 

A hasonlóságok legfontosabbika az volt, hogy az egyházi birtokon élők szin- 
tén az egyház propriusai voltak. Kivételt ezen a birtoktípuson is csak a hospesek 
jelentettek, a többiek valamennyien az egyházi földesúr tulajdonosi hatalma alatt 
álló. szolgarendűek voltak. Ők alkották az ,egyház familiá"-ját (familia 
ecclesiastíca). Az alapvető hasonlóság mellett az egyházi népek függőségét az tette 
mégis szorosabbá, hogy a király a maga szolganépeit jutalomképpen felszabadít- 
hatta vagy más megfontolásokat követve egyéb módon elidegeníthette, az egyház 
azonban nem. Ennek oka az volt, hogy az egyház birtokai és népei tulajdonosának 
nem az adott intézményt tekintették, hanem annak védőszentjét, akiktől annak 
javait az egyházjog tanítása szerint elidegeníteni nem lehetett. Az egyház a maga 
szolgáit legfeljebb büntetésképpen adta el. 

Az egyház a királyoktól vagy magánszemélyektől kapott szolgáit önálló gazda- 
sággal látta el, s különböző szolgálatok teljesítésére kötelezte. A szolgálónépekre 
egyetemlegesen kiterjedő tulajdonosi hatalom következményeként az egyházi birto- 
kokon is általános volt a népesség szolgálat szerinti csoportosítása. A közös szolgasá- 
gon belül az egyházi familia tagjai között szolgálatuk megbecsült vagy alantasabbnak 
tartott volta, s ezzel összefüggésben, terheik nagysága alakított ki világosan felismer- 
hető hierarchikus rendet. Ennek legalján a , szántóvetők" (aratores) és szőlőműve- 

sek (vinítores) foglaltak helyet. Kedvezőbb volt a helyzete a különféle kézműves és 
egyéb szolgáltatások teljesítőinek, az ácsoknak, ötvösöknek, pékeknek, kovácsoknak 
és társaiknak. A hierarchia csúcsán a korai oklevelek által ministereknek 
( szolgáló"), a 12. század közepétől általánosan jobbágyoknak (jobagio) nevezett 
réteg állt. Ők lovas szolgálatot láttak el; közülük kerültek ki a püspökök és apátok 
fegyveres kísérői, a birtokigazgatás feladatainak ellátói. Az egyházi jobbágyok száma 
az alacsonyabb rangú szolganépek felemelésével és  közszabadok egyházi 
földesuraság alá állásával fokozatosan gyarapodott, mégpedig oly annyira, hogy a 13. 
század második felében egyes egyházak esetében már , haszontalan sokaságuk"-at 
emlegetik forrásaink. A pannonhalmi apátság birtokain még a tatárjárás előtt kiala- 
kult ez a helyzet, s a megoldást a jobbágy nevet megtartó, de különböző, olykor 
meglehetősen súlyos szolgálatok teljesítésére kötelezettek és a kiváltságaikat tényle- 
gesen megőrző, tisztségeket viselő jobbágyok szétválasztásában találták meg. Ez 
utóbbiakat szabad jobbágy (liber iobagio) vagy nemes jobbágy (nobilis iobagio) 
névvel különböztették meg. Az ilyenek , szabadság"-a vagy , nemesség"-e épp úgy 
nem volt közszabadság és országos nemesség, mint az előbb , szent király szabadjai"- 
nak, utóbb nemes várjobbágyoknak nevezett várjobbágyoké. A két réteg helyzete igen 
közel állt egymáshoz: viszonylagos jómódban élő, úri egzisztenciával rendelkező 
kötött szabadok voltak. A 13. század végétől kezdődően terjedt el az egyház nemesei- 
nek megjelölésére — praediumnak nevezett szolgálati birtokuk után — a praedialis 
kifejezés, s a prédialisták rétege egyes egyházi nagybirtokokon egészen a 19. századig 
fennmaradt, 

Az egyházi birtok és népei jelentős változásokon mentek át a 13. század folya- 
mán. Az adományok fokozatos elapadásával megakadt az egyházi birtokok gyarapo- 
dásának az előző évszázadokban még töretlen folyamata, miközben az egyházi 
familia tagjai esetenként engedetlenségi mozgalmakkal igyekeztek könnyíteni hely- 
zetükön. Az egyház csak ideig-óráig tudott ellenállni népei nyomásának, s a század 
második felében rendre felbukkannak az egyházi földesurak és népeik különböző 
csoportjai közötti megállapodásokat írásba foglaló oklevelek forrásaink között. A 
terhek általánosan csökkenő tendenciát mutatnak e korszakban, s a korábban te- 
kintélyes nagyságú munkakötelezettség háttérbe szorulásával fokozatosan a megsza- 
bott termény- és pénzjáradékra csett a szolgáltatások súlypontja. Mindez maga után 
vonta a szolgálat szerinti kategórizálás fellazulását, s az egyház birtokon is kiformáló- 
dott az egységesen kondicionáriusnak nevezett paraszti réteg. A változások nem 
érintették ugyanakkor az egyházi népek szolgai jogállását, az egyház tulajdonosi 
hatalma változatlanul kiterjedt még a familia legelőkelőbbnek tekintett tagjaira, a 
nemes jobbágyokra is. A propriusi függőség alól az egyházi birtok népei csak a 14. 
század végére szabadultak fel, s csak ekkor váltak személyileg szabad parasztokká. 

1474. A magánbirtokosok szolgái 


Az Árpád-kori birtoktípusok harmadik fajtája, a világi magánbirtok, számos 
vonásában élesen különbözött akár a királyi, akár az egyházi birtokoktól, s € kü- 
lönbségek a szolgálónépek helyzetében is jól érzékelhetőek. Az a korszak forrásai- 
nak olvasásakor rögtön szembetűnik, hogy az alávetett népesség azon szoljálat 
szerinti kategorizálása, ami egyként jellemezte a királyi és az egyházi birtokszerve- 
zeteket, a világi magánbirtok esetében gyakorlatilag hiányzik. Az ott élőket ehelyett 
különböző, az adott személy jogállására utaló kifejezések segítségével osztályo :ták. 
Ennek a gyakorlatnak a jelentőségét az adja meg, hogy feltárja azt a sokszínűséget, 
ami a földesúr és a neki szolgáló népek kapcsolatát jellemezte. Magától értetődő 
ugyanis, hogy a szolgáltatók jogállásának hangsúlyozása csak akkor lehetett indo- 
kolt, ha a birtokos tulajdonosi hatalma nem terjedt ki a földjein élők egészére, 
illetve ha a propriusai egyes csoportjainak helyzetében olyan mértékű különbsé- 
gek alakultak ki, melyek jogi kategóriák segítségével is értelmezhetők voltak. 
Amint az az alábbiakból kiderül, a helyzet valóban ez volt. 

"A 11-12. század folyamán a világi birtokok szolgálónépei közül a legfonto- 
sabb szerephez a szolga (servcus) nevet viselők jutottak. Maga a kifejezés, mint 
arról már szó esett, eredendően a valaki tulajdonában álló, vagyontárgynak tekin- 
tett személyt jelölte. A világi magánbirtokosok népei esetében azokra alkalmazták 
ezt a terminust, akiknek a helyzete a lehető legteljesebben, akár csak árnyalatnyi 
enyhítés nélkül tükrözte ezt a propriusi mivoltot. Mindaz a megvetés, amely a 
szolgai állapothoz kapcsolódott, elsősorban és mindenekelőtt a világi birtokosok 
servusaira vonatkozott, akikhez képest az egyházi vagy királyi népeknek még a 
legalantasabb feladatokra kötelezett csoportjai is kiváltságosaknak tűnhettek. 

Az ilyen servusok esetében már csak azért is lehetetlen lett volna szolyálat 
szerinti osztályozást alkalmazni, mert nem volt állandó feladatuk. Munkaerejüket 
tulajdonosok pillanatnyi érdekei szerint használta fel, mégpedig minden kor:áto- 
zás nélkül: ha úgy látta jónak, látástól vakulásig dolgoztatta őket, ha kedve tartotta, 
enyhébb követelményeket szabott. A korai időkben, a 11—12. században a 
servusok felhasználásának döntően két módja számított általánosnak. A szeren- 
csésebbeknek háziszolgákként uruk és annak családja körül adódó felad itok 
ellátása adott munkát. Az előkelők udvarházaiban viszonylag magas lehetett a názi 
szolgák száma, s nem lehetetlen, hogy az ugyanazon feladat rendszeresebb el:átá- 
sat révén egyfajta munkamegosztás is megjelent a nagyúri háztartások belső szolgái 
között. Efféle fényűzést a kisebb birtokosok aligha engedhettek meg maguknak, ők 
jó, ha egy-két mindenes szolgát fenn tudtak tartani a ház körüli teendők elvégzésé- 
re. 

A servusok nagy többsége, akár nagy-, akár kisbirtokos volt az uruk, terme- 
lőmunkát végzett, leginkább földet művelt. Hogy parasztoknak mégsem lehet 
nevezni őket, annak oka a korai magánbirtokok gazdálkodásának sajátosságaiban 
rejlik. A birtokosok ugyanis eke alá fogott földjeiket saját kezelésükben tartották, 5 
egyfajta házigazdaságokként műveltették. Az ilyen földesúri üzemet praediumnak 
nevezték. A prédium mindenestül a birtokos tulajdonában állt: az övé volt a föld, 
az annak megműveléséhez használt eke és a többi munkaeszköz, az övéi voltak az 
igavonó és egyéb állatok, s nem utolsó sorban a servusok is, akik a prédiumon 
éltek és dolgoztak. A servusok tehát nem rendelkeztek önállóan termelő paraszti 
az úr élelmezte és ruházta őket. Ilyen körülmények közepette a servus csak egyet- 
len módon szolgálhatott urának, a munkaerejével. A birtokos nem is tartott többre 
igényt, arra azonban korlátlanul. Mindez persze, azt is jelenti, hogy a servus függé- 
se kifejezetten személyi jellegű: szolgai állapota urának személyéhez, s nem föld- 
jéhez kötötte. A servus és az általa művelt föld kapcsolata rendkívül laza volt: ura 
eladományozhatta vagy eladhatta, áthelyezhette egy másik birtokára vagy éppen 
belsó szolgálatra rendelhette, a szerint, ahogy éppen érdekei diktálták. 

Alig valamivel voltak kedvezőbb helyzetben azok a szolgák, akiknek uruk 
engedélyezte, hogy külön házakban élve, önálló háztartást alakítsanak ki. Az ilyen 
servusokat háznépenként (mansio) vették számba, az úrtól való függésük egye- 
bekben épp oly szoros volt, mint házatlan társaiké. 

A minőségi ugrást az jelentette, ha a servus nem csak házhoz, hanem saját — 
az úr tulajdonában álló, de a szolga által önállóan megművelt — gazdasághoz 
jutott. Az ilyeneket a kor magyar nyelvén uwbugnak, latinul libertinusnak mond- 
ták. Ezt a réteget mind jogállása, mind szolgáltatásai terén sajátos kétarcúság 
jellemzi. A libertinusok szolgai jogállása kétségtelen, ha nem így lenne ugyanis, 
akkor nem szerepelnének forrásainkban adás-vétel vagy adomány tárgyaiként, az 
örökül hagyott javak részeiként. Másfelől azonban bizonyos jogokkal is rendelkez- 
tek, s ez elkülönítette őket a servusok előbb említett csoportjától. A különböző 
nemű servusok együttélését a birtokosok nem akadályozták, hiszen az ilyen kap- 
csoletokból származó gyermekek szolgáik számát, s így vagyonukat gyarapították, a 
törvényes házasság jogát azonban a servusoktól megtagadták, s ha úgy adódott, a 
szolgacsaládok tagjait magától értetődő természetességgel választották el egymás- 
tól. A libertinusok viszont szabályos házasságot köthettek. Ezzel függ össze, hogy 
míg szolganők (ancilla) — nem ritkán gyermekeikkel együtt — gyakran szerepel[- 
nek forrásainkban, a libertinus szó nőnemű változata gyakorlatilag nem haszná- 
latos. A magyarázat abban sejthető, hogy a birtokos libertinusai feleségeinek mun- 
kaerejéről lemondott, s az ilyen asszonyok helye saját családjuk körében volt. A 

libertinusokat megillető másik jog az önmegváltás lehetősége volt. Míg a servasok 
esetében kivétel számba ment, ha valaki pénzen megvásárolta urától önnön sza- 
hadságát, ugyanezt a libertinusokkal kapcsolatban ,szokás"-nak (4anos tiberíino- 
rum) nevezik. A megváltás összege a libertinus piaci ára lehetett, melyet forrása- 
ink átlagosan 1 márkányinak (kb. 233 gramm ezüsü) mutatnak. A servus viszont 
átlagosan 3 márkába került, s a két összeg közötti eltérés azt a különbséget mu- 
tatja, ami a tulajdonos szempontjából a teljes jogfosztottságban élő servus és a 
vagyontárgynak számító, de mégis csak korlátozott jogokkal rendelkező likerti- 
nusok között megvolt. 

A libertinusok önmegváltása azért fejlődhetett .szokás"-sá, mert önálló 
gazdasággal bíró termelőkként némi vagyonra tehettek szert. Az önálló gazdaság 
léte határozta meg azt a módot is, ahogy a tulajdonos kiaknázhatta libertir:usai 
szolgálatait. A servusok esetében kizárólagos munkajáradék a libertinusokat is 
terhelte, ám jóval kisebb mértékben. Munkaerejükre többnyire csak a nagyobb 
idénymunkák — pl. az aratás vagy a szénabegyűjtés — idején tartott igényt az úr, 
akkor is megszabott határon belül, amihez még fuvarozási kötelezettség járult. A 
libertinusok terheinek javát mindazonáltal a gazdaságaik terméséből fizetett ter- 
ményjáradék tette ki. 

A libertinus jellegzetesen a világi birtok szolgálónépi kategóriája, királyi vagy 
egyházi birtokon kivételesen ritkán találkozunk csak velük. A véteg a 11. század 
előkelő nagybirtokosainak népei között tűnik fel, s a 13. században már a prédiális 
pazdálkodáshoz a legszívósabban ragaszkodó kisbirtokon is gyakorivá válik. A 
libertínusok elterjedése és a prédiális gazdálkodás felbomlása ugyanazon érem két 
oldala: a servusok , földre ültetése", önálló gazdasággal való ellátása idézte elő a 
prédiumok elhalását. A libertinusok számának gyarapodásával egyenes arányban 
szorult vissza a teljes alávetettségben lévő servusok jelentősége a vifági magáribir- 
tokokon, s a 13. század végére a servusok jószerével csak mint uraik háziszolgái 
szerepelnek forrásainkban. Nem élte túl ugyanakkor az árpád-kort maga a 
libertinus réteg. Eltűnésének okai és körülményei azonban az Árpád-kori társa- 
dalom történetének következő fejezetéhez tartozik. 

A magánbirtokok szolganépei között kell viszont megemlékeznünk azoliról, 
akiket szabadoknak (liber) vagy jobbágyoknak neveztek ugyan, de szabadsíguk 
nem érte el a közszabadság szintjét. IIven magánúri kötött szabad lehetett az a 
Petus nevű jobbágy, akit Benedek veszprémi ispán 1171-ben birtokokkal és .nás 
szolgarendűiekkel együtt a veszprémi egyháznak adományozott. A jobbágy minősí- 
tést esetében az indokolta, hogy Petus állt az ispán Kál nevű prédiumának az élén, 
s ezek szerint feladata a birtok szolganépeinek irányítása lehetett. A fennmaradt 
adatokból ítélve, az ilyen kötött szabadok száma nem lehetett valami nagy. Ere- 

detüket tekintve többségük bizonyára a szolgai állapotból emelkedett korlátozott 
felszabadítás révén a kötött szabadságra. A birtok életében változatos szerep jut- 
hatort nekik. Egy részük az említett Petushoz hasonlóan a birtokigazgatásban 
lehetett ura szolgálatára, mások viszont paraszti munkát végeztek. Ez utóbbiakat, 
amennyire tudható, munkajáradék nem terhelte, s ők tekinthetők a földhöz kö- 
tött, önállóan termelő paraszti típus képviselőinek. Az úrtól való függésük szemé- 
lyes jellege már meglehetősen laza lehetett, s a 13. század végére ez a szál el is 
szakadt. 

Az Árpád-kori szolgatársadalom főbb jellemzőinek és típusainak áttekintése 
kellő alapot nyújt annak megállapításához, hogy a szolgák világa rendkívül sokszí- 
nű volt. Az egyes birtokfajták szerint és azokon belül is igen változatos kép tárult 
elénk. A szolgaság tartománya a magánbirtok servusaitól a várjobbágyokig terjedt, 
s a két említett szolgafajta között oly mértékű volt a vagyoni helyzet és a társadalmi 
presztízst tekintve a különbség, hogy összehasonlításuk jószerével lehetetlennek és 
értelmetlennek tűnhet. Egyetlen közös vonásukként a tulajdonban állás, a 
bropriusi függés jelölhető meg, de ez elég is ahhoz, hogy valóban együvé tartozók- 
nak tekintsük őket. A középkor ugyanis a jogállást tekintette az elsődleges társa- 
daloraszervező tényezőnek, minden más szempont csak ennek alárendelten jut- 
hatott szerephez. Éppen a jogállásban bekövetkező változás, a szolgai állapot 
megszűnése volt az, ami a szolgák archaikus világának felbomlásához vezetett. Ez 
a fejlemény változatos formákban következhetett be. A szolgák egy része az orszá- 
gos nemesség soraiba emelkedett, túlnyomó többségük viszont a jogilag egységes, 
személyileg szabad parasztság egyik alkotóelemeként találta meg a helyét a kései 
középkor magyar társadalmában. E paraszti réteg kiformálódása a 14. század 
végére fejeződött be, s ezért a folyamat végigkövetése nem e könyv lapjaira tarto- 
zik, a kezdetek azonban elválaszthatatlanok az Árpád-kor történetétől. 

15. A szabad paraszt 


Az Árpád-kor mezőgazdasági termeléssel foglalkozó népességének jelentős 
hányada szolgai jogállású volt, s a három nagy birtoktípus — a királyi, az egyházi és 
a világi magánbirtok — valamelyikén élve végezte munkáját az előző fejezetben 
előadottak szerint. Kezdettől fogva jelen volt ugyanakkor a társadalomban egy 
szabad paraszti réteg is. Ennek tagjai közé eredetileg leginkább azok a közszaba- 
dok tartoztak, akiket a II. századi törvények ,közember"-nek (vulgaris) vagy 
.szegény"-nek (pauper) mondanak társadalmi és vagyoni helyzetükre utalva. 
lónéhányan közülük bizonyára a nincstelenség határán egyensúlyoztak. Számukra 
egy-egy rossz termés, elemi csapás, háborús pusztítás vagy akár egy elvesztett per 
után fizetendő bírság könnyen végzetessé válhatott. Csekélyke földjük elvesztése 
után szabadságuk megmaradt ugyan, anyagi függetlenségük viszont odalett. A 11. 
század közepének trónviszályai során vívott háborúk idején alighanem sok ilyen 
közszabad mehetett tönkre, s kényszerült addigi lakóhelyének elhagyására. A 
űrzavaros időkben uraiktól elszökő szolgák mellett elsősorban ők lehettek azok a 
kóborlók — vagy ahogy Szent László HI. törvénye nevezi őket: ízbégek —, akik az 
urszágot járva próbáltak meg gondoskodni a maguk és családjuk napi élelméről, s 
eközben igazán nem voltak abban a helyzetben, hogy válogathattak volna az esz- 
közökben. Aligha lesz véletlen, hogy Szent László törvényei jóformán mással sem 
foglalkoznak, mint a lopás különböző fajtáival és azok büntetésével. A kóborlás és 
azzal összefüggésben a vagyon- és közbiztonság megrendülése nyilván rendkívüli 
súllyal nehezedett az országra, s ez magyarázhatja László törvényeinek drákói 
szigorát, valamint azt is, hogy a 11. század végi törvények ismételten visszatérnek a 
kóborlók megrendszabályozásának kérdéseire. A törvények rendelkezései szerint a 
kóborlókat a megyésispánoknak kellett összegyűjteniük. Szökevény szolgáikat 
uraik magukhoz válthatták, a többieken a király és az ispán osztozott a szokott 
) 3-I.3 arányban. A fejüket kóborlásra adó szabadok többségét ily módon végül is 
az uralkodó birtokokon telepítették le. 

A nincstelen közszabadok számára a kóborlás felszámolását követően a 
megélhetés egyetlen lehetőségeként a más földjén való megtelepedés kínálkozott. 
Valószínűnek tetszik, hogy a 11—12. században főként a királyi birtokok vonzották 
magukhoz a maguknak saját elhatározásból urat kereső közszabadokat. Éltek 
azonban egyházi és magánbirtokon is, ez utóbbiakra utal a szabolcsi zsinat azon 
rendelkezése, mely szerint ,,a szabadokkal pedig, bármely püspökhöz vagy ispán- 

hoz szegődtek, ahogy ezeknek tetszik, úgy bánjanak, mégis szabadságuk épségben 
tartásával". A gyakorlatban az ilyen szabadok sorsának további alakulása nem e 
törvény rendelkezésétől függött, hanem sokkal inkább attól, hogy melyik birtoktí- 
pus fogadta be őket. A királyi birtokokon megtelepülők csak ideig-óráig őrizhették 
meg közszabadságukat, az egyházi földekre kerülők még addig sem. Ez utóbbiakra 
vonatkozóan különösen szemléletes a mai Taktaszadán élő szabadok példája. 
Szada eredetileg uralkodói birtok volt, melyet Salamon király és Géza herceg ado- 
mányozott Aba nembeli Péter ispánnak. Hogy a kérdéses szabadok már az ado- 
mány megtétele előtt is a birtokon éltek-e, az nem tudható, mindenesetre ha így 
volt, akkor az új földesúrral, tudniillik Péterrel való megállapodás eredményeként 
maradhattak meg a faluban. Maga a birtokosváltozás személyes szabadságukat 
ekkor még nem érintette. 1067 táján azonban Péter ispán más birtokaival együtt 
Szadát is az általa alapított százdi monostornak adta, s az ott élő szabadokat fel- 
szólította, hogy , távozzanak mindazok, akik a szabadság nevére igényt tartanak". A 
szadai közszabadok tehát válaszút elé érkeztek: ha maradnak, tovább művelhetik 
földjeiket, ám az egyházi familiába beolvadva elvesztik közszabadságukat; ha 
távoznak, szabadok maradnak ugyan, de földönfutókká válnak. Nem tudható, hogy 
a szadaiak végül is a mérleg melyik serpenyőjét találták súlyosabbnak, mindazo- 
náltal a későbbiekben egyáltalán nem számított ritkaságnak, hogy egy-egy személy 
vagy rokonság, közszabadságának feladása árán is, önként csatlakozott valamely 
egyház népeihez. 

A megélhetésüket más földjén keresők közül leginkább azoknak lehetett 
reményük közszabadságuk megőrzésére, akik a világi magánbirtokosoknál tele- 
pedtek meg. Amennyire forrásaink utalásai alapján megítélhető, a 11—12. század- 
ban nem sokan lehetettek az ilyen szabadok. Többségük nem is parasztként élt a 
föld uránál, hanem inkább a szolganépek munkáját felügyelő és irányító jobbágy- 
ként a birtokigazgatásban alkalmazták őket. Idővel azonban feltűnik a földet pa- 
raszt módjára megművelő, a birtokosnak terményjáradékkal adózó közszabad 
liberek típusa is. Számuk, ha eleinte bizonyára nem is gyorsan, de szakadatlanul 
gyarapodott, részint a kisbirtokos közszabadok nincstelenné válásával, részint a 
szolgarendűek felemelkedésével. Ez utóbbi egyetlen törvényes módja az volt, ha a 
tulajdonos felszabadította a maga szolgáját, mégpedig úgy, hogy a született szaba- 
dokat megillető közszabadságot adományozta neki. Ezt a kiváltságolási formát, 
mint azt az előzőekben láthattuk, már Szent István törvényei is ismerték, s bár 
okleveleinkben csak a 12. század közepén jelenik meg, aligha lehet kétséges, hogy 
alkalmazása folyamatos volt a közben eső időszakban is, ha talán nem is túl gya- 
kori. A közszabadság megadása azzal az eredménnyel járt, hogy a felszabadított 
személy a továbbiakban szabadon vállalhatott szolgálatot annál a birtokosnál, 

akinél akart. Mivel a magánszemély által megtett felszabadítás az önálló egziszten- 
cia anyagi megalapozásához elengedhetetlen földadománnyal soha nem járt együtt 
- - a felszabadítás és a birtokadomány együttes alkalmazása, adataink szerint, csak 
a királynak állt módjában —, ezért az egykori szolga valóban kénytelen volt vala- 
mely birtokoshoz beállni. Az eseteknek legalább egy részében a felszabadított 
bizonyára megmaradt addigi lakóhelyén, csakhogy most már nem szolgaként, 
hanem szabad emberként művelte korábbi ura földjét. Alapvetően megváltozott 
tehát a földdel és annak urával való kapcsolata: szolgaként a föld urához fűzte a 
tulajdoni függés köteléke, s a földtől, amelyet tulajdonosa akaratából éppen mű- 
velt, bármikor elszakítható volt; szabad parasztként immár megszabadult a 
szolgaság bélyegé"-től, s a birtokossal való kapcsolata az általa művelt földön 
nyugodott: elvesztette korábbi személyes jellegét s tárgyiasult. 

A szabad paraszt típusának másik, szintén a korai időktől fogya meglévő 
képviselője az idegenből bevándorolt vendégtelepes (bospes) volt. Ezek nagy 
többsége a 11—12. században minden bizonnyal a királyi birtokokon talált új 
otthonra, de már a 12. század közepén tudunk arról, hogy magánbirtokosok addig 
fakatlan földjeiket hospesek betelepítésével igyekeztek művelés alá vonni. A sze- 
mélyében szabad, önállóan termelő gazdasága után a földesúrral kötött megálla- 
podás szerint adózó hospesek alkották a paraszti társadalom elitjét. Helyzetük a 
tulajdoni függés különféle változataiban élő szolgák számára a kívánatos, de sokáig 
elérhetetlennek látszó mintát jelentette. 


[5/1. , Népek gyűjtése" 


A 13. század folyamán a királyi szerviensi réteg kialakulásával, majd e réteg- 
nek a hagyományos nemességgel történő jogi egységesülésével jelentősen átalakult 
az. Árpád-kori társadalom azon része, mely földbirtokosként élt. Nem kevésbé 
alapvetőek azok a változások, mclyek ugyanebben az időszakban az agrártársada- 
lomban mentek végbe. Ezek eredményeként a század végére, igaz, egyelőre csak a 
világi magánbirtokon, a szabad parasztok váltak a földesúri népek legáltalánosabb 
képviselőivé s a szolgaság korábban általánosan elterjedt formái fokozatosan hát- 
térbe szorultak. 

Az átalakulást kikényszerítő folyamatok több forrásból fakadtak, s együttes 
hatásuk a tatárjárást követő évtizedekben erősödött fel annyira, hogy a szórványo- 
san már korábban is jelentkező elemeik egységes tendenciába rendeződtek. A 12— 
13. század fordulóján meginduló nagy királyi adományok átrendezték az ország 
birtokstruktúráját: az uralkodói birtokok rovására a világi magánbirtok lett a leg- 

dinamikusabban fejlődő birtoktípus. Az adományok megbontották a királyi birtok- 
szervezetek szolgálónépeinek hagyományos rendjét, s c folyamatot IV. Béla birtok- 
restaurációs kísérlete csupán fékezni tudta, feltartóztatni nem. A növekedésnek 
indult világi magánbirtok hamar szembetalálta magát a munkaerőhiány nehézsé- 
gével, melyet a tatárjárás és annak demográfiai hatásai a következő évtizedek egyik 
központi kérdésévé tettek. IV. Béla egyik oklevele úgy fogalmaz, hogy , egykor a 
tatárok az ország lakosainak nagy részét vagy megölték vagy elhurcolták, s az or- 
szág, mely azelőtt telve volt néppel, sok helyütt pusztasággá vált". A kép komorsá- 
gát tovább növeli, hogy a háború miatt megszakadt a mezőgazdasági termelés 
folyamatossága, s ráadásul a tatárok kivonulása utáni évben sáskajárás pusztította 
az országot. , És mert azokban az időkben a magyarok nem bírtak vetni, ezért a 
tatárok kivonulása után sokkal többen pusztultak el éhínség következtében, mint 
ahányan azok voltak, akiket rabságba hurcoltak, illetve kard által vesztek el" — 
összegzi a népesség fogyásának okait az V. István korában működő krónikás. Bár a 
pusztulás arányait illető történetírói becslések túlságosan tág határok között mo- 
zognak, az azért aligha lehet kétséges, hogy valóban megrendítő erejű lehetett a 
vérveszteség. Ha a tatárok elől szerencsésen elmenekült birtokos 1242 nyarán 
visszamerészkedett prédiumára, jó esélye volt annak, hogy azt , üres és lakói által 
elhagyott" állapotban találja. Az elnéptelenedés azonban nem feltétlenül írandó a 
tatárok által esetenként megfélemlítő jelleggel megrendezett vérfürdők számlájára. 
Jó okunk van azt gyanítani, ami szerencsés esetben okleveleink adataival is bizo- 
nyítható: az eseteknek egy tekintélyes hányadában a szolgai állapotú földesúri 
népek felismerték a háborús idők okozta zűrzavar kínálta alkalmat, s a tulajdoni 
függés kötelékének önkényes elszakítására használták fel a kivételes lehetőséget. 
Ha sikerült elrejtőzniük a tatárok elől, nem tértek vissza korábbi lakhelyükre, 
hanem az ország más vidékeire vándorolva, immár szabad emberként igyekeztek 
letelepedni valamely birtokos földjén. Mivel ez utóbbi szintén híján volt a munkás 
kezeknek, örömmel fogadta a magukat szabad hospeseknek mondó jövevényeket, 
s nem sokat kérdezősködött. Ez a jelenség egyaránt sújtotta a királyi, az egyházi és 
a magánbirtokokat, s hogy mennyire általános volt, azt jelzi, hogy 1263-ban a pápa 
is szót emelt az önkényesen ,más uraságokhoz állt" egyházi népek ügyében. A 
szolgálónépek , szétszóródása", ahogy a kor oklevelei gyakorta nevezik a szolgák 
szökését, mindhárom birtoktípust érintette tehát, a probléma kezelésére azonban 
leginkább csak a magánbirtokosoknak voltak meg az eszközeik. A király és az 
egyház lehetőségei korlátozottak voltak: az államhatalom apparátusának felhasz- 
nálásával esetleg visszakényszeríthették elszökött népeiket birtokaikra, maguknak 
a szökéseknek pedig a propriusi függés szabta határokon belül biztosított kedvez- 
ményekkel próbálhatták meg az elejét venni. Ehhez képest a magánbirtok képes- 

nek mutatkozott a paraszti lét és a személyes szabadság összeegyeztetésére, s ily 
módon lépéselőnyre tett szert a másik két birtoktípussal szemben. 

A királyi népek egy része ugyanakkor törvényesen vált szabaddá ezekben az 
évtizedekben. IV. Béla a tatárjárást követően igyekezett adományait a néptelenül 
álló királyi birtokokra korlátozni, utódai azonban már jóval kevésbé ügyeltek erre. 
A eladományozott birtokokon élő királyi népeket olykor áttelepítették más ural- 
kodói birtokokra, máskor azonban sorsukra hagyták őket: mehettek, arnerre 
láttak. Az adományos számára a legkedvezőbb nyilvánvalóan az volt, ha a tirtok 
népei helyben maradtak, hiszen önmagában a puszta föld nem sok hasznot ho- 
zott, s a sok vesződséggel járó betelepítés után is még évekbe tellett, amíg jöve- 
delmet remélhetett az ilyen birtokból. A birtokosnak elsőrendű érdeke volt tehát, 
hogy megállapodásra jusson az adományul nyert birtok magára hagyott népeivel, s 
ennek érdekében jelentős engedményekre is késznek mutatkozott. Ez történt 
1275-ben a Veszprém megyei Bogdánon élő hercegi népek esetében, akiknek 
sikerült egy számukra kedvező egyezségre jutniuk földjük új birtokosával. A föl- 
desúr és a bogdániak a veszprémi káptalannal foglaltatták írásba megállapodásu- 
kat, melynek értelmében az egykori hercegi népek immár szabad hospesként 
élhetnek tovább falujukban, s pontosan megszabott mértékben adóznak a földes- 
uruknak. 

Más, kevésbé szerencsés birtokosok maguk voltak kénytelenek gondoskodni 
lakatlan földjeik betelepítéséről. A , népek gyűjtésé"-nek az 1260-as években 
megjelenő új eszközeként a birtokosok oklevelet nyertek a királytól, melyet a 
vásárokon hirdettek ki. Az ilyen telepítőlevelek kedvezményeket — 2—3 évnyi 
mentességet a földesúri adók alól — ígértek a megnevezett birtokra telepedőknek — 
akik elvileg persze, csak a , szabad állapotú emberek" közül kerülhettek ki —, s a 
költözés ideje alatt királyi védelmet. A földesúri telepítés c formája a korábbi idő- 
szak uralkodói hospeskiváltságainak mintáját követte, az azokban biztosított jogok 
korlátozottabb változatának adományozásával. Az ily módon letelepítetteket 
hospeseknek tekintették, aminck következtében a szóról fokozatosan lekopott a 
, küülországból bevándorolt idegen" jelentés. A földesúri telepítések ezen típusának 
példáit épp úgy fellelhetjük Erdélyben, mint a Felvidéken vagy a Dunántúlon, 5 így 
aligha lehet kétséges, hogy a gyakorlat országszerte elterjedt. 

Már inkább regionális jellegűnek mutatkozik a földesúri telepítések egy 
sajátos formája, mely elsősorban az északi erdős hegyvidékekre jellemző. A :ele- 
pítést itt nem személyesen a földesúr irányította, hanem a vele szerződéses vi- 
szonyban álló telepítési vállalkozó, a soltész (sculteius). Fz. utóbbi feladata volt a 
telepesek toborzása és költöztetése, a betelepítendő területen az erdőirtás és a 
falualapítás munkájának megszervezése. A telepesek azonos nagyságú megműve- 

lendő földhöz jutottak, amely után — a gazdaságaik erőre kapásának idejére bizto- 
sítot: mentességi idő letelte után — fizették a föld urának járó adót. Maga a soltész 
fáradozásai fizetségeként nem csak kétannyi, s ráadásul tehermentes földhöz 
formálhatott jogot, de ő lett az újonnan alapított falu örökös bírája (rillicus) is. 
Megillették ugyanakkor további kedvezmények: részesedett a földesúri adóból s ő 
kapott jogot a szerény, de biztos hasznot ígérő malom létesítésére is. A soltészság 
intézménye a Kárpátoktól északra fekvő szláv országokból a tatárjárást közvetlenül 
követő években került át Magyarországra, ahol aztán a 13. század második felétől 
kezdve döntő szerephez jutott az addig lakatlan felvidéki erdőségek ritkításában és 
az irtványok betelepítésében. A soltészok többnyire német vállalkozók közül ke- 
rültek ki, a telepesek nagy része viszont inkább szláv — cseh, morva vagy lengyel — 
paraszt volt. Beköltözésüket követő elvegyülésük az őshonos felvidéki szlávsággal 
vetette meg az alapjait a középkor későbbi évszázadaiban önálló népi arculatot 
nyerő mai szlovákság kialakulásának. 


15/2. A jobbágyparaszt 


Az 1270-es években szembetűnően megváltozik a jobbágy (iobagio) kifeje- 
zés jelentése forrásainkban. A szó a magyar ,jó" melléknév származéka lehet, s 
eredetileg, mint arról már szó esett, , tisztségviselő" értelemben volt használatos. 
Jobbágyoknak mondta az 1222. évi Aranybulla a legjelentősebb országos főméltó- 
ságok viselőit, s szintén a tisztségviselés okán nevezik jobbágyoknak a királyi és az 
egyházi birtokszervezetek szolgálónépeinek — egyébként szolgarendű — előljáróit. A 
kifejezés ezen értelemben való használata a világi magánbirtokokon is kimutat- 
ható, itt azonban viszonylag korán — már a 13. század első harmadában — megje- 
lenik a paraszti életet élő, közszabad jobbágyok típusa, akik mellett azonban a 
világ: birtokok népeinek döntő többségét ekkor még a birtokos tulajdonosi hatal- 
ma ::lá vetett servusok és libertinusok alkotják. Az 1270-es évektől kezdődően a 
jobbágy válik a magánföldesurak népeinek legáltalánosabb elnevezésévé, ekkor 
jelenik meg a szó azon , jobbágyparaszt" értelme, amely aztán egészen a 19. szá- 
zadi: használatos marad. 

Ahogy a magánbirtok népeinek egyes csoportjait jelölő kifejezések különbö- 
zőségét a servusok, a libertinusok és a liberek helyzete közötti jogi eltérések ma- 
gyarázzák, ugyanúgy a jobbágy megjelölés általánossá válása mögött is egy jogi 
folyamat, a parasztság jogi egységesülésének megindulása áll. Ez teremtette meg — 

az Árpád-kor időszakában még csak a világi magánbirtokokon -- a jobbágypa- 
raszt (rusticus seu tobagio) típusát. 

A folyamat feltételei a világi magánbirtokokon értek be, mégpedig az árpád- 
kor utolsó évtizedeiben. Az egyik kulcstényező a paraszti munkaerő tatárjárás 
utáni felértékelődése volt, a másik a prédiumokra épülő hagyományos földesúri 
gazdálkodás kibontakozó válsága. A prédiumok szolganépe a tatárjárás utár. sok 
helyütt szétszéledt. A szökésekkel a későbbiekben is számolnia kellett a föld urá- 
nak, miközben a IV. László uralkodása idején kibontakozó anarchikus állapotok 
miatt egyre kevésbé számíthatott arra, hogy az államhatalom a maga eszközeivel 
segítségére lehet a szökevények felkutatásában és a birtokra való visszakényszerí- 
tésében. De ha kevesebb vállalkozó kedv szorult szolgáiba, a régi viszonyok fenn- 
tartása esetén akkor is legfeljebb szolgái munkájára s — kisebb mértékben — ter- 
ményjáradékára tarthatott igényt, noha egyre inkább pénzre lett volna szüksége. 
Pénzre, s nem is kevésre, hogy drága lovagi fegyverzetben vonulhasson hadba, 
netán várat építhessen vagy birtokot vásárolhasson, egyéb kiadásairól nem is 
heszélve. A birtokos, hogy megtarthassa a földjein élő és dolgozó népességet s hogy 
betelepíthesse az , üres föld"-ként kapott adománybirtokait, engedményekre kény- 
szerült tehát: szolgáit — a házicselédekként visszatartott kisszámú servus kivételé- 
vel — felszabadította, s kedvezményeket kínált a birtokain letelepedni szándéko- 
zóknak. A szolgák felszabadítása terén a világi birtokos keze jóval kevésbé volt 
megkötve, mint a királyé vagy az egyházé, s az addig közösen használt birtokok 
mind inkább általánossá váló felosztása révén kialakuló kiscsaládi tulajdonforma 
elterjedésével a rokonság joga is egyre kevésbé korlátozta döntési szabadságát. Ha 
felszabadította szolgáit, kétségtelenül le kellett mondania korábbi hatalma korlát- 
lanságáról felettük, cserébe viszont nem néptelenedtek el birtokai, sőt, vonzerőt 
prakoroltak más, az új körülményekhez lassabban alkalmazkodó birtokosok még 
szolgarendű, de a , szolgaság jármától" akár szökés árán is szabadulni akaró né- 
peire. Nagyjából ezek lehettek azok a megfontolások, amelyek rábírhatták a világi 
birtokosok többségét, hogy servusaikat és libertinusaikat akár pénzben megfizetett 
egyszeri váltság fejében, akár anélkül felszabadítsák. 

A jobbágyparasztság a világi magánbirtok különböző helyzetű és eredetű 
csoportjaiból olvadt ily módon eggyé a 13. század utolsó harmadában, s a job- 
bágyparaszt jellemzőiben jól felismerhetően jelen vannak az egyes csoportok 
örökségének tekinthető elemek. Maga a név a magánföldesúri jobbágyoktól szár- 
mazott át, jeleként annak, hogy a jobbágyparaszt többé-kevésbé abban a helyzet- 
hen élt a birtokon, mint az egykori fiber iobagiok. A földesúri terhek előképe a 
libertinusok szolgáltatásaiban jelölhető meg, azzal a különbséggel azonban, hogy a 
prédiumok felbomlásával a munkajáradék, a robot, már jelentéktelenné vált, vagy 

éppen teljesen hiányzott. A szolgarendűek feletti tulajdonosi hatalom maradvá- 
nyaként őrződött meg a földbirtokos bírói joghatósága jobbágyai felett, melynek 
intézménye az úriszék lett. Nem kevésbé jellegzetesek azok a vonások, amelyek a 
közszabadságban, az azzal rendelkező földesúri népek helyzetében gyökereznek. A 
jobbágyparaszt nem személye után adózott, mint a szolgarendűek, hanem önálló- 
an termelő gazdasága után, melynek munkájába a földesúr nem szólt bele. Szol- 
gáltatásai egyfelől jóval mérsékeltebbek voltak, mint korábban a szolgáké, másfelől 
— s a jobbágyparaszt számára ez legalább olyan fontos volt — mértékét a föld urá- 
nak csupán saját érdekeit érvényesítő döntése helyett kétoldalú megállapodás 
rögzítette. A jobbágyparasztot jogok illették meg: gazdaságát örökül hagyhatta 
utódaira, sőt, ha úgy adódott, a földesúr érdekeinek sérelme nélkül — azaz a föld 
után járó adóval terhelten — azt el is adhatta. A közszabadság szférájából ercd a 
jobbágyparasztok lakta falutelepülés korlátozott önkormányzata, élén a falubeliek 
által választott bíróval (rillicus), miként az a 14. század végéig élő gyakorlat is, 
mely szerint a megyei élet fórumain a jobbágyparasztok épp úgy megjelentek, 
mint a birtokos nemesek. Végezetül és legfőképpen a nemességet (nobiliias) 
nélkülöző közszabad jogállásnak a paraszti léttel való határozott összekapcsolódá- 
sa révén vált a paraszti szabadságok alapvető elemévé a szabad költözés joga. Ez 
volt az a sarokkő, amelynek mentén közszabadság és a szolgai állapot kezdettől 
fogva elvált egymástól, s ez a-jog biztosította a jobbágyparasztok számára azt a 
lehetőséget, hogy szabadon válasszák meg azt a földesurat, akinek a birtokán 
élnek. 

A költözés joga megillette a közszabad jobbágyparasztokat, ám e jog érvénye- 
sítése a gyakorlatban bizonyos feltételek teljesítéséhez volt kötve. Amikor Mojs 
nádor 1270-ben írásban rögzítette a Kazsok faluban (Somogy m.) élő hospesci 
szabadságait, ezeket így foglalta össze: ,És ha valaki közülük el akarna tőlünk 
távozni, és az említett helyről elköltözni, akkor, miután minden épületét, ti. ud- 
varhelyét és házait eladta, és miután megkapta az engedélyt, összes ingó javainak 
az épségben hagyásával, fényes nappal, minden akadályoztatás nélkül álljon sza- 
badságában eltávozni". A szöveg nem említi, de más forrásainak alapján tudható, 
hogy a földesúri engedély megadására akkor került sor, ha a távozni akaró jobbágy 
megfizette a földesúrnak járó adóját, illetve utóbb az azon felül kirótt költözési 
illetéket, 

A költözési joggal rendelkező közszabad jobbágyparasztság kialakulása a 
világi magánbirtokon bármily jelentős is volt a későbbi fejlemények irányának 
megszabását illetően, a paraszti társadalom jogi egységesüléséhez vezető folya- 
matnak csupán a kezdete volt. Szolgarendűek, ha egyre csökkenő számban is, 
még a 13. század végén is éltek a világi birtokosok földjein, s a servusok csak a 14. 

század közepe után tűntek el a szolgaság hagyományos formáihoz a legszívósab- 
ban ragaszkodó kisbirtokokról. A királyi és az egyházi birtokok népei ugyanakkor 
megmaradtak még jó ideig a régi propriusi függés keretein belül. Az általános 
értelmű , jobbágy" megnevezés rájuk vonatkozóan is terjedőben volt a 13. század 
utolsó harmadától kezdve, s átlagos terheik megint csak a világi magánbirtok 
közszabad jobbágyparasztjaiéhoz hasonlóan alakultak. A közszabadsággal és an- 
nak minimumával, a szabad költözési joggal azonban nem rendelkeztek, s ez az 
alapvető jogi különbség gazdasági helyzetük minden hasonlósága mellett is élesen 
elhatárolta őket a magánbirtok jobbágyparasztjaitól. Amikor 1300 körül egy királyi 
tanácsi határozat általános érvénnyel elismerte a jobbágyparasztok költözési jogát, 
a szöveg ezért csak a nemesek jobbágyairól tesz említést: , egy nemes bármelyik 
parasztja vagy jobbágya, ha akarja, miután engedélyt kapott, és a szokásos igazsá- 
gos földbért megfizette, ura birtokáról más nemes birtokára vagy máshová, ahova 
jónak látja, ott tartózkodás végett minden javaival átköltözhet". A parasztság jogi 
egységesülésének befejeződése még közel egy évszázadot váratott magára. Csak az 
1397. évi törvény foglalta írásba, hogy a szabad költözés joga minden nemtelen 
személyt megillet, tehát a királyi és egyházi földesuraság alatt élőket is. 


15/3. A falu világa 


A 11. századi törvények és oklevelek az agrárnépesség településeit kizárólag a 
falu (iilla) fogalmával jelölik. E falvak pontosan megszabott határai viszonylag 
tekintélyes nagyságú területet foglaltak magukban, s ezen belül épült meg maga a 
település. A falusiak földbe ásott, kisméretű veremházai szintén nagy területen 
feküdtek, minden szabályosságot nélkülöző kisebb-nagyobb csoportokba verődve. 
Még a 12. század közepén sem volt ritka, hogy a melegebb hónapokat a ház mel- 
lett felállított, kényelmesebb lakást kínáló sátorban töltötték. Az egyetlen helyiség- 
ből álló, szűk veremházakat csak a 13. század folyamán kezdték felváltani a fel- 
menő falú, háromosztatú házak, melyek használata aztán egészen a modern 
korokig megfigyelhető. 

A falvak nagysága részint a természeti környezet adottságaitól, részint más 
tényezőktől függően, rendkívül változatosan alakult. Adataink szerint a családok 
száma 16 és 65 között ingadozott, a tipikusnak a 20—25 családnak otthont adó 
település tűnik. A falvak sem társadalmi, sem birtokjogi tekintetben nem voltak 
egységesek: ugyanazon településen gyakran különböző szolgálatokra kötelezett 
háznépek éltek, s meglehetősen általános jelenségnek tekinthető, hogy a falu 
határa különböző birtokosok kezén volt, akik többnyire nem osztották fel egymás 

közt a területet, hanem közösen használták. A falu határában elkülönülő, sajátos 
települési formaként létesültek a birtokos házigazdaságai, a prédiumok 
(praedium), átlagosan 2—3 szolgacsaládból álló népességükkel. Ismeretes ugyan- 
akkor olyan , óriásprédium" is, mint amilyen Hortobágy volt 1067 táján, amelynek 
területén utóbb jó néhány falu alakult ki. Egy-egy falu határában több prédium is 
létesülhetett. A Bars megyei Szelepcsény területén a 12. század közepén Hont- 
pázmány nembeli Pázmány fia Farkas két prédiumot adományozott a garamszent- 
benedeki apátságnak. A nagyobbikon 16 háznépnyi libertinus művelt 12 ekére 
való földet, s itt állt a földesúri lakhely, Farkas udvarháza is, körülötte gyümöl- 
csössel. A kisebbik prédiumon 6 háznépnyi lovas szolga és 7 szántásra rendelt 
servus élt. A falu más része Farkas adománya után is megmaradt a 
Hontpázmányok kezén, aki 1229-ben osztoztak rajta, de birtokoltak Szelepcsény 
határában közszabad eredetű királyi szerviensek is egy darab földet. 

A falvak határának hasznosításában a földművelés és az állattenyésztés egy- 
aránt szerepet játszott. Általános vélemény szerint a földművelés csak fokozatosan 
vált az Árpád-kor végére a vitathatatlanul legfontosabb művelési ággá, miközben az 
állattenyésztés, ha vesztett is némiképp korábbi súlyából, a nyugat-európai átlag- 
nál még mindig jóval jelentősebb maradt. A földművelés korai formája minden 
bizonnyal az ún. vad talajváltó rendszer lehetett. Ebben a falu határának egy 
bizonyos részét vették művelés alá, s azt addig használták, amíg a talaj termőké- 
pessége ki nem merült. Ezt követően egy újabb határrészt törtek fel, s gyakran a 
települést is az új szántók közelébe költöztették. Vannak kutatók, akik erre a mű- 
velési formára történő utalásként értelmezik azokat a 11. század végi törvényeket, 
melyek tilalmazzák, hogy a falvak eltávolodjanak templomuktól. Mások ellenben 
úgy vélik, hogy a törvények inkább a nomád állattartó közösségek helyhezkötésére 
vonatkoznak. Ha nem is látunk tisztán e kérdésben, az mindencsetre kétségtelen, 
hogy a falvak — vélhetően csak a saját határaikon belüli — mozgása nem ment 
ritkaság számba. Alighanem ezzel a jelenséggel hozhatók kapcsolatba azok a ki- 
csiny s alig 2—3 nemzedék által lakott települések, amelyek egykori létét régészeti 
terepbejárások és feltárások igazolják. Ezen települések nyomai sokkal sűrűbben 
helyezkednek el egymás mellett, mint ahogy az írott forrásaink alapján feltételez- 
hető lenne, s meglehet, az ellentmondást az oldja fel, hogy valójában nem 
egyidőben létező falvakról van szó, hanem egy-egy vándorló közösség egymás után 
használt lakóhelyeiről. 

A 12. századtól kezdődően az ország lakosságának természetes gyarapodása 
és az idegenből érkező jövevények betelepedése révén új falvak keletkeztek az 
addig lakatlan vidékeken. Nőtt a falvak száma a már régóta benépesült országré- 
szekben is. Ez utóbbi jelenség részben annak tulajdonítható, hogy a nagykiterjedé- 

sű falvak határain belül különféle okok folytán új, önálló települések keletkeztek, 
részben pedig azzal, hogy a prédiális gazdálkodás fokozatos hanyatlásával, az úri 
házigazdaságok egy része — az ott élő szolgarendűek házhoz és gazdasághoz jutta- 
tása révén — faluvá alakult át. 

A falu viiágának dinamikus átalakulása a 13. században indult meg. Az ag- 
rártársadalom nagy részét érintő társadalmi és jogi változásokról már szó esett, a 
kép azonban nem lenne teljes azon fejlemények ismerete nélkül, amelyek a föld- 
művelés technikáját, a művelés rendszerét és a gazdálkodás kereteit megszabó 
intézményeket fordították új irányba. A három tényező nagyjából egy időben, a 13. 
század elején tűnik fel a nyugati határszélen, hogy aztán onnan továbbterjedve az 
Árpád-kor végéig meghódítsa a Duna vonalától nyugatra eső területeket, s újabb fél 
évszázad múltán már országszerte meghonosodjon. 

Ami a technikai újítást illeti, az az eke egy új típusának, a kerülő ekének a 
megjelenését jelentette. Az eke a magyarországi földművelés legalapvetőbb eszköze 
volt már a kezdetektől fogva, egy kezdetleges fajtájának ismerete és használata a 
honfoglaló magyarokról is valószínűsíthető. 11—12. századi forrásaink rendszere- 
sen emlegetik az ekéket. Ez a korai eketípus, még annak a nyolc ökör által húzott 
, nehéz" változata is csupán arra volt képes, hogy feltúrja a talajt, melynek termő- 
erejét ily módon csak erősen korlátozott mértékben hasznosíthatták. Ennek meg- 
felelően az átlagos terméshozam sem haladta meg, még a jobb években sem, az 
elvetett mag kétszeresét. A kerülő eke azáltal számított forradalmi újításnak, hogy 
aszimmetrikus ekevasának és kormánydeszkájának köszönhetően a felhasított 
földet meg is forgatta, egyszerre gátolva meg ezzel a vetés elgyomosodását és sza- 
hadítva fel a talaj energiáinak addig kihasználatlanul maradó hányadát. A technika 
javulása természetszerűleg vonta maga után a terméseredmények ugrásszerű 
növekedését. 

A megművelt föld jobb kihasználását egyebek mellett az is indokolta, hogy a 
magyarországi viszonyok szerint sűrűn lakottnak számító nyugati országrészekben 
a 13. századra kimerültek a vad talajváltás rendszerén alapuló extenzív földműve- 
lés tartalékai. Már nem állt rendelkezésre korlátlanul feltörésre váró föld, s ezért a 
határhasználat formája is módosult. Megjelent a szabályozott talajváltás rend- 
szere, mely annyiban jelentett előrelépést, hogy már bizonyos tervszerűséggel 
számolt a talaj teherbíróképességével. A szántókat nem a végkimerülésig művel- 
ték, hanem csak 3—5 évig, hogy aztán néhány évnyi parlagon hagyás után újra 
felszántsák. Ez a rendszer végleg megszüntette a falvak vándorlását. A szabályozás 
persze, megkívánta, hogy a földet művelők, a falu lakossága együttműködjön egy- 
mással. Így jött létre a falusi földközösség. Ez tehát nem valamiféle ősi egyenlő- 
ség maradványa, hanem az intenzívebb földművelési formák szükségletei által 

életre keltett intézmény. A területi alapon szerveződő földközösség biztosította 
tagjai számára a szántókból és a határ más részeiből (rét, legelő, erdő, stb.) való 
részesedés jogát, ám hogy konkrétan melyik darabot műveli valaki, az az évente 
megejtett sorshúzáson múlott. Ez a rendszer feltételezi a paraszti földhasználat 
állandósulását, s valóban, a jobbágytelek megjelenésével párhuzamosan terjedt el 
az országban. 

Teleknek eredetileg a ridegen tartott állatállomány telelőhelyét nevezték, 
amelyet az állati trágya készített elő a későbbi művelésre. Nem teljesen világos, 
hogy a szó jelentésváltozása miként ment végbe, mindenesetre a 13. század köze- 
pére a telek (utóbb állandósult latin elnevezése szerint: sessío) már a jobbágypa- 
raszt önálló, komplex gazdaságát, termelésének alapvető üzemszervezeti formáját 
jelölte. A jobbágytelek eszmei egység volt, mely magában foglalta a jobbágy lakó- 
helyéül szolgáló házat s az azt övező udvart, benne a gazdasági épületekkel és a 
kerttel. Ezt nevezték belsőségnek, melynek birtoklása állandó volt. A telek tartozé- 
kai a falu határában terültek el: az évente újraosztott szántó és rét számított hozzá 
mindenekelőtt, valamint részesedés a falu lakói által közösen használt erdőből és 
legelőből. A telek a földesúr tulajdona volt, ám a jobbágyparaszt birtokolta, aki 
használatáért adóval tartozott a földesúrnak. Ily módon a telek adózási egységet is 
jelentett. . 

A telekrendszer első nyomai a nyugati határszélről ismeretesek a 13. század 
első negyedéből. Az intézmény minden bizonnyal nyugati vendégtelepesek közve- 
títésével jelent meg az országban, s elterjedése a magánföldesúri hospesek, s végső 
soron a közszabad jogállású jobbágyparasztság kialakulásával fonódott össze elvá- 
laszthatatlanul. A rendelkezésünkre álló adatok nem elégségesek annak igazolásá- 
hoz, hogy a telekrendszer már az Árpád-kor vége előtt meghonosodott volna az 
egész országban. A jelek inkább arra vallanak, hogy a keleti országrészekben csak 
a 14. század első évtizedeiben vált általánossá a jelenléte. A falu mindenesetre a 
13. században kezdte felölteni azt az alakját, mely aztán a késői középkorban, 
némely vonatkozásaiban pedig egészen a 19. századig jellemezte: lakói költözési 
joggal rendelkező jobbágyparasztok, akik telkeiket művelve adóznak a királynak, 
az egyháznak és a földesuruknak. 

Ami az Árpádok után következik. .. 


s Midőn pedig Magyarország felséges királya, András úr Isten kegyes hívására 

a földi ügyektől megvált, Szent István első magyar király nemzetségének, vérének 
és törzsökének atyai ágon sarjadt utolsó aranyágacskája meghalt, az egyházat 
kormányzó főpapok, Magyarország bárói, előkelői, nemesei és bármily rendű 
lakosai, amikor ráeszméltek, megtudták és felfogták, hogy igaz és természetes 
uruk elhagyta őket, Ráchelként siratták és végképp megzavarodtak valamint szer- 
felett megrendültek" — tekint vissza két évvel később Ákos nembeli István 1301 
januárjára. Az említett , zavarodottság" és , megrendülés" őszinteségében nincs 
okunk kételkedni, hiszen a III. András halálával sírba szálló dinasztia, melyet a 
kortársak a ,szent királyok nemzetsége"-ként emlegettek, a kései utókor pedig 
Árpád-ház néven ismer, éppen háromszáz esztendeje ült a Magyar Királyság trón- 
ján. Sikeres uralkodóház volt tehát, s okkal lehetett arra gondolni, hogy az is ma- 
rad. Hogy történetesen a királyi méltóságot tényleges hatalmától megfosztó, s azt 
puszta címmé silányító oligarchák egyikének oklevele tartalmazza az utolsó Árpád 
kegyeletteljes búcsúztatóját, az sajátos ellentmondásnak tűnhet, mely azonban a 
körülmények ismeretében látszólagosnak bizonyul. Egyfelől ugyanis Ákos nembéli 
István azon oligarchák közé tartozott, akik — saját érdekeiket követve persze, erő- 
sebb riválisaik ellenében — készek voltak III. Andrással együttműködni, másfelől 
pedig a Magyar Királyság elvi egysége fenntartásának, s következésképp a trón 
betöltésének szükségességét a leghatalmasabb tartományurak sem vonták kétség- 
be. A korona után egyikük sem nyújtotta ki a kezét, s mint az idézett oklevél foly- 
tatásából kiderül, András halála után az ország előkelőit az foglalkoztatta, , hogyan 
és mi módon választhatnának és találhatnának maguknak jövendő urat Isten 
kegyes hozzájárulásával a szent király véréből". A kérdésre a hatalmasok többsége 

a Magyarországon László néven szereplő cseh trónörökösnek, Pfemysl Vencelnek 

a királlyá választásával válaszolt, míg mások a nápolyi Anjou-herceg, Károly híveiül 

szegődtek. Az Árpádok örökségéért vívott küzdelem egy ideig IV. Béla említett két 

ükunokája között folyt, mígnem Vencel lemondott trónigényéről a bajor 

Wittelsbach Ottó herceg javára, aki IV. Béla unokájaként formált jogot a magyar 

királyságra, ám a trón megszerzésére irányuló kísérlete balul ütött ki. 1307-re így 

Anjou Károly — elterjedt, de helytelen névváltozat szerint: Károly Róbert — maradt 

az egyetlen magyar király, akinck azonban ahhoz, hogy országának ne csak ural- 

kodója, de tényleges ura is lehessen, még másfél évtized kemény harcait kellett 
megvívnia az oligarchákkal. 

1301, az Árpád-ház kihalásának éve korszakhatárként él a magyar történeti 
köztudatban. A dinasztiaváltás ténye volt olyan fontos esemény egy középkori 
ország életében, hogy valóban indokoltnak tartsuk ezt a vélekedést. Más megfon- 
tolások ugyanakkor arra vallanak, hogy az Árpád- és az azt követő Anjou-kor kö- 
zötti határ korántsem olyan magától értetődően éles, mint azt gondolni lehetne. 
Maga Károly király például éppenséggel a folyamatosságot hangsúlyozta, amikor 
uralkodói hatalmát nem az előkelők választásából vagy riválisai felett aratott győ- 
zelméből eredeztette, hanem következetesen a , származás joga és rendje szerint 
bennünket megillető királyság"-ról írt okleveleiben, s uralkodása kezdetét 1301- 
től számította. Ez persze, tisztán politikai gesztus volt Károly részéről, s arra szol- 
gált, hogy elvileg megalapozza királyi , hatalma teljesség"-ét, amelyre döntései 
meghozatalakor volt szokása hivatkozni. Annál inkább figyelemre méltó tehát, 
hogy a középkori magyar történelem számos öntörvényű, s Károly politikai felfogá- 
sától természetesen teljesen független folyamata szintén az Árpád- és az Anjou-kor 
közötti folyamatosságra utal. A politika viharos felszínén a legszembetűnőbb közös 
elemként a tartományúri hatalmak említhetők: 1285-ben épp úgy az oligarchák 
léte és tevékenysége jelentette az ország legsúlyosabb gondját, mint 1315-ben. Az 
említett folyamatosság igazi letéteményesei mindazonáltal azok a társadalom és a 
gazdaság mélyén lezajló változások voltak, melyek a 13. század elején indultak 
meg, s töretlenül folytatódtak 1301 után is. Az Anjou királyok támogatásának 
köszönhetően új lendületet vesz a városhálózat kialakulásának a 13. században 
megindult folyamata, miként a 14. század folyamán teljesedik ki s zárul le mind a 
középkori magyar nemesség, mind a jogilag egységes jobbágyparasztság kialakulá- 
sa, végleg felszámolva a különböző eredetű és helyzetű jogállások sokszínűségét. 
Az Anjou-kor fejlett árutermelése és pénzforgalma épp úgy 13. századi előzmé- 
nyekre megy vissza, mint ahogy a külkereskedelemben is az Árpád-kor utolsó 
évszázadában sokasodtak és izmosodtak meg a nyugati kapcsolatok, hogy aztán az 
Anjou-korban az ország végleg betagolódjon a nyugat-európai gazdasági világba. 
Mindezen jelenségek együttes tanúsága amellett szól, hogy tévedés lenne azt hinni, 
az idegen eredetű dinasztia, a francia származású nápolyi Anjouk trónraléptével 
minden tekintetben valami gyökeresen új kezdődött volna az ország történetében. 
Éppen ellenkezőleg, az Árpád-kor öröksége szervesen beépült a 14. század fejlődé- 
sébe, s jelenléte ily módon nagyon is érzékelhető az Anjou királyok uralkodása 
idején új erőre kapó és felvirágzó Magyar Királyság életében. 

Kronológia (895-1308) 


"950k. EVIL. (Biborbanszületett), Konstantin bizánci császár elké- : 
: szíti ,A birodalom kormányzásáról" címen ismert mun- ; 
! káját. ; 


sázadna kás kzaázn égeket zzséénákébbő Birdy mártások EL JASS ÉLESEK EN KÉNE ÉS KÉZ ÓÁN SAKE BÉKÉNEK KEKE ÁL ÁSÁS Let en este zzz eáézüsszée 


"455. augusztus 10. ! Az augusburgi (lech-mezei) csata; a 862 óta vezetett nyu- ; 
; gati hadjáratok vége : 


LEE EKESETESEES Tá aAkzdiogokszi jo a taal Áá hall jázik 
KÖR NE KC ES ESEK ETEK NEPE A ee Sot SSE AKA gtsátői 
971k.-997 Géza fejedelemsége li 
. 972-től ! Sankt Gallen-i Brúnó, ,a magyarok püspöke" Géza fejede- ; 
ozsdssszláakadoű ;. Jem országában térít ; 


"973. március 23. Géza fejedelem követei megjelennek I. Ottó német-római : 


Kronológia O 227 


KOTESST ETT TT Est delet SS E ee 
ö b sagy 1000.de-  ; 


; III. Henrik Német-római császár Ménfőnél legyőzi Sámuel 
: királyt. ; 


i AUS Ű ! A pogányság visszaállítását követelő székesfehérvári gyűlés 
ézsszsedtsnesa EMTBE esze szesz szá Ösázátas gk ESszali i 
igéz; 1074 ! Salamon uralkodása ; 

1064. január 20. 
: 1066-1067 k. 


kezeresssakősBSTE TES EPBEBESKE PETE ESEK EBSKE BEEE E Et KSTK SEVEN EKE KEKE ROB AK EKE elesek rág reszket zsét e erte ten reá etázírerseretsgtrágáste re rzererereseger esése 


öelesretsrzstéz zen ytspENTSe resz ezázsezesererjesezezzezztVEBEr ones eltett esertzszesszz szeretete áá enekelte tá sáz alat sa sena szeszet esssssseseszsgseszesset 


at július 16- — Szentté avatják I. istván királyt, Imre herceget, Gellért; 
; november 5. ; püspököt, Benedek és András remetéket; Salamon távozik ; 


mos hercez megkapja a dukátust. 


: Álmos herceg első lázadása 


álmán sirály oroszországi tázugtsi 


11112-1116 k. " Hartvik püspök megszerkeszti Szent István Tegadájásalt 
; (. harmadik változatát. i 

11132.július22. — II. Béla és Hona királyné Kálmán-párti előkelőket mészá- ) 
: előtt , roltatnak le Aradon. ; 


:1147 j IL Konrád r német király átvonul keresztes hadával Mag. i 
; ; rországon, seregében ott van a magyarországi élményeit 


TTTBZTTSTTTTT I, Géza hat alkalommal hadjáraioi vedi Öroszországba 

11150- 1153 ! Magyarországon tartózkodik Abu-Hámid akGamáti 
eeseeeeeeemeesíéíssag 4 DNTISZTÍNN MAZÓL ee ee eze 
1154 ! Idríszi szicíliai arab tudós elkészíti a Magyarországot is ; 
ee mesés) JET VÁTÁRFÖLÁTAÍZÁL elete 
EL ! II. Géza fiatalabb öccse, István herceg trónkövetelőként úg; 


i fel. 


"7 158 előtt 

1165. április 11. FAJ. István seregei által ostromolt Zimonyban megölik IV. ; 
: Istvánt. ; 


: 1165 vége ; Béla herceg (Alexiosz deszpotész) a bizánci trón hivatalos ; 
; rököse lesz. Hi 


:1167.jólius 8. TAzimonyi csata; az 1149 óta folyó magyar-bizánci háborúk : 


JIZI , A Német Lovagrend betelepítése a Barcaságba, ; 


1213. szept. 28... Gertrúd királyné meggyilkolása mási ; 


j 1214 j II. András legidősebb fiának, Béla hercegnek a megkoro- ; 

gerrszezársozetssorzsáközzeszezezt ezen teste es teztövez szeszre sert szeszerenezszzt see ser tezselsgtereteszezéyszesrereteres zer ezzezeetreserssezz ze zessáserervesbne; 


kilszeseretszzásezétzáne ez egzelleszeteegsererterterezezésétészzes átszervezése réséréetderezeeze részre nezte ésesezee ő tsszeszvez rétet eessetéléessze nezettsege ése essel 


; 1222. május 29. 


11224 Az Andreanum kiadása ; 
1225 2... IL. András kiűzi a Barcaságból a Német Lovagrendet. I 
SG EJÖK BA ET ERE SZÉL E e 3 
ÉV CEMMENKBB E nök lete áeéelta ; 
: 1228-1231 ; Béla herceg felülvizsgáltatja a korábbi királyi birtokado- : 


zerémi püspökség alapítása 


Felékezemelkezelősezterééseééeerértéztééseeemezeséesezésetéeseseseséttsezzeréésérte tése ree teme Éeseezeeresetezéesezegeze rétet éz etezégeresezezezezetétteteeeesztésgtesi "; 


1243 k. i Rogerius elkészíti a tatárjárásról beszámoló , Siralmas ; 
; : ének" -ét. ; 

"izé. december 5. ív. Béla és István herceg egyezséget köt egymással Po-i 


előtt S ZSONYDAN eeeememeezemeneezezetrs : 
: 1262-1270 ! István herceg ifjabb királyként kormányozza az ország 
eves KELET FETÓLeeeeeszls 
; 1264. ősz-tél § ÍV. Béla hadjárata István ifjabb király ellen; Feketehalom 

.ostroma ; 


"izé, szeptember ; IV. Béla é és fiai törvényt adnak ki (az ún. harmadik irany 
: 7. előtt ; bulla). 


1269 ; István ifjabb király szövetsége lép I. (Anjou) Károly süjcüla 
ezése JÍTÁTVAI seems 
JEG enem .V. István uralkodása zseni 
; : 1271. április- : II. Ottokár sikertelen magyarországi hadjárata 


"128. augusztus 
; 126. 


1355 ele 


ö "1290. szeplember 
:1.k. 


(1291. augusztus 4. 
; után 


TA morvamezei (dürkrut) csata; Habsburg Rudolf német 
! király és IV. László legyőzik a csatában eleső II. Ottokár 
! cseh király seregeit. 


: Pápai legátus érkezik Magyarországra. 


; JV. László kiadja a kunokkaj foglalkozó törvényét. SANNNNNYNNAN ; 
zály IV. László és Fülöp pápai legátus között i 


IV. László leveri : a lázadó kunokat a hód-tavi csatában. 


ETI. András kiadja ; az óbudai országos gyűlés által alkotott 
! törvényeket. 


A fellázadt s eegiek közel négy hónapon át sában 


Selervezssetöráerezeséz ze kész seszeze résén rege 


; 11300. augusztus 
; eleje 


palaióban partra száll Anjou Károly herceg (Károly Ró-i 
i ber, hogy elfoglalja a bitorlónak tartott III. , Andrástól ai 

Névmutató 


A 


Aba nemzetség - 128 

Na Sámuel : 29; 37; 38; 54; 61; 62; 
97; 126; 127; 128 

Abu-Hámid al-Garnáti " 24; 25; 26; 
32; 166; 167; 168; 189; 230 

Ágnes (III. András felesége) : 67 

Ágoston (Szent) " 108; 112 

Ajtony " 15; 36, 91; 107; 128; 228 

Ákos (óbudai prépost) : 13 

Alárd : 186 

Abeus (nyitrai főesperes) " 116 

Alexiosz deszpotész " Lásd Béla, III. 

Álmos (fejedelem) : 34; 89; 227 

Álmos (I. Géza fia) " 40; 54; 69; 70; 
74; 81; 82; 84; 85; 86; 87; 134; 
229; 230 

Amadé (Aba nb.) : 129; 147; 185 

András (herceg, I. András fia) : 82; 
130 

András (herceg, IV. László öccse) " 
77; 78 

András (kalocsai érsek) : 101 

András (remete) " 39; 97 

András, I. " 15; 38; 49; 50; 51; 54; 
59; 61; 64; 66; 78; 80; 84; 85; 
91; 107; 133; 169; 181; 228 

András, II. : 16; 17; 20; 41; 42; 43; 
44; 46: 50; 59; 60; 61; 65; 66; 
67; 68; 69; 71; 76; 78; 79; 82; 
86; 87; 93; 99; 100; I0L; 103; 
104; 116; 130; 136; 137; 151; 


155; 163; 167; 108; 184; 185; 
192; 202; 231; 232 


" András, FIL. : I6; 20; 32; 33; 46; 47; 


49; 50; 51; 62; 67; 71; 72; 73; 
87; 91; 1195 120; 140; 146; 147; 
148; 149; 163; 225; 234 

Anjou Izabella " 66; 70; 73 

Anna (III. Béla felesége) : 69 

Anna (IV. Béla lánya) " 82; 117 

Archinus : 191 

Arnulf : 34 


" Árpád : 33; 34; 35; 36; 49; 80; 227 


Attila (hun uralkodó) : 177 


B 


Babonié nemzetség : 72; 147 

Bajbarsz : 173 

Baks : 166 

Bánk (királyi udvarispán) : 67; 155 

Barabás (Geregye fia) : 145 

Béla (herceg, IV. Béla fia) : 62; 82; 
83 

Béla, I. " 14; 38; 50; 61; 69; 77; 80; 
81; 82; 85; 107; 126; 228 

Béla, II. : 14; 40; ál; 50; 61; 69; 70; 
74; 76; 77, 82; 230 

Béla, III. : 14; 20; 41; 42; 43; 44; 
50; 54; 55; 60; 61; 64; 69; 70; 
75; 76; 77; 78; 82; 87; 98; 101; 
107; 109; 133; 136; 138; 231 

Béla, IV. - 14; 16; 20; 30; 41; 44; 
45; 46; 50; 55; 56; 61; 62; 68; 

€9; 70; 71; 72; 74; 76; 78; 79; 
82; 83; 97; 100; 101; 102; 104; 
110; II; 116; 117; 125; 130; 
131; 133; 138; 139; 140; 143; 
144; 153; 159; 172; 173; 174; 
191; 192; 193; 205, 216; 217; 
225; 232; 233 

Belar " Ióá; 165 

Belos : 41 

Benedek (remete) : 39; 97 

Benedek (veszprémi ispán) : 212 

Berchtold (kalocsai érsek) : 50; 67; 
68; 103; 104 

Berengár : 34 

Bertalan (pécsi püspök) : 103; 104; 
111 

Bertalan (veszprémi püspök) : 104 

Beszter (Nánabeszter nb.) : 162 

Billa : 166 

Bolcszló (váci püspök) - 101. " 

Boleszló, III. (Ferdeszájú, lengyel 
király) (1102-1138) "85 . 

Borisz (Kálmán fia) : 40; 87; 230 

Borsa nemzetség : 135; 144; 145; 
146; 148 

Brúnó : 88; 105; 227 

Bulcsú : 35; 90; 227 

Buzád (bán) ": 153 


c 


Cirill - 89 

Clairvaux-i Bernát (Szent) : 109 

Courtenay-i Péter " 103 

Csák nemzetség : 128 

Csanád : 27; 62; 97; 107; 111; 128; 
170; 228 


Csanád nemzetség : 145 
Csépán (Győr nb.) : 128 


D 


Damasa nemzetség " 153 

Dávid (Aba nb.) : 129 

Dávid (I. András fia) : 80; 84 
Dávid (pannonhalmi apát) : 114 


"Demeter (Beszter nb.) : 160; 161; 


162; 163 
Dénes (nádor) " 168 
Ders (Ilontpázmány nb.) : 145 
Domonkos (Szent) : 110 


. Dorog fiak (Gutkeled nb.) : 145 


Dragun (Gutkeled nb.) : 129; 130; 
131 
Dula (fejedelem) : 164; 165 


E 


Écs (Geregye nb.) : 144 

Erzsébet (I. István felesége) : 69; 
70; 71; 73 

Erzsébet (III. András lánya) : 119 

Erzsébet (IV. Béla lánya) " 117 

Erzsébet (V. István lánya) " 118 

Estei Beatrix " 71 

Eufémia (Kálmán felesége) : 65 

Eufrozina (II. Géza felesége) : 69; 
70 


F 


Farkas (Hontpázmány nb. Pázmány 
fia) " 222 

Ferenc (Szent, Assisi) " 110 

Forgách András (Hontpázmány nb.) 
" 162; 163 

Frangepán nemzetség : 147 

Fredmann : 171 

Freisingi Ottó : 25; 48; 55; 57; 126; 
135; 136 

Frigyes, I. (Barbarossa, német- 
rórnai császár) (1152-1190, 
császár 1155-től) " 24; 41; 42; 
69; 97 

Frigyes, II. (német-római császár) 
(1212-1250, császár 1220-tól) : 
86 

Frigyes, II. (osztrák herceg) (1230- 
1246) : 30; 45; 172 

Fülöp (fermói püspök) : 174 

Fülöp (pápai legátus) : 99; 234 

Fülöp, I. (francia király) (1180- 
1223) : 64 


G 


Gárdony nemzetség " 153 

Gellért, (Szent) püspök " 15; 38; 39; 
75; 91; 97; 101; 111; 228; 229 

Gentilis (pápai követ) " 112 

Geregye nemzetség : 144; 145; 146; 
147 

Gergely, VII. (pápa) (1073-1085) " 
31; 39; 94; 95 

Gertrúd (II. András felesége) " 43; 
67; 68; 69; 76; 103; 155; 231 

Géza (fejedelem) : 36; 53; 64; 69; 
80; 81; 87; 88; 89; 90; 91; 105; 
107; 129; 227 

Géza (II. Béla öccse) " 41; 43; 87 


Géza, I. " 38, 39; 61; 77; 81; 84; 85; 
95; 107; 169; 214; 229 

Géza, II. " 41; 53; 54; 61; 69; 70; 
96; 98; 109; 110; 167; 168; 183; 
230 

Gizella (Szent István felesége) : 36; 
64; 66, 68; 72; 73; 183; 227 

Görgey család : 187 

Guden - 198 

Guiscard Robert : 63 

Gut: 129 

Gutkeled nemzetség : 128; 129; 
130; 131; 132; 140; 143; 145 

Gyán (János, Alárd fia) " 186; 234 

Gyovad nemzetség " 145 

Győr nemzetség : 128 

György (I. András fia) : 66 

Gyula (erdélyi, tartományúr) : 35; 
36; 90; 91; 105; 107; 122; 228 


H 


Habsburg Rudolf (német király) 
(1273-1291) " 30; 46; 234 

Hartvik püspök : 15; 49; 53; 95; 
181; 229 

Henning (Péter fia) : 186 

Henrik, I. (Madarász, német király) 
(919-936) - 29 

Henrik, H. (német-római császár) 
(1002-1024, császár 1014-től) - 
37; 64 


. Henrik, III. (német-római császár) 


(1039-1056, császár 1046-tól) : 
29; 37; 228 

Henrik, IV. (német-római császár) 
(1056-1106, császár 1084) : 38; 
39; 64; 85; 95 

Hierotheos " 90; 105 

Hippo (püspök) " 108 

Honorius, III. (pápa) (1216-1227) - 

... 65 

Hont : 126; 128; 190 

Hunor : 164 


I 


Idríszi "24; 25; 27; 189; 190; 230 
Ilona (II. Béla felesége) " 40; 70; 
230 
Imre (herceg) : 37; 39; 51; 53; 75; 
97; 180; 228 
Imre.(III. Béla fia, király) " 42; 64; 
72; 73; 78; 101; 181; 231 
Ince, III. (pápa) (1198-1216) : 50; 
78 
Ince, IV. (pápa) (1243-1254) ": 104 
István (Ákos nb.) : 147; 225 
István (Beszter nb.) : 161 
István (esztergomi érsek) : 103 
: István (Gutkeled nb.) : 129; 130; 
131; 132; 133; 143 
István (Győr nb.) : 128 
. István (II. András fia) : 72; 87; 252; 
233 
István, I. (Szent) - 15; 16; 19; 27; 
36; 37; 38; 39; 40; 41; 42; 46; 
49; 50; 51; 52; 53; 54; 56; 58; 
59; 60; 61; 62; 63; 64; 66; 08; 
70; 72; 735 75; TT; 79; 82; 83; 
85; 87; 88; 90; 91; 92; 93; 94; 
95; 97; 98; 102; 105; 107; 108; 


110; 116; 120: 121; 122; 126; 
127; 128; 130; 143; 145; 150; 
159; 169; 175; 180; 181; 183; 
198; 199; 200; 202; 203; 207; 
214; 225; 227; 228; 229; 230; 
232; 233 

István, II. - 13; 40; 54; 61; 63; 64; 
69; 70; 85; 108; 169; 229; 230 

István, III. ": ál; 53; 54; 61; 62; 70; 
87; 96; 98; 230; 231 

István, IV. - 41; 54; 61; 62; 82; 98; 
230; 231 

István, V. : 13; 25; 46; 50; 62; 64, 
69; 70; 71; 73; 77; 78; 83; 118, 
125; 131; 132; 143; 154; 174; 
175; 178; 187; 206; 216; 233 


J 


Jakab, I. (aragóniai király) : 104 

Jakab (Borsa nb., , Kopasz") : 146; 
147 

János (Aba nb.) : 140 

János (érsek) : 101 

Joachim (Gutkeled nb.) : 70; 71; 
143; 145; 233 

Jolán (IV. Béla lánya) : 117 

Jolánta (II. András felesége) - 103; 
104 

Jolánta (II. András lánya) : 104 

Judit (Salamon felesége) : 64 

Julianus (domonkos rendbeli) : 
117; 165; 232 

K 


Kálmán : 13; 16; 21; 31; 40; 49; 51; 
54; 60; 61; 63; 65; 69; 74; 76; 
81; 82; 84; 87; 91; 95; 96; 113; 
115; 123; 126; 134; 150; 159; 
171; 200; 229; 230 

Kálmán ŰI. András fia) " 71; 72; 82; 
86; 100; 232 

Kálti Márk : 12 

Károly, I. (Anjou, nápolyi király) 
(1265-1285) : 70; 233 

Károly, I. (magyar király) (1301- 
1342) " 50; 73; 130; 154; I6I1; 
186; 187; 193; 206; 225; 226; 
234 

Kelemen, IV. (pápa) (1265-1268) - 
102 

Kézai Simon : 13; 177; 197; 234 

Konrád, II. (német-római császár) 
(1024-1039, császár 1027-től) - 
37; 228 

Konrád, HI. " 230 

Konstancia (Imre király felesége) 
65; 68; 72 

Konstancia (IV. Béla lánya) : 117 

Konstantin, VII. (Bíborbanszületett) 
: 11; 22; 24; 94; 165; 169; 227 

Koppány " 36; 53; 80; 126; 227 

Kőszegi Henrik (Héder nb.) - 131; 
135; tál; 143 

Kőszegi István " 135 

Kőszegi Miklós : 132; 135 

Kőszegi Péter : 135 

Kőszegiek (Héder nb.) ": 135; 140; 
141; 142; 143; 144; 146; 147; 
148; 149; 233; 234 


Kötöny : 173; 232 
Kunigunda (IV. Béla lánya) : 117 
Kusál (Kurszán) " 34; 227 


L 


" Lajos (Nagy, magyar király) (1342. 


. 1382) : 154; 170; 193 

Lampert (I. Béla fia) : 38; 81; 84; 
183 

Lampert (ispán) : 126 

László (Kán nb.) : 147 

László (Vencel, magyar király) - 
Lásd Vencel, III. 

László, I. (Szent) : 16; 21; 24; 31; 
39; 42; 52; 54; 61; 62; 65; 82; 
Bá; 85; 86; 87; 91; 95; 107; 112; 
124; 127; 150: 169; 183; 200; 
213; 229; 231 

László, IT. : 41; 54; 61; 76; 82; 98; 
230 

László, MI. : 42; 61; 231 

László, IV. " 13; 16; 32; 46; 50; 51; 
61; 62; 66; 70; 71; 72; 73; 74; 
77; 101; 119; 132; 135; 136; 
143; 145; 146; 147; 148; 154; 
168; 174; 178; 197; 203; 206; 
219; 234 

Leodvin (bihari püspök) : 182 

Levente : 37; 80; 86; 97 


Lipót, I. (osztrák őrgróf) (976-994) - 


30 

Lipót, VI. (osztrák herceg) (1198- 
1230) - 68; 79 

Lodomér (esztergomi érsek) : 32; 
101; 118; 147; 148; 173 

Lőrinc (Aba nb.) : 205 

Lőrinc (Beszter nb.) - 161 
Lukács (esztergomi érsek) " 50; 97; 
93; 99; 101 


M 


Magor : 164 

Magyarországi András : 25 

Mánuél, I. (Komnénosz, bizánci 
császár) (1143-1180) : ál; 42; 
87; 98 

Marcellus (domonkos rendi) : 118 

Margit (III. Béla felesége) : 64; 69 

Margit (IV. Béla lánya) " 117; 118 

Mária (IV. Béla felesége) : 65; 68; 
69; 79; 95; 191 

Mária (Beszter nb.) : 163 

Mária (V. István leánya) : 70; 73 

Márton (Szent, tours-i püspök) " 
105 j 

Máté (Csák nb.) : 143; 147; 148 

Mercurius " 122 

Merkh (Beszter nb.) : 160; 162 

Metód : 89 

Mihály (Beszter nb.) : 161; 163 

Miklós (Csák nb.) : 137; 138 

Miska (ispán) : 76 

Mizse: (nádor) : 72; 168 

Mojs (nádor) : 220 

Mór ípécsi püspök) " 102; 114 

Morcsini Tomasina : 71; 72; 87 


N 


Nána (Nána fia) : 160; 161; 162 


.Nánabeszter nemzetség : 160; 161; 


162; 163 

Névtelen (Anonymus) : 14; 20; 34; 
67; 99; 166; 167; 169; 177; 227; 
231 

Norbert (Szent) : 108 

Nursiai Benedek (Szent) : 106; 108 


o 


Oguz " 153 

Olivér : 126 

Orbán, II. (pápa) (1088-1099) - 76 

Orbán, IV. (pápa) (1261-1264) : 
102 

Ottó (domonkos rendi) : 117 

Ottó (freisingi püspök) : 24; 230 

Ottó (ispán) " 113 

Ottó (Wittelsbach, bajor herceg, 
magyar király) (1305-1307) " 
225 

Ottó, I. (Nagy, német-római császár) 
(936-973, császár 962-től) : 29; 
35; 36; 227 

Ottó, II. (német-római császár) 
(973-983) : 30; 88 

Ottó, III. (német-római császár) 
(983-1002, császár 996-től) : 49 

Ottokár, II. (Premysl, cseh király) 
(1253-1278) : 45; 46; 83; 118; 
233; 234 


5 


Özséb (esztergomi kanonok) - 111; 
112; 232 

b 
4.08a 


P 


Pál (domonkos rendi) : 111 

Pál (Geregye nb.) : 144; 145 

Pál (Geregye nb.) fiai Miklós, István, 
Geregye, Acho - 145 

Pál (Szent, Remete) : 112 

Panyit (ITahót nb.) ": 131 

Pat (Győr nb.) : 128 

Pázmány : 126; 128 

Perugiai Bernát - 75 

Péter (Aba nb.) : 137; 170; 214 

Péter (Csák nb.) " 143; 234 

Péter (Dorog fia) : 140 

Péter (erdélyi püspök) : 186 

Péter (ispán) " 76 

Péter (Orseolo) " 15; 37; 38; 53; 54; 
60; 61, 64; 73; 76; 80; 95; 97; 
101; 129; 228 

Péter (Petenye fia) " 147 

Péter (Szent) : 95 

Petus (jobbágy) " 212 

Piroska (Eiréné, Szent László 
leánya) : 87 


R 


Rasztiszlav (herceg) " 82; 117 

Ratold : 126 

Recheza (I. Béla felesége) : 69 

Rénold (Básztély nb.) : 131; 132; 
133 

Ricardus (domonkos rendi) : 117 

Róbert (esztergomi érsek) - 101; 
168 

Róbert (Szent) : 109 

Rogerius : 15; 100; 138; 173; 232 


srepegeere tty 


FREI ; prRALTTB KETTES LAT ELEGEM hé HENÉTE MERNNT OLSEN LENE ME MELÉNPTN át 


Roland (Borsa nb.) : 144; 146; 147 
Roland (Márk fia) : 145 

Rozgonyi nemzetség : 133 
Rubinus " 191 


S 


Salamon " 13; 38; 39; 49; 50; 54; 
62; 64; 78; 80; 81; 84; 95; 129; 
139; 169; 214; 228; 229 

Sarolt - 36; 69 

Saul (herceg) : 70 

Saul (kalocsai érsek) : 128 

Sene ispán : 55 

Simon (mágus) : 98 

Subié nemzetség : 147 

Szaján : 174 

Szár László : 53 

Szécsényi Tamás (erdélyi vajda) - 
186 

Szilveszter, II. (pápa) (999-1003) - 
49; 95 


T 


Taksony : 36; 166; 167; 169 

Tamás (Beszter nb.) : 160; 161; 
163 

Tamás (Borsa nb.) : 135; 146 

Tamás (váci püspök) : 103 

Theophanu : 88 

Theotmar (merseburgi püspök) - 
49; 69 

Timót (zágrábi püspök) " 102; 141 

Tomaj nemzetség ": 169 

Tonuzoba : 169 

Tormás (Termacsu) : 90; 227 


U 


Ugrin (Csák nb.) - 147 

Ugrin (kalocsai érsek) : 99; 100; 
101 

Uros (apát) " 115; 116 

Uros (szerb nagyzsupán) : 70 


V 


Vajk : Lásd István, I. (Szent) 
Vata ": 38 

. Vazul : 37; 53; 86; 97; 228 
Vazul (Szent, Nagy) " 105; 107 


Vencel, III. (cseh király 1305-1306, 
László néven magyar király 
1301-1305) - 30; 225 

Vid ispán : 38; 129 

Vlagyimir (kijevi nagyfejedelem) 
(1113-1125) : 65; 87 


VA 


Zoltán : 122 

Zvonimir (horvát király) (1075- 
1089) : 31 

Zsigmond (magyar király) (1387- 
1437) : 133 


248 O Zsoldos Attila: Az Árpádok és alattvalóik 


Helynévmutató 


Abasár : 61; 107 

Abaúj (vár) : 122; 139 

Adorján(vár) : 144; 145; 146 

Aleppó (Haleb) : 168 

Arad : 167 

Aragónia : 104 

Árpás : 170 

Augsburg : 29; 35 

Bagdad : 188 

Bakony : 58 

Bakonybél - 107 

Bánhida : 27 

Barancs : 27 

Báta : 107 

Barcelona : 104 

Baskiria : 165 

Bény : 109 

Bereg " 58 

Beregszász (Lampert-szász) " 183; 
192 

Berki : 160; 161 

Beszterce " 185 

Besztercebánya : 26; 192 

Bicske : 27 

Bihar : 82; 91; 144; 146 

Bizánc : 27; 31; 32; 33; 41; 50; 53; 
59; 64; 69; 70; 87; 88; 90; 91; 
98; 99 

Bogdán : 217 

Barót : I84; 185 

Básztély : 131 

Bodrogolaszi : 182 

Bolgárország " 117; 166; 173 


Borostyánkő : 141 

Bozók : 108 

Brassó : 184 

Britannia : 105 

Brünn : 27 

Buda - 27; 28; 56; 62; 172; 190; 
192 

Budafelhévíz : 110 

Budapest : 27; 35; 57 

Bulárföld : 166 

Burgundia : 106 

Cikádor (Bátaszék) : 109 

Cluny : 106 

Csanád : 27; 62; 97; 107; 111 

Csongrád : 27 

Csorna : 108 

Csőt : 108 

Dácia : 189 

Dalmácia " 31; 32; 40; 41; 42; 73; 
87; 144 

Dés : 26; 28 

Diód : 161 

Doboka : 122 

Dürnkrut : 46 

Eger : 27; 61 

Egres : 109 

Eng : 182 

Erdély - 23; 24; 26; 28; 34; 35; 82; 
83; 122; 129; 146; 176; 184; 
188 

Érd : 161 

Eszék : 167 

Esztergom : 27; 32; 36; 42; 49; 56; 
61; 62; 97; 110; 139; 172; 189; 
190 

Etelköz : 22; 33; 34 

Fehérvár : Lásd Székesfehérvár 

Feketehalom - 83 

Feldebrő : 107 

Felvidék : 23; 26 

Flandria : 104 

Föveny : 143 

Freising (Bajor hercegség) : 24 

Földvár (Dunaföldvár) : 107 

Fülek : 139 

Füzitő - 57 

Garamszentbenedek - 107 

Germánia : 105 

Gölnicbánya : 26; 187 

Gut : 129 

Győr " 27; 57; 189; 191; 193 

Gyulafehérvár : 27; 122; 184; 186 - 

Halics (fejedelemség) : 30; 32; 41; 
43; 82; 86; 117; 130; 144; 173; 
187 

Hatvan " 28 

Heves (újvár) " 122 

Hont : 190 

Hortobágy : 222 

Horvátország " 31; 32; 39; 40; 42; 
70; 82; 84; 87; 96; 110, 123 

Hvárezm : 166 

Igló : 26; 187 

Isaszeg " 83 

Isztriai-félsziget : 67 

Jászó - 108; 109 

Jenő : 144 

Kalocsa " 50 

Kál: 212 

Kassa : 28 


Kazsok : 220 

Keszi : 161 

Késmárk : 187; 192 

Kézdi szék - 178 

Kijev : 28; 87; 107; 173; 188 

Királyhágó - 82 

Királyi : 185 

Kolon : 92 

Kolozs : 26; 122 

Kolozsmonostor : 107 

Konstantinápoly : 32; 35; 87; 90; 
103; 104 

Korpona : 192 

Kovácsi : 190 

Körmend : 27; 172; 192 

Kőrösszeg : 144 

Kőszeg : 135; 141 

Krassó ": 147 

Kunország : 31; 32; 104 

Lajosmizse : 168 

Latin Császárság : 32; 103 

Léka : 139 

Lelesz : 109 

Levédia : 22 

Liége : 182 

Lipcse " 57 

Lőcse ": 187 

Lodoméria : 173 

Lyon : 104 

Macsó : 71; 82 

Magna Hungaria : 117; 165 

Margit-sziget : 83; 117; 160 

Marosszék : 178 

Marosvár : 107 

Medgyes : I84; 185 

Mogyoród : 38; 107 

Monte Cassino : 106; 107 

Moson : 29; 39; 139 

Muhi - 44; 86 

Nagyolaszi : 27; 182 

Nagysink - 183 

Nagyszalonta : 144 

Nagyszeben : 183 

Nagy-sziget (Csepel-sziget) : 68; 162 

Nagyszombat : 27; 192 

Nagyvárad : Lásd Várad 

Nána " 160 

Nándorfehérvár (Belgrád) : 27; 38 

Nápoly : 106 

Németújvár : 139 

Nógrád : 139 

Nyíradony : 129 

Nyitra " 56; 82; 91; 107; 189 

Nyulak-sz. : Lásd Margit-sz. 

Óbuda : 27; 56; 57; 192 

Olaszi " 182 

Olaszliszka - 182 

Orbai szék : 178 

Ostmark : 29; 30 

Örmény - 190 

Pannonhalma : 57; 107; 112; 114; 
115; 116; 139 

Pannónia : 34; 188 

Párizs : 92; 97 

Passau : 85 

Pásztó : 109 

Pécs : 61; 114 

Pécsvárad : 107; 112 

Pest : 28; 38; 57; 192 

Peszér : 190 

Pilis - 58; 109 

Pola : 62 

Poroszló - 56 

Pozsega ": 147 

Pozsega (vár) : 100 


Pozsony : 11; 23; 27; 29; 39; 41; 
85; 172; 177; 193 

Prémontré : 108 

Radna : 26; 185 

Raguza (Dubrovnik) : 31 

Rátót : 108 

Rozgony :- 26 


: Rozsnyó : 26 


Sankt Gallen : 88; 105 

Sáros " 58 

Sasad : 160 

Ság - 109 

Sárvíz " 170 

Sebes (vár) : 145 

Selmecbánya : 26 

Sepsi szék : 178 

Sólyomkő (vár) : 144 

$omogy : 80 

Somogyvár : 107 

Sopron : 172 

Sóskút : 160; 161; 162 

Spalato (Split) - 31; 75 

Svábföld : 126 

Szabolcs : 15 

Szada : 214 

Szalacs : 28 

Szalónak : 140 

Szászföld : 186 

Szászváros " 183; 185 

Szávaszentdemeter : 107 

Százd " 137 

Szeged : 28 

Szekcső : 72 

Székelyföld - 177; 178; 185 

Székelyhíd : 145 

Székesfehérvár : 27; 38; 41; 50; 56; 
62; 92; 110; 143; 172; 189; 190 

Szék : 26 

Szekszárd : 61 

Szelepcsény : 222 

Szentföld - 27; 42; 69; 103; 184 

Szentgotthárd : 109 

Szentjobb : 107 

Szentvid : 140 

Szerémség " 26; 28 

Szicília " 24 

Szlavónia : 23; 24; 29; 40; 70; 82; 
86; 110; 122; 123; 130; 147 

Szolgagyőr (Galgóc) : 190 

Szolnok : 28; 122 

Szuzdal " 117 

Taktaszada : Lásd Szada 

Tállya : 182 

Tárnok : 161 

Telegd - 178 

Telegd szék : 178 

Teremech : 160; 162 

Tihany " 107; 114; I16; 139 

Tiszabó : 167 

Torda : 26 

Torbágy " 57 

Torzó : 147 

Tótország : Lásd Szlavónia 

Töss : 119 

Trau (Trogir) " 31 

Turkia (Magyarország) : 90; 105 

Turóc : 70; 108 

Udvarhely szék " 178 

Újegyház : 183 


Ungvár : 27 

Üzbegisztán : 166 

Vác : 27; 61 

Valkó : 145 

Várad " 61; 108; 178; 182 

Váradelőhegy : 108 

Várkony : 80; 85 

Vaska : 141 

Vasvár " 57; 172; 193 

Velence : 27; 31; 46; 64; 182 

Verdun : 182 

Vereckei-hágó (Orosz Kapu) : 29; 34 

Veszprém : 27; 66; 92; 104; 117; 
189 

Visegrád - 39; 69; 107 

Vízakna : 26; 186 

Viziváros " 190 

Volhinia : Lásd Lodomeria 

Vrana : 1I0 

Zalavár : 107; 114 

Zágráb : 28; 40; 91 

Zákány : 28 

Zára (Zadar) " 31 

Zimony : 62 

Zirc " 109 

Zobor : 107 

Zólyom : 56; 57; 58; 122; 192 

Zsámbék : 108 

Zselicszentjakab : 107 

! születés éve k. körül : 
! § halál éve u.után ; 
; 9 házasság éve V. vagy 

: ? bizonytalan adat 


Ea ee tá a ák PÁ j szeret 
tség ő I 
L. Hiüntika Tarkatzus ] L. Jelekh 
(s Levente) (s Tarhos) (— Üllő) 
 ölsssátazat alllltái vegere 


s. Teveli .] Í. Fzelekh 


gi ; Tar Szerénd 


(- Tormás) 


SRMEGYÉSET KETYYMNSSSÉROB 


Koppány Leány J Leány j 


1997 59 (987-983) 99 (995 k.) 
Vitéz Bolesfaw Gavril-Radomir 
lengyel fejedelem bolgár 
992-1025 trónörökös 


ze gai 
ME. KÁNRGÍNGETA 
Veszprém ] peter , Peter viki [/ ul 
lengyel fejedelem Spölár cár 91002 e. 


1031-1032 1040-1041 
988 k., 71032 "995 u, 1041 


] 


szal 


LESSEE IYOzr e tsz ESZTBE] ferá ekpnéset ERB 
[1 e (Szt.) István 1] Leány ] L Leány ] y ]] vet a [szár Lásztó 


l Álmos ] FÉNY 
magyar fejedelem 895 e. Árpádok 1 . 
"BI9k, 1895 


b. gél 
magyar (nagy. fejedelem 895 u. 
2845-855 k., 1900 k. v. azt követően 
sal 


1 d s 
[ Jutotzas sz ] ! — Zaltas 
TE Jutas?) ? " (sZoltán) 
FEYESETNÉT CREEEISE SZREÉsl KET 
8  Falitzi ] [ Tas TIZ HA Taksony a 
— (seFajsz?) ú magyar (nagy.) fejedelem 
magyar (nagy-) 955 k.-970-es évek eleje 
fejedelem 950 k. 9905 k. 


L Géza ij Mihály 


magyar (nagy) fejedelem 
970-es évek eleje-997, 1945 k., 1997 
55 Sarolt, az erdélyi Gyula lcánya, 11008 k.? TE öteles szálatás Éstémtó 


magyar (nagy) fejedelem 997-1000/ 1 99 (1009) ""(1005-1010k) " orosz hercegnő 
magyar király 1000/1-1038 Orscolo Ottó Aba Sámuel CPremiszláva) 
907-975 k., 11038. aug. 15. velencei doge magyar király Jolyi Aki a 
09 (996997 k.) Gizella, 1! Henrik bajor 1041-1044 következő 
herceg Íránya, 11060 k. oldalon 
mes ) 9, 
ZS a vé e bó HGus TEMES "T 
d Szt.Imre: Frowila. ] ír Péter isz i Bonuzlo , ] 
41007 v. 1000 29 Adalbert magyar király B fiúk psszt ászatlemtllsazütke 
11031. szept. 2 osztrák őrgróf 1038-1041, 1044-1046 TET za 


$J0IOK., 11046 v. 1059 k. 
50 1, ismeretlen, 2. Schwcinfurti 
Judit bajor hercegnű 


r———— —— — - 


Árpádok 2. 


Vazul 
"9 Tátony nb leány 
KN um 
[ Levente ] [ I. András ] 
föllzdsátétenzteetll ) —— 
"1010-1045 között magyar király 1046-1060 
T1046/7 11015. k., f1060 vége 


90 (1038) Anasztázia, Bölcs Jaroszláv 
kijevi nagy fejedelem leánya 


MENSENNNNNNENNN Hl 
Adelhaid haid [Sa Salamon 


"7040 k. magyar var király — 110531. 


LT j 


magyar király 


99 (1057 k) 91053, 11087 
H. Vratislav cseh 9" (1063) Judit, 


11077. ápr. 25. 
99 1. Loozi Zsófia 


herceg, király III. Henrik hercegnő 2. (1078) Adelhaid, 
1061-1092 némct-rórnai 2 (1074,5) Sváb Rudolf német , 
császár leánya Synadéné ellenkirály leánya, 11090 
bizánci hercegnő ; 
ET , —- 
1.-től 1.-től 


(Kálmán ]Lámos ] [tem 


41070Kk, T1116. feb. 3. , 

90), (1097 tavasza) Roger j 
szicíliai normann gróf leánya í 

2. (1112) Eufemia, Vlagyimir j 
Monomah kijevi nagyfejedelem leánya 


— ! Bi 


1.-től 1. től 1.-től 2.-tól (?) 


—— Rk, ——— — 


zza tiTácslól  fammont a gezte ia] 
Dávid I. Géza 11. (Szt.) Lászlój Lami Lampert t Í) Zsófia ] Zsófia " Eufemia Ilona . Leány 


Sár király 
71062. jan. 27. 1063-1074, T1091 u. 1074-1077, "1040 k.  1077-1095, "1040 k. 
11095 júl. 29. 

99 1. ismeretlen 


95 Jaroszláv orosz 
(volhíniai) herceg 


Zsófia [o áistván ] [Lászó] [ Borisz ] 


magyar király, 1116-1131 
41101, 11132. márc. 1. 
59 Róbert capuai 
normann herceg leánya 


STI01, 1112 a1tlák, 


[.- 


[konstantinos] 


Kalamanos 


[sm] 


1153-IISÁák. 
"? (1141-1143 k.) 
Anna Dukaina bizánci hercegnő 


T 
Stephanos :i 


mt 


í- 
j I. Béla 
magyar király 1060-1003 
$1015-1020 között, 11063. szept. LE. 
"5 Richeza (Adelhaid) , II. Mieszko 
lengyel fejedelem leánya 
Sh. 


31050k j FGSETiN TS jún 18 41111. ápr. 2. FI091.u. "9" [lont-Pázmány nb. 
11095 k 59 1. (1002) Ulrik "9" (1006 .k.) Ottó ss Zvonimir Lampert ispán 
karantán főúr olomouci horvát király 11132 
2. (1070) Magnus (morva) herceg 1075-1089 
szász herceg 1061-1087 
1071-1106 
1 
2.-tól a 
Piroska 


$1080-as évek : 
11134. aug. 13. 


96 joannés Komnénos 


bizánci császár 


1118-1143 
! 

folytatása a s születéséve  ; 
következő Tf halál éve H 
oldalon 09 házasság éve ! 
? bizonytalan adat 
: k. körül fi 
: u. után ; 

4 vagy 


" születés éve 

T halál éve 

99 házasságéve  ; 
? bizonytalan adat ! 
k. körül ; 
u. után i 


Álmos 
horvát király 1091-1096 
$1070Kk., 11127. szept. 1. 
99 (1104) Predszláva, Szvjatopolk 
kijevi nagyfejedelem fcánya 


Árpádok 3. 


hé KELET vesz zAsat fr sale rás 
Adelhaid II. Béla ] Hedvig 
$1105-1107 k. magyar király 1131-1141. "S Babenberg Adalbert 
T1140. szept. 15. X1108-1110k.. 1141. febr. 13. osztrák főúr 
99 (4123 k.) I. Sobúslav 29 (1128/9) Ilona, 1. Uros 11138 


cseh herceg 1125-1140 szerb nagyzsupán leánya 


va VESZT EE il SZ ELNE És s 
alsz 2 sz zzz E. gáézédzs BESE NESS ESTNÉSÉSÉBE BB GE ETÉÉN E HÉ 

[an az m.tásztó ([/misván ) [Álmos I Zsófia] ertrúd (Erzsébet) 

magyar király magyar emeli Flt király V éjek s 90 17, Mieszko 
1141-1162, 11130 1162-1163 1163, 41133 k. tengyet (krakkói) fejedelem 
11162. máj. 31. 91131 41165. ápr. 11. 1173-1177, 1199-1202 
29 (1176) Evfroszina, 11163. jan. 14. 59 Mária bizánci 

1. Msztyiszláv kijevi hercegnő 

nagyfejedelem 2 $1193k 1 


sent sás jé est Ki Z slgazzs — 
LENA ; E Lsz e e 
III. [ M.Astván III. Béla Árpád Odola I] Mona 
magyar király 1150-es évek 11189 u. ST1164) Svatopluk, 1199. dec. 25. 99 (1167. dec.) 
1162- 1925 éj14j nyara 3 11210 e. 99 (1157 u.) 11. Vladislav cseh 99 (1474) v. Lipót Niccoló, 
11172. márc. 4. 95 bizánci hercegnő Fridrich cseh herceg —— király fia (1169 u.) osztrák herceg 11. Michiele Vitale 
55 (1166) Ágnes, d 1172-1173, 1176-1189 1177-1194 velencei dogc fia 
11. (Jasomirgott) Ilenrik li 
osztrák herceg leánya folytatása a st. j kÖZÉLETETSENESS 
következő 
11183k [ 
oldalon 
szász Aa MEZÉT ANAKYN ESTI 
Béla ] I. Alexios ] L Fiú ] 


0 tN6Z 


ja ij 
T halál éve 


u. után 
: "házasság éve v. vagy 


: ? bizonytalan adat 


É ke Es 
I III. Béla 
magyar király 1172-T196 
$1148, 1196. ápr. 23. 

59 (1170) Chátillon Anna (Ágnes) 
Konstancia antiochiai fejedelemnő Icánya. 11184 k. 
2. (1186) Capet Margit, 

VII. Lajos francia király leánya, 11197 szept. 
1.-től 


Árbádok 4. 


[ een a zs 
. Margit (Mária) ] : II. András ] 
La e SS — eme e. .— e man ms azzl 
$1175, 71229 u. magyar király 1205-1255 
29 1. (1185 vége) II. Isaakios 41177k., 11235. szept. 21. 
Angelos bizánci császár 99 1, (1200 k.) Gertrúd, 
1185-1195, 1203-1204 IV. Bertold isztriai és krajnai 
2. (1204) Montferrati Bonifác őrgróf, merániai herceg leánya, 
őrgróf, thessalonikéi király 112153. szept. 28. 
1204-1207 
3. (1210. k ) Saint Omer-i 
Mikjós lovag, 1212 u. 


Imre 
magyar király 1196-1204 
1174, 11204. nov. 30 
59 (1198-1200 k) 
Konstancia, H. Alfonz 
aragón király leánya 
11222. jún. 23. 


konstantinápolyi lat, császár 
leánya, 11235 
3. (1235) Este Beatrix, itáliai 


őrgróf leánya, 11245 
2 ltől : 
Mária 
"magyar király 44203-1204 91207, 11231. nov. 19. 
1204-1205 11237-1238 99 (4220) IV. Lajos 
x)J200k 99 (1221) II. Aszen türingiai tartománygróf 
11205 máj. 7. Iván bolgár cár 1217.1227 
1218-12át 
Jolytatása a 
következő 
oldalon 


KÖSESE TAR ENEAET KENE NEtÉE ESÉSE 


] Sássén J/ 1 István: , Konstancia j Leány 


11240. dec. 6. 
90 (1198) I. Premysl Otakar 
cseh király 1198-1230 


2. (1215) Jolanta, Pierre Courtenay 


A-tól] 1--től : sót]? 
] Kálmán András István] 


halicsi király 
1214.1219, 1219-1221 
41208, f1241. jún. k. 
59 (1214) Salome, 


SI210k, 14234 
99 (4226-1227) 
Mária (Ilona) 
Msztyiszláv novgorodi 


1219 k., 11251. okt. 9. 
99 (1235) 1. Jakab aragón 
király 1213-1276 


mt236, 11272 
99 1, Erzsébet 
2. Morosini Tomasina 
11300 u, 


Leszek krakkói fejedelem leánya § ; 
fejedelem leánya 1.-től A ges 2.-tól 
41267 


István ! III. András " 

magyar király 1290-1301, 12659, 11301. jan. 14. 

"9 1. Fennena, Ziemornysl kujáviai fejedelem leánya, 11295 

2. (1297) Ágnes, Habsburg Albert osztrák herceg leánya, 11364. ápr 23. 


1. atól . 
L Erzsébet 
1292k, T1338. máj. 5. 


kh gas örs, e 


1 só e vk gi ői 
Kunigunda ] [ Margit; ! Anna ] ! Katalin ] 
(Kinga) [7 sgzzsk o szk gin tl2e. 


4]22 12420. 99 (1243) Rosztyiszláv 
1292. júl. 24. csernyigovi fejedetem 
(1239) V Boleslaw 1242 k., bolyár cár 
krakkói fejedelem 1257-1262 


1243-1279 
miháty  ]] Béla ] ! Kunigunda ) Ottó ] 
8; MS) 23 
41272 nos 11285. szept. 9 magyar király 
közepe 55; (ELŐD) IT. Pfemysl 4305-1307 
Otakar cseh király "1261. febr. 11. 
1253-1278 1312. szept 9. 


2. (1279-1280) 99 Habsburg 
Závis cseh főúr 74290. Katalin, 11318 


II. Vencel 


cseh kíráts, 1283-1305 
1271, 71305. jún. 21. 
99]. (1287) Habsbucg Jutta, 71297. jún. 18. 
2. (1303) Erzsébet, 11335. okt. 18 


.1-ől 


IN. Vencel (László) 


magyar király 4301-1305 
cseh és lengyel király 1305-1306 
£1289. okt. 6., 1306. aug, 4. 
"9 (1305) Viola, €1312. szept. 21. 


szé ezi hire st stl, vésés szak 
[ Erzsébet áss ] [én ion [ V. sei gyes Béla 


1271 okt 24 29 (1251 k) 11298 márc. 6. magyar király 41242 1243 k, 41269 
99 (1245k) — Levhalicsi fejedelem 9 (1250) 1270-1272, 91239 74270. jan. 18. 95 (1264) 
Henrik bajor herceg 1270-1301 Boleslaw kaliszi 11272 aug 6. Kunigunda 
1255-1290 (lengyel) fejedetem . "" Erzsébet, Szejhán brandenburgi 
ki Vá kun fejedelem leánya hercegnő 11288 u. 


FT 


IL p; 
; ! Erzsébet ]]ánna (Ágnes) j w IV. László 
51250k. 84257k Ps Szventszlát 7 KIZÓOK 7 SIZGDK, 71281 magyar király "6266 
11314 u. 41325. márc. 28. Jakab bolgár cár 41323 u 59 (4272) 1272-1290 41278 
90 Dragutin Istár 99 (1270) II. Károly 12620 99 (1285 u) 11. Andronikosz 91262 
szerb király nápolyi király Zavi$ cseh fóúr bizánci császár 71299. júl. 10. 
1276-1282 1269-1309 11290 1282-1328 "7 (1270) izabella 
(Erzsébe) , t. Károly 
nápolyi király leánya 
5 11304k 
Martell Károly 
magyar trónkövetelő 


s1271, 11295. aug 12. 
5 (1287) Klemencia, Habsburg Rudolf 
német király leánya 


1 ; " születés éve 
[L Károly (Károly Róbert) : T halál éve 


magyar király 1301-1342 ! házasság éve 
£1288.k, 11342 júl. 16 ; ? bizonytalan al ; 
991 (1307.k) Mária, halicsi hercegnő, 71308 u : k. körül ; 
2 (1308 u.) Mária, Kázmér szilézidi herceg leánya, 11317 ki té 
3. (1318) Beatrix, VII. Henrik német-római császár Ieánya, f1319 Fel án 


4. (1320) Erzsébet,  Wladyslaw lengyel király leánya, 11389 fv. vagy 


mzviz Aga. 

ÖLŐ Irrfano regatf Derrn 
és Egug "1 t diurna el-rpege onrenples 
AN diarttani alvr str ferek tr. tt eftér 


ft s drtaau funuirt ar vari adj 

s tegszásáai iz duuuf omrítant tára. tr 

tafhis multent . § aú decu:m tf ruib fulr ora 

trs. Capttula hul líra. mesze 
9 ed rrtiattzart, [E c tilo ti síríhog moruen et 
Y e pötekate epeg füprrj De obfuanda xpuriuar TWw 
1 vorta eg juzer Be horazadars 
ma ca lazas e hiígfuaf uxrordoceuk: 9 
Fo gaálefdebsant ét arrul e euaninanoz gida. TV 

lzetstebet dent, Bégtuns Be bas Tv 

j jré d Etodem. Se zuentu ad ecefidrrt "Evt 


séeámb vagajágáks 


B ertabotr facerdori. [df gmurrzant vito 
1 e deeíütte vegaht ] vant tecdiahora mult. 


e 7 reaperdrs fertus : 130. 
af azzdlis tacrufárzot 
szetamamuol ap dol 
tagra dias. 

ANY TATE ETT VEGA javves üze al-z müve 


ARAN ü db 
a KÖNYV ait 
. At TÁRA j 8 KV . 


1 I élteti szg 


í 
b. 
Í rerunt. 
4. SVLA 46 
1 Be crluatine dnicz diet 


.7 ak. 6. 


1. Szent István törvényeinek legrégibb kézirata (12. század) 


258 O Zsoldos Attila: Az Árpádok és alattvalóik 


3. Első királyunk kardjának markolata 


Leszármazási táblák, képek O 259 


4. Királyfej a kalocsai székesegyházból (13. század eleje) 


260 O Zsoldos Attila: Az Árpádok és alattvalóik 


3 
v 


tg" 1: 
f sg 
PI" és B égi 


2) 
Kő 


a 
fi 


6. A királykoronázás jelenete az esztergomi káptalan pecsétjén (14. század) 


Leszármazási táblák, képek O 261 


ftrruaturauy: 
ünfefemptt [d 
nígaudutt 

műitrrurris.£. 19 
JDyHeéne re it 
fpicaf per 


jee zgadr 5. ARNRYNA SERKER 
. ..dtlezmeneneg 


képi 
eztet 


7. II. András (jobbra) és Gertrúd királyné egy németországi zsoltároskönyvben 
(13. század eleje) 


262 O Zsoldos Attila: Az Árpádok és alattvalóik 


N4 

